
Lukijalle 


Plutarkhos (n. 45—120) oli kreikkalainen ja kirjoitti kreikaksi, 
mutta hän oli myös Rooman kansalainen. Hänen teostensa pää- 
asiallinen yleisö oli Rooman imperiumin kreikkalaista kulttuu- 
ria ihannoiva sivistynyt luokka. Tuotteliaana kirjailija-filosofina 
hän matkusteli paljon ja opetti Roomassa filosofiaa. Pääosan 
elämästään hän kuitenkin vietti syrjäisessä Khaironeian pikku- 
kaupungissa, joka sijaitsi noin sata kilometriä Ateenasta luotee- 
seen. Nykyisin paikalla on vaatimaton Kapurnan kylä. 

Plutarkhos tunnetaan elämäkerroistaan, joissa hän asettaa 
rinnakkain kreikkalaisia ja roomalaisia kuuluisuuksia. Hän 
kirjoitti kuitenkin paljon muutakin. Nämä kirjoitelmat koot- 
tiin myöhemmin yhteen otsikon ”Eettisiä kirjoitelmia” alle, ja 
kokoelma tunnetaan latinankielisellä nimellä Moralia. Se sisäl- 
tää myös paljon muuta kuin moraalia käsitteleviä kirjoituksia, 
kuten yleistajuisia luonnontieteellisiä esseitä sekä uskontoja, eri 
kansakuntia ja kirjallisuutta pohdiskelevia tekstejä. 

Tähän kirjaan on Moralia-sarjasta suomennettu Plutark- 
hoksen kaksi ihmisen eläinsuhdetta käsittelevää kirjoitusta: 
lyhyt Gryllos ja pidempi Eläinten älykkyydestä. Lisäksi on suo- 
mennettu Pitopuheita-nimisestä pitkästä kirjoitelmasta otteita, 


joissa myös sivutaan eläinaihetta. 


Gryllos-dialogissa keskustelevat Gryllos-niminen sika ja 
nokkeluudestaan kuulu Odysseus. Eläinten älykkyydestä -dialo- 
gin pääpuhujana on aluksi Plutarkhoksen oma isä, Autobulos. 
Isänsä suulla Plutarkhos pohtii muun muassa sitä perustavaa 
kysymystä, onko meidän lajillamme oikeus puuttua mui- 
den lajien elämään niin paljon kuin ihmiskulttuurien piirissä 
yleensä tapahtuu. 

Pitopuheissa joukko Plutarkhoksen ystäviä keskustelee — vii- 
nin ja huikopalan äärellä — kreikkalaisesta ruokakulttuurista, 
sikaan liittyvistä ristiriitaisista uskomuksista, lihansyönnin 
kulttuurisesta vakiintumisesta ja ihmislajin alkuperästä. 

Näissä kirjoituksissa asiat esitellään meille usein yllättävistä 
näkökulmista, ja oppinut Plutarkhos lainaa runsaasti kreik- 
kalaisia klassikkoja ja kertoo anekdootteja antiikin yleisölle 
tutuista henkilöistä. Dialogimuodon ansiosta Plutarkhos esit- 
telee eläinkysymyksiä useammasta näkökulmasta, jolloin voi 
kysyä, mikä Plutarkhoksen oma kanta oikein oli. 

Jokaisen suomennoksen jälkeen kirjaan on laadittu suomen- 
tajien selitykset. Suomennosten lisäksi kirja sisältää Plutark- 
hosta ja antiikin ihmisen eläinsuhdetta esittelevän esseen sekä 
ympäristö- ja eläinetiikan dosentti Elisa Aaltolan jälkisanat. 
Marginaaleihin on merkitty niin sanotut Stephanus-numerot, 


joilla Moralia-sarjan kriittiset editiot jäsennetään. 


Helsingissä 2. 2. 2015 
Tua Korhonen & Liisa Kaski 

Eläinten älykkyydestä 


Keskustelut käydään Plutarkhoksen epävirallisessa filosofikoulussa eli 
viininjuonnilla piristetyssä keskustelu- ja lukupiirissä, johon kuuluu 
niin nuoria kuin vanhojakin — myös Plutarkhoksen isä Autobulos. 
Paikkana on Plutarkhoksen koti Khaironeiassa. Edellisenä päivänä 
on väitelty metsästyksestä, ja samalla on käsitelty saaliseläinten ove- 
luutta. Tällöin on sovittu, että seuraavana päivänä pohditaan sitä, 
ovatko maa- vai vesieläimet älykkäämpiä eli kumpienko pyydystämi- 
nen vaatii enemmän taitoa. 

Aluksi Plutarkhoksen isä Autobulos hieman kertailee ystävänsä 
Soklaroksen kanssa eilistä keskustelua, kunnes he ajautuvat väitte- 
lemään eläinten henkisistä kyvyistä. Soklaros esittää stoalaisten kan- 
nanottoja, joiden mukaan eläimet ovat täysin vailla älyä ja mieltä, 
kun taas Plutarkhoksen isä puolustaa eläinten omalaatuista älyk- 
kyyttä samalla vastustaen eläinten laajaa hyväksikäyttöä. Tämä toi- 
mii dialogin johdantona. 

Varsinainen kilpaväittely kahden nuoremman miehen välillä 
koostuu kahdesta pitkästä puheenvuorosta. Ensin Aristotimos todis- 
telee maaeläinten ja sitten Faidimos vedessä tai rannoilla elävien 
älykkyyden puolesta. Kumpikaan ei käsittele aihetta varsinaisesti 
metsästämisen tai kalastuksen näkökulmasta. Molempien todistus- 
aineisto perustuu osin filosofi Aristoteleen eläintutkimusten tyylisiin 


tietoihin ja osin tarinaperinteeseen. 

Autobuloksen ja Soklaroksen keskustelu 
eläinten henkisistä kyvyistä 


1. AUTOBULOS: Kerran Leonidaalta kysyttiin, mitä mieltä hän oli 
Tyrtaioksesta. ”No, onhan hän toki taitava innostamaan nuoria”, 
Leonidas vastasi. Tyrtaios kun innosti runoillaan nuoria miehiä 
olemaan säästelemättä itseään sodissa eli olemaan raivokkaan 
uhkarohkeita ja maineenhimoisia.! 

Ystävät kalliit, pelkäänpä, että myös meille eilen luettu Metsäs- 
tyksen ylistys saattaa innostaa metsästyksestä kiinnostunutta nuo- 
risoamme aivan kohtuuttomasti, niin että he tulevat pitämään 
kaikkia muita toimia vähempiarvoisina tai jopa arvottomina ja 
keskittyvät vain metsästykseen! 

Itse asiassa minut itsenikin valtasi halu Euripideen Faidran 
tavoin ”usuttaa koiria jahtaamaan täplikästä kaurista”? Niin pal- 
jon keskustelussa esitetyt varmat ja vakuuttavan tuntuiset todiste- 


lut metsästyksen puolesta vaikuttivat minuun. 


SOKLAROS: Totta puhut, Autobulos. Mielestäni eilisen tekstin kir- 
joittaja näytti nimittäin vähä vähältä kasvattavan retorista tehoaan 
voittaakseen nuorukaiset puolelleen jakamalla myös heidän nuo- 
rekkaan intonsa. 

Eniten minua miellytti se, kun hän käsitteli myös gladiaatto- 
reita todetessaan metsästystä voitavan ylistää siitäkin syystä, että 
se suo sitä samantyyppistä, luontaista tai koulittua nautintoa, jota 
tunnemme katsellessamme asetaistelua ihmisten kesken. Metsäs- 
tys kuitenkin tarjoaa ikään kuin puhtaan näytöksen, kun ihminen 


joutuu taituruutta ja neuvokasta rohkeutta osoittaen asettautu- 

maan järjettömän eläimen voimaa ja raivoa vastaan. Ihmisen neu- 
vokkuuttahan Euripideen seuraavat säkeet juuri ylistävät: 
”Heikko on miehen fyysinen voima. Mutta / monitahoisen neu- 
vokkuutensa / ansiosta hän kukistaa meren ja maan / kauheat hei- 


mot ja ilman / kasvatit.” 


2. AUTOBULOS: Mutta parahin Soklaros, kuitenkin juuri metsäs- 
tys on se syy, jonka vuoksi ihmisten sanotaan muuttuvan tunteet- 
tomiksi ja väkivaltaisiksi, kun he eräretkillään ja jahdeissa pääsevät 
veren makuun ja tottuvat olemaan välittämättä siitä, että tappavat 
ja haavoittavat eläimiä. He tottuvat jopa nauttimaan niiden teu- 
rastamisesta ja kuolemisesta. 

Verrataanpa tätä siihen, mitä tapahtui Ateenassa. Ensin yksi 
ilmiantaja teloitettiin kolmenkymmenen tyrannin toimesta — 
hänen ajateltiin ansaitsevan kuolla, samoin kuin toisen ja kolman- 
nenkin teloitettavan, mutta vähitellen päädyttiin tilanteeseen, 
jossa teloitettiin myös rehellisiä ihmisiä eikä lopulta säästetty edes 
hyveellisimpiä kansalaisia.* 

Samoin kiitosta lienee saanut se, joka ensimmäisenä surmasi 
karhun tai suden. Tai ehkä pidettiin sopivana surmata sellainen 
lehmä tai sika, joka oli syyllistynyt nauttimaan esille pantua uhria. 
Tästä edettiin nykyajan tapaan syödä kauriita, jäniksiä ja anti- 
looppeja, ja joissakin paikoin totuttiin syömään myös koiran ja 
hevosen lihaa. Ihmiset myös repivät ja silpoivat kesyn hanhen ja 
kyyhkyn, ”kotilieden asukin”, kuten kuuluu Sofokleen säe, mihin 
ei ollut syynä nälkä, kuten näädillä ja kissoilla, vaan nautinto ja 
pyrkimys kiihottavat ruokahalua.’ 


Tällöin jättäydyttiin luontaisen ragan tappamisen himon val- 

taan ja torjuttiin aina esille pyrkivä säälintunne; lempeys eläimiä 
kohtaan pääosin kuoletettiin. Pythagoralaiset sitten jälleen otti- 
vat asiakseen kohdella eläimiä hyvin herättääkseen ihmisissä 
inhimillisyyttä ja myötätuntoa. Ihmisethän voidaan saada totut- 
tautumalla vähän kerrassaan tuntemaan monentyyppisiä tun- 
teita. 

Mutta kuinka olemmekaan nyt päätyneet aiheeseen, joka 
sivuaa sekä eilisen että tämänpäiväisen keskustelumme teemoja? 
Kuten muistat, eilen esitimme olettamuksen, että kaikilla eläi- 
millä on jonkinlaista ymmärrystä eli ne ovat rationaalisia, ja 
ehdotimme sitten nuorille metsästyksenharrastajillemme väitte- 
lynaihetta, joka vaatii niin sivistystä kuin hienoa aistiakin: nimit- 
täin kysymyksen siitä, kummatko ovat älykkäämpiä, maa- vai 
merieläimet. Sitäpä kysymystä pohtinemme tänään, jos Aristoti- 
moksen ja Faidimoksen kantojen puolustajat pysyvät alkuperäi- 
sessä vaatimuksessaan. Aristotimos tarjoutui näet toveriensa 
puolesta puolustamaan maankamaraa älykkäämpien eläimien 


tuottajana, kun taas Faidimos puolustaa merta.° 


SOKLAROS: Sanassaan pysyvät, Autobulos, mutta he eivät vielä 
ole täällä. Tänä aamuna aikaisin näin heidän tosin jo valmistau- 
tuvan tähän tilaisuuteen. Mutta voisimmeko nyt ennen väittelyn 
alkua käydä läpi eilisestä keskustelustamme käsittelemättä jää- 
neitä asioita? Meillehän ei tarjoutunut tilaisuutta puhua niistä. 
Tai ehkäpä viinistä juopuneina olisimme käsitelleet niitä turhan 
kevytmielisesti. 

Esimerkiksi eräs stoalaisten esittämä eläinten rationaalisuutta 


vastustava argumentti kuulostaa aika hyvältä. Kuten kuolematon 

on kuolevaisen vastakohta, siten tuhoutumaton on tuhoutuvan 
ja ruumiiton ruumiillisen. Samoin jos on olemassa rationaali- 
suutta, täytyy olla olemassa myös irrationaalisuutta rationaali- 
suuden vastapainona ja vastakohtana. Järjellisyys ei siis ainoana 
tällaisista pareista voi olla epätäydellinen ja vailla vastapuoltaan, 


järjettömyyttä.” 


3. AUTOBULOS: Mutta Soklaros, onko kukaan koskaan väittänyt, 
että järjettömyyttä ei lainkaan olisi olemassa, koska oleva todel- 
lisuus on jossakin määrin järjenmukainen? Ja kyllähän järjettö- 
myyttä edustavat jo ne, joilla ei ole sielua. Järjelle ei siis tarvita 
mitään muuta vastakohtaa. Kaikki, mikä on sielutonta, on vailla 
järkeä tai älyä ja siten vastakohta sellaisille, joilla on sielu ja sen 
ohella myös järki ja ymmärrys. 

Toisaalta jonkun toisen mielestä todellisuutta ei saisi paloitella 
osiin: sielullisilla on sielussaan siis sekä järjellinen että järjetön 
osa. Toinen taas olettaa, että sielullisella on sekä kyky muodostaa 
mielikuvia että siihen kykenemätön osa, sekä aistiva että aistima- 
kaiset ja vastakohtaiset tai vastaavat negatiiviset ominaisuudet, 
jotka ikään kuin tasapainottavat toisensa. 

Mutta jos on liioiteltua olettaa, että sielullisella on sekä aistiva 
että aistimaton tai sekä mielikuvia muodostava että siihen kykene- 
mätön osa (koska kerran jokainen sielullinen olento sekä on syn- 
tynyt aistimaan että kykenee muodostamaan mielikuvia), niin 
silloin liioittelee myös sellainen ihminen, joka lähtökohtaisesti 
jakaa elävät olennot järjellisiin ja järjettömiin — ainakin väitelles- 


sään sellaisten kanssa, joiden mielestä aistimaan kykenevä on 

välttämättä myös järjellinen ja ettei ole olemassa elävää olentoa, 
joka ei luonnostaan kykenisi arvioimaan tai päättelemään, aivan 
kuten se kykenee aistimaan ja haluamaan? 

Sillä luonto, kuten he aivan oikein sanovat, tekee kaiken josta- 
kin syystä ja jotakin tarkoitusta varten eikä luo aistivaa olentoa 
pelkästään aistimaan, mitä sille tapahtuu. On näet monia asioita, 
jotka ovat kullekin elävälle olennolle sopivia, ja monia, jotka ovat 
sille vieraita, eikä se selviydy hengissä, ellei se ole oppinut olemaan 
valppaana jälkimmäisten suhteen ja hyötymään edellisistä. On 
selvää, että juuri aistien avulla jokainen olento havaitsee, kum- 
mastako on kyse. Mutta ottaminen ja tavoitteleminen, jotka 
perustuvat havainnolle siitä, mikä on hyväksi — kuten välttämi- 
nen ja pakeneminen perustuvat puolestaan havainnolle siitä, 
mikä on tuhoavaa tai tuskallista — eivät voi olla mahdollista olen- 
noille, jotka eivät kykene jonkinlaiseen päättelyyn tai järkeilyyn, 
muistamiseen ja huomion keskittämiseen.? 

Sellaisten olentojen, joiden oletetaan olevan kykenemättömiä 
ennakoimaan ja muistamaan sekä arvioimaan ja valmistautu- 
maan, ei oleteta tuntevan toivoa, pelkoa, halua tai surua — eipä 
niillä silloin oletettavasti olisi mitään tarvetta käyttää silmiään tai 
korviaan, vaikka niillä sellaiset onkin. On itse asiassa parempi 
olla kokonaan vailla aistimiskykyä tai kykyä luoda mielikuvia, 
jollei voi niitä mihinkään käyttää, kuin tuntea kärsimystä, tuskaa 
ja ahdistusta kykenemättä välttämään niitä. 

Luonnonfilosofi Straton itse asiassa todistaa eräässä teokses- 
saan, että havaitseminen on mahdotonta ilman järkeilemistä. 
Niinhän usein luettaessa saattaa jäädä huomaamatta joitakin kir- 


jaimia tai kuunneltaessa kuulematta jotakin silloin, kun mieli 

harhailee muihin asioihin, mutta sitten palaamme asiaan, keski- 
tymme ja seuraamme luetun tekstin jokaista yksityiskohtaa. 
Tämän johdosta sanotaankin: ”Mieli näkee ja mieli kuulee / 
kaikki muu on sokeaa ja kuuroa.” Se osoittaa, etteivät silmien ja 
korvien aistimukset sinänsä havaitse mitään, jollei järki ole niissä 
mukana. Kuningas Kun Kleomeneelta kysyttiin, oliko eräs ylis- 
tetty esitys juomapidoissa ollut hänen mielestään erinomainen, 
hän vastasi, että asiaa piti tiedustella toisilta — hänen mielensä oli 
nimittäin ollut Peloponnesoksella.'® 

Niinpä sellaisella, joka aistii, täytyy olla myös päättelykyky, 
jolloin aistiva välttämättä aina myös järkeilee. 

Mutta olettakaamme, että aistimiseen ei tarvita älyä. Jos siis 
eläimiltä puuttuisi sellainen havainnointikyky, jonka avulla se 
pystyy erottamaan sille sopivat ja sille vieraat asiat, niin minkä 
avulla sen olisi mahdollista muistaa kyseinen ero sekä pelätä kärsi- 
mystä tuottavia ja haluta hyödyllisiä asioita? Ja miten se silloin 
pystyisi hankkimaan sitä hyödyttäviä asioita niiden puuttuessa, 
kuten valmistamaan itselleen väijymispaikkoja ja piiloja taikka 
ansoja saaliseläimilleen ja itselleen turvaa saalistajilta? 

Kuitenkin nuo mainitut kirjoittajat toistelevat ”Johdantoja”- 
teoksessaan turhauttavia määritelmiään, kuten että ”aikomus” 
merkitsee aikomusta saattaa päätökseen, ”suuntautuminen” tar- 
koittaa halua ennen halua, ”valmistautuminen” toimintaa ennen 
toimintaa ja ”muisti” havaintoa menneeseen aikaan viittaavasta 
väitteestä, jonka havaintokyky aistii nykyhetkessä. Kaikki nämä 
toiminnot vaativat päättelyä — ja kaikilla eläimillä tosiaan on nämä 
toiminnot — kuten tietysti myös mieltämistä, josta nuo mainitut 


kirjoittajat käyttävät passiivisena kykynä nimeä ”*huomioiminen” 

mutta käyttöönotettuna nimeä ”käsittäminen”.'! 

Nuo kirjoittajat ovat sitä mieltä, että kaikki tunteet ovat 
sinänsä virheellisiä olettamuksia ja uskomuksia. On kuitenkin 
erikoista, etteivät he huomaa niitä eläinten tekoja ja eleitä, jotka 
selvästi osoittavat vihaa tai pelkoa tai, kautta Zeun, jopa kateutta 
ja mustasukkaisuutta. Mutta jos hevoset ja koirat toimivat vää- 
rällä tavalla, he kuitenkin rankaisevat niitä — eivät tarkoituksetto- 
masti, vaan nimenomaan opettaakseen niitä. Tuottamalla niille 
tuskaa he saavat eläimet sellaisen surumielisen tunteen valtaan, 
jota me kutsumme katumukseksi. Korvien nautintoa on kutsuttu 
lumoamiseksi, kun taas silmien nautinto on eräänlaista taikuutta; 
hekin käyttävät näitä molempia keinoja eläimiin. Peuroja ja hevo- 
sia lumotaan aulos- ja syringks-huiluilla ja ravut houkutellaan 
koloistaan lootushuiluilla. Kerrotaan myös, että niilinsilli nousee 
pintaan ja tulee lähelle, kun lauletaan ja taputetaan käsiä. Sarvi- 
pöllö voidaan vangita lumoamalla liikkeiden avulla, kun se tans- 
sivia ihmisiä nähdessään yrittää nautinnokseen käännellä kylkiään 
samaan liikkeen rytmiin.'? 

Mitä tulee niihin, jotka vakuuttavat, etteivät eläimet tunne 
mielihyvää, vihaa ja pelkoa tai ennakoi tai muista, vaan että mehi- 
läinen ”ikään kuin muistaa” ja pääskynen ”ikään kuin suunnitte- 
lee” ja että leijona ”on ikään kuin vihainen” ja peura ”on ikään 
kuin peloissaan” — en tiedä, miten he suhtautuisivat sitten niihin, 
jotka sanoisivat, etteivät eläimet näe eivätkä kuule, vaan vain 
”ikään kuin näkevät ja kuulevat”, etteivät ne ääntele, vaan ”ikään 
kuin ääntelevät”, eivätkä elä, vaan ”ikään kuin elävät”. Nämä vii- 
meksi mainitut väitteet eivät näet ole sen enempää terveen järjen 


vastaisia kuin edellisetkään. Näin minä uskon.?? 

4. SOKLAROS: Autobulos, onnistuit kyllä vakuuttamaan minut, 
mutta kun vertaan eläinten ja ihmisten käyttäytymistä, elämän- 
tapoja ja käytäntöjä keskenään, havaitsen eläinten olevan monella 
tapaa vajaita. Etenkään ne eivät näytä pyrkivän hyveellisyyteen, ja 
hyvettä vartenhan järki on olemassa. Ne eivät näytä edistyvän 
moraalisessa mielessä, eikä niillä näytä olevan siihen edes halua. 
Niinpä en ymmärrä, kuinka luonto olisi antanut niille edes alkeel- 
lista päättelykykyä, koska mielestäni ne eivät voi saavuttaa päätte- 


lykyvyn päämäärää. 


AUTOBULOS: Mutta Soklaros, eipä noiden miesten mielestä seu- 
raavissakaan seikoissa ole mitään kummallista. He ovat toisaalta 
sitä mieltä, että rakkaus jälkeläisiin on yhteiskunnallisen elä- 
mämme ja oikeudenmukaisuuden toteutumisen perusta, ja he 
kyllä näkevät, että eläimillä sellaista rakkautta on hyvin paljon, 
mutta kuitenkin he vakaumuksellisesti väittävät, ettei eläimillä ole 
mitään tajua oikeudenmukaisuudesta. Ja taas toisaalta onhan esi- 
merkiksi muuleilla sukupuolielimet — niillä on siittimet ja emätti- 
met — ja ne pystyvät käyttämään niitä nautinnokseen, vaikka eivät 
voi saavuttaa noiden elinten varsinaista tarkoitusta. 

Tai mietipä asiaa toiselta puolelta. Eikö heidän ole nauretta- 
vaa väittää, että Sokrateen ja Platonin kaltaisten miesten paheet 
ovat yhtä vakavia kuin jonkun orjan (eli että he voivat olla aivan 
yhtä typeriä, häilyväisiä ja epäoikeudenmukaisia) ja että eläinten 
epäselvä ja täsmentymätön hyveellisyys ilmentää täydellistä järjen 
puutetta (eikä vain järjen epätäydellisyyttä ja heikkoutta) samalla 
kun he määrittelevät, että järjellisyys on myös paheen edellytys ja 


että kaikki eläimet ovat vailla järkeä? Mehän havaitsemme, että 

monet eläimet ovat pelkurimaisia, tottelemattomia ja pahansisui- 
sia.'4 

Siis se, joka ei ole syntynyt kypsymään täyteen järjellisyyteen, 
ei ole lainkaan järjellinen. Mutta ensiksikin tämä näkemys ei 
olennaisesti eroa sellaisesta näkemyksestä, jonka mukaan apinat 
ovat rumia tai kilpikonnat hitaita sen vuoksi, että apinat eivät ole 
lainkaan osallisia kauneudesta tai kilpikonnat nopeudesta. Toi- 
seksi, tällöin ei huomata sitä ilmiselvää seikkaa, että vaikka järki 
on luonnon suoma, niin todellinen ja täysi järjellisyys on vaalimi- 
sen ja kasvatuksen tulosta. Ja vaikka jokaisella elävällä olennolla 
on järjellinen sielunosa, niin ei edes ihmisen voi sanoa olevan täy- 
desti viisas ja järjellinen, jos sellaista ominaisuutta etsitään. Aivan 
kuten näkö- ja lentokyky vaihtelevat (haukat ja kaskaat eivät näe 
eivätkä kotkat ja peltopyyt lennä samalla tavalla), siten eivät 
kaikki järjelliset olennot saavuta täyttä älyllistä joustavuutta ja 
terävyyttä." 

Aivan samoin kuin on olemassa eläimiä, jotka eri tilanteissa 
osoittavat yhteisöllisyyttä, rohkeutta, neuvokkuutta ja kykyä 
huolehtia pesueestaan, on olemassa myös lukuisia esimerkkejä 
päinvastaisesta — eläinten epäoikeudenmukaisuudesta, raukka- 
maisuudesta ja typeryydestä.'* Tämänpäiväinen nuorten mies- 
temme kilpaväittelykin todistaa tästä. Täytyyhän olla eroja, kun 
toiset kerran väittävät maaeläinten ja toiset merieläinten olevan 
taipuvaisempia hyveeseen. 

Asia tulee selvemmäksi, kun verrataan virtahepoa haikaraan. 
Haikara huolehtii isästään, kun taas virtahepo surmaa isänsä, 
koska se haluaa paritella äitinsä kanssa. Sama tilanne on verratta- 


essa kyyhkysiä peltopyihin. Peltopyyuros varastaa ja rikkoo 

munat, koska hautova naaras ei halua enää paritella sen kanssa, 
kun taas uroskyyhky osallistuu poikasista huolehtimiseen pitäen 
vuorollaan munia lämpiminä ja on ensimmäisenä ruokkimassa 
poikasia. Jos naaras sattuu viipymään liian kauan, uros nokkii sitä 
ja ajaa sen takaisin munien tai poikasten luo. Toisaalta Antipatros 
moitti aaseja ja lampaita niitten likaisuudesta, mutta minua 
ihmetyttää, miten hän ei sitten huomioinut ilveksiä ja pääsky- 
siä?!” Ilves näet peittää ja piilottaa virtsansa, ja pääskyset puoles- 
taan opettavat poikasensa kääntymään ja ulostamaan pesän 
ulkopuolelle. 

Miksi sitten emme sano, että toinen puu on toista huonompi 
oppimaan, kuten sanomme lampaasta koiraan verrattuna? Tai 
että yksi vihannes on toista arempi, kuten kauris on leijonaa 
arempi? Eikö syynä ole se, että kuten on mahdotonta kutsua yhtä 
liikkumatonta oliota toista hitaammaksi tai yhtä mykkää toista 
mykemmäksi, on niiden olioiden joukossa, joille luonto ei ole 
suonut lainkaan järkeä, mahdotonta kutsua jotakin toisia arem- 
maksi, laiskemmaksi tai heikkotahtoisemmaksi? Sen sijaan juuri 
järjen olemassaolo, yhdenlainen yhdessä ja toisenlainen toisessa, 


saa aikaan havaitun erilaisuuden kirjon. '$ 


5. SOKLAROS: Mutta onhan kuitenkin hämmästyttävää, miten 
ihminen eroaa eläimistä kyvyssään oppia ja yleisessä älykkyydes- 
sään samoin kuin oikeudenmukaisuuden tunnossaan ja sosiaali- 


suudessaan! 


AUTOBULOS: Niin ystäväiseni, mutta kun monet eläimet eivät ole 


ainoastaan ihmistä kookkaampia tai nopeampia, vaan joidenkin 

näkö tai kuulo on ihmisen aisteja terävämpi, emme silti sano, että 
ihminen on sokea, rampa tai kuuro. Kyllähän me pystymme juok- 
semaan, tosin hitaammin kuin kauris, ja onhan meillä silti näkö- 
kyky, vaikkemme ehkä näe yhtä tarkasti kuin haukat. Eika luonto 
ole jättänyt meitä osattomiksi voimasta ja koostakaan, vaikkakin 
niiden suhteen emme ole paljon mitään verrattuina norsuihin ja 
kameleihin. 

Älkäämme siis sanoko, että eläimiltä tyystin puuttuu älykkyys 
ja ymmärrys tai etteivät ne ole lainkaan rationaalisia, kun niiden 
äly on vain vähemmän terävää ja niiden ymmärrys vähäisempää 
kuin meidän. Meidän pitää sanoa, että niiden äly on sekava ja 
hämärä kuin hämärtynyt ja kaihin peittämä silmä. 

Ja jollen tietäisi, että oppineet ja koulutetut nuorukaisemme 
esittävät meille kohta runsaasti esimerkkejä, toinen maa- ja toi- 
nen merieläimistä, olisin itse esittänyt nyt lukuisia tapauskohtai- 
sia esimerkkejä eläinten oppivaisuudesta ja luontaisista 
taipumuksista. Niitä kaunis Roomamme on tarjonnut kukkura- 
mitoin ammennettaviksi, nimittäin keisarillisissa näytöksissään. 
Jättäkäämme siis tämä aihe tuoreeksi ja koskemattomaksi heidän 
keskusteluaan varten. 

Eräästä asiasta haluan kuitenkin keskustella kanssasi. Olen 
sitä mieltä, että jokaisella ruumiinosalla ja kyvyllä on sille ominai- 
nen heikkous, puute tai sairaus, jota ei sitten esiinny missään 
muualla, kuten esimerkiksi sokeus silmässä, rampuus jalassa tai 
änkyttäminen kielessä. Sokeutta ei voi esiintyä sellaisessa elimessä, 
jolla ei ole näkökykyä, tai rampuutta sellaisessa elimessä, jolla ei 
kävellä. Eikä voida kuvata kielettömän eläimen änkyttävän tai 


luonnostaan mykän olevan puhumaton. 

Samaten ei myöskään voida kuvata hulluksi tai mielettömäksi 
tai raivoavaksi sellaista, jolle luontaisesti ei ole suotu kykyä har- 
kita ja ajatella ja päätellä. On näet mahdotonta sairastua sellai- 
sen, jolla ei ole kyseistä kykyä, jonka suhteen sairaus on puute tai 
menetys tai jonkinlainen pahennus.” 

Olet tietysti nähnyt raivohulluja koiria — minä puolestani 
myös hevosia. Joidenkin mielestä myös naudat ja ketut voivat 
tulla hulluiksi. Mutta riittää, että puhumme koirista, sillä kukaan 
ei epäile niiden raivohulluutta. Niiden mielipuolisuus puolestaan 
todistaa sen, että tällä eläimellä on järkeä ja — ei niinkään kehnoa 
— päättelykykyä, koska järjen häiriintyminen ja sekaantuminen 
on niin sanottua raivohulluutta, päättelykyvyn vioittumista. 
Emmehän havaitse, että raivohullujen koirien näkökyvyssä tai 
kuulossa olisi mitään vikaa. 

Se, joka väittää, että melankoliasta tai hulluudesta kärsivällä 
ihmisellä ajatteleva, päättelevä ja muistava osa ei ole sekasorrossa 
ja vioittunut, on väärässä (yleensähän sanotaan, että mielipuoli ei 
ole oma itsensä vaan että hän on poissa raiteiltaan). Aivan samoin 
näyttää jättävän huomiotta ilmiselvät tosiasiat tai tarkoituksella 
hyökkäävän totuutta vastaan se, joka väittää raivohullun koiran 
kärsivän jostakin muusta kuin siitä, että sen ajatteleva, päättelevä 
ja muistava osa on joutunut epäjärjestykseen ja hulluuden val- 
taan, niin etteivät nämä koirat enää tunnista tuttuja kasvoja ja 


karttavat normaaleja ruokiaankin. 
6. SOKLAROS: Päättelet mielestäni kyllä oikein. Stoalaiset ja peri- 


pateetikot ovat eläinten älykkyydestä kuitenkin aivan eri mieltä 


kuin sinä. Heidän mielestään oikeudenmukaisuutta ei tavallaan 

voi olla olemassa, ja tämä käsite olisi täysin vailla johdonmukai- 
suutta ja sisältöä, jos eläimetkin oletetaan rationaalisiksi. 

Tällöinhän olisi välttämättä väärin ylipäänsä surmata eläimiä, 
tai, jos emme käyttäisi niitä lainkaan hyödyksemme, elämästä 
tulisi vaikeaa ja epäkäytännöllistä. Jos luopuisimme käyttämästä 
eläimiä hyödyksemme, eläisimme jossain mielessä sitten eläinten 
elämää. 

Jätän tässä huomiotta ne lukemattomat paimentolaiset ja 
luolissa asuvat heimot, jotka eivät tunne muuta ravintoa kuin 
lihan. Mutta on vaikea sanoa, mitä meille, jotka oletamme elä- 
vämme sivistyneesti ja oikeamielisesti, jäisi kaikista niistä toimis- 
tamme maalla, merellä ja vuorilla — ynnä miten kävisi 
monenlajisille aterioillemme — jos oppisimme kohtelemaan 
vahingoittamatta ja huomioonottaen kaikkia eläimiä, järjellisinä 
olentoina ja samanheimoisina kuin me. 

Lääkettä tai parannusta tähän ongelmaan ei ole. Joko luo- 
vumme tähänastisesta elämäntavastamme tai luovumme oikeu- 
denmukaisuuden käsitteestä, jollemme sitten pitäydy siihen 
ikivanhaan rajoitteeseen ja lakiin, joka Hesiodoksen mukaan tar- 
koittaa eron asettamista kunkin lajin välille keskinäisessä kanssa- 
käymisessämme: ”syökööt toisiaan kalat, villipedot, ilmassa 
lentävät linnut, / koska heidän keskuudessaan ei ole oikeutta, / 
mutta ihmisille hän on antanut oikeuden”. Tämä tarkoittaa siis, 
että ne, jotka eivät osaa toimia oikeudenmukaisesti suhteessa 
meihin, eivät voi myöskään kärsiä mitään epäoikeudenmukai- 
suutta puoleltamme. Ne, jotka hyväksyvät tällaisen johtopäätök- 
sen, eivät jätä minkäänlaista sijaa ihmisen ja muiden eläinten 


väliselle oikeudenmukaisuudelle. 

7. AUTOBULOS: Puhuitpa nyt ”sydämesi pohjasta”, ystävä hyvä? 
Emme kuitenkaan voi sallia filosofien, ikään kuin he olisivat 
kovissa synnytystuskissa kituvia naisia, käyttävän jotakin synny- 
tystaikaa, jotta he synnyttäisivät meille helposti ja tuskattomasti 
oikeudenmukaisuuden käsitteen. 

Eiväthän nämä filosofit, kun puhutaan todella syvällisistä 
asioista, anna periksi esimerkiksi Fpikurokselle edes niin pienessä 
ja vähäisessä asiassa kuin atomin hienoisessa poikkeamisessa, 
joka sinänsä oikeuttaisi tähtien, elävien olentojen ja kohtalon 
horjahtamiseen radaltaan (jolloin säilytetään edes jotakin, joka 
on meidän vallassamme). Kun he sitten kehottavat Epikurosta 
selittämään epäselviä kohtia tai ottamaan lähtökohdaksi jonkin 
ilmeisen asian, niin miten he voivat olettaa tuon Hesiodoksen 
väittämän eläimistä toimivan ikään kuin oikeudenmukaisuuden 
käsitteen perustana, koska eiväthän siitä kaikki ole samaa mieltä, 
eikä sitä ole edes todistettu? 

Kyllä oikeudenmukaisuudelle on olemassa toinenkin väylä, 
joka ei ole kavala eikä jyrkkä eikä kulje ilmeisten vääristymien 
välistä. Hyvä Soklaros — poikani Plutarkhos, joka on sinun ystä- 
väsi, ohjaa sille väylälle Platonin johdolla ne, jotka eivät halua 
vain kiistellä, vaan todella oppia.” 

Empedokleen ja Herakleitoksen mielestä kukaan, joka käyt- 
tää eläimiä hyödykseen, ei voi olla vääryydestä puhdas. He valit- 
televat ja moittivat luontoa julistamalla, että se on 
”välttämättömyyttä” ja ”sotaa” ja ettei siinä ole mitään sekoittu- 
matonta tai tahriintumatonta ja että luonto kulkee kulkuaan 
monien epäoikeudenmukaisten kärsimysten kautta. Sanotaan- 


han jo itse sikiämisen tapahtuvan vääryyden seurauksena, koska 

se on kuolevaisen ja kuolemattoman yhtymistä ja sikiötä ruoki- 
taan luonnonvastaisesti sisuksilla, jotka revitään irti vanhem- 
masta.” 

Tällaiset lausumat tuntuvat kuitenkin olevan liian vahvoja ja 
ankaria. Oli näet olemassa pehmeämpi kanta, jonka mukaan 
eläimiltä ei evätä rationaalisuutta, mutta pidetään kuitenkin 
samalla oikeudenmukaisina myös niitä ihmisiä, jotka käyttävät 
eläimiä hyödykseen. Muinaiset viisaat esittivät tämän kannan, 
mutta sitten Mässäily ja Nautinnonhimo yhdistivät voimansa ja 
ajaen pois tämän kannan tuhosivat sen. Pythagoras kuitenkin 
jälleen omaksui sen ja opetti, miten käyttää eläimiä hyödyksi 
ilman vääryyttä. 

Nimittäin ihmiset, jotka rankaisevat ja surmaavat sellaisia 
eläimiä, jotka ovat vahingollisia, eivät tee väärin, eivätkä myös- 
kään ne, jotka kesyttävät säyseitä ja ihmisiin ystävällisesti suhtau- 
tuvia eläimiä tehden niistä työtovereita niihin tarpeisiin, joihin 
ne kukin luonnostaan sopivat: ”hevosten, aasien ja härkien jälke- 
läiset”, jotka Aiskhyloksen Prometheus sanoi ”antaneensa? meille 
”palvelijoiksi ja ponnistelujemme helpottajiksi”.?* Ja ihmiset 
käyttävät esimerkiksi koiria vartioimisessa; lypsävät vuohia ja 
keritsevät lampaita paimentaen niitä. 

Ihmiselämä ei siis pääty tai elämäntapamme tuhoudu, vaikkei 
juhlissamme olisikaan enää hienoja kalaruokia, hanhenmaksaa 
ja jauhettua naudan- tai karitsanlihaa tai jollei ihminen viettäes- 
sään aikaansa amfiteattereissa tai metsästäessään huvikseen enää 
pakottaisi vastahakoisia eläimiä käymään toistensa kimppuun tai 
surmaisi sellaisia eläimiä, jotka eivät pysty puolustautumaan.” 


Mielestäni pelien ja urheilun on tuotettava iloa, ja on pelat- 

tava ja urheiltava siten, että molemmat osapuolet saavat iloa, eikä 
niin, kuten Bion huomasi tapahtuvan. Hän huomautti, että pojat 
kivittävät sammakkoja huvikseen, mutta sammakot eivät kuole 
"leikisti”, vaan ihan oikeasti. Aivan samoin metsästäessään ja 
kalastaessaan ihmiset itse asiassa saavat hupia eläinten kärsimyk- 
sestä ja kuolemasta — jopa siitä, kun ne sydäntäraastavasti erote- 
taan poikasistaan ja pennuistaan. Väärin eivät siis sinänsä tee ne, 
jotka käyttävät eläimiä hyödykseen, vaan ne, jotka käyttävät 
hyväkseen eläimiä vahingoittavalla tavalla sekä kevytmielisesti ja 


julmasti! 


8. SOKLAROS: Hillitse itseäsi, Autobulos, ja lopeta syyttely. Näen 
nimittäin, että tulossa on hyvä joukko urheilumetsästäjiä, joita et 
kyllä pysty helposti käännyttämään. Näin ollen sinun ei myöskään 


pidä loukata heidän tunteitaan. 


AUTOBULOS: Kiitos varoituksesta. Noista tunnen Eubotioksen 
kuitenkin hyvin, samoin kuin serkkuni Dionysios Delfoilaisen 
pojat Aristonin ja tuon Aiakideen sekä Nikandroksen, Euthyda- 
moksen pojan. Kaikki he ovat ”taitavia”, kuten Homeros sanoi, 
aukealla maalla tapahtuvassa metsästyksessä, ja siksi he ovat väitte- 
lyssä Aristotimoksen puolella. Ja tuolta tulee Faidimos saaristo- 
laisten ja rannikoilla asuvien kera: Herakleon Megaralaisen ja 
Filostatros Euboialaisen kanssa, jota ”miellyttävät meriteot”. Ja 
tässäpä on ikätoverimme Optatos, jonka tilanne on kuin Diome- 
deen: ”Tydeun poikaa etp’ ois tietänyt, kumpihin kuulu?”, sillä 
”häntä on palkinnut meri, hänet on kruunannut monilla metsäs- 


tysretkillä vuorilla? metsästäjäjumalatar, joka on samalla Diktynna. 

On selvää, että hän liittyy meihin eli ei aio liittyä kummallekaan 
puolelle. Vai olenko väärässä, rakas Optatos, olettaessani, että toi- 


mit puolueettomana tuomarina näille kahdelle nuorukaiselle?” 


OPTATOS: Asia on aivan kuten oletat, Autobulos. Solonin laki, 
joka rankaisi kiistakysymyksissä puolueettomina pysyviä, on 


kauan sitten lakannut olemasta voimassa. 


AUTOBULOS: Tulkaapas nyt tänne ja istukaa vierellemme, niin 
että jos tarvitsemme todistuksia, ei meidän tarvitse ottaa esille 
Aristoteleen teoksia, vaan voimme pitää teitä asiantuntijoina ja 


keskittyä itse väitteisiin. 


SOKLAROS: No, nuoret ystävämme, oletteko päässeet yksimieli- 


syyteen esitysjärjestyksestä? 


FAIDIMOS: Olemme, Soklaros, vaikka se aiheuttikin erimieli- 
syyttä. Lopulta kuitenkin, kuten Euripides sanoo, ”sattuman 
lapsi, arpa? ratkaisi tilanteen ja salli maaeläinten asian esiteltävän 


ennen merieläinten asiaa. 


SOKLAROS: Sinun on siis aika, Aristotimos, puhua ja meidän 


kuunnella. 

Aristotimos puolustaa maaeläinten älykkyyttä 


9. ARISTOTIMOS: Sana on vapaa oikeutta käyville (...) [Ja on 
mereneläviä, jotka] tuhlaavat siemenensä rynnätessään synnyttä- 
vien naaraiden päälle. On eräs paraiaaksi kutsuttu kelttikalalaji, 
joka käyttää ravinnokseen omaa limaansa. Mustekala taas istuu 
talvet itseään syöden ”takattomassa talossaan, surkeassa majapai- 
kassaan”, niin laiska, tunnoton tai ahne se on, tai kaikkea tätä. 

Tämän vuoksi myös Platon Laeissaan kielsi tai paremminkin 
rukoili, ettei nuorukaisia valtaisi himo merieläinten saalistukseen. 
Meriahventen, meriankeriaiden tai papukaijakalojen kanssa 
kamppailemisessa ei näet ole mitään kamppailijoiden voimia 
koettelevaa tai viisauteen valmentavaa eikä mitään sellaista, mikä 
kehittää ruumiinvoimaa, nopeutta tai liikkeitä — toisin kuin täällä 
kuivalla maalla, missä tulisieluiset eläimet harjaannuttavat niitä 
vastaan taistelevien ihmisten miehuullisuutta ja seikkailunhalua, 
viekkaat eläimet kimppuunsa pyrkivien järkeä ja harkintakykyä 
sekä jaloiltaan nopeat takaa-ajajiensa ruumiinkuntoa ja sit- 
keyttä.* 

Ja tämä on tehnyt metsästämisestä jaloa, mutta kalastamista 
sen sijaan ei pidä kunniassa kukaan. Eikä jumalista yksikään, 
ystäväni, pidä arvolleen sopivana tulla kutsutuksi ”ankeriaan- 
urmaksi” tai ”mullonampujaksi”, kuten Apollonia kutsutaan 
”sudensurmaksi” tai Artemista ”kauriinampujaksi”. Ja mitä 
ihmettelemistä siinä on? Onhan ihmisen jalompaa saada kiinni 
villisika tai peura tai, kautta Zeun, metsäkauris tai jänis, kuin 
hankkia sellainen rahalla. Sitä vastoin tonnikala, hummeri ja 


makrilli on kunniakkaampaa ostaa kalakauppiaalta kuin pyytää 

itse. Kalojen alhaisuus, kaikkinainen kyvyttömyys ja oveluuden 
puute ovat nimittäin tehneet niiden pyytämisestä häpeällistä, sur- 


keaa ja vapaalle miehelle sopimatonta.?! 


10. Kaiken kaikkiaan ominaisuuksia, joiden perusteella filosofit 
osoittavat eläinten olevan osallisia järjestä, ovat suunnittelu, val- 
mistautuminen, muisti, tunteet, jälkikasvusta huolehtiminen, 
hyvän kohtelun aiheuttama kiitollisuus ja kauna tuskan aiheutta- 
jaa kohtaan sekä vielä tarpeellisen löytäminen ja hyveiden kuten 
urhoollisuuden, yhteistyökyvyn, itsehillinnän ja mielenjalouden 
ilmentäminen. Tarkastellaanpa mereneläviä. Tarjoavatko ne näh- 
täville yhtään mitään näistä ominaisuuksista tai edes jonkin täysin 
hämärän kipinän, joka on hädin tuskin arvioitsijan havaittavissa? 
Nelijalkaisissa ja maasyntyisissä eläimissä puolestaan on jokaisesta 
edellä mainitusta ominaisuudesta nähtävissä ja todettavissa sel- 
keitä, konkreettisia ja varmoja esimerkkejä. 

Katsopa ensinnäkin härkien suunnitelmallisuutta ja varustau- 
tumista niiden valmistautuessa kamppailuun tomua kuopimalla 
tai syöksyhampaitaan teroittavia villisikoja. Taasen elefantit, joi- 
den syöksyhampaita kuluttaa tylsiksi niiden ruuakseen kaivava ja 
katkoma puuaines, käyttävät vain toista hammasta tähän, ja toista 
ne varjelevat aina terävänä ja pistokunnossa puolustautumista 
varten. Leijona käyskentelee aina tassut kippurassa kyntensä nii- 
den sisään kätkien, jotta ei kuluttaisi kynsien kärkiä eikä jättäisi 
selvästi erottuvaa jälkeä jäljestäjille. Leijonan kynnenjälkiä ei 
nimittäin helposti löydy — päinvastoin, pieniä ja vaikeasti erottu- 
via jälkiä kohdatessaan jäljittäjät joutuvat harhaan ja epä- 


onnistuvat täydellisesti. Ja lienette kuulleet faaraorotasta, joka ei 

jää yhtään jälkeen taisteluhaarniskaan sonnustautuvasta soti- 
laasta: sellaisen määrän mutaa se hieroo kehonsa ympäri suoja- 
panssariksi aikoessaan käydä krokotiilin kimppuun.” 

Katsokaamme myös, miten pääskyset varustautuvat poikasten 
tekoon: miten hyvin ne asettavat perustuksen tavoin pohjimmai- 
seksi tukevia heinänkorsia ja sitten vuoraavat ne kevyemmillä. Ja 
jos ne huomaavat pesän tarvitsevan vähän liimaavaa savea, ne len- 
tävät järven tai merenpintaa viistäen ja koskettavat siipihöyhenil- 
lään vedenpintaa niin, että höyhenet vain kostuvat mutteivät 
kastu läpikotaisin ja muutu painaviksi. Sitten ne tomua kasaan 
kerättyään kiinnittävät liisteröimällä yhteen pesän irtonaiset ja 
putoavat osaset. Ne viimeistelevät työnsä niin, ettei se ole muo- 
doltaan kulmikas eikä monisivuinen vaan niin tasainen ja pyöreä 
kuin mahdollista. Sellainen muoto nimittäin on sekä vakaa että 
tilava eikä tarjoa juurikaan tarttumapintaa ulkopuolella juoniville 
saalistajille. 

Hämähäkkien tuotoksia, naisten kudinloimen ja ansaverkko- 
jen yhteistä alkumuotoa, ihmetellään monestakin syystä. Seitti- 
langan hienous ja se, että verkossa ei ole katkoskohtia eikä se 
rakennu erillisestä loimesta vaan sileästä, katkeamattomasta kal- 
vosta ja jollakin näkymättömäksi jäävällä, mukaan sekoitetulla 
tahmalla viimeistellystä liimasta; sekä verkon värisävyjen kirjo, 
joka tekee siitä ilmanvärisen ja usvaa muistuttavan, jotta se jäisi 
helpommin huomaamatta; ja ennen kaikkea itse kudelman käyt- 
verkkoon hämähäkki nopeasti sen havaitessaan ymmärtää koota 
ansan kasaan ja sulkea sen kuin paraskin verkonheittäjä — kaikki 


tämä näet on päivittäin nähtävissä ja ihmeteltävissä ja tekee 

puheestani uskottavan. Muutenhan se vaikuttaisi vain huhu- 
puheelta, kuten meistä vaikutti se Libyan korppeihin liittyvä 
juttu, jonka mukaan ne juomaa tarvitessaan heittelevät kiviä 
veteen täyttääkseen kupin ja nostaakseen siten vedenpintaa, kun- 
nes vesi on niiden ulottuvilla. Sitten kuitenkin näin laivassa koi- 
ran pudottelevan pikkukiviä puolityhjään öljyruukkuun, kun 
merimiehiä ei ollut paikalla, ja ihmettelin, miten se on sen keksi- 
nyt ja ymmärtää, että kevyempi aines nousee ylöspäin painavam- 
pien laskeutuessa alapuolelle. 

Samoin on myös kreetalaisten mehiläisten ja Kilikiassa asu- 
vien merihanhien laita. Aikoessaan kiertää jonkin korkean tuuli- 
sen huipun mehiläiset lastaavat itsensä pienillä kivillä, jotteivät 
kulkeutuisi sivuun reitiltä. Hanhet taas aina Taurusvuoret ylittäes- 
sään ja kotkia pelätessään poimivat suuhunsa hyvänkokoisen 
kiven, joka tukkii niiden suun ja suitsii äänekkään kaakatuksen 
niin, että ne pääsevät ohi hiljaa ja huomaamatta. Myös kurjet ovat 
kuuluja lennostaan. Kun tuulee paljon ja keli on huono, ne eivät 
lennä rinnakkain tai puolikaaressa, kuten hyvällä säällä, vaan 
muodostavat välittömästi kolmion, jonka kärjellä halkovat ympä- 
rillä puhaltavaa tuulta siten, ettei muodostelma rikkoudu. Kun 
kurjet laskeutuvat maahan, ne, joilla on vahtivuoro yöllä, kannat- 
televat kehoaan jommankumman jalkansa varassa ja toisella 
jalalla tarttuvat kiveen ja pitelevät sitä lujasti. Otteen aiheuttama 
jännittyneisyys pitää linnun hereillä pitkiäkin aikoja, ja jos se 
päästää kivestä irti, kivi pudotessaan nopeasti herättää tehtäväs- 
tään herpaantuneen. 

Niinpä ei ole juurikaan ihmettelemistä Herakleessa, joka asetti 


jousen kainaloonsa ja ”vahvan käsivartensa sen ympäri, ja lepäsi 

nuija tiukasti oikeassa nyrkissään?.9 Eikä myöskään tarvitse 
ihailla ihmistä, joka ensimmäisenä keksi avata osterin, mikäli on 
törmännyt haikaroiden kekseliäisyyteen. Sitkeästi ne kärsivät sul- 
kinaisen simpukan nielemisen vaivan ja odottavat, kunnes tunte- 
vatsen pehmenneen jalöystyneen ruumiinlämpönsä vaikutuksesta. 
Silloin ne sylkevät sen ulos ja irrottavat ammolleen auenneesta 


simpukasta syötävän osan. 


11. Muurahaisten taloudenpitoa ja varustautumista on mahdo- 
tonta kuvailla tarkasti, mutta niiden sivuuttaminen kokonaan 
olisi moitittavaa huolimattomuutta. Luonnolla ei näet ole yhtä- 
kään toista niin pientä suurempien ja jalompien peiliä, vaan aivan 
kuten puhtaankirkkaassa pisarassa, muurahaisessa on kaikkien 
hyveiden heijastus. Niiden yhteiselämässä on ”lempi ja mairitus 
hellä” ja ahkeruudessa urhoollisuuden kuva, ja niiden elintavoissa 
on runsaasti itsehillinnän, harkinnan ja oikeudenmukaisuuden 
ituja. Siispä Kleanthes, vaikka väittikin eläinten olevan osattomia 
järjestä, sattui näkemään seuraavanlaisen tapauksen. Joukko kuol- 
lutta muurahaista kantavia muurahaisia saapui toisen muurahais- 
keon luo. Keosta tuli ulos muutama muurahainen tapaamaan 
saapuneita, sitten ne menivät takaisin kekoon, ja tämä tapahtui 
kaksi tai kolme kertaa. Lopulta keosta tulleet muurahaiset kantoi- 
vat ulos keon uumenista madon ikään kuin vainajan lunnaina, ja 
toiset sen poimittuaan luovuttivat vainajan ja menivät mat- 
koihinsa.?* 

Kaikille ilmeistä on muurahaisten kohtaamisissaan osoittama 
huomaavaisuus. Ne, jotka eivät kanna mitään, astuvat aina syr- 


jään ja antavat kuormaa kantavien mennä ohi. Samoin ne kalva- 

malla jakavat kuorman osiin, jos se on vaikeasti kannettava tai 
tielle osuu hankala este, niin että se useammille jakaantuessaan 
on helpompi kantaa. Ja munien tuominen ulos jäähtymään on 
Aratoksen mukaan merkki sateesta — ”koverasta kuopastaan 
munansa kaikki kiiruisammin / muurahaiset ylös toivat”. Tosin 
kaikki eivät kirjoita *munansa” vaan ”muonansa” tarkoittaen 
varastoituja ruokatarpeita, jotka muurahaiset kantavat ulos huo- 
matessaan niiden keränneen hometta, koska pelkäävät niiden 
pilaantumista ja pilaantumisen aiheuttamaa tuhoa. Mutta muu- 
rahaisten kyky ennakoida vehnän itäminen ylittää kaikki käsityk- 
set muurahaisten älykkyydestä. Vehnähän ei tosiaan pysy kuivana 
ja muuttumattomana vaan turpoaa ja maitii alkaessaan itää. Jotta 
jyvä ei itämisen myötä menettäisi käyttökelpoisuuttaan ruokana 
vaan säilyisi muurahaisille syötävänä, ne syövät pois aihion, josta 
vehnän verso kasvaa. 

En sinänsä hyväksy niiden toimintaa, jotka muurahaiskekoja 
läpikotaisin tutkiakseen halkovat niitä kuin ruumiinavauksessa. 
He kuitenkin sanovat, että kulkuaukosta sisäosiin laskeutuva tie ei 
ole suora eikä helppokulkuinen muille eläimille, vaan mutkitellen 
ja kaarrellen se haarautuu alapuolisiin käytäviin ja ylöspäin puh- 
kottuihin holveihin päättyen kolmeen onkaloon, joista yksi on 
kaikkien keon muurahaisten yhteinen asuinpaikka, toinen ruoka- 


varasto, ja kolmanteen viedään kuolemaisillaan olevat. 


12. Arvelen, ettei teistä vaikuta sopimattomalta hetkeltä heti 


- muurahaisten perään siirtyä elefantteihin, jotta voimme kunnolla 


ymmärtää mielen ja ajattelun luonnetta samalla kertaa niin pie- 


nimmissä kuin suurimmissakin olennoissa; se ei jää piiloon ele- 

fanteissa eikä puutteelliseksi muurahaisissa. Muutsiis ihmettelevät, 
miten elefantti oppii ja opetetaan esittämään teattereissa tanssi- 
asentoja ja -liikkeitä, jotka monimutkaisuutensa, hankalan muis- 
tettavuutensa ja asennon pitämiseen liittyvien vaatimustensa takia 
olisivat ihmisillekin vaikeita omaksua. Minä puolestani näen 
eläinten ymmärryksen ilmenevän pikemminkin niiden omissa 
sieluntiloissa ja tunteissa sekä liikkeissä, joita kukaan ei ole opetta- 
nut ja jotka ovat ikään kuin puhtaita ja sekoittumattomia.* 

Kun Roomassa vähän aikaa sitten joukkoa norsuja opetettiin 
seisomaan niille vahingollisissa asennoissa ja kääntymään ympäri 
hankalin kiertoliikkein, yksi elefanteista, jonka oli kaikkein vai- 
keinta oppia ja jota joka kerta moitittiin ja usein rangaistiin, näh- 
tiin yöllä kuunvalossa itsekseen kertaamassa ja harjoittelemassa. 

Hagnon on kertonut tarinan vähän aiemmin Syyriassa eräässä 
talossa kasvatettavana olleesta norsusta, jonka hoitaja pihisti joka 
päivä petollisesti itselleen puolet norsulle tarkoitetusta ohra- 
mitasta.? Kun sitten isäntä kerran oli paikalla katselemassa, hoi- 
taja valutti elefantille koko mitan, mutta siihen katsahdettuaan 
tämä ojensi kärsänsä ja jakoi ohran kahteen osaan, paljastaen näin 
mitä hienovaraisimmin hoitajansa rikkomuksen. Toinen elefantti, 
jonka hoitajalla oli tapana sekoittaa ohramittaan kiviä ja maata, 
poimi kärsällään tuhkaa hoitajansa keitellessä lihoja ja heitti tuh- 
kat pataan. Ja Roomassa muuan elefantti, jota pikkupojat kiusasi- 
vat pistelemällä kirjoituspuikoillaan sen kärsää, tarttui yhteen 
heistä, nosti korkealle ilmaan ja näytti siltä kuin olisi paiskaamassa 
hänet kuoliaaksi — mutta läsnäolijoiden puhjettua huutoon laski 
pojan pehmeästi takaisin maahan ja meni menojaan pitäen peläs- 


tyttämistä riittävänä rangaistuksena senikäisille lapsille. 

Villeistä ja vapaina vaeltavista norsuista kerrotaan monen- 
moisia ihmeellisiä tarinoita, muun muassa jokien ylittämisestä. 
Ensimmäisenä ylitykseen antautuu nuorin ja pienin, ja muut sei- 
sahtuvat paikoilleen katsomaan. Isompikokoisia rohkaisee, mikäli 
pienin selviää kokonsa puolesta virran yli, sillä niille ylitys on sil- 


loin vielä turvallisempi. 


13. Puheeni tultua tähän vaiheeseen en usko voivani sivuuttaa 
kettuun liittyvää juttua, koska se on niin samankaltainen. Myytti- 
kertomuksia tuntevien mukaanhan Deukalion päästi kyyhkysen 
arkista ulos, ja jos tämä palasi takaisin sisään, tiesi myrskyn olevan 
varmasti vielä käynnissä. Hyvällä säällä kyyhky olisi lentänyt 
pois.’ Mutta vielä nykyäänkin traakialaiset ryhtyessään ylittä- 
mään jäätynyttä jokea turvautuvat kettuun todistajana jään kestä- 
vyydestä. Kettu etenee hiljaa ojentaen korvansa jäätä vasten. Jos se 
äänen perusteella havaitsee virran kohisevan lähellä jäänpintaa, se 
seisahtuu päätellen, ettei jää ulotu kovin syvälle vaan on hauras ja 
epävakaa, ja palaa rantaan, mikäli sen annetaan rauhassa palata. 
Jos taas ääntä ei kuulu, se uskaltautuu ylittämään joen. Ja 
älkäämme sanoko tätä aistihavaintojen tarkkuudeksi, johon jär- 
jellä ei ole osuutta, vaan aistihavainnon pohjalta rakentuneeksi 
jarkeilyksi: ”Se, mikä pitää ääntä, liikkuu; se, mikä liikkuu, ei ole 
jähmettynyttä; se, mikä ei ole jähmettynyttä, on nestemäistä; nes- 
temäinen antaa periksi.” 

Niinpä loogikot väittävät, että koira monen polun risteyksessä 
turvautuu useiden toisistaan erillisten päätelmien ketjuun: ”Var- 
mastikin saalis ryntäsi tätä tietä, tai tuota, tai tuota. Mutta ei tätä 


tietä, eikä tuota. Jäljellä olevaa siis.” Siinä missä aistihavainto ei 

ole tarjonnut tähän mitään tai pelkästään lisän, päättely sen sijaan 
tuottaa sekä lähtöoletukset että niiden lopputuloksen. Koirahan 
ei kuitenkaan tarvitse tämänkaltaista valheellista ja petollista 
todistelua. Itse aistihavainto näet osoittaa saaliin pakoreitin jäl- 
kien ja eritteiden eikä toisistaan irrallisten tai yhteenpunoutunei- 
den aksioomien avulla. Sen sijaan koiran luonto on havaittavissa 
monissa muissa toimissa, ominaisuuksissa ja sille lankeavissa teh- 
tävissä, joita ei voi suorittaa eikä pohtia haju- tai näköaistin vaan 
ainoastaan ajattelukyvyn ja järjen avulla. Tekisin itseni vain nau- 
runalaiseksi luennoimalla koirien itsehillinnästä, tottelevaisuu- 
desta ja nopeaälyisyydestä metsästystilanteissa teille, jotka näette 
ja käsittelette näitä asioita päivittäin. 

Sisällissodassa kuolleelta roomalaiselta [Galbalta] ei kukaan 
kyennyt leikkaamaan päätä irti, ennen kuin hänen edessään sei- 
sova, häntä vartioiva ja puolustava koira pistettiin kuoliaaksi. 
Kuningas Pyrrhos puolestaan kerran matkatessaan kohtasi mur- 
hatun ruumista kaitsevan koiran, ja kuultuaan, että se oli pysynyt 
ruumiin luona kolme päivää syömättä ja paikkaansa jättämättä, 
hän käski haudata vainajan ja huolehtia koiran seurueen mukaan. 
Muutamia päiviä myöhemmin oli sotaväen katselmus ja ohi- 
marssi, ja kuningas istui koira rauhallisesti vierellään. Kun koira 
sitten näki isäntänsä murhaajien kulkevan ohi, se syöksähti 
vihoissaan haukkuen heitä kohti ja haukkuessaan kääntyi monta 
kertaa takaisin Pyrrhoksen puoleen, niin että ei vain hän vaan 
kaikki läsnäolijat tulivat epäluuloisiksi miehiä kohtaan. Siispä 
miehet otettiin heti kiinni kuulusteltaviksi, ja kun ilmaantui 
myös joitakin vähäisiä ulkopuolisia lisätodisteita, nämä tunnusti- 


vat murhan ja saivat rangaistuksen.” 

Myös viisaan Hesiodoksen koiran sanotaan tehneen samoin, 
nimittäin saattaneen tuomiolle Ganyktor Naupaktoslaisen pojat, 
joiden käsissä Hesiodos oli kuollut. Mutta vielä edellä sanot- 
tuakin kuvaavampaa on se, mitä isämme Ateenassa opiskel- 
lessaan saivat kuulla. Muuan henkilö pujahti Asklepioksen 
temppeliin, otti hopea- ja kultapatsaista helposti kannettavat ja 
poistui kuvitellen jääneensä huomaamatta. Mutta vahtikoira 
nimeltään Kapparos lähti ajamaan temppelin häpäisijää takaa, 
kun kukaan temppelipalvelijoista ei ollut kiinnittänyt huomiota 
sen haukkuun. Ensiksi varas heitteli sitä kivillä muttei päässyt 
siitä eroon, ja kun päivä koitti, koira ei tullut enää aivan lähelle 
vaan seurasi varasta kauempaa pitäen tätä silmällä koko ajan eikä 
koskenut tämän tarjoamaan ruokaan. Varkaan pysähdyttyä 
lepäämään yöksi koira vartioi häntä ja nousi taas seuraamaan, 
kun varas lähti jatkamaan matkaansa. Muita tiellä kulkijoita 
kohdatessaan koira yritti vedota heihin samalla varasta haukkuen 
ja pysytellen tiiviisti tämän kannoilla. Kun varkaan takaa-ajajat 
kuulivat tästä tiellä kulkeneilta ja nämä kuvasivat samalla myös 
koiran värityksen ja koon, he intoutuivat entistä sinnikkääm- 
pään takaa-ajoon, tavoittivat hänet Krommyonissa ja toivat 
takaisin tuomiolle.*! 

Paluumatkalla koira kulki ensimmäisenä, iloisena ja ikionnel- 
lisena, aivan kuin juhlien omaa jahtiaan ja pyhäinhäpäisijässä 
omaa saalistaan. Sille tosiaankin päätettiin järjestää ruokinta jul- 
kisin varoin, ja asian hoitaminen annettiin temppelipapiston 
ainaiseksi tehtäväksi, millä jäljiteltiin entisajan ateenalaisten 
osoittamaa solidaarisuutta erästä muulia kohtaan. Nimittäin 


Perikleen rakentaessa Akropoliille Hekatombi-temppeliä kiviä 

luonnollisesti kuljettivat lukuisat juhdat päivittäin.“ Yhdellä 
työssä sisukkaasti mukana olleista mutta vanhuuden takia jo pois 
päästetyistä muuleista oli tapana tulla takaisin Kerameikokseen 
kiviä kuljettavien juhtien luo, kääntyä aina niiden mukana ja 
juosta vierellä ikään kuin niitä hurraten ja kannustaen eteenpäin. 
Ateenalaiset ihmettelivät sen peräänantamattomuutta ja päättivät 
siksi järjestää sille huolenpidon julkisin varoin, aivan kuten kor- 
kean iän myötä uransa jättäville urheilijoille äänestetään vapaa 


ruokailu. 


14. Onkin mainittava, että niin kauan kuin puhe on meren ja 
syvyyksien eläimistä, oikeassa ovat ne, joiden mukaan suhteemme 
eläimiin ei millään muotoa kuulu oikeudenmukaisuuden ja vel- 
vollisuuksien piiriin. Merenelävät ovat näet kokonaan vailla 
suloutta ja kiitollisuudentunteita, kykenemättömiä kiintymään ja 
osattomia kaikesta sydämellisyydestä. Oivallisesti sanookin 
Homeros kesyttömänä ja jurona pidetystä, että ”sinut synnytti 
harmaa meri” — meri ei tarjoa mitään hyväluontoista eikä lem- 
peää. Mutta se, joka maaeläimistä puhuessaan sanoisi näin, olisi 
tyly ja raakalaismainen.“ 

Tai väittäisikö joku, ettei mitään oikeamielistä ja vastavuo- 
roista ollut Lysimakhoksen ja hänen hyrkanialaisen koiransa 
välisessä suhteessa? Koira nimittäin jäi yksin hänen ruumiinsa 
viereen, ja kun ruumis sytytettiin palamaan, juoksi itse tuleen ja 
heittäytyi vainajan päälle. Samaa kerrotaan kotkasta, jonka Pyrr- 
hos (ei se kuningas vaan muuan yksityishenkilö) oli kasvattanut. 
Pyrrhoksen kuoltua kotka oli nimittäin viipynyt ruumiin ääressä 


ja liidellyt paarien vaiheilla, kun niitä kannettiin ulos hautaamista 

varten, ja lopulta syöksynyt tuleen ja palanut poroksi hänen kans- 
saan.” 

Kun kuningas Poros haavoittui taistellessaan Aleksanteria vas- 
taan, hänen elefanttinsa veti varovasti ja hellästi kärsällään hänestä 
irti monia nuolia. Vaikka norsu oli itsekin jo huonossa kun- 
nossa, se ei luovuttanut, ennen kuin huomasi kuninkaan menet- 
täneen paljon verta ja olevan liukumaisillaan alas selästä. Peläten 
kuninkaan putoavan se kumartui pehmeästi ja varmisti näin las- 
keutumisen sujuvan tuskattomasti. 

Ilman varusteita ollessaan Bukefalas salli hoitajansa nousta 
selkäänsä, mutta kun sille puettiin kuninkaallinen otsasuojus ja 
niskahihna, se ei suvainnut ketään muuta kuin itse Aleksante- 
rin.** Jos joku muu yritti lähestyä sitä, se juoksi päin hurjasti kil- 
juen, hyppi takajaloilleen ja polki kavioillaan niitä, jotka eivät 


ehtineet heittäytyä tarpeeksi etäälle ja paeta. 


15. Tiedän kyllä, että esimerkkini saattavat vaikuttaa teistä joten- 
kin sekalaisilta, mutta ei ole helppoa löytää luonnostaan kyvyk- 
käiden eläinten toimista sellaista, missä ilmenisi vain jokin 
yksittäinen hyve. Pikemminkin niiden kunniantunto ilmenee nii- 
den läheisiään kohtaan osoittamassa rakkaudessa ja sydämen vii- 
saus niiden jalomielisyydessä, eikä niiden oveluutta ja älykkyyttä 
voi erottaa niiden kiivaudesta ja urhoollisuudesta. Mutta jos kui- 
tenkin haluaa erotella ja määritellä jokaisen erikseen, koirat ilmen- 
tävät hallittua ja samalla ylevää mielenlaatua kääntyessään pois 
maahan kyyristyneistä. Varmaankin tätä tarkoittaen on sanottu, 
että ”ne juoksivat ulvoen kohti, mutta Odysseus, mieleltään ker- 


keä, istui alas; sauvan pudotti kädestään”, sillä koirat eivät hyök- 

kää maahan heittäytyvän, olemukseltaan alistuvan kaltaiseksi 
muuttuneen päälle. 

Kerrotaan myös, että intialaisten paras koira, jota Aleksanteri 
suuresti ihaili, jäi rauhassa makaamaan ja katsomaan vierestä, kun 
saksanhirvi, villisika ja karhu laskettiin vapaaksi.“ Mutta nähdes- 
sään leijonan se ponkaisi heti ylös ja valmistautui yhteenottoon, 
ja ilmeistä oli, että se piti itseään leijonan vastinparina mutta hal- 
veksi kaikkia muita. 

Jäniksiä takaa-ajavat koirat nauttivat saaliinsa repimisestä kap- 
paleiksi ja lipittävät verta innolla, mikäli ovat itse tappaneet saaliin. 
Jos taas jänis epätoivossaan kuluttaa ikään kuin viimeisen jäljellä 
olevan henkäyksensä, tuupertuu pakomatkalleen ja kuolee, mitä 
tapahtuu usein, niin koira ei kuolleen saavutettuaan koske siihen 
lainkaan vaan seisahtuu häntäänsä heiluttaen, ikään kuin se olisi 


kamppaillut voiton ja taisteluinnon eikä suinkaan lihojen vuoksi. 


16. Koska oveluudesta on monia esimerkkejä, sivuutan ketut ja 
sudet sekä kurkien ja naakkojen tempaukset, sillä ne ovat niin 
ilmeisiä, ja esitän todistajakseni Thaleen, viisaista vanhimman, 
jonka ihmeteoista vähäisin ei ole se, kuinka hänen kerrotaan taita- 
vasti näpäyttäneen erästä muulia.? Muuan suolaa kuljettavista 
muuleista näet jokeen astuessaan sattui liukastumaan, ja koska 
suola suli, se huomasi joesta noustuaan taakkansa keventyneen ja 
painoi syyn mieleensä. Niinpä se aina jokea ylittäessään tarkoituk- 
sella kyyristeli ja kasteli kantoastiat koukistamalla jalkojaan ja kal- 
listumalla vuoroin kumpaankin suuntaan. Tämän kuultuaan 
Thales siis käski täyttää kantoastiat suolan sijaan villalla ja pesu- 


sienillä ja ajaa muulin jokeen näin lastattuna. Kun muuli sitten 

toimi totuttuun tapaan ja lasti kastui läpikotaisin, se tajusi nokke- 
lan temppunsa itselleen epäedulliseksi ja siitä pitäen ylitti joen 
aina niin huolellisesti ja lastiaan varjellen, ettei lastista osakaan 
edes vahingossa hipaissut vettä. 

Peltopyyt osoittavat toisenlaista oveluutta, yhdistettynä nii- 
den jälkeläisiinsä kohdistamaan rakkauteen. Ne totuttavat vielä 
lentokyvyttömät poikasensa näiden takaa-ajetuiksi joutuessa 
heittäytymään selälleen ja pitelemään kehonsa päällä savipaakkua 
tai muuta kokoon raavittavaa ainesta, jonka alle voi piiloutua. 
Emot puolestaan johdattavat takaa-ajajia toisaalle, hajaantuvat 
ympäriinsä räpyttelemällä takaa-ajajien jaloissa, nousemalla vain 
vähän ilmaan ja antamalla ikään kuin vaikutelman, että olisivat 
juuri jäämäisillään kiinni, kunnes ovat pitkän matkan päässä poi- 
kasista. 

Kun puolestaan jänikset palaavat pesäänsä lepäämään, ne 
vievät poikasistaan yhden tuonne, toisen toisaalle, usein jopa 
plethronin matkan toisistaan erilleen, niin että jos ihminen tai 
koira sattuu paikalle, kaikki poikaset eivät joudu samalla kertaa 
vaaraan. Itse aikuiset jänikset jättävät jälkiä moniin paikkoi- 
hin juoksemalla sinne tänne ja viimeiseksi ennen nukkumaan- 
menoaan ponnistavat pitkällä loikalla kauas jätetyistä jäljistä. 

Joutuessaan talviuneksi kutsutun tilan kouriin naaraskarhu 
taas siivoaa pesäpaikkansa läpikotaisin, ennen kuin kokonaan 
jäykistyy ja käy raskaaksi ja kömpelöksi. Kun se sitten lopulta on 
sukeltamassa pesän sisään, se astelee erityisellä tavalla, niin kor- 
kein ja kevein askelin kuin mahdollista, koskettamalla maata vain 
jalkapohjiensa päkiöillä ja peruuttamalla selkä edellä pesään. 


Peuravaatimet synnyttävät mieluiten tien varressa, missä 

petoeläimiä ei ole.’ Tuntiessaan itsensä raskaiksi pulskistumisen 
ja lihomisen takia hirvaat puolestaan hakeutuvat piiloon suojel- 
lakseen itseään, koska eivät luota pakokykyynsä. 

Siilien tapa puolustautua ja suojella itseään on synnyttänyt 
sananlaskun ”Kettu tietää monet niksit, siili vain yhden, tär- 
keän”.? Ketun lähestyessä se näet, kuten Ion sanoo, ”palloksi 
yltympäri piikikkään selkänsä pyöräytti, hiljaa makaa, mahdoton 
on koskea, purra”. Mutta poikasista huolehtimiseen niillä on hie- 
nostuneempi keino. Loppusyksyllä siilit nimittäin sukeltavat vii- 
niköynnösten sekaan, ravistavat käpälillään rypäleitä irti tertuista 
maahan ja kieriskelevät niissä siten, että rypäleitä tarttuu piikkei- 
hin kiinni. (Ja aikoinaan siili, taivaltaessaan tällä tavoin lastattuna 
syksyisin, näyttäytyi ryömivänä tai astelevana viiniterttuna meille 
lapsille, jotka sitä tarkkailimme.) Sitten ne sukeltavat pesän 
uumeniin poikastensa luo ja jakavat tuomisensa niille. Kulku- 
aukkoja pesässä on kaksi, toinen avautuu etelään ja toinen poh- 
joiseen. Kun ne ennalta havaitsevat tuulen olevan kääntymässä, 
ne kuin purjetta vaihtava kapteeni tukkivat tuuleen päin olevan 
aukon ja avaavat toisen. Ja tätä tarkkailemalla eräs henkilö Kyzi- 
koksessa hankki itselleen maineen, että osasi ilman apuneuvoja 


ennustaa, mihin suuntaan tuuli puhaltaisi. 


17. Juba väittää elefanttien todella osoittavan älykkyyttä yhteis- 
elämässään. Metsästäjät nimittäin valmistavat niille ohuilla risuilla 
ja tuulentuomilla heinäksillä peitettyjä ansakuoppia, mutta kun 
yksi elefanteista horjahtaa alas, muut tuovat puita ja kiviä ja heit- 
telemällä niitä kuoppaan täyttävät kaivannon niin, että pudon- 


neen on helppo astua kuopasta ylös. Hän kertoo myös, että 

elefantit kenenkään opettamatta rukoilevat jumalia puhdistautu- 
malla meressä ja tervehtimällä nousevaa aurinkoa kohottaen kär- 
säänsä kuin kättä konsanaan. Tästä syystä jumalat rakastavat niitä 
eläimistä eniten, kuten Ptolemaios Filopator joutui todistamaan. 
Hänhän Antiokhoksen voitettuaan uhrasi kiitokseksi voitosta 
monenmoisen muun ohella myös neljä elefanttia, koska halusi 
kunnioittaa jumaluutta erityisellä tavalla. Sen jälkeen hän näki 
öisin unia, joissa jumala uhkaili häntä vihaisesti tuon omituisen 
uhrin takia, ja hänen oli monin tavoin lepyteltävä jumalaa ja pys- 
tytettävä neljä pronssista elefanttia vastineeksi teurastetuista.? 
Fikä leijonien yhteistoiminta ole yhtään vähäisempää. Nuoret 
ajavat saalista yhdessä hitaiden ja jo vanhoiksi käyneiden leijo- 
nien kanssa, ja uuvuttuaan vanhat jäävät lepäämään toisten jat- 
kaessa metsästämistä. Ja kun leijonat sitten saavat jotakin kiinni, 
ne kutsuvat muut paikalle karjuen kuin nuoret sonnit. Muut 


kuulevat sen oitis ja saapuvat paikalle nauttimaan saaliin yhdessä. 


18. Monien eläinten sukupuolielämä on muotoutunut villiksi ja 
hurjaksi, kun toisilla taas sen vivahteikkuus ei niinkään eroa inhi- 
millisestä eikä kanssakäyminen ole vailla aistillisuutta. Sellainen 
oli esimerkiksi Aleksandriassa grammaatikko Aristofaneen kilpa- 
kosijana toiminut elefantti. He olivat nimittäin rakastuneita 
samaan seppeleenmyyjättäreen, eikä elefantti jäänyt yhtään hei- 
kommaksi rakkaudenosoituksissaan. Sillä oli tapana tuoda tytölle 
aina hedelmiä myyntipaikan ohittaessaan, jäädä pitkäksi aikaa 
paikalle seisoskelemaan ja työntää kärsänsä tytön vaatteiden sisään 
käden tavoin ja hipaista hellästi hänen kukkeita rintojaan. 


Muuan aitolialaisnaiseen rakastunut käärme kävi tämän luona 

vierailemassa öisin, pujahti hänen viereensä ja kietoutui ihoa vas- 
ten eikä vahingoittanut häntä sen enempää tietoisesti kuin tahto- 
mattaan, vaan lähti aina säädyllisesti pois aamun koittaessa. Ja näin 
se jatkoi, kunnes naisen sukulaiset asuttivat hänet kauemmas. Kol- 
ympäriinsä etsimässä ja harhailemassa. Hädin tuskin naisen taas 
jotenkin löydettyään ja tämän ympärille heittäydyttyään se sitoi 
naisen kädet tämän vartaloa vasten kiertyen, ei hellästi kuten aiem- 
min vaan karskimmin, ja häntäpäällään piiskasi naisen sääriä 
osoittaen jonkinlaista kevyttä ja rakastavaa, pikemminkin huolen- 
pitona kuin rangaistuksena ilmenevää suuttumusta. 
Aigionilaiseen poikaan rakastuneesta hanhesta ja kitharan- 
soittaja Glaukea himoitsevasta oinaasta arvelen teidän kuulleen 
juttuja kyllästymiseen asti, koska niistä niin paljon puhutaan, ja 


siksi ohitan ne. 


19. Kottaraiset, korpit ja papukaijat, jotka oppivat puhumaan ja 
tuottavat niin muuntautumis- ja jäljittelykykyisen äänen virran 
harjoitettavaksi niille, jotka lintuja opettavat, näyttävät minusta 
oppimiskyvyssään toimivan muidenkin eläinten puolestapuhu- 
jina ja jollakin tapaa opettavan meille, että myös ne ovat saaneet 
osakseen kommunikatiivisen kielen® ja ilmaisukykyisen äänen. 
Tässä suhteessa olisikin todella naurettavaa jättää ne vertailtaviksi 
sellaisten eläinten kanssa, joille ei ole suotu edes ulvomisen eikä 
ääneen valittamisen taitoa. 

Ja millainen musikaalisuus ja viehkeys luonnehtiikaan myös 
luonnollisia ja opettamattomia lintujen ääniä! Siitä todistavat tai- 


tavimmat ja kaunisäänisimmät sanankäyttäjät, jotka vertaavat 

ihanimpia runojaan ja melodioitaan joutsenten ja satakielten lau- 
luun. Toisaalta opettaminen vaatii enemmän älykkyyttä kuin 
oppiminen, ja onhan uskottava Aristotelesta, joka sanoo eläinten 
sitäkin tekevän: satakieliä on nimittäin havainnoitu opettamassa 
poikasiaan laulamaan. Tästä todistaa myös se, että pieninä pesästä 
pois viedyistä, muulla kuin emonsa huomassa kasvaneista poika- 
sista tulee huonompia laulajia. Yhdessä kasvavat poikaset nimit- 
täin oppivat — ja niitä opetetaan — palkan tai maineen tavoittelun 
sijaan kilpalaulannan ilosta ja koska ne rakastavat pikemminkin 
ilmaisun kauneutta kuin sen hyödyllisyyttä.” 

Tästäkin minulla on teille kerrottavana tarina, jonka olen 
kuullut monilta tapauksen nähneiltä kreikkalaisilta ja roomalai- 
silta. Eräällä parturilla näet oli puotinsa Roomassa sen alueen 
edessä, jota kutsutaan kreikkalaisten agoraksi. Hän kasvatti aivan 
ihmeellistä otusta, hyvin ilmaisukykyistä ja moninaisin tavoin 
ääntelevää närheä, joka vastaili niin ihmisten puheisiin ja eläinten 
ääntelyihin kuin työkalujenkin kolinaan niiden omalla tavalla. 
Kukaan ei sitä pakottanut, vaan se totutti itsensä ja pyrki kunnian- 
himoisesti ilmaisemaan ja jäljittelemään kaiken, mitään pois jät- 
tämättä. 

Sattui niin, että erästä sikäläistä rikasta kannettiin hautaan 
lukuisien trumpettien säestyksellä ja kuten tapana oli, trumpetis- 
tit pysähtyivät paikalle saamaan suosionosoituksia ja viipyivät 
siinä soittamassa pitkän aikaa. Tuon päivän jälkeen närhi oli ääne- 
tön eikä laulanut, eikä se äännähtänyt edes välttämättömien elin- 
tarpeidensa tyydyttämiseksi. Niille, jotka olivat aiemmin 
ihmetelleet linnun ääntä, vaikeneminen oli vielä suurempi ihme- 


tyksen aihe, ja paikan ohi kulkemaan tottuneet saivat nyt kuulta- 

vakseen pelkkää hiljaisuutta. Epäiltiin kilpailevien partureiden 
antamia myrkkyjä. Useimmat kuitenkin arvelivat trumpettien 
iskeneen linnulta kuulon ja sen kuulon myötä myös sen äänen 
tukahtuneen. Syy ei ollut kumpikaan näistä, vaan ilmeisesti lintu 
oli vetäytynyt omaan rauhaan jäljittelyä harjoittelemaan, aivan 
niin kuin soitinta harjoitellaan ja sen soittamiseen valmistaudu- 
taan. Yhtäkkiä nimittäin linnun ääni palasi, mutta sitä ei sytyttä- 
nyt mikään vanhoista, totutuista jäljittelyn kohteista, vaan 
trumpettien sävelet, jotka se toisti juuri samoin fraasein, käyden 
läpi kaikki modulaatiot ja rytmien kaikki iskut. Niinpä, juuri 
kuten sanoin, opetettavaksi mukautumista älyllisempää eläimissä 
on niiden kyky opetella asioita omatoimisesti. 

Tämän lisäksi luulen, etten voi olla kuvailematta yhtä koiran 
oppimiskykyyn liittyvää tapausta, jonka sain Roomassa nähdä. 
Koira nimittäin osallistui miiminäytelmään, jossa oli dramaatti- 
nen, monia henkilöitä käsittävä juoni, ja se esitti kaikki tunnetilat 
ja toimet käsikirjoituksen mukaan. Koiralla oli myös kokemusta 
kuolettavaa esittävästä mutta todellisuudessa unettavasta aineesta. 
Otettuaan ja syötyään leivän, johon myrkky oli mukamas sekoi- 
tettu, se vähän ajan päästä ikään kuin vapisi hiukan, hoiperteli ja 
vaappui muistuttaen humalaista. Lopulta se kaatui makaamaan 
jäykkänä kuin kuollut ja antautui retuutettavaksi ja siirreltäväksi 
sen mukaan, mitä näytelmän käsikirjoitus vaati. Ja kun koira rep- 
liikeistä ja toiminnasta huomasi oikean hetken tulleen, se alkoi 
ensin hitaasti liikutella itseään, aivan kuin syvästä unesta heräten, 
ja päätään kohottaen avasi silmänsä ammolleen. Sitten se kaik- 
kien ihmetykseksi nousi ja asteli sen henkilön luokse, jonka 


luokse pitikin, ja tervehti ja liehitteli tätä iloiten niin, että kaikki 

ihmiset liikuttuivat, mukaan lukien keisari — ikääntynyt Vespa- 


sianus oli näet paikalla Marcelluksen teatterissa.” 


20. Mutta kenties olemme naurettavia intoillessamme eläinten 
oppimiskyvystä, sillä kuten Demokritos osoittaa, olemme tär- 
keimmissä asioissa itse olleet niiden oppilaita: kutomisessa ja par- 
simisessa hämähäkin oppilaita, rakennustaidossa pääskysen ja 
laulussa, jäljittelyn myötä, kirkasäänisten joutsenen ja satakielen.” 
Parantamisen kolmesta osa-alueesta voimme jokaisesta nähdä 
eläimissä aimo annoksen, eivät ne nimittäin ainoastaan lääkeainei- 
siin turvaudu. Käärmettä syötyään kilpikonnat nauttivat aterian 
päälle oreganoa ja näädät tuoksuruutaa, ja kun koirilla on ruoan- 
sulatusvaivoja, ne puhdistavat itsensä jonkinlaisella yrtillä. Käärme 
taas selkiyttää ja terävöittää heikkoa näkökykyään fenkolilla. 

Naaraskarhu syö ensimmäisenä ulos talvipesästä tultuaan vil- 
linä kasvavaa munkinhuppua, sillä sen katkera maku aukaisee 
karhun tukkeutuneen suolen. Kärsiessään muutoin kuvotuk- 
sesta karhu kääntyy muurahaiskeon puoleen istumaan työntäen 
ulos kiiltävän, kosteanmakeasta syljestä pehmeän kielensä, kun- 
nes kieli on aivan täynnä muurahaisia. Ne nieltyään se näet saa 
helpotuksen. Egyptiläiset taas sanovat oppineensa suolavesiperä- 
ruiskeen käytön tarkkailemalla ja jäljittelemällä ibiksen peseyty- 
mistä — merivedellä. Papit myös käyttävät rituaaliseen 
puhdistautumiseen vettä, josta ibis on juonut. Jos vesi nimittäin 
olisi myrkyllistä tai muuten tauteja aiheuttavaa, ibis ei koskisi 
siihen. 

Eräät muut eläimet hoitavat itseään myös pidättäytymällä 


ravinnosta, kuten sudet ja leijonat, jotka lihaa kyllikseen saatuaan 

jäävät rauhassa loikoilemaan ja lämmittelemään. Väitetäänkin, 
että kylläinen naarastiikeri, jonka huomaan annetaan kili, viettää 
kaksi päivää syömättä ja kolmantena pyytää nälissään muuta 
ruokaa repien häkkiään kappaleiksi. Kilin se säästää pitäen sitä jo 
perheenjäsenenään ja asuinkumppaninaan. 

Elefanttien kerrotaan turvautuvan jopa kirurgiaan. Ne nimit- 
täin auttavat haavoittuneita irrottamalla peitsiä, keihäitä ja nuo- 
lia helposti ja vahingoittamatta, ilman repeytymisiä. Kreetalaiset 
vuohet taas, jotka kreetanoreganoa syötyään sysäävät helposti 
nuolet irti kehostaan, ovat opettaneet raskaana oleville naisille, 
että tällä kasvilla on kyky saada aikaan keskenmenoja.*! Mitään 
muuta ne eivät nimittäin haavoittuneina siedä, etsi ja tavoittele 


kuin juuri kreetanoreganoa. 


21. Vähemmän ihmettelemistä näissä on, vaikka ne ihmeellisiä 
ovatkin, kuin eläimissä, jotka tuntevat numerot ja osaavat laskea, 
kuten härät Susan ympäristössä. Ne ovat siellä kastelemassa kunin- 
kaallista metsästyspuistoa vesipyörä-ämpäreillä, joiden luku on 
määritelty. Jokainen härkä näet nostaa sata ämpäriä päivittäin eikä 
suostu nostamaan useampaa, ei edes vaikka sitä yritettäisiin hui- 
jata tai pakottaa väkivalloin. Kun kierroksia usein kokeen vuoksi 
yritetään lisätä, nauta seisahtuu eikä etene, koska on säädetyn 
määränsä jo suorittanut — niin tarkasti se laskee yhteen ja muistaa 
summan mielessään, kuten Ktesias Knidoslainen on kertonut.” 
Libyalaiset nauravat egyptiläisten tarinoille siitä, miten valko- 
beisa päästää äänen sinä päivänä ja hetkenä, jolloin heidän Sothis- 
tähtensä, meidän Koirantähdeksi tai Siriukseksi kutsumamme 


tähti nousee. Mutta silloin kun tähti ilmaantuu taivaalle täsmäl- 

leen auringon kanssa, kaikki heidän vuohensa aivan samoin kään- 
tyvät siinä paikassa katsomaan auringonnousun suuntaan, ja 
tämä on varmin merkki vuodenkierron täyttymisestä ja käy mitä 


parhaiten yksiin astronomisten laskelmien kanssa. 


22. Puheeni kruunaamiseksi ja päätökseen saattamiseksi siirty- 
käämme nyt niin sanotusti pyhän rajan yli puhumaan eläinten 
jumalallisuudesta ja ennustustaidosta. Se ei nimittäin ole mikään 
pieni eikä vähäpätöinen vaan merkittävä ja hyvin muinainen osa 
ennustamisen taitoa, ja se on saanut nimensä lintujen mukaan. 
Lintujen terävyys ja älykkyys ja se, miten herkästi ne reagoivat 
kaikkeen niille ilmenevään, tarjoaa näet jumalan käyttöön ikään 
kuin instrumentin, jonka liikkeitä, huutoja, ääntelyä ja muodos- 
telmia voi muuttaa milloin vastaisiksi ja milloin myötäisiksi aivan 
kuin tuulia — toisia lintuja jumala käyttää siten keskeyttämään ja 
seen. Tämän vuoksi Euripides nimittää lintuja ”jumalten 
airuiksi”, ja Sokrates, omalaatuiseen tapaansa, sanoo tekevänsä 
itsestään ”saman jumalan palvelijan kuin joutsenet”. Samoin 
kuninkaista Pyrrhos iloitsi, kun häntä kutsuttiin kotkaksi, Antiok- 
hos taas, kun häntä kutsuttiin haukaksi. Mutta oppimattomia ja 
hölmöjä kutsumme kaloiksi heitä haukkuessamme tai pilailles- 
samme heidän kustannuksellaan. 

Voidaan tosiaan kertoa tuhansittain esimerkkejä siitä, miten 
maaeläimet ja siivekkäät ovat näyttäneet ennalta ja osoittaneet 
meille jumalten merkkejä, kun taas vesieläinten puolestapuhu- 
jalla ei ole esittää yhtäkään tällaista tapausta. Merenelävät on 


kaikki mykkinä ja sokeina sysätty kaitselmuksen piiristä jumalat- 

tomaan, titaanien asuttamaan paikkaan, ikään kuin jumalista 
piittaamattomien maahan, jossa sielun järjellinen ja älyllinen osa 
on tukahtunut, ja jossain toisiinsa sotkeentuneiden ja veden 
hukuttamien aistimusten äärillä ne näyttävät pikemminkin 


kituen haukkovan henkeään kuin elävän. 


Faidimos todistelee merenelävien ja 


muiden vesieläinten älykkyydestä 


23. HERAKLEON: Kurtista kulmakarvojasi, rakas Faidimos, ja kiih- 
dytä itsesi puolustamaan meitä meren äärellä ja saarilla asuvia! 
Tämä väittely ei olekaan mitään leikintekoa, vaan kunnon kil- 
pailu ja kilpakiistely, josta puuttuu vain puhujankoroke ja esiin- 


tymislava! 


FaiDIMos: Tai toisin sanoen: hyvin viekkaasti asetettu väijytys, 
hyvä Herakleon. Kun me olemme eilisen juomisen jäljiltä kohme- 
loisia ja tokkuraisia, niin tämä herrasmies puolestaan, kuten huo- 
masit, hyökkäsi valmistautuneena. Mutta ei mitään selittelyjä. 
Vaikka Pindarosta kiihkeästi ihailenkin, en halua minusta sanot- 
tavan hänen säkeidensä mukaisesti: ”Kun kieltäytyy tarjotuista 
haasteista, saattaa hyveensä syvään pimeään”. 

Onhan teillä runsaasti vapaata aikaa, vaikkeivät nuoret mie- 
het tulekaan olemaan vapaina — vain metsästyskoiramme ja hevo- 
semme ovat vapaalla, samoin kuin verkot ja kaikenlaiset nuotat, 
sillä olemme antaneet luppopäivän kaikille eläimille sekä maalla 
että merellä tämän kilpakiistan vuoksi." 


Teidän ei tarvitse kuitenkaan pelätä, että lörpöttelen. Käytän 

minulle suodun ajan järkevästi. En esittele filosofien argument- 
teja tai egyptiläisiä eläinsatuja tai intialaisia ja libyalaisia oikeaksi 
todistamattomia tarinoita. Esitän sen sijaan muutamia sellaisia 
tosiasioita, joita jokainen voi missä tahansa havaita tai joita ovat 
todistaneet sellaiset miehet, jotka työskentelevät merellä ja ovat 
nähneet ne omin silmin. 

Maaeläimiä koskevia esimerkkitapauksia on helppo koota. 
Avoimena maa mahdollistaa sen tutkimisen havaintojen perus- 
teella, kun taas merellisen maailman näkyvyys on huono, ja se 
antaa vain kurkistaa. Se salaa useimpien olentojensa syntymisen 
ja kasvamisen, niiden taistelut toisiaan vastaan ja pakenemiset, 
joissa kaikissa tarvitaan paljon älyä ja muistia sekä myös yhteis- 
työtä. Niistä emme saa juurikaan tietoja, mikä vaikuttaa käsityk- 
seemme merieläimistä. 

Lisäksi koska maaeläimet ovat samanheimoisia ja syövät 
samantyyppistä ravintoa kuin me, ne ovat tietyssä määrin omak- 
suneet vaikutteita ihmisten tavoista saadessaan hoitoa, kasvatusta 
ja jäljittelyn malleja. Tämä vaikutus lieventää niiden luonteen 
arvaamattomuutta ja vauhkoutta — samoinhan merivesi tulee 
juomakelpoisemmaksi, kun siihen sekoitetaan makeaa vettä — 
kuin myös hidasjärkisyyttä ja hidasta reagointia, kun ne virkisty- 
vät yhdessäelosta ihmisten kanssa. 

Meressä elävien elämä taas on merkittävien esteiden vuoksi 
erillään ihmiskontakteista. Koska ihmistavat eivät ole vaikuttaneet 
niiden elämäntapaan, se ei ole luonnostaan vaan vain sijainti- 
paikkansa vuoksi omiin asioihin keskittyvää, itseriittoista ja vailla 
vieraita vaikutteita. Luonnoltaan ne kuitenkin ovat oppivaisia ja 


muistavat saamansa opetuksen, kuten monet kesyyntyvät anke- 

riaat, esimerkiksi Arethusa-lähteen pyhiksi kutsutut ankeriaat. 
Monin paikoin elää myös kaloja, jotka tuntevat nimensä, kuten 
kerrotaan Crassuksen mureenasta, jonka kuolemaa Crassus sitten 
itki. Kun Domitius kysyi häneltä: ”Onko totta, että itkit koska 
mureenasi kuoli?” niin Crassus vastasi: ”Onko totta, että hautasit 
kolme vaimoa itkemättä kertaakaan?” 

Pappien krokotiilit eivät ainoastaan tunnista niitä kutsuvan 
ääntä ja salli itseään käsiteltävän vaan myös avaavat kitansa ja 
antavat hoitajien puhdistaa hampaat käsin ja kuivata ne pyyh- 
keellä. Äskettäin mainio Filinos palasi Egyptin-matkaltaan ja ker- 
toi nähneensä Antaiopoliksessa vanhan naisen nukkuvan laverilla 
krokotiilin vieressä, joka oli ojentunut hyvin viehättävällä tavalla 
hänen puoleensa.” 

Vanha tarina kertoo, että kun hallitsija Ptolemaios kutsui 
pyhää krokotiilia eikä se tullut hänen luokseen eikä totellut kut- 
sua huolimatta hallitsijan houkutteluista ja pyynnöistä, papit tul- 
kitsivat sen enteeksi hänen kuolemastaan, mikä tapahtuikin 
vähän ajan kuluttua.” Näin ollen näyttää siltä, etteivät meren elä- 
vätkään ole täysin vailla arvostamaasi ennustamisen lahjaa. Olen 
itse asiassa kuullut, että lähellä Syraa, lyykialaisessa kylässä Fellok- 
sen ja Myran välillä, miehet istuvat ja katsovat kalojen ympyrä- 
liikkeitä, pakenemisia ja takaa-ajoja ja ennustavat niistä 
eräänlaisella kehittyneellä systeemillä — aivan kuin muut ennusta- 


vat lintujen lennosta. 
24. Mutta nämä esimerkit saavat riittää osoittamaan, että meren- 
elävät eivät ole täysin erilaisia kuin me — kokemuksiltaankaan. 


Niiden puhtaasta ja synnynnäisestä järkevyydestä todistaa niiden 

suuri varovaisuus. Kaikki, jotka uivat (eivätkä vain kiinnity tai 
tartu kiviin), ovat näet vaikeasti ihmisten pyydystettävissä. Niitä 
ei voi pyydystää ilman kaikenlaisia keinoja, kuten sudet niin hel- 
posti saalistavat aaseja, mehiläissyöjälinnut mehiläisiä, pääskyset 
kaskaita — sekä kauriit käärmeitä. (Tästä juuri johtuu kauriin 
nimi, ei siis sen nopeudesta, vaan sen kyvystä houkutella käär- 
meitä luokseen.) Samoin oinas vetää susia puoleensa tömisyttele- 
mällä, ja sanotaan, että monia eläimiä, etenkin apinoita, vetää 
puoleensa pantterin haju.” 

Mutta lähes kaikkien merieläinten aistit toimivat varoittajina 
ja tekevät eläimistä varovaisia; aistit ovat puolustuskeino vaaraa 
vastaan. Tämä edellyttää älyä. Näin ollen kalastus ei ole ollenkaan 
yksinkertaista tai naurettavaa, vaan siinä tarvitaan kaikenlaisia 
vehkeitä sekä nokkelia ja älykkäitä keinoja kaloja vastaan. 

Tämä on selvää muutamien ilmeisten esimerkkien perusteella. 
Vaikka ongenvavan onkin oltava vahva, jotta se kestää napatun 
kalan tempoilua, kukaan ei valitse paksua ongenvapaa. Yleensä 
otetaan ohut vapa, jotta vapa ei langettaisi leveää varjoa ja herät- 
täisi kaloissa epäilystä. Kun viehe kiinnitetään siimaan, ei yleensä 
solmita montaa solmua ja tehdä liitoskohdasta isoa, sillä tämäkin 
paljastaisi kaloille vieheen olemassaolon. 

On myös keksitty, että karvojen, jotka muodostavat vieheen 
pääosan, on oltava mahdollisimman vaaleita, jolloin ne ovat 
meressä mahdollisimman huomaamattomia värittömyytensä 
vuoksi. Runoilija sanoo: ”ja syövereihin kuin painava lyijy hän 
vaipui, / siimoineen joka vie häränsarvisen (keras) sorvatun put- 
ken, / suljuen aaltoihin kalan surmaks ahmivasuisen.” Jotkut tul- 


kitsevat tätä virheellisesti väittäen, että muinaiset ihmiset käyttivät 

häränkarvoja siimoissaan: he luulevat, että keras tarkoittaa karvaa, 
koska verbi keirasthai tarkoittaa hiusten leikkaamista, koura hius- 
tenleikkuuta ja keroplastes Arkhilokhoksella on se, joka pitää hius- 
ten muotoilemisesta ja kaunistamisesta. Mutta näin ei ole asia. 
Kalastajat tosin käyttävät hevosenjouhia, nimenomaan oriilta 
otettuja, koska tammat heikentävät jouhiaan virtsallaan. Aristo- 
teleen mielestä kohdassa ei ole mitään monimutkaista tai vaikeaa. 
Kalastajat liittivät siimaan koukun yhteyteen pienen palan sarvea, 
koska muuten kalat pureskelisivat siiman poikki.” 

Kalastajat käyttävät myös pyöreitä koukkuja saalistaessaan 
mulloja ja juovaselkäsardaa, joiden suut ovat hyvin pieniä, sillä 
ne pelkäisivät suuria koukkuja. Usein mullo pelkää pyöreätäkin 
koukkua, mutta uiden sen ympärillä se läpyttelee pyrstöllään 
syöttiä ja syö siitä irronneita palasia. Jollei se voi tehdä näin, se 
sulkee tiukasti suunsa, mutta huultensa kärjillä syöttiä kosketel- 
len se saa siitä palasia irti. 

Meriahven on rohkeampi kuin elefantti. Se ei saa apua toi- 
silta, vaan itse se poistaa itsestään koukun, kun se on jäänyt kiinni. 
koukusta ja laajentaa samalla koukun tekemää haavaa, mutta se 
kestää lihan repeämisestä aiheutuvan kivun. Kettuhai ei usein- 
kaan edes tule koukun lähelle vaan osaa vältellä sitä. Mutta jos se 
jää koukkuun, se heti oksentaa sisäosiaan, ja ruumiinsa jousta- 
vuuden ja mukautuvuuden ansiosta se voi viskellä ja heilutella 


niitä niin, että kun sen sisäosat ovat ulkona, koukku lähtee irti! 


25. Edellä kerrotut esimerkit osoittavat älyä sekä sen kekseliästä ja 


hienovaraista käyttöä tilaisuuden tullen. Mutta monet meri- 

eläimet osoittavat myös sosiaalisuutta, johon liittyy älykkyyttä, ja 
keskinäistä kiintymystä.” Näin on laita meriahvenen ja papukai- 
jakalan. Sillä jos yksi papukaijakala nielaisee koukun, muut pai- 
kalla olevat parveilevat siiman ympärillä ja nipsivät sen palasiksi. 
Ja jos jotkut niistä joutuvat verkkoon, toiset ojentavat pyrstönsä 
kiinnijääneitä kohti, jotka innokkaasti tarttuvat pyrstöihin. Sitten 
ne vetävät kiinnijääneet verkon läpi. Itse asiassa meriahvenet 
pelastavat tovereitaan vielä taitavammin: ne uivat siiman alle, nos- 
tavat terävät selkäevänsä pystyyn ja yrittävät sahata ja leikata sii- 
man poikki evän terävällä reunalla. 

Vaikka emme tunne yhtäkään maaeläintä, jolla olisi rohkeutta 
auttaa toista vaaran uhatessa — emme sellaista karhua, villisikaa, 
leijonanaarasta tai pantteria — on kyllä totta, että saman lajin yksi- 
löt ryhmittyvät areenalla kiinni toisiinsa muodostaen kehän. Kui- 
tenkaan niillä ei ole sen enempää tietoa siitä, kuinka autetaan, 
kuin haluakaan auttaa toisiaan. Päinvastoin jokainen pakenee 
päästäkseen niin etäälle haavoittuneesta tai kuolevasta toveristaan 
kuin mahdollista. Kertomus siitä, kuinka elefantit kantavat puun- 
runkoja kuoppaan tarjotakseen sinne pudonneelle toverilleen 
keinon nousta sieltä ylös, on, ystävä hyvä, kummallisen outo ja 
kaukaa haettu; se ikään kuin julistaa, että meidän olisi uskottava 
siihen kuin kuninkaan säädöksiin, Juban kirjoihin. Ja vaikka 
tarina olisikin totta, se vain todistaa, että monet merenelävät eivät 
ole sosiaalisuuden ja älykkyyden suhteen maaeläimiä huonom- 


pia. Merieläinten sosiaalisuudesta puhun tuonnempana lisää.” 


26. Kun kalastajat huomasivat, että useimmat kalat välttävät atrai- 


men iskun sellaisella väistöliikkeellä, jonka nyrkkeilijät tekevät, he 

päätyivät persialaisten tavoin käyttämään ylivoimaa, toisin sanoen 
nuottaa, jolloin ne, jotka saatiin saartamalla kiinni, eivät voineet 
paeta huolimatta älykkyydestään ja nokkeluudestaan. Meriharjus 
ja sateenkaarikala saadaan kiinni nuotilla ja rysillä samoin kuin 
lahna ja merilahna, tokko ja meriahven. Niin sanotut varsinaiset 
nuottakalat, siis keltajuovamullo, rantahuulikala ja simppu, saa- 
daan kiinni nuottia vetämällä. Niinpä on sopivaa, että Homeros 
kutsui tällaisia verkkotyyppejä ”kokoansaksi”.?* Turskakaloilla, 
kuten basseilla, on kuitenkin keinonsa niitäkin vastaan. Kun bassi 
näet huomaa nuotan lähestyvän, se kaivaa mutaa, kunnes on saa- 
nut tehtyä niin suuren kolon, että nuotta kulkee sen ylitse. Sitten 
se ujuttautuu koloon ja odottaa siinä vaaran ohimenoa. 

Kun delfiini saadaan kiinni ja se huomaa jääneensä kiinni 
nuottaan, se jää paikalleen eikä ole yhtään peloissaan. Silloin se 
näet voi vaivattomasti syödä verkkoon tarttuneita kaloja. Kuiten- 
kin heti, kun nuotta lähenee rantaa, se puree verkon rikki ham- 
paillaan ja pakenee. Jollei se ehdi ajoissa pois, ei se kuitenkaan 
ensimmäisellä kerralla kärsi vahinkoa. Kalastajat nimittäin anta- 
vat sen mennä solmittuaan ensin sen selkäevään ruokoja. Mutta 
jos se tavataan nuotassa toiste, he tunnistavat sen ruokopunok- 
sista ja rankaisevat hakkaamalla. Tätä tapahtuu harvoin. Useim- 
mat delfiinit nimittäin tuntevat kiitollisuutta siitä, että ne kerran 
päästettiin vapaaksi, ja huolehtivat sitten siitä, etteivät vastaisuu- 
dessa tee verkoille vahinkoa. 

Monia esimerkkejä on eläinten osoittamasta varovaisuudesta, 
huolellisuudesta ja vaaran välttämisestä. Emme saa jättää huo- 
miotta seepiaa, jolla on kaulansa sivussa niin sanottu mytis täynnä 


mustaa nestettä, jota kutsutaan sen ”musteeksi”. Kun seepiaa 

lähestyy, se päästää nesteen vapaaksi, jotta merivesi tummuisi ja 
pimenisi, minkä turvin se sitten voi kalastajien huomaamatta 
paeta. Tässä se jäljittelee Homeroksen jumalia, sillä usein jumalat 
”sinipilven suojassa” sieppaavat ja vievät turvaan niitä henkilöitä, 


joita haluavat pelastaa.” Mutta tämä riittäköön tästä asiasta. 


27. Monien lajien osalta voidaan osoittaa runsaasti esimerkkejä 
taitavuudesta saaliin pyydystämisessä ja jahtaamisessa. Esimer- 
kiksi meritähdellä on sellainen ruumis, että kaikki, mikä sitä 
koskettaa, sulautuu ja liukenee siihen, mutta niiden se antaa 
olla, jotka vain kulkevat sen ohi tai yli. Tiedätte silmäsähköraus- 
kun voiman, kuinka se ei ainoastaan tainnuta niitä, jotka kos- 
kettavat sitä, vaan verkon välityksellä myös tekee nuotanvetäjien 
kädet tunnottomiksi. Jotkut, joilla on niistä enemmän koke- 
musta, kertovat, että jos sähkörausku on ajautunut elävänä ran- 
nalle ja sen päälle kaataa vettä, saattaa tuntea kädessään 
tuntoaistia heikentävän iskun — veden kautta, joka näyttää ole- 
van iskun välittäjänä. Koska sähkörausku tuntee voimansa, se ei 
koskaan hyökkää suoraan vaan ui saaliinsa ympärillä nakellen 
iskuja, aivan kuin ne olisivat nuolia, jotka ikään kuin myrkyttä- 
vät ensin veden ja sitten veden kautta saaliin, joka ei pysty puo- 
lustamaan itseään eikä pakenemaan vaan pysyy ikään kuin 
kahleissa ja jähmettyneenä. 

Monet tuntevat niin kutsutun merikrotin, joka on saanut 
nimensä saalistustavastaan. Aristoteleen mukaan myös seepia 
käyttää samanlaista keinoa. Se viskaa ikään kuin siimana kau- 
lastaan ulokkeen, joka heitettäessä ulottuu kauas mutta jota on 


mahdollista sitten lyhentää. Kun se siis tavoittelee pientä kalaa, 

se antaa sen maistaa syöttiä ja sitten vähä vähältä vetää sitä kohti 
itseään, kunnes pikkukala on sen ahmaistavissa.” 

Mustekalan värin vaihtumisesta Pindaros on runoillut tunne- 
tusti seuraavalla tavalla: ”ole mieleltäsi merenelävän muuttuvan 
ihon kaltainen / matkatessasi eri kaupungeissa”, ja Theognis 
samoin: ”ole mustekalan kaltainen: se muuttuu koskettamansa 
kallion värin mukaan”. Kameleontti vaihtaa tietysti myös väriään 
mutta ei suunnitelmallisesti tai tahdonalaisesti kätkeäkseen 
itsensä. Sen väri muuttuu pelosta, koska se on arka ja pelkurimai- 
nen, mikä johtuu sen sisältämästä suuresta määrästä ilmaelement- 
tiä, kuten Theofrastos sanoo. Lähes koko eläin näet on keuhkoja, 
mikä osoittaa sen olevan täynnä ilmaa, ja sen vuoksi se vaihtaa 
varia. Sama toiminto mustekalan kohdalla ei ole tunnereaktio 
vaan tietoinen muutos, koska se käyttää tätä keinoa sekä paetak- 
seen että saalistaakseen. Tämän keinon avulla se nappaa saaliinsa, 
joka ei huomaa paeta, ja välttää joutumasta itse sen saaliiksi, joka 
sattuu sen kohdalle. Ei ole totta, että se söisi omia lonkeroitaan, 
mutta se kyllä pelkää mureenaa ja meriankeriasta, koska ne pysty- 
vät vahingoittamaan sitä. Mustekala puolestaan ei voi niille 
mitään, koska ne lipeävät sen otteesta. Toisaalta kun rapu on saa- 
nut mureenan ja meriankeriaan otteeseensa, se voittaa ne hel- 
posti, koska sileys ei auta karkeutta vastaan. Ja edelleen kun 
mustekala on saanut lonkeronsa ravun kuoren sisään, jälkimmäi- 
nen on hukassa.” 

Luonto on siis luonut tämän kiertokulun sekä sarjan keski- 
näistä saalistamista ja pakoa ikään kuin harjoituskentäksi kilpai- 


lulle nokkeluudessa ja älykkyydessä. % 

28. Aristotimokselta kuulimme siilin kyvystä ennakoida tuulia. 
Ystävämme ihaili myös kurkien auraa. En voi tosin kertoa yhdestä 
tietystä kyzikoslaisesta tai bysantiolaisesta siilistä mutta sen sijaan 
kokonaisesta joukosta merisiilejä, jotka tuntiessaan myrskyn ja 
tulva-aallon tulevan tekevät itsestään painavia pieniä kiviä käyt- 
täen, jotta eivät keveytensä vuoksi kaatuisi tai tulisi pyyhkäistyiksi 
aallon mukana vaan pysyisivät paikallaan noiden pienten kivien 
avulla.3' 

Kurjet muuntavat lentomuodostelmaansa tuulen mukaan, 
mutta se ei ole vain yhden eläinlajin ominaisuus. Kaikki kalat 
tekevät samaa ja uivat vasten aaltoa ja virtaa huolehtien siitä, ettei 
virtaus käännä niiden takaosan suomuja nurin, jolloin niiden 
pinta on suojatta ja karhentunut. Siksi ne uivat aina pää päin aal- 
toa. Ja ne nousevat syvyyksistäkin pää edellä, mikä painaa niiden 
kiduksia pitäen ne tiiviisti ihon pintaa myöten sen sijaan, että 
kidukset ja sen kaltaiset aukenisivat. Tämä on mielestäni yhteistä 
kaikille kaloille paitsi sammelle, jonka sanotaan uivan tuulen ja 
vuoroveden mukaan. Se ei pelkää suomujensa menevän nurin, 


koska sen suomut eivät suuntaudu pyrstöön päin. 


29. Tonnikala on päiväntasauksille ja auringonpimennyksille niin 
herkkä, että se opastaa tässä suhteessa jopa ihmisiä tarvitsematta 
laskelmia tähtien liikkeistä. Missä se on talvipäivänseisauksen 
aikaan, siinä se pysyy kevätpäiväntasaukseen saakka. Entäpä se 
kurjen nokkela temppu pidellä kiveä ja herätä sitten kiven putoa- 
miseen? Kuinka paljon älykkäämpi, hyvä ystävä, onkaan delfiinien 
vastaava keino. Delfiini ”ei koskaan saa pysähtyä eikä lakata pyöri- 


mästä”, koska se on luonnostaan liikkuva — kun se lakkaa liikku- 

masta, sen elämä päättyy.* Kun se tarvitsee unta, se nousee ensin 
pinnan yläpuolelle ja sukeltaa sitten selälleen kiepsahtaneena 
syvälle pohjaan, jossa se lepää pohjavirtauksen keinuttavan liik- 
keen ansiosta, kunnes se koskettaa merenpohjaa. Siitä se herää ja 
kohoaa ylöspäin, ja kun se saavuttaa merenpinnan, se jälleen pyö- 
rähtää selälleen luoden näin eräänlaisen liikkeeseen liittyvän 
levon! 

Kerrotaan, että tonnikalat tekevät saman asian samasta syystä. 
Kerroin äsken tonnikalojen matemaattisista kyvyistä koskien päi- 
vänseisausta, kuten Aristoteles todistaa. Nyt pyydän sinua kuun- 
telemaan kertomusta niiden kyvystä oppia laskentoa. Mutta ensin 
minun täytyy kertoa siitä, miten ne tuntevat optiikkaa, mistä Ais- 
khylos on ehkä ollut tietoinen, koska sanoo: ”siristäen vasenta 
silmäänsä kuin tonnikala”. Ilmeisesti niiden toisen silmän näkö- 
kyky on heikko. Siksi ne saapuessaan Mustallemerelle pysyttele- 
vät oikeanpuoleisen rannan tuntumassa ja kun uivat pois, niin 
vasemmanpuoleisen. On todella järkevää ja nokkelaa luottaa aina 
parempaan silmäänsä. Laskentoa ne tarvitsevat ilmeisesti säilyt- 
tääkseen keskinäiset suhteensa ja kiintymyksentunteensa. Sen 
vuoksi ne ovatkin saavuttaneet sellaisen oppineisuuden, että 
koska ne nauttivat yhdessä syömisestä ja oleskelusta, ne aina muo- 
dostavat parvensa kuution muotoon tehden siitä kiinteän muo- 
dostelman, jonka jokainen kuusi pintaa ovat suhteessa 
samankokoisia. Uidessaankin ne säilyttävät tämän muodon, kuu- 
tion. Niinpä kalastaja, joka laskee yhden pinnan tonnikalojen 


sen syvyyden, leveyden ja pituuden yhtä suuriksi. 

30. Yhdessä oleminen on antanut nimet sekä sardalle että tonni- 
kalan poikaselle. On mahdotonta tietää, kuinka monet lajit elele- 
vät parvissa keskinäisessä kumppanuudessa. Tutkikaamme sen 
vuoksi sellaisia, joiden välillä vallitsee erikoislaatuinen kumppa- 
nuus, ”symbioosi”. Yksi niistä on simpukanvartija, josta on paljon 
tarinaa Khrysippoksen kaikentyyppisissä kirjoissa, niin moraali- 
filosofiaa kuin luonnontiedettäkin käsittelevissä. Toisaalta Khry- 
sippos ei kertonut tuon otuksen tehtävästä simpukan vartijana, 
ilmeisesti tarkoituksella. Simpukanvartijan sanotaan olevan 
ravunkaltainen eläin, joka elää kaksikuorisen simpukan kanssa ja 
oleskelee sen kuoren uloskäytävän luona. Simpukanvartija mah- 
dollistaa sen, että simpukka voi olla auki ja ammollaan, niin että 
sen saalistamat pikkukalat joutuvat simpukan sisään. Sitten sim- 
pukanvartija nipistää simpukan lihaa ja pujahtaa sisäpuolelle, jol- 
loin kuori sulkeutuu ja yhdessä ne syövät sisään vangitun 
saaliin,” 

Sienieläintäkin hallitsee pieni eläin, joka ei kuitenkaan ole 
niinkään ravun kuin hämähäkin kaltainen. Sieni ei suinkaan ole 
eloton, aistikyvytön tai veretön olio. Vaikka se monien muiden 
eläinten tavoin takertuu kiviin, siinä on liikettä siitä itsestä pois ja 
sisäänpäin, mihin se tarvitsee ohjausta ja opastusta. Sen pinta on 
läpäisevä, ja sen huokoset ovat aina passiivisesti ja jännitteettö- 
mästi auki. Mutta jos jotakin syötävää tulee sen sisään, sienen- 
vartija antaa merkin, jolloin sieni sulkee huokosensa ja syö saaliin. 
Jos ihminen lähestyy ja koskettaa sientä, vartija ilmoittaa siitä, 
jolloin sieni ikään kuin värisee ja sulkee itsensä tiukentamalla ja 
jännittämällä, jolloin kalastajien ei ole lainkaan helppoa vaan 


päinvastoin hyvin vaikeaa leikata sitä irti. 

Purppurakala elää parvissa, jotka rakentavat yhdessä kennon, 
kuten mehiläiset. Niiden kerrotaan kutevan kennoihin. Ne myös 
nappaavat osterin kuoreen kiinnittyneiden kalvomaisten meri- 
levien syötäviä osia, ja järjestävät toisilleen eräänlaisen syömis- 


ringin, jossa ne syöttävät toinen toisiaan. 


31. Miksi kukaan yllättyisikään tällaisesta sosiaalisesta elämästä, 
kun kerran kaikista joissa, järvissä ja meressä elävistä epäsosiaalisin 
ja petomaisin eläin, krokotiili, myös osoittaa olevansa mitä sosiaa- 
lisin ja hyväntahtoisin egyptiläistä trokhilos-lintua, krokotiilin- 
vartijaa kohtaan? Krokotiilinvartija on soiden ja joenvarsien lintu, 
ja se vartioi krokotiilia palkollisena, joka saa ruokansa krokotiilin 
aterioista. Kun se krokotiilin nukkuessa huomaa faaraorotan aiko- 
van käydä krokotiilin kimppuun (faaraorotan tahrittua ensin 
itsensä mutaan kuin urheilija, joka hieroo itseensä tomua kamp- 
pailua varten), lintu herättää krokotiilin kirkumalla ja nokkimalla 
sitä. Krokotiili on niin lauhkea, että se aukaisee kitansa ja antaa 
linnun mennä kitaan ja pitää siitä, että lintu hiljaa nokallaan poi- 
mii sen hampaisiin takertuneita lihanpalasia niitä siten puhdis- 
taen. Kun krokotiili on saanut tarpeekseen ja haluaa sulkea suunsa, 
se kääntää kitansa ylöspäin ikään kuin merkiksi eikä laske sitä alas 
ennen kuin lintu, joka ymmärtää aikomuksen, on lentänyt pois.*° 

Niin sanottu opas on pieni kooltaan ja muodoltaan pallomai- 
nen. Sen suomujen kovuuden vuoksi sen sanotaan muistuttavan 
kynittyä lintua. Se on aina jonkin suuren valaan seurassa uiden 
sen edellä ja ohjaten sen kulkua, niin ettei valas ui vahingossa 
matalikolle tai jää vangiksi johonkin särkkään tai rantamatalik- 


koon, josta voi olla vaikea päästä pois. Valas seuraa sitä kuin laiva, 

joka kulkee ruorin mukaan kiltisti suuntaansa vaihtaen. Minkä 
tahansa muun, joka joutuu valaan kitaan — olipa se elävä olento, 
vene tai kivi — valas ahmaisee kitaansa, ja se tuhoutuu välittömästi 
valaan sisuksiin jouduttuaan. Mutta tämän pienen kalan valas 
tunnistaa ja ottaa sen kitaansa kuin turvasatamaan. Kun tämä 
pilottikala nukkuu sen sisällä, valas on aivan liikkumaton ja 
levossa. Mutta kun se tulee taas ulos, suuri otus seuraa sitä eikä 
erkane siitä päivällä eikä yöllä. Tai jos se niin tekee, se joutuu 
eksyksiin ja harhailee umpimähkään. Monet valaat ajautuvatkin 
rannalle ja kuolevat, koska ovat siis ikään kuin vailla kapteenia. 
Itse asiassa näimme sellaisen valaan lähellä Antikyraa vähän aikaa 
sitten. Ja kerrotaan, että jonkin aikaa sitten kun valas rantautui 
lähelle Boulista, sen mätänevä keho aiheutti ruton. 

Eikö ole oikeutettua verrata tällaisia liittoja ja kumppanuuk- 
sia sellaisiin ystävyysliittoihin, joita Aristoteleen mukaan on ket- 
tujen ja käärmeiden välillä johtuen niiden yhteisestä vihollisesta, 
kotkasta — samoin kuin trappilintujen ja hevosten, koska nämä 
linnut oleskelevat mieluusti hevosten lähellä nokkien hevosten 
lantaa? Mielestäni edes muurahaisten ja mehiläisten keskuudessa 
ei ole sellaista keskinäistä huolenpitoa kuin vesieläimillä. On toki 
totta, että ne huolehtivat toisistaan yhteisen hyvän vuoksi, eikä 
yksikään niistä varsinaisesti ole kiinnostunut tai pidä huolta toi- 


sesta eläimestä yksilönä. ?? 


32. Tämä ero näkyy vielä selvemmin, kun tutkimme kaikkein 
vanhinta ja tärkeintä yhteiselon muotoa ja velvollisuutta, nimit- 
täin jälkeläisten saamista ja synnyttämistä. Laguunien tai jokisuis- 


tojen tuntumassa elävät merikalat vetäytyvät niihin syvemmälle 

silloin, kun on tullut aika laskea mäti, koska ne etsivät tyyntä ja 
pehmeää makeaa vettä. Tyyneys on hyvä kätilö. Sitä paitsi laguu- 
neissa ja joensuistoissa ei ole suuria mereneläviä, joten munilla tai 
mädillä on mahdollisuus selviytyä. Tästä syystä monet kalat suosi- 
vat juuri Mustaamerta kutupaikkana. Siellä ei nimittäin asusta 
mikään suurempi merenelävä lukuun ottamatta satunnaista hyl- 
jettä tai pientä delfiiniä. Lisäksi Mustaanmereen virtaa paljon 
jokia ja ne ovat suuria, mikä muodostaa jälkeläisten tuotannolle 
otollisen sekoituksen. 

Kaikkein merkillisintä tarinaa kerrotaan koruahvenesta, jota 
Homeros kutsuu pyhäksi kalaksi. Tosin monien mielestä ”pyhä” 
viittaisi tässä pikemminkin merkittävyyteen (aivan kuten kut- 
summe tärkeää luuta ”pyhäksi” ja epilepsiaa, joka on vakava sai- 
raus, pyhäksi taudiksi). Toiset puolestaan tulkitsevat sen 
tarkoittavan kuten yleensäkin sellaista, joka on omistettu tai 
pyhitetty. Eratosthenes tuntuisi viittaavan rantahuulikalaan sano- 
essaan ”pyhä kala, nopea, kulmiltaan kultainen”. Monien mie- 
lestä hän tarkoittaa sampea, joka on harvinainen ja hyvin vaikea 
pyydystää, vaikka sitä Pamfylian rannikolla usein näkeekin. Jos 
jotkut sitten kuitenkin onnistuvat pyydystämään sen, he seppe- 
löivät itsensä ja veneensä ja heidät otetaan kunnioittavasti, tapu- 
tuksin ja tömistyksin vastaan heidän saapuessaan maihin. 
Useimmat kuitenkin pitävät koruahventa pyhänä ja arvelevat 
nimityksen johtuvan siitä, että koruahvenen ilmaantuessa ei suu- 
rempia mereneläviä ole paikalla. Sienikalat sukeltelevat silloin 
luottavaisin mielin, ja monet kalat voivat pelkäämättä kuteakin, 
ikään kuin niillä olisi suoja vaaroja vastaan. Syy on jäänyt arvoi- 


tukseksi. Joko isommat merenelävät välttelevät koruahventa, 

kuten elefantit välttelevät sikoja ja leijonat kukkoja, tai koruahve- 
net osoittavat muille sellaisia paikkoja, joissa isommat meren- 
elävät eivät majaile. Se viihtyy näissä paikoissa ja on oppinut niitä 


löytämään, koska se on älykäs ja hyvämuistinen kala. 


33. Jälkeläisistä huolehtivat molemmat vanhemmat. Urokset eivät 
syö poikasia, vaan ne oleskelevat mädin luona vartioiden munia, 
kuten Aristoteles sanoo. Jotkut seuraavat naarasta ja kastelevat 
mädin maitilla, koska muuten mäti ei kasvaisi vaan jäisi epätäy- 
delliseksi ja kehittymättömäksi. Erityisesti huulikala tekee merile- 
västä eräänlaisen pesän, jolla se ympäröi mädin suojaamaan sitä 
aaltojen liikkeiltä. 

Piikkihaikalan kiintymys jälkeläisiinsä ei ole vähäisempää ver- 
rattaessa mihinkä tahansa lauhkealuontoisen eläimen hellyyteen 
ja kiintymykseen. Laskettuaan munansa ne näet pysyttelevät pai- 
kalla ja kantavat sitten syntyneitä poikasiaan eivät pinnallaan 
vaan sisällään, ikään kuin toisessa kohdussa. Kun poikaset kasva- 
vat, vanhemmat päästävät ne ulos ja opettavat ne uimaan lähel- 
lään. Sitten ne jälleen keräävät ne suuhunsa ja sallivat oman 
kehonsa toimia niiden asuntona tarjoten näin samalla kertaa sekä 
asunnon, kulkuneuvon että turvapaikan, kunnes poikasista tulee 
tarpeeksi vahvoja huolehtimaan itsestään?" 

Ihmeellinen on myös merikilpikonnan tapa huolehtia poikas- 
ten syntymästä ja hengissä selviämisestä. Se nousee merestä ran- 
nalle munimaan. Koska se ei voi munia eikä pysytellä kuivalla 
maalla kauan aikaa, se munii jo rannalle ja kasaa munien päälle 
pehmeintä ja keveintä hiekkaa. Joidenkin mielestä se merkitsee 


paikan jaloillaan merkkejä ja viivoja tehden, kun se on haudan- 

nut ja peittänyt munat. Näin sen on helppo tunnistaa paikka. 
Toisten mukaan uros kääntää naaraan selälleen, jolloin se myös 
jättää paikalle omanlaisiaan kuvioita ja merkkejä. Tätä ihmeelli- 
sempää on kuitenkin se, että naaras odottaa 40 päivää (eli ajan 
munien kuoriutumiseen), saapuu takaisin paikalle ja tunnistaa 
oman aarrekätkönsä. Se avaa sen iloisemmin ja innokkaammin 


kuin ihminen hautaamansa kullan. 


34. Kuvaukset krokotiilista ovat samantyyppisiä, paitsi ne, jotka 
koskevat sen kykyä arvioida otollisia sijainteja; tämän kyvyn alku- 
perä menee ihmiseltä yli ymmärryksen. Niinpä ajatellaan, että 
krokotiilin kyky ennakoida on jumalallista alkuperää eikä järkeen 
perustuvaa. Se ei näet muni liian kauas eikä liian lähelle, vaan mil- 
tei siihen kohtaan, johon Niili vuodenajan mukaan tulvii ja peit- 
tää maan vedellä, ja jopa niin tarkalla ajoituksella, että maanviljelijä 
löytäessään munat voi tietää ja ennakoida, mihin saakka ulottuen 
Niili tulvii. Krokotiili tekee laskelmansa, jottei joutuisi hautoes- 
saan veden varaan ja suojellakseen munia vedeltä. Kun poikaset 
ovat kuoriutuneet, krokotiiliäiti repii kappaleiksi tai puree kuo- 
liaaksi sellaisen niistä, joka ei välittömästi sieppaa kitaansa sitä, 
mikä tulee lähelle — olipa se kärpänen, hyttynen, mato, korsi tai 
kasvi. Mutta rohkeita ja liikkuvaisia poikasia se rakastaa ja hoitaa. 
Krokotiili siis perustaa huolenpitonsa arviolleen poikasen kyvyistä, 
kuten viisaimmat ihmiset; se ei perusta huolenpitoaan tunteen 
varaan. 

Myös hylkeet synnyttävät poikasensa kuivalla maalla ja hou- 
kuttelevat ne sitten vähitellen kokeilemaan merta. Sitten ne vetä- 


vät poikaset sieltä taas takaisin rannalle. Näin hylkeet tekevät aika 

ajoin, kunnes poikaset rohkaistuvat ja nauttivat merellisestä elä- 
mästään. 

Soidinmenoissaan sammakot päästävät niin sanotun ololygon- 
eli kosio- ja paritteluhuudon.” Kun uros on näin houkutellut 
naaraan luokseen, ne odottavat yötä, koska ne eivät voi paritella 
vedessä eivätkä päiväsaikaan uskalla maalla. Kun tulee pimeä, ne 
nousevat vedestä ja kietoutuvat toisiinsa vailla vaaraa. Kun ne 
huutavat kimeästi, ne odottavat sadetta, ja tämä on varmimpia 


sateen merkkejä. 


35. Mutta oi, rakas Poseidon! Minkä todella typerän virheen olen 
miltei tekemäisilläni, kun tuhlaan aikaani kertomalla hylkeistä ja 
sammakoista ja olen jättänyt huomiotta ja laskuista pois kaikkein 
älykkäimmän merieläimen, jota jumalat eniten rakastavat! Miten 
satakielten rakkautta musiikkiin voi verrata ha/kyonin, jäälinnun, 
musiikinrakkauteen; tai pääskysten rakkautta poikasiinsa halkyo- 
nin rakkauteen poikasiaan kohtaan; tai kyyhkysten rakkautta 
puolisoonsa halkyonin puolison rakkauteen; tai mehiläisten pesiä 
halkyonin pesiin?” Kenen olennon jälkeläisiä ja synnytystuskia 
on Poseidon niin kunnioittanut? Kun Leto synnytti, tehtiin, kuten 
sanotaan, vain yhdestä saaresta kiinteä ottamaan hänet vastaan 
Kun halkyon munii talvipäivänseisauksen aikoihin, jumala tyyn- 
nyttää koko meren, niin että se on täysin tyyni ja aalloton. Tästä 
syystä ihmiset rakastavat tätä eläintä kaikkein eniten, ja tämän 
olennon vuoksi ihmiset voivat vaaratta purjehtia keskitalvella seit- 
semän päivän ja yön ajan. Tuolloin purjehtiminen on turvallisem- 
paa kuin maalla matkaaminen. 


Jos on sopivaa puhua vain lyhyesti halkyonin monista hyveistä, 

niin ensiksikin naaras on niin uskollinen puolisolleen, ettei se ole 
sen seurassa vain yhtä kautta vaan koko vuoden. Eikä se suo seu- 
raansa minkään kevytmielisyyden vuoksi, koska se ei parittele 
minkään muun uroksen kanssa, vaan ystävyyden ja kiintymyksen 
vuoksi kuin laillinen vaimo. Kun uros vanhuuden vuoksi käy hei- 
koksi ja raskasliikkeiseksi, naaras ottaa taakan kantaakseen eli 
kantaa ja syöttää puolisoaan eikä koskaan sitä hylkää tai jätä. Se 
nostaa uroksen selkäänsä ja ottaa sen kaikkialle, minne meneekin, 
huolehtii siitä ja pysyttelee sen seurassa loppuun saakka. 

Rakkaudesta jälkeläisiinsä ja huolehtiakseen niiden hengissä 
selviämisestä naaras alkaa rakentaa pesää heti, kun huomaa hedel- 
möittyneensä. Se ei pääskyn tavoin tee savikokkareita ja tiivistä 
pesän seiniä, eikä se rakenna pesää oman ruumiinsa liikkeitä 
käyttäen, kuten mehiläinen ruumiillaan tekee vahaan aukkoja 
painamalla samalla kertaa kaikilla jaloillaan luodakseen kuusikul- 
maisen kennon.” 

Halkyonilla on vain yksi yksinkertainen työväline, nokkansa, 
eikä mitään muuta kuin ahkeruutensa ja nerokkuutensa. On vai- 
keaa uskoa, mitä se tekee, jollei ole nähnyt: se rakentaa erään- 
laisen laivan. Vain tämän muotoinen pesä ei käänny ympäri eikä 
kastele lastiaan. Halkyon-naaras kerää nokkakalan ruotoja ja 
sitoo ja kutoo niitä yhteen. Jotkut niistä ovat pysty-, jotkut vaaka- 
suorassa, aivan kuin se pujottelisi lankoja loimen lävitse lisäten 
taitteita ja solmuja niin, että tuloksena on pyöreä mutta kuiten- 
kin hieman pitkulainen muoto kuin rysässä vanteineen. 

Pesän valmistuttua naaras kantaa sitä, kunnes laskee sen levol- 
lisille aalloille. Aallot kertovat sille, mistä kohtaa sitä pitää vielä 


ommella ja vahvistaa, sillä kun pesä höltyy tuulenpuuskissa, emo 

huomaa, missä kohtaa pesä ei ole vielä hyvä ja tiivis. Se tiivistää 
ja varmistaa sidokset niin, että jopa kivien tai teräksen on vaikea 
rikkoa tai pirstoa pesää. Sisäpuolen suhteet ja muoto ovat yhtä 
ihailtavat kuin kaikki muukin siinä. Pesä on näet rakennettu niin, 
että sinne mahtuu vain emo itse, jolloin sisäänpääsyaukko peit- 
tyy muilta näkymättömiin. Näin ollen ei pisaraakaan vettä noru 
pesän sisään. 

Oletan, että olette kaikki nähneet tällaisen pesän. Itse olen 
nähnyt sellaisen ja jopa koskettanutkin monesti, jolloin pidin 
sopivana lausua seuraavat sanat: ”Delos-saarell” ammoin näin 
minä tällaisen”. Olin näet ikään kuin näkeväni sen Sarvialttarin, 
jota pidetään yhtenä Seitsemästä ihmeestä, koska sen koossapysy- 
miseksi ei tarvita mitään liimaa tai sidosta, vaan se on liitetty ja 
kiinnitetty yhteen ja tehty kokonaan härkien oikeanpuolisista 
sarvista.?* 

Olkoon Apollon-jumala minulle suopea, kun laulan meren 
seireenista (...) ja koska jumala on sekä muusikko että saare- 
lainen, hän varmasti hyväntahtoisesti nauraa kysymyksille, joita 
nämä keskustelukumppanini hieman pilkallaan esittävät. 
Mikseikö häntä kutsuta ”ankeriaansurmaksi” tai Artemista ”mul- 
lonampujaksi”? Koska hän hyvin tietää, että merestä syntynyt 
Afrodite pitää lähes kaikkia mereneläviä pyhinä ja itselleen 
kuuluvina eikä iloitse niiden tappamisesta. Tietänette, että Lep- 
tiissä Poseidonin papit eivät syö mitään mereneläviä ja että Eleus- 
lin mysteereihin vihityt pitävät keltajuovamulloa pyhänä, kun 
taas Argoksen Heran papittaret eivät edes syö sitä, koska kunni- 
oittavat sitä niin paljon. Keltajuovamullot ovat erityisen taitavia 


tappamaan ja syömään ihmiselle myrkyllisiä merijäniksiä. Kelta- 

juovamulloja siis kunnioitetaan, koska ne ovat ihmisen ystäviä 


pelastaessaan ihmishenkiä.” 


36. Kreikkalaisilla on myös monia Artemis Diktynnalle ja Apol- 
lon Delfiniokselle pyhitettyjä temppeleitä ja alttareita; ja runoilija 
sanoi, että sen paikan, jonka Apollon oli valinnut itselleen (...) 
sen asukkaat, niiden kreetalaisten jälkeläiset, jotka päätyivät sinne 
delfiinin ansiosta. Jumala itse ei kuitenkaan johtanut retkeä muut- 
taen muotonsa delfiiniksi ja uiden heidän edellään, kuten myto- 
logit kertovat, vaan hän lähetti delfiinin ohjaamaan miehiä ja 
viemään heidän laivansa Kirrhaan 

Kerrotaan myös, että Soteles ja Dionysios, jotka Ptolemaios 
Soter lähetti Sinopeen Serapis-jumalaa noutamaan, joutuivat 
rajumyrskyn vuoksi pois kurssiltaan ohittaen Malean niemen 
Peloponnesos oikealla puolellaan. He olivat eksyksissä ja epä- 
toivoisia, kunnes delfiini ilmestyi laivan keulaan ja ikään kuin 
kehotti heitä seuraamaan itseään. Se johti heidät rauhaisalle ja 


turvalliselle reitille ohjaten laivan Kirrhaan. Kun he olivat uhran- 


neet kiitosuhrin turvallisesta rantautumisesta, he tajusivat, että - 


heidän oli syytä ottaa ja viedä mukanaan vain toinen aikomastaan 
kahdesta patsaasta, Plutonin patsas, ja tehdä Koreen patsaasta 
vain kuva ja lähteä sitten pois.” 

Jumala todennäköisesti rakastaa tätä musiikkia rakastavaa 
eläintä, johon Pindaros vertaa itseään sanoen olevansa ”vastaus 
meren delfiinin, / joka tyynen meren ulapalla / liikkuu auloksen 
rakastettavan melodian tahtiin”.' 

Kuitenkin on vielä todennäköisempää, että jumala rakastaa 


delfiiniä sen ihmisrakkauden vuoksi. Sillä se on ainoa eläin, joka 

rakastaa ihmistä sellaisenaan. Monet maaeläimet välttelevät ihmi- 
siä, toiset, nimittäin kotieläimet, kyllä seuraavat ihmistä, mutta 
vain välttämättömyyden pakosta — ruokkijoitaan, kuten koira ja 
hevonen ja elefantti hoitajiaan. Räystäspääskyt pesivät ihmis- 
asunnoissa saadakseen sen, mitä tarvitsevat, eli varjoa ja hiukan 
turvaa, mutta ne välttelevät ja pelkäävät ihmistä kuin peto- 
eläintä. 

Ainoastaan delfiini — enemmän kuin mikään muu eläin — 
ilmentää sitä, mitä parhaimmat filosofit etsivät: pyyteetöntä ystä- 
vyyttä. Vaikka se ei tarvitse ihmisiltä mitään, se on suopea ja 
ystävällinen kaikille ihmisille ja on auttanut monia. 

Teille kaikille on tuttu tarina Arionista. Se tunnetaankin laa- 
jalti.'°' Sinä, ystäväni, mainitsit Hesiodoksesta kerrotun tarinan, 
”vaan pääseikkapa jäi sanomatta”: kun kerroit koirasta, et olisi 
saanut unohtaa delfiinejä. Koiran haukkuminen ja ryntääminen 
muristen päin ryöstäjiä olisi näet ollut turhaa, jolleivät delfiinit 
olisi ottaneet ruumista haltuunsa sen ajelehtiessa merellä lähellä 
Nemeionia ja kuljettaneet sitä delfiiniryhmältä toiselle, kunnes 
ne laskivat sen rannalle Rhionissa ja tekivät tiettäväksi, että Hesio- 
dosta oli isketty veitsellä. 10? 

Myrtilos Lesboslainen kertoo tarinaa Enalos Aiolilaisesta, 
joka rakasti Fineuksen tytärtä. Penthilidit heittivät tytön mereen 
Amfitriteen ennustuksen vuoksi. Enalos hyppäsi itsekin mereen, 
mutta delfiini kantoi hänet turvaan Lesbos-saaren rannalle.!° 

On arveltu, että erään delfiinin hyväntahtoisuus ja ystävälli- 
syys Iasos-poikaa kohtaan oli itse asiassa eroottista rakkautta. 
Tällä delfiinillä oli tapana leikkiä ja uida pojan kanssa päivittäin, 


se antoi koskettaa itseään eikä paennut pojan noustua sen selkään 

vaan kuljetti mielellään tätä kääntyen sinne, minne poika ohjasi. 
Kaikki lasiksen asukkaat kiirehtivät rannalle sitä katsomaan. 
Mutta kerran satoi rankasti, myös rakeita, ja poika putosi delfii- 
nin selästä ja hukkui. Delfiini otti pojan ruumiin ja sai sen vietyä 
rannalle heittäytymällä itsekin sinne. Eikä se lähtenyt pois vaan 
kuoli pitäen parempana kuolla sen mukana, jonka kuolemaan 
katsoi olevansa syypää. Tämän onnettomuuden muistoksi Iasok- 
sen asukkaat ovat painaneet rahoihinsa kuvan pojasta ratsasta- 
massa delfiinillä.'% 

Edellisen perusteella myös Koiranoksesta kertova juttu vai- 
kuttaa uskottavammalta. Koiranos Parioslainen osti Bysantio- 
nissa verkkoon kiinni jääneet delfiinit, jotka aiottiin surmata, ja 
päästi ne vapaaksi. Hieman myöhemmin hän matkasi 50-airoi- 
sella sotalaivalla, jonka soutajat sattuivat olemaan, kuten kerro- 
taan, merirosvoja. Naksoksen ja Paroksen välisessä salmessa laiva 
haaksirikkoutui ja kaikki hukkuivat paitsi Koiranos, koska, kuten 
kerrotaan, delfiini oli sukeltanut hänen alleen ja pitänyt häntä 
pinnan yläpuolella. Koiranos nousi maihin Kynthos-vuoren juu- 
rella luolaan, jota vielä tänäkin päivinä näytetään ja kutsutaan 
Koiraneioniksi. Juuri tästä miehestä Arkhilokhoksen sanotaan 
kirjoittaneen säkeen ”viidestäkymmenestä miehestä säästi lempeä 
Poseidon Koiranoksen”. Kun Koiranos sitten kuoli ja omaiset 
polttivat hänen ruumiinsa rannalla, ilmestyi sinne yhtäkkiä suuri 
parvi delfiinejä ikään kuin osoittaakseen, että nekin olivat tulleet 
hautajaisiin. Ja ne jäivät paikalle, kunnes hautajaiset päättyi- 
vät o 

Stesikhoros kertoo, että Odysseuksen kilvessä oli delfiinin 


kuva. Zakynthoslaiset, kuten Kritheos kertoo, tietävät syyn sii- 

984f 


985a 


985b 


985c 


hen. Kun Telemakhos oli pieni poika, hän putosi rannalla syvään 
veteen, mutta delfiinit pelastivat pojan nostamalla hänet pintaan. 
Kunnioittaakseen tätä eläintä hänen isänsä Odysseus kaiverrutti 
sinettiinsä delfiinin kuvan ja maalautti sen myös kilpensä koris- 
teeksi. ™ 

Vaikka aloitinkin sanomalla, etten kerro teille tarinoita, vaan 
sitä, mitä itse varmasti tiedän tai olen nähnyt, olen kuitenkin nyt 
delfiinien myötä kertonut sekä Odysseuksesta että Koiranoksesta 
epäuskottavilta tuntuvia juttuja. Niinpä määrään itselleni ran- 


gaistuksen: päätän puheeni tähän. 
37. ARISTOTIMOS: Tuomarit, antakaa äänenne. 


SOKLAROS: Olemme olleet jo jonkin aikaa samaa mieltä Sofo- 
kleen kanssa: ”On hienoa, kuinka keskenään kiistelevät puheet / 
tuntuvat nyt saapuneen yhdessä samaan paikkaan.”! Sillä kun 
yhdistetään se, mitä olette puhuneet toisianne vastaan, te yhdessä 
todistatte hienosti niitä vastaan, jotka eivät suo eläimille järkeä 


eivätkä ymmärrystä. 

SELITYKSET 


1. LEONIDAS. Leonidas oli Spartan kuningas, joka kuoli Thermopylain 
taistelussa v. 480 eaa. — ANEKDOOTTI TYRTAIOKSESTA. Runoilija Tyrtaios 
(600-luvulla eaa.) tunnettiin myöhemmin etenkin taisteluelegioistaan. 
Plutarkhos kertoo saman anekdootin ”Kleomedeen elämäkerrassa” sekä 
kirjoitelmissa ”Pitääkö vanhan miehen osallistua valtiollisiin tehtäviin” 
(Moralia 805d) ja ”Spartalaisia lausumia” (Moralia 235f). — INNOSTAA. 
Tyrtaios-sitaatissa innostaa-verbin sijaan luetaan myös ”kaunistaa” (”tai- 
tava kaunistamaan nuorten miesten mieliä”). 


2. USUTTAA KOIRIA JAHTAAMAAN TÄPLIKÄSTÄ KAURISTA. Euripides, Hippo- 
lytos 218 (suom. Maarit Kaimio). 


3. GLADIAATTORIT. Gladiaattori on kreikaksi monomakhos, ”yksintais- 
telija’. — PUHDAS NÄYTÖS. Soklaroksen mielestä metsästys on ”puhdas 
näytös” (katharos thea) eli aidompi mittely kuin keinotekoinen areenalla 
tapahtuva taistelu. — HEIKKO ON MIEHEN... Säkeet ovat Euripideen 
kadonneesta tragediasta nimeltä ”Aiolos”, frag. 27 Nauck, Tiagicorum 
Graecorum Fragmenta. Plutarkhos lainaa samoja säkeitä esseessään ”Sat- 
tumasta” (Moralia 98 e), jossa ne esitetään yksiselitteisesti ihmisen yliver- 
taisuuden ylistyksenä. 


4. KOLMEKYMMENTÄ TYRANNIA. Lyhyt niin sanottu kolmenkymmenen 
tyrannin valtakausi (404—403) Ateenassa tarkoitti sitä, että monet demo- 
kratian kannattajat tuomittiin maanpakoon tai teloitettiin. 


5. ELÄINTEN SURMAAMISESTA. Ajatus siitä, että lihansyönti oli ihmis- 
kunnan käyttöönsä ottama tapa, esiintyi useilla antiikin ajattelijoilla. 
Aristoteleen koulun johtaja Theofrastos (371—287) esitti kirjoitelmas- 
saan ”Hurskaudesta” käsityksen, että sattumalta temppelialueelle tul- 
lut härkä tai muu eläin oli syönyt alttarilta pyhitettyjä ohrakakkuja. 
Theofrastoksen kirjoitelmasta on tallella vain katkelmia, joista osa on 
säilynyt uusplatonikko Porfyrioksen teoksessa ”Pidättäytyminen sielul- 
listen eläinten syömisestä”. Plutarkhos esittelee käsityksiään siitä, minkä 
vuoksi eläimiä alettiin surmata, myös kirjoitelmissaan Lihansyönnistä 
(Moralia 993e) sekä Pitopuheissa (Moralia 729£). — KOTILIEDEN ASUKKI. 

Lainaus on Sofokleen kadonneesta tragediasta (frag. 866, S. Radt, Tragi- 
corum Graecorum Fragmenta, vol. 4); asiayhteyttä ei tunneta. 


6. MERIELÄIMET. Tässä kappaleessa puhutaan merieläimistä, mutta 
Faidimos esittelee vesieläimiä, toisin sanoen vesistöissä (meret mukaan 


lukien) tai niiden lähettyvillä eleleviä eläimiä. 


7. STOALAISTEN ARGUMENTTI. Argumentti on Khrysippoksen (n. 279— 
205), stoalaisen koulukunnan kolmannen johtajan, nimissä. Von Arnim, 
Stoicorum Veterum Fragmentall, 189. 


8. MUTTA JOS ON LIIOITELTUA OLETTAA... Tämän monimutkaisen lau- 
seen perusajatuksena on se, että esimerkiksi stoalaiset jakavat elävät 
olennot järjellisiin (viisaat ihmiset) ja järjettömiin (kaikki muut ihmiset 
ja eläimet), mikä on liioiteltua tai johtaa vääriin johtopäätöksiin. Tällai- 
sista lähtöoletuksista on myös vaikea keskustella sellaisten kanssa, jotka 
Autobuloksen tavoin olettavat, että aistiva olento aina jollain tapaa tekee 
päätelmiä aistimuksistaan. 


9. LUONNON TARKOITUKSENMUKAISUUS. Ajatus luonnon tarkoituksen- 
mukaisuudesta on tässä muodossa pikemminkin Aristoteleen ja Theo- 
frastoksen (eli peripateettisen koulukunnan) kuin stoalaisten esittämä. 
— SOPIVAT JA VIERAAT. Plutarkhos käyttää edellisestä termiä oikeios, joka 
tarkoittaa omaan piiriin kuuluvaa, myös esimerkiksi sukulaisia ja ystä- 
viä. 

10. STRATON. Straton (n. 335-269) oli Aristoteleen perustaman, peri- 
pateettisen filosofikoulun kolmas johtaja ja erikoistunut etenkin luon- 
nonfilosofiaan. — JÄRKEILEMINEN. Järkeilemisestä käytetään tässä verbiä 
noein. — MIELI NÄKFE JA MIELI KUULFE... Suosittu sanonta kulkee kome- 
diarunoilija Epikharmoksen (n. 530—440) nimissä. Plutarkhos lainaa 
sitä muuallakin, esimerkiksi ”Sattumasta”-kirjoitelmassa (Moralia 98c). 
— KUNINGAS KLEOMENES. Spartassa oli useita Kleomenes-nimisiä kunin- 
kaita. Heistä ensimmäinen (n. 540—489) oli edellä mainitun Leonidaan 
vanhempi velipuoli. Tässä viitataan kuitenkin Kleomenes III:een, joka 
hallitsi vuosina 235—222 ja josta Plutarkhos kirjoitti elämäkerran. 


11. TURHAUTTAVAT MÄÄRITELMÄT. Nämä ovat stoalaisia määritelmiä 
ja viittaus on mahdollisesti Khrysippoksen teokseen. Määritelmät ovat 

säilyneet myös myöhäisantiikin kirjoittajan Stobaioksen teoksessa (ks. 
von Arnim, Stoicorum Veterorum Fragmenta III 173), mutta vain Plutark- 
hos esittää stoalaisten tai Khrysippoksen määritelleen muistin kyseisellä 
tavalla. — MIELTÄMINEN, HUOMIOIMINEN, KÄSITTÄMINEN. Kreikan sanat 
noösis, ennoia ja dianoésis on tässä käännetty sanoilla ”mieltäminen”, 
”huomioiminen” ja ”käsittäminen”. (Ks. myös ”Yleiskäsitteistä: stoalaisia 
vastaan”, Moralia 1085a.) 


12. TUNTEISTA. Stoalaisten tunneteoriasta Plutarkhos puhuu myös kir- 
joitelmassaan ”Moraalisesta hyveestä” (Moralia 441c). Stoalainen ihanne 
oli tunteensa ja intohimonsa hallitseva tai niitä vailla oleva ihminen. Stoa- 
laista tunneteoriaa selvittelee myös esimerkiksi Diogenes Laertios teok- 
sessa Merkittävien filosofien elämät ja opit (VII 110-114), jossa korvien 
nautinto myös määritellään lumoamiseksi. — ELÄINTEN LUMOAMISESTA. 
Plutarkhos kertoo eläinten lumoamisesta myös ”Pitopuheissa? (VII 5, 
704f-705a) sekä Neuvoja vastanaineille -kirjoitelmassa (138b). — Loo- 
TUSHUILU. Lootushuilu (forinks) oli käytössä erityisesti Egyptin Alek- 
sandriassa, jossa Plutarkhoskin oli käynyt. — NIILINSILLI. Thrissa-niminen 
kala tarkoittaa tässä mahdollisesti ”niilinsilliä” (alosa fallax nilotica). 


13. IKÄÄN KUIN SUUNNITTELEE. Verbi on paraskeuazomai, joka tarkoit- 
taa ”valmistaa itselleen”. Kohdassa ei ole sanaa pesä”, mutta ilmeisesti 
viitataan pääskysten taitoon rakentaa pesiä, joka näyttää vaativan ennalta 
suunnittelua, harkintaa. - AUTOBULOKSEN (PLUTARKHOKSEN) ARGUMEN- 
TISTA. Toisin sanoen Plutarkhoksen mielestä on yhtä typerää väittää, että 
eläin ”ikään kuin” elää kuin että se ”ikään kuin” tuntee. Stoalaisten lisäksi 
(ks. von Arnim, Stoicorum Veterum Fragmenta II 240) esimerkiksi Cicero 
oli sitä mieltä, että vain ihmisellä on mieli tai sielu (mens) ja eläimellä on 
vain ikään-kuin-mieli (quiddam simile mentis) (Cicero, ”Jumalten ole- 


muksesta’, De natura deorum II 29). 


14. HYVEISTÄ JA PAHEISTA. Plutarkhoksen mielestä hyveissä ja paheissa 
on asteita. Sen sijaan stoalaisten mielestä sinänsä kunnollisen miehen 
tekemät pikkurikkeet ovat yhtä raskauttavia kuin vaikkapa julmim- 
man tyrannin tekemät rikokset. Tähän stoalaiseen ”nollatoleranssiin” 
Plutarkhos viittaa myös kirjoitelmassa ”Miten huomata edistymisensä 
hyveessa” (Moralia 76b). Edelleen, jos stoalaisten mielestä rationaalisuus 

ja moraalisuus ovat erottamattomia, tällöin eläimet eivät voi olla sen 


enempää hyveellisiä kuin paheellisiakaan. 


15. APINOIDEN RUMUUS, KILPIKONNIEN HITAUS. Plutarkhos tarkoit- 
taa sitä, että ominaisuudet kauneus/rumuus sekä hitaus/nopeus ovat 
kokonaisuuksia eli että esimerkiksi rumuus on osa kauneuden käsitettä 
(ymmärrettävissä vain kauneuden käsitteen avulla). — TÄYDESTI VIISAS. 
Stoalaisten mielestä kukaan ei voi olla täydesti sofos (ks. Plutarkhoksen 
”Stoalaisten ristiriitaisuuksia”, Moralia 1048b). 


16. KYKY HUOLEHTIA PESUEESTAAN. Plutarkhos käyttää eläinten kyvystä 
huolehtia jälkeläisistään ja puolisostaan termiä oikonomia, joka tarkoit- 
taa kodista huolehtimista ja taloudenhoitoa. 


17. ANTIPATROS. Von Arnim, Stoicorum Veterum Fragmenta III 47. Stoa- 
lainen Antipatros Tarsoslainen eli 2. vuosisadalla eaa. Antipatros mah- 
dollisesti kirjoitti teoksen, joka käsitteli eläinkysymyksiä. Plutarkhoksen 
kysymys-vastaus-muotoisessa tekstissä ”Luonnonilmiöiden syistä” 
(Moralia 911c-019£) todetaan ohimennen näin (kysymys 38), mutta 
tämä kysymys kuuluu teoksen loppuosaan, jota pidetään epäperäisenä. 


18. LAINKAAN JÄRKEÄ. Plutarkhos tarkoittaa siis esimerkiksi puita tai 
yleensä kasveja, joista ei voi sanoa, että toinen puu on toista arempi, lais- 
kempi ja niin edelleen. 


19. MAHDOTONTA SAIRASTUA — SAIRAUS. Kohdassa käytetään sanoja 
empathes ja pathos, joista viimeksi mainittu tarkoittaa sekä kärsimystä 
että tunnetta, affektiota, sitä, että on jonkin voimakkaan vaikutelman 


alaisena. 


20. SIVISTYNEESTI JA OIKEAMIELISESTI. Soklaros/Plutarkhos käyttää tässä 
adverbejä hemeros, ”lempeästi, sivistyneesti” eli sovussa muiden kanssa, 
sekä filanthropos, ”ihmisrakkaasti”, joka Plutarkhoksella tarkoittaa myös 
jonkinasteista pyrkimystä oikeudenmukaisuuteen (ihmiset eivät pyri riis- 
tämään toisiaan). — MONENLAJISET ATERIAT. Kosmos diaités voi viitata tai- 
dokkaisiin aterioihin, mutta diaita-sanan perusmerkitys on elämäntapa. 
Asiayhteytenä on kuitenkin syöminen: viitataan toimiin maalla ja merellä 
ja (kirjaimellisesti) vuorilla tarvittavaan taitoon eli metsästykseen. 

21. SYÖKÖÖT TOISIAAN KALAT... Hesiodos (700-1. eaa.): Työt ja päivät 
277—279, suom. Paavo Castren. 


22. Plutarkhos lainaa samaa Euripideen kadonneen tragedian koh- 
taa (frag.412 Nauck, Tiagicorum Graecorum Fragmenta) pidemmässä 
muodossa kirjoitelmassaan ”Miten erottaa ystävä imartelijasta? (Moralia 


634). 


23. ATOMIOPPI. Atomiopin omaksunut epikurolaisuus oli ensimmäinen 
kreikkalainen filosofia, jossa pohdittiin vapaan tahdon ongelmaa mate- 
rialismin puitteissa. Jos kaikki määräytyy atomien liikelakien mukaan, 


eikö kaikki ole ennalta määrättyä? Ratkaisuksi kehiteltiin atomien liik- 


keen satunnaiset poikkeamat. 


24. POIKANI PLUTARKHOS. Plutarkhos viittaa tässä itseensä. — VÄYLÄ. 
Plutarkhos tarkoittaa väylällä sitä ajatustapaa, jossa elävää olentoa pide- 
tään arvokkaana, mutta ihminen voi jossain määrin käyttää toisenlajisia 
eläimiä hyväkseen. 


25. EMPEDOKLES JA HERAKLEITOS. Ks. fragmentit B135 ja B80 Diels & 
Krantz, Der Fragmente der Vorsokratiker sekä Aristoteles, Retoriikka (1 13, 
1373b14). — SIKIÖN RUOKKIMINEN. Sikiö saa kohdussa ravintonsa äidistä 
istukan kautta eli sikiö syö äitiään. 


26. ANTANEENSA ... PALVELIJOIKSI JA PONNISTELUJEMME HELPOTTAJIKSI. 
Aiskhyloksen kadonneesta ”Vapautettu Prometheus” -tragediasta, frag. 
194 Nauck, Tragicorum Graecorum Fragmenta. Plutarkhos lainaa samaa 
kohtaa myös ”Sattumasta”-kirjoitelmassa (Moralia 98c). 


27. SURMAISI ... PUOLUSTAUTUMAAN. Autobulos ajattelee siis esimer- 
kiksi jäniksiä. Taustalla on ajatus metsästyksestä sotana eläimiä vastaan 
— miksi siinä raukkamaisesti taistellaan myös aseettomia vihollisia (kuten 
jäniksiä) vastaan? Metsästyksessä käytettiin myös paikalleen sidottuja 


houkutuseläimiä. 


28. BIONIN HUOMAUTUS. Lausuma on kyynikkofilosofi Bion Borys- 
theneslaisen (n. 325—250), jonka kirjoitelmista on säilynyt vain kat- 
kelmia. Myös Aristoteles siteeraa sitä ”Eudemoksen etiikassa” (VII 10, 
1243220). 

29. TAITAVIA. Taustalla daimén-sana; Homeros, I/ias V 49. — MIELLYTTÄ- 
VÄT MERITEOT. Homeros, Odysseia V 67. — TYDEUN POIKAA... Homeros, 
Ilias V 85. — HÄNTÄ ON PALKINNUT... Lainaus on peräisin tuntematto- 
jumalatar (Agrotera) oli Artemiin lisänimi samoin kuin Diktynna, joka 
viittaa metsästysverkkoon. — OPTATOS. Optatos on ”ikätoverimme”: 
kreikassa käytettiin itsestä joskus me-muotoa, mutta tässä monikko voi 


myös tarkoittaa Autobulosta ja Soklarosta. 


30. JA ON MERENELÄVIÄ, JOTKA. Säilyneessä tekstissä on tässä kohtaa 
aukko, jonka pituudesta ei ole tietoa. — MERENELÄVIEN PARITTELUSTA. 
On siis kyse maitia laskevasta koiraasta ja mätimunia laskevasta naa- 
raskalasta. Plutarkhoksen aikalaisille ero eläviä poikasia synnyttävien 
nisäkkäiden ja munia tuottavien eläinten välillä oli selvä, mutta kielessä 
tätä erottelua ei tehty. — PARAIAS. Vrt. Aristoteles, ”Eläinoppi” (Peri ta 
zõa historiai) VIII 2, 591a24—25. Käsikirjoituksissa kalan lajinimi esiin- 
tyy hieman eri muodoissa, ja tarkka lajimääritys on mahdotonta. Tästä 
syystä olen jättänyt sanan kreikankieliseen muotoon paraias. — TAKATTO- 
MASSA TALOSSAAN. .. Hesiodos, Työt ja päivät, 524. Suom. Paavo Castrén. 
— VIITTAUS PLATONIIN. Platon, Lait VII, 823 d-e. 


31. PEURA. Elafos lienee tarkasti ottaen saksanhirvi, Cervus elaphus. Suo- 
messa tästä eläimestä käytetään myös nimitystä punahirvi, isopeura sekä 
uusimpana nisäkäsnimistötoimikunnan ehdotuksena isokauris. Krei- 
kassa sanalla voi olla kaksi merkitystä. Plutarkhos todennäköisesti tar- 
koitti Cervus elaphusta, mutta itäisillä alueilla sana viittasi kuusipeuraan 
eli täpläkauriiseen (Dama dama). Sana on tässä yhteydessä suomen- 
nettu peuraksi erotuksena jäljempänä tulevasta metsäkauriista (Capreolus 
capreolus tai Antilope dorcas, kreik. dorkas). Plutarkhoksen lajimääritykset 
eivät ole kaikissa tapauksissa täsmällisiä, ja Homeroksen runoissa tavalli- 
nen jumalan epiteetti e/afebolos käännetään vaihtelevasti kauriin, peuran 
tai hirven ampujana. Otto Manninen suosii suomennoksena kaurista. — 
MAKRILLI. Alkuteksti puhuu tunnistamattomaksi jäävästä amia-kalasta, 
jota on arveltu sardaksi (Sarda sarda) tai boniitiksi (Katsuwonus pelamis). 
Molemmat kuuluvat makrillien heimoon. 


32. PAARAOROTTA. Herpestes ichneumon, ikneumoni eli egyptinmangusti. 

33. VAHVAN KÄSIVARTENSA SEN YMPÄRI... Fragmentti on ainoastaan tässä 
tekstissä säilynyt ote mahdollisesti tragedianäytelmästä, jonka kirjoitta- 
jaa ei tiedetä. (Kannicht-Snell, Tragicorum Graecorum Fragmenta vol. II, 
fragmentti 416.) 


34. LEMPI JA MAIRITUS HELLA. Homeros, Ilias XIV 216, suom. Otto Man- 
ninen. — KLEANTHES oli vuosien 330—230 välisenä aikana elänyt stoa- 
lainen filosofi, josta tuli Ateenan stoalaisen koulun johtaja 260-luvulla, 
koulun perustajan Zenonin kuoleman jälkeen. — OSATTOMIA JÄRJESTÄ. 
Tarkasti ottaen Kleanthes tässä puhujan mukaan väitti eläinten olevan 
osattomia /ogoksesta, joka merkitsee myös puhetta, sanoja, lauseoppia 
jne. (Kleanthes-fragmentti: von Arnim, Stoicorum Veterum Fragmenta, 


[515 


35. ARATOS (n. 315—240) toimi eri puolilla hellenististä maailmaa mm. 
lääkärinä ja filosofina, mutta hänet tunnetaan ennen kaikkea opetus- 
runoelmistaan. — KOVERASTA KUOPASTAAN MUNANSA... Aratos, Faino- 
mena, säkeet 956-957. Tähtiä ja muita taivaan ilmiöitä käsittelevä 
opetusrunoelma Fainomena (”Ilmiöitä”) perustuu luultavasti noin sata 
vuotta aiemmin eläneen tähtitieteilijä, matemaatikko Eudoksos Knidos- 
laisen teksteihin. 


36. SIELUNTILAT JA TUNTEET. Kreikan monimerkityksinen pathos-sana 
on tässä käännetty ”sieluntiloiksi ja tunteiksi”. Se viittaa (usein kärsi- 
myksen) kokemiseen, tunteisiin, passioihin — tilaan, joka seuraa subjek- 
tiin vaikuttavista ulkoisista olosuhteista. 


37. HAGNON. Reetori, filosofi Hagnon Tarsoslainen oli platonilaisen 
skeptikko Karneadeen oppilas 100-luvulla eaa. 


38. DEUKALION oli kreikkalaisessa mytologiassa Prometheuksen poika, 
joka ainoana ihmisenä vaimonsa Pyrrhan ohella selvisi Zeuksen rai- 
von synnyttämästä suuresta tulvasta. Samantyyppinen hahmo tunne- 
taan myös sumerilaisesta sekä juutalaisesta ja arabialaisesta mytologiasta 
(Utnapistim, Nooa). 


39. GALBA. Sisällissodassa kuolleen roomalaisen nimen kohdalla on 
käsikirjoituksessa aukko. Noin 130 vuotta Plutarkhosta myöhemmin 
elänyt Ailianos (”Eläinten erityispiirteista”, Peri zöön idiotétos VII 10) 

kertoo saman anekdootin ”roomalaisesta Kalboksesta”, jonka nimen 
ediittorit hyväksyvätkin yleisesti täydennyksenä Plutarkhoksen tekstiin. 
Kalbos voi olla kreikankielinen muoto latinalaisesta nimestä Calvus, 
mutta Plutarkhoksen omien tekstien sekä seuraavan, kuningas Pyrrhosta 
koskevan anekdootin rinnalla todennäköisempi vaihtoehto on keisari 
Galba. Servius Sulpicius Galba (3 eKr.-69 jKr.) ehti olla keisarina seit- 
semisen kuukautta Neron valtakauden jälkeisessä sekavassa tilanteessa. 
Hän sai surmansa pretoriaanikaartin käsissä, ja Plutarkhoksen toisaalla 
kertoman mukaan surmaajat leikkasivat keisarin pään ruumiista irti 
(Plutarkhos, Galba 27). — KUNINGAS PyYrRRHOS oli Luoteis-Kreikassa 
sijaitsevan Epeiroksen kuningas kahteen otteeseen, ensin teinipoikana 
300-luvun lopussa eKr. ja uudestaan 200-luvun alussa, vuodesta 297 
kuolemaansa asti, vuoteen 272. Myös Makedonian kuninkaana hän 
toimi kahteen otteeseen 200-luvun puolella. ”Pyrrhoksen voitto” viittaa 
vuonna 279 eKr. käytyyn Herculaneumin taisteluun, jossa Pyrrhoksen 
armeija voitti roomalaiset kärsien itse kuitenkin raskaita miestappioita. 


40. GANYKTOR NAUPAKTOSLAISEN POJAT JA HESIODOS. Hesiodos oli 
700-luvun eaa. jälkipuoliskolla elänyt eeppinen runoilija, jota pide- 
tään varhaisimpana eurooppalaisena, nimeltä tunnettuna kirjailijana. 
Hesiodoksen elämästä ja kuolemasta kerrottiin erilaisia anekdootteja, 
ja hieman Plutarkhosta myöhempi Pausanias (n. 110—180) tietää kertoa 
myös Ganyktorin poikien nimet, Ktimenos ja Antifos (Pausanias, ”Krei- 
kan kuvaus”, Perihegesis tes Hellados IX 31, 6). Hesiodoksen kuolemaan 
palataan luvussa 36, kohdassa 984d. 


41. KROMMYON sijaitsi noin 65 kilometrin päässä Ateenasta itään, 
Megaran ja Korintin välissä, suunnilleen nykyisen Agioi Theodoroin 


kohdalla. 


42. HEKATOMBI-TEMPPELI tarkoittaa Parthenonia, joka rakennettiin 
Ateenan Akropolikselle 440-luvulla eaa. Muulia kohtaan osoitettua soli- 
daarisuutta muisteltiin Ateenassa siis vielä 1. vuosisadalla ajanlaskumme 
alun jälkeen, tässä puhuvaa Aristotimosta ja hänen kumppaneitaan edel- 
tävän sukupolven opiskellessa kaupungissa. 


43. SUHTEEMME ELÄIMIIN EI... Vaikeasti kääntyvä ilmaus kamin ouden 
pros ta z0a dikaion esti esiintyy tässä ja heti seuraavassa kappaleessa sekä 


82 * PLUTARKHOS 


Pitopuheiden kohdassa 669d. Adjektiivi dikaios on johdettu monimerki- 
tyksisestä sanasta diké, johon liittyy oikeuden ja oikeudenmukaisuuden, 
sivistyksen tuomien velvoitteiden ja tapaoikeuden, yhteiskunnallisen 
järjestyksen ja oikeamielisyyden vivahteita. Ilmaus h&min... pros ta zöa 
(dikaion esti) on suomennettu ”suhteenamme eläimiin” ja pyritty välit- 
tämään dikaios-sanan laajaa merkityskenttä tässä kohtaa ”oikeuden- 
mukaisuuden ja velvollisuuksien piirillä”. Dikaios-problematiikasta ks. 
taustaessee s. 211—213. — SINUT SYNNYTTI HARMAA MERI. Homeros, Ilias 
XVI 34. 


44. OIKEAMIELINEN JA VASTAVUOROINEN. Dikaios-adjektiivi on tässä suo- 
mennettu ”oikeamielisenä ja vastavuoroisena”. — LYSIMAKHOS (n. 355— 
281) oli Aleksanteri Suuren sotapäällikkö ja myöhemmin Traakian 
kuningas. — HYRKANIALAINEN. Hyrkania, nykyinen Mazandaranin ja 
Golestanin alue Iranissa, sijaitsee Kaspianmeren eteläpäässä. Kreikkalai- 
nen Hyrkania-nimitys pohjautuu maakunnan persiankieliseen, ”Susi- 
maata” merkitsevään nimeen Verkäna. Hyrkanialainen voi siis viitata 
joko koiran syntymämaahan tai rotuun, tai molempiin. 


45. KUNINGAS Poros. Poros on kreikankielinen muoto ilmeisesti 
nimestä Purushottama. Hän hallitsi Punjabissa, nykyisten Jhelum- ja 
Chenab-jokien (kreikaksi Hydaspes ja Akesines) välissä sijainnutta hin- 
dulaista valtakuntaa, taisteli Aleksanteri Suurta vastaan vuonna 326 eaa. 
ja kreikkalaisten mukaan päätyi tämän vasalliksi. Purushottama kuoli 


noin 317 eaa. 


46. BUKEFALOS. Aleksanteri Suuren hevonen, josta kerrottiin paljon 
tarinoita. Nimi esiintyy yleisemmin muodossa Bukefalos ja merkitsee 


”härkäpäistä”. 
47. NEJUOKSIVAT ULVOEN KOHTI... Homeros, Odysseia XIV 30. 


48. JOTA ALEKSANTERI SUURESTI IHAILI. Tekstissä on ilmeisesti turmel- 
tunut kohta. Tässä kohta on käännetty Plutarkhosta vuonna 1909 edi- 
toineen Hendrik van Herwerdenin ehdotuksen mukaisesti. Muutoin 
tämän käännöksen pohjana olevan tekstin editoinut Jean Bouffartigue 
pitää ehdotusta varteenotettavana mutta on itse jättänyt kohdan käsi- 
kirjoituksen mukaiseen (vajaaseen) muotoon. 

49. THALES MILETOSLAISTA (n. 624—546) kreikkalaiset pitivät ensimmäi- 
senä filosofina ja yhtenä ”seitsemästä viisaasta”. Thales oli joonialaisen 
luonnonfilosofian perinteen ensimmäinen nimeltä tunnettu edustaja, 
tähtitieteilijä ja matemaatikko, joka pyrki selittämään luonnonilmiöitä 
ja maailmaa jumalista ja myyteistä riippumattomasti ja oli siten yksi 
kreikkalaisen tieteellisen ajattelun alkuunpanijoista. Erityisesti Thales 
muistetaan vuonna 585 eaa. sattuneen auringonpimennyksen ennusta- 
misesta ja teoriastaan, jonka mukaan vesi on kaiken olevan alkuperä. 


50. PLETHRONIN MATKA. Yksi plethron on noin 30 metriä eli sata jal- 
kaa. Plethron tosin oli sekä pituus- että pinta-alamitta, jälkimmäisessä 
tapauksessa siis noin 30 x 30 metriä. 


51. PEURAVAATIMET. Elafos on tässä jälleen käännetty peuraksi (vrt. viite 
31). 


52. KETTU TIETÄÄ MONET NIKSIT... Sananlasku on liitetty sekä Home- 
rokseen että jambi- ja elegiarunoilija Arkhilokhokseen (n. 680—645). — 
Ion Khioslainen (490/480-n. 420) oli draamarunoilija, lyyrikko ja myös 
proosaa kirjoittanut filosofi, jonka tuotannosta on säilynyt vain murusia. 
(Nauck, Tragicorum Graecorum Fragmenta, 38.) 


53. JUBA II (n. 50 eaa.—23 jaa.) oli Mauritanian kuningas. — PTOLEMAIOS 
FILOPATOR (244—204) hallitsi Egyptiä vuodesta 221 kuolemaansa saakka. 
— PTOLEMAIOS FILOPATORIN VOITTO ANTIOKHOKSESTA. Ptolemaios IV 
Filopator voitti Syyriaa hallinneen Antiokhos III:n joukot Rafian tais- 
telussa v. 217 (nyk. Rafahin kaupunki Gazan kaistaleen eteläosassa). 
Molemmat armeijat käyttivät taisteluelefantteja. 


54. GRAMMAATIKKO ARISTOFANES Byzantionlainen (257-n. 180) oli 
Aleksandrian pääkirjastonhoitaja, joka tunnetaan etenkin Homeros-tut- 
kimuksistaan ja kreikan aksenttien merkintäjärjestelmän kehittämisestä. 


55. YÖHÖN. Sana puuttuu alkutekstistä, mutta ”yö” tai ”vuorokausi” on 
ilmeinen täydennys. 


56. KOMMUNIKATIIVINEN KIELI. ”Kommunikatiiviseksi kieleksi” on tässä 
käännetty tärkeä stoalainen käsite proforikos logos, joka sittemmin sai 
myös kristillisessä teologiassa oman sovelluksensa. Stoalaisen näkemyksen 

mukaan toisenlajisilla eläimillä ei ollut sen enempää puhuttua, ”kom- 
munikatiivista? kieltä kuin sen vastinparia, sisäistä kieltä, siis järkeä ja 
ajattelua (endiathetos logos). Tässä puhuva Aristotimos on vahvasti toista 


mieltä. 


57. OPETTAMINEN JA OPPIMINEN. Sananmukaisesti alkutekstissä opetta- 
minen on oppimista ”logoksellisempaa” (/ogikoteros). Logos-sanan laaja 
merkityskenttä vaikeuttaa kääntämistä: opettaminen on siis oppimista 
vahvemmin kielellistä, sanoihin ja puheeseen nojautuvaa, loogista älyk- 
kyyttä ja sen ilmaisukykyä edellyttävää toimintaa. — VIITTAUS ARISTOTE- 
LEESEEN. Aristoteles, ”Eläinoppi” (Peri ta z0a historiai) IV 19, 536b17; 
ks. myös IX 1, 608a17. 


58. VESPASIANUS. Titus Flavius Vespasianus (9-79) hallitsi Roomaa vuo- 
det 69—79. Kuudesta edeltäjästään poiketen hän eli kypsään ikään asti ja 
kohtasi luonnollisen kuoleman. 


59. VIITTAUS DEMOKRITOKSEEN. Diels-Kranz, Die Fragmente der Vor- 
sokratiker, B 154. Esisokraatikko Demokritos (460-370) muistetaan 
erityisesti atomiopistaan. 


60. MUNKINHUPPU. Tarkemmin sanottuna kyseessä on joko Arum 
maculatum tai Arum italicum, kr. aron. 


61. KREETANOREGANO eli Origanum dictamus (kr. diktamnon) on endee- 
minen kreetalainen kasvi, jota käytetään edelleen paitsi lääkinnällisiin 
tarkoituksiin myös muun muassa eräiden juomasekoitusten maustami- 


seen ja yrttiteenä sellaisenaan. 


62. SUSA on ikivanha elamilais-persialainen kaupunki, nykyinen Shush 
lounaisessa Iranissa. — KTESIAS KNIDOSLAINEN oli kreikkalainen lääkäri ja 
historioitsija, joka toimi muun muassa Persian kuninkaan Artakserkses 
II:n lääkärinä 400—300-lukujen taitteessa. 


63. VALKOBEISAN ÄÄNNÄHDYS. Kyseessä lienee joku keihäsantilooppilaji, 
Oryx leucoryx tai Oryx dammah, jota kutsutaan myös sapelibeisaksi. Vrt. 
Pliniuksen *Luonnonhistoria”, Naturalis historia II 107, ja Ailianoksen 
” Eläinten erityispiirteistä” (Peri z0ön idiotetos) VII 8, joiden mukaan val- 


kobeisan päästämä ääni on aivastus. 

64. Bouffartiguen mukaan kohta on käsikirjoituksissa kieliopin vastai- 


nen ja ilmeisesti turmeltunut niin, että joitakin sanoja puuttuu. 


65. JUMALTEN AIRUIKSI. Euripides-sitaattia ei ole pystytty paikantamaan 
yhteenkään tunnettuun näytelmään. — SAMAN JUMALAN PALVELIJAN KUIN 
JOUTSENET. Plutarkhoksen Platon-lainaus ei ole aivan sanatarkka, vrt. 
Platon, Faidon, 85b: ”Minä [Sokrates] katson itsekin olevani saman 
jumalan palvelija kuin joutsenet, olen vihkiytynyt samalle jumalalle, ja 
olen saanut isännältäni yhtä hyvät näkijänlahjat kuin nekin (...).” Suom. 
Marja Itkonen-Kaila. Joutsenten palvelema jumala, johon Platonin 
teksti viittaa, on Apollon. — ANTIOKHOS. Antiokhos Hieraks (”haukka”) 
oli Lähi-itää hallinneen Antiokhos II:n poika ja yritti tämän kuoltua 
(246 eaa.) kaapata vallan isoveljeltään Seleukos II:lta. Antiokhos pitikin 
valtakunnan Anatolian puoleista osaa hallussaan useita vuosia, mutta 
kuoli Pergamonin kuninkaalle tappion kärsineenä maanpaossa Egyptissä 
vuonna 226 eaa. 


66. KUN KIELTÄYTYY TARJOTUISTA... Sama Pindaroksen säe (fragm. 228 


Snell) on kirjoituksessa ”Pitääkö vanhan miehen osallistua valtiollisiin 
tehtäviin?” (Moralia, 783b). 


67. ONHAN TEILLÄ RUNSAASTI VAPAATA... Faidimos puhuttelee kilpa- 
väittelyn tuomareita. — NUORET MIEHET. Nuorukaisilla (tekstissä vain 
khoroi, ”kuorot”) tarkoitetaan kuuntelemassa olevia nuorukaisia, joille 
kilpaväittely oli myös opetustilanne. 


68. MAAELAIMET. Tarkastelun kohteena ovat ilmeisesti kotieläimet. — 
SAMANHEIMOISUUS. Homofylia. Faidimos käyttää tässä substantiivia, 
Soklaros edellä johdannossa adjektiivia ”samanheimoinen”, homofyles (6. 
luku, 964b). Faidimos kuitenkin ottaa samanheimoisuuden annettuna, 
Soklaros vain mahdollisena asenteena, joka velvoittaisi kohtelemaan 
eläimiä hyvin. Ks. myös Pitopuheita 729e-f (puheenaihe VII 8, 3. luku). 
— JÄLJITTELYN MALLEJA. Ilmaisua vastaa alkutekstissä vain sana mimösis. 


69. ARETHUSA-LÄHDE. Arethusa-nimisiä lähteitä oli Kreikassa useita. 
Plutarkhos tarkoittaa tässä mahdollisesti Euboia-saaren Khalkiin 
Arethusa-lähdettä. — CRASSUKSEN MUREENA. Tarina konsulipoliitikko 
Lucius Licinius Crassuksen (140-91) lemmikkimureenoista tunnettiin 

hyvin, ja Plutarkhos viittaa siihen useissa kirjoitelmissaan. Virkatoveri 
Domitius vastusti Crassuksen ylellistä elämäntapaa. Ailianoksen mukaan 
Crassus koristi mureenan kaulakorulla (”Eläinten erikoispiirteista”, Peri 
zoon idiotetos, VIII 4). 


70. FILINOS. Pythagoralaisesti suuntautunut Filinos kuului Plutarkhok- 
sen ystäväpiiriin (Pitopuheet). | 


71. TARINA PTOLEMAIOKSEN KUOLEMASTA. Fi tiedetä, kenestä Ptole- 
maioksesta tarina kertoo. Tarina on myös Ailianoksella (”Eläinten eri- 
koispiirteista”, Peri z00n idiotetos, TX 172), jonka perusteella kohtaa on 
myös korjattu. 


72. EIVÄT OLE TÄYSIN ERILAISIA KOKEMUKSILTAAN. Asympathos. Tämä 
kreikan sana viittaa toisaalta sellaiseen, joka ei koe myötätuntoa toisia 
kohtaan ja toisaalta sellaiseen, joka ei koe samoja tunteita kuin toiset. 
Edelleen pathos tarkoittaa myös kärsimystä ja kokemusta. Tässä koh- 
dassa sanalla viitataan kokemusmaailmojen erilaisuuteen. — KAURIIN 
NIMESTÄ. Kansanetymologia tulkitsi kauriin (e/afos) nimen ilmentävän 
sen nopeutta (e/afrotés). Plutarkhos Faidimoksen suulla antaa oman seli- 
tyksen: elafos < helksis ofeos, ”käärmeiden houkuttelu”. Kohdassa on siis 
kyse saalistamisen helppoudesta: se on helpointa silloin (ja vaatii vähiten 
nokkeluutta), kun saaliseläimen voi houkutella paikalle. Mereneläviä on 
kuitenkin vaikea houkutella maalle. 


73. JA SYÖVEREIHIN KUIN PAINAVA... Homeros, I/ias XXIV 80—82. Suom. 
Otto Manninen. — ARKHILOKHOS. Arkhilokhosta (n. 680—645) arvos- 
tettiin etenkin jambirunoilijana. — ARISTOTELES. Käsikirjoituksissa 
lukee Aristoteles, jonka tilalle on ehdotettu kirjallisuuden tutkijoita, 
Samothrakeen Aristarkhosta tai Aristonikos Aleksandrialaista. Aristote- 
leella Plutarkhos saattaa kuitenkin viitata Aristoteleen koulun laatimaan 


versioon Homeroksen eepoksista selityksineen. 


74. SOSIAALISUUS JA KESKINÄINEN KIINTYMYS. To koinonikon — to filalle- 
lon. Samat termit myös jäljempänä, esim. 29. luku 979f. 


75. KERTOMUS ELEFANTEISTA. Ks. edellä Aristotimoksen tarina toisiaan 
pelastavista norsuista, 17. luku 972b. — JUBA-KUNINKAAN KIRJOITELMAT. 
Mauretanian kuninkaana vuosina 25 eaa. — 23 jaa. olleen Juba II:n valta- 


ELÄINTEN ÄLYKKYYDESTÄ ° 87 


kunnassa intialaiset norsut olivat yleisiä työeläimiä. 


76. TAYSSAALUKSI. Homeros, Ilias V 487. Otto Manninen suomentaa 
sanan ilmaisulla ”kietova verkko” (panagros). Kreikkalaisilla oli käytössä 
ainakin neljä erityyppistä verkkomallia. 


77. HOMEROKSEN JUMALISTA. Ks. esim. Homeros, Mias V 345. 


78. MERIKROTIN SAALISTUSTAPA. Kohdan kala þalieus on tulkittu merik- 
rotiksi. Halieus tarkoittaa kalastajaa. Naarasmerikrotti houkuttelee saa- 
Aristoteles, ”Eläinoppi” (Peri ta 26a historiai), 622a. Seepiat ovat muste- 
kalalaji, jolla on kymmenen lonkeroa, joista kaksi on pidempää pyynti- 
lonkeroa. Sammakon tavoin se pyydystää myös pitkällä kielellään. 


79. OLE MIELELTÄSI MERENELAVAN... Pindaroksen kadonneen hymnin 
katkelma (fragmentti 235 Bowra). — THEOGNIS. Elegiarunoilija Theog- 
niksen (500-luvulla eaa.) mietelmätyyppisiä säkeitä siteerattiin ahkeraan 
(tässä säkeet 215—216). — KUTEN THEOFRASTOS SANOO. Theofrastos 
(371—287) oli Aristoteleen kuoltua koulun johtaja. Kyseinen fragmentti 
(189 Wimmer) on jostakin tuntemattomasta Theofrastoksen teoksesta. 


80. KIERTOKULKU JA SARJA KESKINÄISTÄ SAALISTAMISTA JA PAKOA. Fai- 
dimos/Plutarkhos puhuu kiertokulusta (kyklos), joka tuntuu hieman 
vastaavan ravintoketjun käsitettämme. Iso rapu (tai langusti) vangitsee 
mureenan, joka ahdistelee mustekalaa, joka puolestaan pystyy tunke- 


maan lonkeronsa ravun kuoren sisään. 


81. Sut. Ks. edellä 16. luku, 972a. — KURJET. Ks. edellä 10. luku 967b-—c. 


82. KURJEN NOKKELA TEMPPU. Ks. edellä 10. luku 967c. — EI KOSKAAN 
SAA PYSÄHTYÄ... Runositaatti joltakin tuntemattomalta jambirunoilijalta. 


83. VIITTAUS ARISTOTELEESEEN. Aristoteles, ”Eläinoppi” (Peri ta z0a 
historiai), 598b. — AISKHYLOS. Katkelma jostakin Aiskhyloksen kadon- 
neesta draamasta. Säkeitä lainasivat muutkin eläinaiheesta kirjoittaneet, 
kuten Ailianos. — KALASTAJA. Tekstissä on käytetty täsmällistä termiä 
thunnoskopos, joka tarkoittaa tonnikalojen tähystelijää. 


84. SARDA. Kreikan amia on tulkittu esimerkiksi juovaselkäsardaksi 

(sarda sarda). Amia-kalan etymologia — sanoista amia < hama ienai, 
”kulkea yhdessä”, ks. Athenaios ”Sofistit aterialla” (VII 278a). — TONNI- 
KALAN POIKANEN. Pelamus < pelein, ”olla”, hama, ”yhdessä”. — SYM- 
BIOOSI. Plutarkhos/Faidimos käyttää tässä kreikkalaista sanaa symbiösis, 
joka tarkoittaa yhdessäeloa mutta on merkitykseltään toki epätarkempi 
kuin nykyään käytetty biologinen termi. — SIMPUKANVARTIJA. Pinotheras. 
simpukanvartija; kreikkalaisen sanan loppuosa tarkoittaa metsästäjää tai 
saalistajaa. Kyseessä on joko pontonia pinnophylax tai pinnotheres pinnot- 
heres. — KHRYSIPPOS SIMPUKANVARTIJASTA. Khrysippos piti simpukan- 
vartijaa pelkästään loisena eikä ilmeisesti tiennyt symbioosista. (Ks. von 
Arnim, Stoicorum Veterum Fragmenta II 729, 730; III 369.) 


85. SIENIELÄIMEN KUVAILU. Stoalaiseen kielenkäyttöön viittaa sieni- 
eläimen kuvailu kieltoilmaisuin: a-psykhos, an-aisthétos, an-aimos, ”sielu- 
ton”, ”aistimaton”, veretön”. — SIENENVARTIJA. Typton spongicola. 


86. KROKOTIILINVARTIJA. Vrt. Herodotos Historia 11 68. — FAARAOROTTA. 
Vrt. edellä 10. luku, s. 30—31. 


87. ANTIKYRA. Antikyra sijaitsi Korintin lahdella, Delfoista noin pari- 
senkymmentä kilometriä lounaaseen. — BOULIS. Tekstissä on Bouna, joka 
korjattu Boulikseksi, joka sijaitsi Antikyran lähellä. 


88. ARISTOTELES KETTUJEN JA KÄÄRMEIDEN VÄLISESTÄ YSTÄVYYDESTÄ. Ks. 
Aristoteles, ”Eläinoppi” (Peri ta zöa historiai) 610a. Aristoteles toteaa 
näiden eläinten ”ystävyysliiton? (fi/ia) johtuvan vain siitä, että ne asut- 
tavat samaa seutua. — TRAPPILINNUT. Trappilinnut (Otididae) kuuluvat 
kurkilintujen heimoon. 


89. KORUAHVEN. Tekstissä kalan nimi on anthias. On arveltu, että kyseessä 
on anthias anthias eli koruahven. — PYHÄ KALA. Homeros, Ilias XVI 407: 
hieros. Otto Mannisen suomennoksessa kalaa ei nimetä. — PYHÄ LUU. Ris- 
tiluu, selkärangan viimeinen luu. — ERATOSTHENES. Matemaatikko, maan 
ympäryksen arvioija Eratosthenes (n. 276—194) kirjoitti myös runoja. — 
RANTAHUULIKALA. Crenilabrus melops tai ”kultakala”, dorade. Aristoteles 
puhuu samasta kalasta ”Eläinopissa” (Peri ta z0a historiai), 489b. 


90. VIITTAUS ARISTOTELEESEEN. Aristoteles ”Eläinoppi” (Peri ta zöa his- 
toriai), 568b, 621a2. Puhutaan siis edelleen koruahvenesta. 

91. HAIKALOISTA. Haikalat parittelevat ja alkio kehittyy naaraan ruu- 


miissa; muna voi poistua emon ruumiista eri vaiheissa eri haikalalajeilla. 


92. OLOLYGON-HUUTO. Verbi ololyzein viittasi rituaalihuutoon, jolla 
juhlistettiin esimerkiksi kiitosuhreja. 


93. HALKYON. Halkyon-lintu on mytologinen mutta antanut lajinimen 
kuningaskalastajiin kuuluvalle jäälinnulle (Halcyon chelicuti). Halkyone 
(tai Alkyone) suututti miehensä kanssa ylijumala Zeuksen, joka aiheutti 
puolison hukkumisen ja muutti surevan Halkyonen jäälinnuksi. 


94. LETO. Jumalatar, titaanin tytär Leto sai Zeuksen kanssa kaksoset, 
Apollonin ja Artemiksen, jotka synnytti Delos-saarella. Delos oli siihen 
saakka ollut ajelehtiva saari. 


95. JALKA-sanaa ei tekstissä ole. Mehiläisillä on kuusi jalkaa. 


96. DELOS-SAARELL’AMMOIN... Säe on Homeroksen Odysseiasta (VI 
162), mukailtu Mannisen suomennos. Odysseus ei puhu tuossa koh- 
dassa Deloksen sarvialttarista vaan oliivipuusta. — SARVIALTTARI. Apollo- 
nille pyhitetystä Sarvialttarista (Keration) Deloksella Plutarkhos kertoo 
Theseus-elämäkerrassaan 21,2, jossa mainitsee sarvien olleen härän- 
sarvia. Suomennoksessa on siten täydennetty sana ”härän”. Sarvialtta- 
rista kertoo myös Kallimakhos (n. 305-240) hymnissään Apollonille 
(3, 61-64). Yleensä sitä ei laskettu kuuluvaksi seitsemän ihmeen jouk- 
koon. 


97. (...) Tekstiä puuttuu. — ARTEMISTA. Jumalan nimi puuttuu. On 
arveltu, että kyseessä on Artemis. Artemiin yksi epiteetti oli kauriin- 
ampuja (ks. edellä 9. luku, 966a). — KELTAJUOVAMULLO. Kalan nimi oli 
trigla. Kyse on joko keltajuovamullosta tai rusotäplämullosta. — MERI- 
JÄNIS. Merijänis on kotiloihin kuuluva kuoreton nilviäinen. 


98. ARTEMIS DIKTYNNA. Artemiksen epiteetti Diktynna viittaa metsäs- 
tysverkkoon. — APOLLON DELFINIOS. Apollonia kutsuttiin myös Delfiini- 
jumalaksi. — RUNOILIJA SANOI, ETTÄ... Plutarkhos viittaa ”Homeeriseen 
hymniin Apollonille” (säkeet 388—546) — ”runoilija” on Homeros, koska 
Homeerisia hymnejä pidettiin Homeroksen laatimina. Hymnissä kerro- 
taan, kuinka Apollon perusti kulttipaikkansa Delfoihin ja hankki sinne 

ensimmäiset palvojansa pakottamalla kreetalaisen laivan tulemaan Fokis- 
maakunnan Kirrhaan, Delfoin satamakaupunkiin. Apollon muuttui 
valtavaksi delfiiniksi, joka puhaltamalla ohjasi laivaa. Plutarkhos (tai 
Faidimos) kuitenkin kieltää jumalan muodonmuutoksen. Apollonin 
epiteetti Delfinios (”Delfiini-jumala”) perustuu tähän myyttiin samoin 
kuin Delfoin nimi. — (...) Tekstiä on turmeltunut. 


99. KERROTAAN MYÖS, ETTÄ... Tarinan Serapis-kultin tulosta Egyptin 
Aleksandriaan Plutarkhos kertoo myös kirjoituksessaan ”Isiksestä ja Osi- 
riksesta” (Moralia 361£), mutta siitä puuttuu delfiiniepisodi. Ptolemaios 
Soter (n. 367-283) haetti unensa perusteella Mustanmeren rannikon 
Sinopesta kuoleman valtakunnan jumalan, Plutonin, patsaan. Meno- 
matkalla Aleksandriasta Sinopeen merimiehet ajautuivat Peloponnesok- 
sen kaakkoisen Malean niemen kohdalla niemimaan väärälle puolelle. 
Delfiinin myrskystä pois ohjaama laiva päätyi Kirrhaan, Delfoin satama- 
kaupunkiin Korintinlahdelle. Laivamiehet kysyivät Delfoin oraakkelilta 
neuvoa, ja Apollon-jumala kehotti heitä tuomaan Sinopesta vain Pluto- 
nin, ei tämän puolison Koreen eli Persefoneen patsasta. Tästä Plutonista 
tuli Aleksandriassa Serapis. Kuolemanjumalan nimi on kreikaksi P/utön, 
latinaksi Pluto. 


100. VASTAUS MEREN DELFIININ... Pindaroksen fragmentti 125 Bowra. 
Ks. myös ”Pitopuheet” (Moralia), 704f-705a, jossa saman lainauksen 
avulla todistellaan, että myös eläimet nauttivat musiikista. 


101. Ks. Herodotos, Historia 1 24, ja Plutarkhos, ”Seitsemän viisaan 
pidot? (Moralia) 160f-162b. Delfiinitarinoita on kootusti Pliniuksen 
”Luonnonhistoriassa”? (Naturalis historia) IX 24-23. 


102. VAAN PÄÄSEIKKAPA JÄI SANOMATTA. Plutarkhos lainaa Homerosta, 
Ilias IX 56. — KUN KERROIT KOIRASTA, ET OLISI SAANUT UNOHTAA DELFII- 
NEJA. Ks. edellä 13. luku, jossa viitataan kertomukseen Hesiodoksen koi- 
rasta, joka osoitti isäntänsä murhaajat. Tarinan Hesiodoksen murhasta 
Plutarkhos kertoo tarkemmin ”Seitsemän viisaan pidoissa” (Moralia, 
162d-f) — mainitsematta kuitenkaan koiraa, ainoastaan delfiinit. — 
NEMEION JA RHION. Nemeion oli Zeuksen kulttipaikka Korintinlahden 
pohjoisrannalla, Lokris-maakunnassa, jossa sijaitsi myös Rhionin niemi. 

103. MYRTILOS LESBOSLAINEN KERTOO TARINAA. Myrtilos tai Myrsilos eli 
200-luvulla eaa. Tarinan tapahtumapaikkana on Lesbos-saari. — PENTHI- 
LIDIT, ”Penthiloksen jälkeläiset”, oli Lesbos-saaren ylhäisimmän suvun 
nimi. — AMFITRITEEN ENNUSTUS. Merenjumala Amfitriteen ennustuksen 
mukaan Fineuksen (tai Smintheuksen) tytär oli uhrattava siirtokunnan 
perustamisen kunniaksi. Tarinan muunnelmia kertovat myös esimer- 
kiksi Athenaios (XI 466c) ja Plutarkhos ”Seitsemän viisaan pidoissa” 
(Moralia 163b). 


104. ON ARVELTU, ETTÄ... Ihmisiin rakastuvista eläimistä kertovia 
tarinoita kertaili Ailianos ”Eläinten erikoispiirteista” -teoksessaan (Peri 
z00n idiotetos). Saman tarinan hieman eri muunnelmin kertovat Filon 
Aleksandrialainen (poika ei kuole), Plinius, Antigonos Karystoslainen, 
Ailianos, Athenaios ja Oppianos. (Ks. Bouffartigue 2012, 134.) — Iasos. 
Iasos oli kaupunki Vähän-Aasian rannikolla, Halikarnassoksesta hieman 
pohjoiseen. 


105. KOIRANOKSESTA KERTOVA JUTTU. Tarinan delfiinien pelastamasta 
Koiranoksesta kertovat myös Ailianos (”Eläinten erikoispiirteista” VIII 
3) ja Athenaios (XIII 606e-f). Plutarkhos kertoo kahdessa muussa kir- 
joituksessaan Pythagoraan päästäneen delfiinejä vapaaksi: ”Miten hyötyä 
vihamiehistään” (Moralia 91 c), ja tässä teoksessa suomennetussa otteessa 
Pitopuheita (VIII 729d—e). — KOIRANEION-LUOLA. Tämännimistä luolaa 
ei tunneta. — KYNTHOS-VUORI. Bouffartigue (2012, 64-65, L-LI) tulkit- 
see käsikirjoituksen sikynthoksen Kynthokseksi, joka oli Delos-saaren 
pyhä vuori. — VIIDESTÄKYMMENESTÄ MIEHESTÄ... Kohdassa lainataan 
jambirunoilija Arkhilokhosta (680—645), fragmentti 117 Diehl. Parok- 
selta löydetyssä piirtokirjoituksessa lainataan toista Arkhilokhoksen 


säettä, jossa tämä tarina myös mainitaan. 


106. STESIKHOROS KERTOO. Ks. D. A. Campbell (1991) Greek Lyric III, 
fragmentti 225. Stesikhoros (n. 640-555) kirjoitti lyriikkaa aihepiiri- 
nään epiikan tarut. — ZAKYNTHOSLAISET. Odysseuksen hallintaan kuului 
paitsi hänen kotisaarensa Ithaka myös lähisaari Zakynthos. — KRITHEUS. 
Kritheus on tuntematon kirjoittaja. 


107. ON HIENOA KUINKA... Säkeet Sofokleen tuntemattomasta näytel- 
mästä (fragmentti 867 Radt). 

Gryllos 


Tapahtumapaikkana on noitajumalatar Kirken vehmas saari, jossa 
Odysseus miehistöineen on majaillut vuoden päivät. Odysseus on vih- 
doin saanut Kirkeltä luvan lähteä kotiin vaimonsa luo. Kirken saari 
on lumottu: monet sen eläimistä ovat alun perin olleet ihmisiä. Kirke 
on taikajuomallaan muuttanut myös Odysseuksen miehiä eläimiksi 


heidän rantauduttuaan saarelle.! 


1. ODYSSEUS: Luulenpa, Kirke, että olen oppinut sinulta monia 
asioita, joita en ikinä unohda. Haluaisin kuitenkin vielä saada sel- 
ville seuraavaa: onko noiden susiksi ja leijoniksi muuttamiesi 


ihmisten joukossa myös kreikkalaisia? 


KIRKE: Moniakin, parahin Odysseus. Monia. Mutta mitä sitten — 


miksi haluat tietää sellaista? 


ODYSSEUS: Koska, kautta Zeun, tekisin suuren palveluksen Krei- 
kalle (ja saisin mainetta samalla), jos saisin palautettua maanmie- 
heni alkuperäisiin ihmishahmoihinsa. Tietysti sinun luvallasi. En 
siis antaisi heidän jäädä tänne vanhenemaan epäluonnollisessa 
elukan hahmossa, toisin sanoen elämään säälittävää ja häpeällistä 


elämää! 

KIRKE: Tässäpä mies, jonka typerä maineenhimo koituu vielä 
onnettomuudeksi paitsi hänelle itselleen ja hänen tovereilleen 


myös muille, täysin sivullisille.? 


ODYSSEUS: Voi, huumaat ja muutat minua nyt sanojesi juomalla, 
Kirke. Sinähän muutat minutkin eläimeksi, jos saat minut vakuut- 
tuneeksi siitä, että eläimelle olisi muka onnettomuus muuttua 


ihmiseksi.” 


KIRKE: Taidat olla itse nauttinut jotakin vielä oudompaa taikajuo- 
maa? Sinä, joka kieltäydyit ikuisesta nuoruudesta ja kuolematto- 
muudesta minun rinnallani. Ja joka taistelet tuhansia 
koettelemuksia vastaan pyrkiessäsi yhä vain sen naisen luo, joka 
on kuolevainen ja — vakuutan sinulle — ei enää kovin nuori.. .4 Itse 
asiassa näyttää siltä, että aidosti hyvän elämän sijasta sinä tavoitte- 
let tyhjänpäiväistä kuvitelmaelämää, jotta sinua ihailtaisiin ja 


sinusta puhuttaisiin enemmän kuin mitä nyt tehdään! 


ODYSSEUS: Anna olla, Kirke. Miksi meidän pitää aina riidellä 


samoista asioista? Ole kiltti ja päästä miehet vapaiksi. 


KIRKE: Kautta Hekateen, asia ei ole niin yksinkertainen. He 
eivät ole eläimiä pelkästä kohtalon oikusta. Sinun pitää ensin 
kysyä heiltä itseltään, haluavatko he muuttua takaisin ihmisiksi. 
Niin, hyvä mies, jos he kieltäytyvät, sinun pitää todistaa, että olet 
oikeassa, vakuuttaa heidät. Ja jos et siinä onnistu, vaan he voit- 


itsesi kuin maanmiehesikin väärin.’ 

ODYSSEUS: Jumalatar, miksi teet minusta pilaa? Kuinka he muka 
voisivat väitellä kanssani niin kauan kuin he ovat aaseja, sikoja ja 


leijonia? 

KIRKE: Ole huoleti, sinä ihmisistä maineenhimoisin! Näytän 
sinulle, että he ovat järjellisiä ja kykenevät väittelemään. Tai riit- 
tää, että vain yksi väittelee kaikkien puolesta. Kas niin, keskuste- 
lepa tämän kanssa. 


(KIRKE OSOITTAA SIKAA.) 


ODYSSEUS: Kuinka puhuttelisin sitä, Kirke? Kuka se aikoinaan 


oli? 

KIRKE: Mitä sillä on väliä väittelyn kannalta? Kutsu sitä vaikka 
Gryllokseksi, jos haluat.* Minä menen nyt pois, jotta ei näyttäisi 
siltä, että se puhuu minua miellyttääkseen. 

2. GRYLLOS: Terve, Odysseus. 

ODYSSEUS: Terve sinullekin... Gryllos. 

GRYLLOS: Mitä haluat kysyä? 

ODYSSEUS: Niin. Tiedän että te kaikki olitte kerran ihmisiä. 
Minun on teitä niin sääli, kun asianne ovat nyt tällä tolalla. Tie- 
tysti kannan enemmän huolta heistä, jotka olivat aiemmin kreik- 


kalaisia, ennen kuin tämä onnettomuus heille sattui. Niinpä olen 

nyt pyytänyt Kirkeä poistamaan taian jokaisesta kreikkalaisesta, 
joka haluaa palautua alkuperäiseen hahmoonsa ja lähteä kanssani 


kotimatkalle. 


GRYLLOS: Lopeta, Odysseus, älä puhu enempää! Me puolestamme 
halveksimme sinua. Sinua, jota perusteetta pidetään pystyvänä ja 
muita paljon älykkäämpänä miehenä. Sinä näköjään aivan harkit- 
sematta pelkäät muutosta huonommasta parempaan. Eli kuten 
lapset pelkäävät lääkärin rohtoja ja välttelevät oppitunteja — siis 
niitä asioita, jotka tekevät sairaista terveitä ja tietoa vailla olevista 
tietävämpiä — siten sinä pelkäät muuttumista olomuodosta toi- 
seen. Ja selvästikin sinua kammottaa asua Kirken kanssa, koska 
hän saattaa muuttaa sinut huomaamattasi siaksi tai sudeksi. Ja 
haluat taivuttaa meidät luopumaan erinomaisesta elämästämme 
ja jumalattaresta, joka suo tämän elämän meille, ja purjehtimaan 
pois kanssasi, muuttuneina takaisin ihmisiksi — ihmiseksi, kaik- 
kein onnettomimmaksi luontokappaleeksi!’ 

ODYSSEUS: Mielestäni sinä, Gryllos, et ole tuon taikajuoman 
vuoksi menettänyt vain ihmishahmoasi vaan myös järkesi: olet 
omaksunut omituisia ja vääriä uskomuksia. Tai kenties luontai- 
nen nautinnonhimosi muutti sinut juuri tuohon hahmoon? 
GRYLLOS: Kefalleenien hallitsija, olet väärässä niin järjettömyyteni 
kuin nautinnonhimonikin suhteen. Jos todella haluat keskustella 
asiasta — sen sijaan, että esität solvauksia — vakuuttaisin sinut kyllä 
nopeasti siitä, että me olemme oikeassa valitessamme eläimen elä- 


män ihmiselämän sijaan nyt, kun olemme kokeilleet molempia. 

ODYSSEUS: Kyllä minä haluan keskustella. 


3. GRYLLOS: Siinä tapauksessa: minä puhun. Aloittakaamme 
hyveistä, joita te ihmiset, kuten tiedämme, niin suuresti arvos- 
tatte. Itseänne te pidätte niin ikään paljon oikeudenmukaisem- 
pina, järkevämpinä, rohkeampina ja muutenkin hyveellisempinä 
kuin eläimiä. Mutta vastaapa minulle, sinä ihmisistä viisain. Kuu- 
lin kerran sinun kertovan Kirkelle kyklooppien maasta. Maaperä 
on siellä laadultaan niin hyvää ja hedelmällistä, että vaikka sitä ei 
kynnetä eikä kylvetä, se tuottaa itsestään monenmoista satoa. 

Etkö pidäkin sellaista maata parempana kuin vain vuohia ruokki- 
vaa ja jyrkänteistä Ithakaa, joka tuottaa viljelijöille suuren työn ja 
vaivan tuloksena tuskin muuta kuin vähäisen, kitsaan ja mitättö- 
män sadon? Malta mielesi, äläkä vastaa kotiseuturakkauden eläh- 


dyttämänä vastoin sitä, miten asiat mielestäsi oikeastaan ovat. 


ODYSSEUS: Fi minulla ole mitään tarvetta valehdella. Vaikka 
rakastankin kotimaatani ja kotiseutuani ja se miellyttää minua 
enemmän kuin muut maat, ylistän silti ja ihmetellen ihailen kyk- 


looppien maata. 


GRYLLOS: Niinpä voinemme todeta seuraavaa: ihmisistä viisaim- 
mankin mielestä on sopivaa ylistää ja hyväksyä jokin asia, vaikka 
hän sydämessään asettaa etusijalle ja rakastaa toista asiaa. Oletan 
vastauksesi kattavan myös sielulliset asiat, sillä niiden suhteen 
tilanne on sama kuin maaperän: sellainen sielu on parempi, joka 


tuottaa hyveitä ilman ponnisteluja ikään kuin itsestään. 

ODYSSEUS: Asia on niin kuin sanot. 


GRYLLOS: Tällöin olet itse asiassa sitä mieltä, että eläimen sielu on 
taipuvaisempi hyveeseen ja hyveen täydelliseen kypsyyteen. Sillä 
aivan ilman käskyjä tai ohjausta, ikään kuin kyntämättä ja kylvä- 
mättä, eläimen sielu luonnostaan versoo ja kasvattaa aina sellaisen 


hyveen kuin on tarpeen! 
ODYSSEUS: No, millaisia hyveitä, Gryllos, eläimillä sitten on? 


4. GRYLLOS: Eikö, oi ihmisistä viisain, kyse ole pikemminkin siitä, 
mitä hyveitä eläimillä e ole kuin mitä niillä on? Mietipä ensiksi 
vaikka rohkeutta, jota itse niin arvostat. Et kaihtele sitä, että sinua 
kutsutaan ”urheaksi” ja ”kaupunkien valloittajaksi”, sinua, mitä 
raukkamaisinta miestä, joka itse asiassa petoksin ja vilpein olet 
johtanut harhaan sellaisia ihmisiä, jotka tuntevat vain suoran ja 
jalon sodankäyntitavan eivätkä osaa sotia pettämällä ja valehtele- 
malla! Toimillasi annat pahanteon leiman tälle hyveelle, joka on 
paheista kaikkein kauimpana. 

Sen sijaan villieläimet, kuten hyvin tiedät, eivät petä eivätkä 
harjoita vilppiä taistellessaan toisiaan tai sinua vastaan, vaan 
osoittavat taistelussa silkkaa temppuilematonta rohkeutta, jonka 
taustalla on aitoa väkevyyttä. Mikään käsky ei kokoa niitä yhteen 
eivätkä ne pelkää rangaistusta rintamakarkuruudesta, vaan luon- 
nostaan ne kaihtavat alistamista ja loppuun saakka ne säilyttävät 
lannistumattomuutensa. Fikä niitä alisteta edes silloin kun ne on 
fyysisesti voitettu: niiden sielu ei koskaan antaudu, vaikka ne tais- 


telussa kuolisivatkin. Monta kertaa eläinten kuollessa niiden 

väkevyys ja taitelutahto ikään kuin keskittyy yhteen ruumiinjäse- 
neen, joka jatkaa taistelua pakonomaisin liikkein, kunnes se on 
täydelleen — kuten tuli — sammutettu ja tuhottu. 

Eläimet eivät koskaan rukoile armoa tai sääliä eivätkä tun- 
nusta tappiota; leijona ei koskaan ole toisen leijonan orja raukka- 
maisuuttaan tai hevonen hevosen, niin kuin ihminen voi olla 
toisen ihmisen orja ja vastustelematta hyväksyä orjuuden, joka 
sana onkin samaa juurta kuin raukkamaisuus.? Vaikka ihmiset 
tietysti pyydystävät eläimiä köysin ja ansoin, täysikasvuiset vangi- 
tut eläimet torjuvat orjuuden kieltäytymällä syömästä ja kestä- 
mällä janoa; ne pitävät jopa kuolemaa parempana kuin orjuutta. 

Poikaset ja pennut sen sijaan ovat ikänsä vuoksi taipuvaisia ja 
tottelevaisia. Niitä käsiteltäessä käytetään monia huumeen tavoin 
toimivia pettäviä houkutuskeinoja ja viihdykkeitä, jotka antavat 
poikasille tuntuman epäaitoihin nautintoihin ja luonnottomaan 
elämäntapaan. Ajan myötä nämä keinot saavat ne hyväksymään 
ja sallimaan niin sanotun kesyttämisen, mikä tosiasiassa on nii- 
den sisukkuuden heikentämistä.'? 

Näiden seikkojen perusteella on selvää, että urheus on eläin- 
ten synnynnäinen ominaisuus, kun taas urhealle ominainen itse- 
näinen mieli on itse asiassa vastoin ihmisen luontoa."' Parhaiten 
tämän, parahin Odysseus, todistaa se, että eläimillä molemmat 
sukupuolet ovat yhtä urheita ja naaras uroksen tavoin osallistuu 
välttämättömiin ponnisteluihin hengissä pysymiseksi ja puolus- 
taa poikasiaan. 

Olet ehkä kuullut Krommyonin villisiasta, joka vaikka olikin 
naaraspuolinen aiheutti paljon huolia Theseukselle. Sfinksi- 


rouva, joka istui Fikion-vuoren huipulla arvoituksia ja kompia 

punoen, ei olisi mitenkään hyötynyt viisaudestaan, jollei se olisi 
ollut myös paljon sisukkaampi ja rohkeampi kuin Kadmoksen 
jälkeläiset. Jossain Thebassa päin asui myös Teumessoksen naa- 
raskettu, ”kauhea olento”, ja niillä seuduilla oleskeli myös se naa- 
raskäärme, joka Delfoissa taisteli oraakkelin hallinnasta Apollonin 
kanssa. Päällikkönne Agamemnon, joka sai Aithe-tamman vasti- 
neeksi eräältä sisilialaiselta vapauttaessaan tämän sotapalveluk- 
sesta, teki viisaasti valitessaan raukkamaisen miehen sijasta 
hienon, taistelutahtoisen tamman. Sinä itse olet varmaan usein 
huomannut, että panttereiden ja leijonien naaraat eivät sisukkuu- 
dessa ja rohkeudessa häviä uroksille.!? 

Mutta sinun sotiessasi vaimosi Penelope vain istuskelee kotona 
lieden ääressä eikä huoli sen enempää kuin pääskynen torjua niitä, 
jotka nousevat häntä ja hänen kotiaan vastaan. Ja näin on, vaikka 
hän on spartalainen! Niinpä miksi edes mainitsisin kaarialaisia tai 
maionialaisia naisia?" 

Edellä sanotun perusteella on selvää, etteivät ihmiset ole roh- 
keita luonnostaan. Jos he olisivat, olisivat naisetkin rohkeita mies- 
ten tavoin. Niinpä teidän rohkeutenne on seurausta pakosta, joka 
on säädetty lailla. Se ei ole vapaaehtoista eikä harkittua, vaan joh- 
tuu mukautumisesta tapoihin, äänestysten tuloksiin, harhaluu- 
loihin ja vääristyneisiin perusteluihin. Et siis taistele vaivoja ja 
vaaroja vastaan siksi, että olet rohkea, vaan koska pelkäät jotakin 
pahempaa! Aivan niin kuin ensimmäisenä laivaan nouseva mie- 
histösi jäsen valitsee kevyimmän airon. Hän ei hylkää sitä kelvot- 
tomana .airona, vaan valitsee sen, koska välttelee ja pelkää 
raskaampaa airoa. Niinpä se, joka miekanhaavan sijasta hyväksyy 


ruoskimisen tai sitten mieluummin kohtaa vihollisen taistelussa 

kuin tulee ruoskituksi ja teloitetuksi, ei tee niin siksi, että roh- 
keasti kohtaisi kyseisen tilanteen, vaan koska pelkää toista vaihto- 
ehtoa.'4 

Siten rohkeutesi näyttää olevan vain järkeilyyn perustuvaa 
raukkamaisuutta ja urheutesi vain pelkoa, joka perustuu tietoon 
siitä, miten paeta jostakin tilanteesta toiseen.!> Kaiken kaikkiaan, 
jos te ihmiset pidätte itseänne eläimiä rohkeampina, miksi 
ihmeessä runoilijanne sitten kutsuvat urheimpia taistelijoitanne 
—”sudenmieliksi? ja ”sisukkaaksi kuin leijona” ja ”rohkeudessaan 
villikarjun kaltaisiksi”, mutta kukaan runoilija ei ole koskaan kut- 
sunut leijonaa ”sisukkaaksi kuin ihminen” tai karjua ”rohkeaksi 
kuin ihminen”? Mielestäni näissä kielikuvissa on kyse ihanteen 
tavoittelusta aivan niin kuin kun kutsuttaessa ripeitä ”tuulen- 
nopeiksi” ja kauniita ”jumalallisiksi”. Runoilijat siis vertaavat 
kohdetta korkeaan ihanteeseen, kun he vertaavat mahtavia sotu- 
reita johonkin eläimeen. Kiivaus ikään kuin terästää tai karkaisee 
rohkeuden, ja eläimethän tuntevat puhdasta kiivautta taistelles- 
saan, kun taas te ihmiset sotkette siihen laskelmointia, kuin vettä 
viiniin, niin että se joutuu väärään paikkaan ja vaaratilanteessa 
jättää teidät pulaan. 

Jotkut teistä väittävät, ettei taistelussa kiivaudelle ole käyttöä, 
vaan se täytyy tukahduttaa, jotta voi tehdä järkeviä päätöksiä. 
Heidän kantansa on oikea, kun kyse on itsepuolustuksesta, mutta 
se on hävettävän väärä, kun on kyse aidosti rohkeasta taistelusta. 
Ja teidän ihmisten on aivan turha syyttää luontoa siitä, ettei se 
ole varustanut teitä piikein tai torahampain tai terävin kynsin, 
kun te kerran itse poistatte tai ehkäisette sen synnynnäisen sielun- 


voimanne toiminnan, joka on teidän aseenne. !° 

5. ODYSSEUS: Voi Gryllos, ihmisenä ollessasi sinä varmaan olit 
tosi terävä sofisti, koska yhä tuossa sian olomuodossasi pystyt noin 


tuoreella tavalla esittämään kantasi. Mutta minnepä jäi kohtuus? 


GRYLLOS: Arvelin sinun parhaiten ymmärtävän juuri edellä kuvat- 
tuja asioita. Haluat varmaankin kuulla tapauksia kohtuudesta, 
koska vaimosi on siitä hyvä esimerkki ja arvelet itsekin antaneesi 
todisteen itsehillinnästä kieltäytyessäsi lemmenleikeistä Kirken 
kanssa. Mutta jälkimmäisen kaltaisessa itsehillinnässä sinä et ole 
eläimiä parempi esimerkki, koska eivät nekään pariudu itseään 
parempien kanssa, vaan tavoittelevat nautintoa ja lempeä laji- 
kumppaneidensa kanssa. 

Kuten esimerkiksi Egyptin mendesialainen vuohi, joka suljet- 
tiin huoneeseen monien kauniiden naisten kanssa: se ei halunnut 
olla naisten kanssa yhteydessä, vaan oli paljon kiinnostuneempi 
kutuista.'” Niinpä ei ole mikään ihme, että sinäkin tyydyt sellai- 
seen rakkauteen, joka on sinulle sopivaa, etkä halua, koska olet 
ihminen, maata jumalattaren kanssa. 

Ja mitä tulee Penelopeen kohtuullisuuteen, niin lukemattomat 
korpit naureskellen raakkuvat ja väheksyvät sitä. Kun korpin puo- 
liso näet kuolee, se ei pysy leskenä vain lyhyen aikaa vaan yhdeksän 
ihmissukupolven ajan. Niinpä hyveellinen Penelopeesi on uskolli- 


suudessaan yhdeksän kertaa vähäisempi kuin yksikään korppi. 


6. Koska kerran huomasit, että olen sofisti, salli minun esitellä 
perustelujani järjestyksessä siten, että ensin määrittelen kohtuu- 
den ja sitten esittelen asiaan liittyviä intohimon lajeja. Kohtuus 


on intohimojen hillitsemistä ja järjestämistä siten, että tukahdute- 

taan tarpeettomat ja pinnalliset intohimot sekä vaalitaan kohtuu- 
della ja oikealla tavalla olennaisia.!? 

Tiedät varmaan, että on olemassa erityyppisiä intohimoja. 
[Ruoanhimo] ja jano ovat luonnollisia ja eräällä tavalla välttämät- 
tömiä, kun taas seksuaalinen halu, jonka perusta kyllä on luon- 
nollinen, voidaan aivan hyvin jättää huomiotta, jollei sitä käytetä. 
Seksuaalista halua voidaan siten nimittää luonnolliseksi mutta ei 
välttämättömäksi." 

Mutta teillä ihmisillä on haluja, jotka eivät ole luonnollisia 
eivätkä välttämättömiä ja jotka syntyvät hyökynä ulkopuolelta 
tulevien turhien kuvitelmien ja muodontajun puutteen seurauk- 
sena. Niitä on niin paljon, että kaikki luonnolliset halunne peit- 
tyvät niiden alle, niin kuin vieraat tulokkaat surmaavat maan 
alkuperäiset asukkaat. Fläinten sielut ovat sen sijaan luoksepääse- 
mättömiä ja näiltä vierailta intohimoilta suljettuja; eläimet elävät 
turhista luuloista vapaina ikään kuin asuisivat kaukana merestä. 
Ne elävät vailla ylellistä ja ylenpalttista elämää ja pitäytyvät anka- 
rasti kohtuullisessa elämäntavassaan. Ne pyrkivät yhä paremmin 
hallitsemaan halujaan, joita on vain muutamia, ja nekin sisä- 
syntyisia.”” 

Aikoinaan minäkin olin kullan lumoissa, kuten sinä nyt, ja 
pidin sitä ylivertaisena omaisuutena. Samoin hopea ja norsunluu 
kiehtoivat mieltäni. Mielestäni eniten tällaista omaisuutta omis- 
tava mies oli onnellinen ja jumalten suosiossa, olipa hän sitten 
fryygialainen tai kaarialainen, Dolonia roistomaisempi tai Pria- 
mosta onnettomampi. Olin tuolloin täysin noiden himojen rii- 
vaama enkä saanut mitään iloa tai mielihyvää elämän muista 


asioista, joita minulla oli runsaasti tai aivan riittävästi. Murehdin 

elämääni, koska olin mielestäni vailla tärkeimpiä asioita ja jäänyt 
osattomaksi elämän hyvyyksista.*! 

Tästä syystä muistan kerran kadehtineeni sinua, kun näin 
sinut Kreetalla pukeutuneena juhlaa varten — en älysi enkä hyveel- 
lisyytesi takia, vaan hämmästellen ja ihaillen kauniisti kudotun 
vaatteesi pehmeyttä ja purppuraviittasi villalaatua (sen solki oli 
uskoakseni kultaa ja sen koristelu oli erikoisen hienoa kulta- 
sepäntyötä). Seurasin sinua yhtä lumoutuneena kuin naiset... 

Mutta nyt olen päässyt eroon ja puhdistautunut noista harha- 
luuloista ja kuljen kullan ja hopean ohi kuin tavallisten kivien, 
niitä huomaamatta. Ja hienot vaatteet ja peitot? Kylläiselle ei, 
kautta Zeun, ole pehmeämpää lepopaikkaa kuin paksu, pehmeä 
savi. 

Siispä millään noista vieraista intohimoista ei ole paikkaa 
meidän eläinten sieluissa. Elämäämme ohjaavat pääosin välttä- 
mättömät halut ja nautinnot. Ja sellaisten nautintojen valtaan, 
jotka eivät ole välttämättömiä, vaikkakin luonnollisia, me antau- 


dumme järjestyksessä ja kohtuudella. 


7. Käykäämme ensin näitä luonnollisia, vaikka ei välttämättömiä 
nautintoja läpi. Tuoksujen suomat nautinnot luonnostaan akti- 
voivat hajuaistiamme tuottaen yksinkertaista ja ilmaista iloa, 
mutta ne ovat myös hyödyllisiä tarjotessaan meille keinon ruoan 
laadun erittelemiseksi. Makuaistin sanotaan olevan ja se onkin 
makean, katkeran ja happamen tuomari silloin, kuin nesteillä on 
jokin maku, joka sitten yhdistyy ja sekoittuu ruoan makuun. 
Mutta jopa ennen kuin maistamme ruokaa, kykenee hajuaistimme 


mitään kuninkaallista maistajaa paremmin erottamaan ruoan 

jokaisen vivahteen. Hajuaisti sallii oikeanlaisen ravinnon nautti- 
misen ja kieltää vääränalaisen ravinnon eikä anna meidän edes 
koskettaa sitä, saati antaa sen vahingoittaa meitä; se ilmoittaa ja 
arvioi, mikä on väärää ravintoa, ennen kuin mitään vahinkoa on 
tapahtunut”? 

Toisaalta hajuaisti ei ole meille vaivaksi, niin kuin se teille 
ihmisille on pakottaen teitä kokoamaan ja sekoittamaan yhteen 
erilaisia hajusteita, kuten kanelia, nardusta, patshulia ja arabialai- 
sia aromaattisia pajuja jonkinlaisella kankaanvärjärin tai noidan 
pelottavalla taidolla. Olette antaneet tälle taidolle nimen hajusta- 
minen ja hankkineet kalliilla hinnalla naismaisen, heikentävän 
ylellisyyden, jolla ei ole mitään todellista käyttöä. Sellainen on 
tämän ylellisyyden luonne, ettei se ole turmellut ainoastaan nai- 
sia, vaan viime aikoina yhä enemmän myös miehiä, jotka kieltäy- 
tyvät makaamasta edes omien vaimojensa kanssa, jolleivät nämä 
tule vuoteeseen myrrhalta ja hajustepuutereilta tuoksuen. 

Emakot sen sijaan vetävät puoleensa karjuja, kutut pukkeja 
ja kaikki muutkin naaraseläimet puolisoitaan omalla ominais- 
hajullaan. Ne tuoksuvat myös puhtaalle kasteelle ja nurmelle. 
Keskinäinen vetovoima saa ne viettämään keskenään häitä 
eivätkä naaraat ole turhamaisia eivätkä verhoa halujaan petok- 
siin ja juonitteluihin tai kieltoihin eivätkä urokset hullun himon 
pistäminä osta suvunjatkamistaan rahalla, ponnisteluilla ja orja- 
maisuudella.”° 

Fläinten parissa molemmat osapuolet ryhtyvät Afroditen 
puuhiin oikealla ajalla ilman petosta ja palkkaa. Eläinten into- 
himon herättää nimittäin kevätaika, kuten se herättää kasvit ja 


saa puut puhkeamaan kukkaan, ja sitten se taas sen sammuttaa. 

Hedelmöityttyään naaras ei näet enää suostu yhtymään urokseen 
eikä uroskaan sitä yritä. Niin vähän me eläimet annamme arvoa 
nautinnolle; me vain tottelemme luontoa. Eikä tähän päivään 
mennessä ole tullut tietoon, että eläinten keskuudessa intohimo 
olisi johtanut urosta yhtymään urokseen tai naarasta naaraaseen. 
Mutta sellaista tapahtuu paljon teidän korkeimman ylimystönne 
parissa, alemmista luokista puhumattakaan. 

Esimerkiksi Agamemnon syytellen merta ja tuulta matkasi 
Boiotiaan jahtaamaan häntä pakenevaa Argynnos-nuorukaista. 
Sitten tämä kaunis kauniisti kastautui Kopais-järvessä sammut- 
taakseen himonsa ja päästääkseen siitä eroon. Samoin Herakles 
jahtasi parratonta nuorukaista jättäytyen jälkeen muista sanka- 
reista ja viivytti siten matkuetta. Ptoian Apollonin tholos-raken- 
nukseen joku teistä on salaa riipustanut: ”Akhilleus on kaunis”, 
vaikka Akhilleuksella on jo omakin poika. Olen kuullut, että kir- 
joitus on yhä paikoillaan. Mutta naaraan puuttuessa toisen kukon 
päälle nouseva kukko poltetaan elävältä, koska joku ennustaja ja 
näkijä tulkitsee sellaisen tapauksen aina merkittäväksi ja kau- 
heaksi enteeksi.?? 

Näin ollen ihmiset itsekin tunnustavat, että eläimet ovat nau- 
tinnoissaan kohtuullisempia ja vähemmän luonnottomia. Sen 
sijaan luonto, edes lain tukemana, ei voi pitää kurissa teidän 
paheitanne, vaan ikään kuin himojen virran vieminä ylittäen 
monissa kohdin rajan ihmiset tekevät sellaisia sukupuolisia tekoja, 
jotka loukkaavat luontoa, järkyttävät sen järjestystä ja sekoittavat 
sen eroja. | 

Sillä miehet ovat yrittäneet yhdyntää kuttujen, emakkojen ja 


tammojen kanssa, naiset taas tulleet hulluiksi himossaan uros- 

puolisiin eläimiin. Sellaisista yhtymisistä teidän minotaurok- 
senne, aigipanit, ja, kuten otaksun, myös sfinksinne ja 
kentaurinne, ovat syntyneet.” Nälissään eli välttämättömyyden 
pakosta koirat ovat joskus syöneet ihmistä tai linnut maistaneet 
ihmislihaa, mutta mikään eläin ei ole kajonnut ihmisen ruumii- 
seen seksuaalisen himon vuoksi. Edellä mainitsemani eläimet ja 
monet muut niiden lisäksi sen sijaan ovat olleet ihmisten väki- 


valtaisten ja sopimattomien himojen uhreja. 


8. Vaikka ihmiset ovat niin paheellisia ja heikkoja, kun on kyse 
edellä käsittelemistäni luonnollisista mutta ei välttämättömistä 
haluista, ovat he todistetusti sellaisia myös, kun on kyse välttä- 
mättömistä haluista. Kohtuullisuuden suhteen he ovat paljon hei- 
kompia kuin eläimet. 

Välttämättömiä haluja ovat ruokahalu ja jano, joissa me eläi- 
met yhdistämme nautinnon ja hyödyn. Sen sijaan kun te pyritte 
saamaan pikemminkin nautintoa kuin luonnollista ravintoa, teitä 
rangaistaan vakavilla sairauksilla, jotka kaikki — kummutessaan 
samasta lähteestä, ylensyömisestä — aiheuttavat ilmavaivoja.?* 

Jokaisella eläinlajilla on nimittäin oma luonnollinen, sille 
ominainen ravintonsa: toisille ruoho, toisille jokin juuri tai 
hedelmä. Lihansyöjät eivät syö muunlaista ravintoa kuin lihaa, 
mutta eivät ne kuitenkaan estä heikompiaan saamasta ravintoa, 
vaan leijona antaa kauriin ja susi lampaan syödä luontaista ravin- 
toaan. Mutta ahneutensa ajamana ihminen hakee nautintoa kai- 
kesta: hän kokeilee ja maistaa kaikkea, ikään kuin hän ei vielä 
tietäisi, mikä on hänelle sopivaa ja oikeaa ravintoa. Vain ihminen 


kaikista eläimistä syö kaikkea. 

Ihmisen lihansyönti ei johdu ravinnon hankkimisen keinojen 
ja menetelmien puutteesta, sillä ihminen voi aina ajallaan vaivat- 
tomasti korjata, koota ja kerätä satoa kasveista ja viljasta, koska sitä 
on niin paljon. Mutta ylellisyydenhimon vuoksi ja kyllästyneenä 
perusravintoonsa ihminen on siirtynyt syömään sopimatonta ruo- 
kaa ja tehnyt siitä epäpuhdasta teurastaessaan eläviä olentoja pal- 
jon raaemmin kuin villeinkään petoeläin. Veri, hurme ja raaka liha 
ovat nimittäin oikeaa ravintoa haukalle, sudelle ja käärmeelle, 
mutta ihmiselle ne ovat vain ruoan lisukkeita. 

Ihminen siis nauttii kaikenlaista ravintoa eikä eläimen tavoin 
pidättäydy suurimmasta osasta; tällöin eläin on sotajalalla vain 
niiden muutamien eläinten kanssa, joista sen on saatava ravin- 
tonsa. Sen sijaan mikään lentävä, uiva tai kuivalla maalla liikkuva 
ei voi välttää teidän ihmisten niin kutsuttuja sivistyneitä tai vie- 


raanvaraisia pöytiänne.? 


9. On siis todettu, että te ihmiset käytätte eläinten lihaa kiihot- 
taaksenne ruokahaluanne ja maustaaksenne ruokanne. Mitä vielä? 
(Gia 

Sen sijaan eläinten älykkyys ei ole kehitellyt hyödyttömiä ja 
tarkoituksettomia taitoja. Välttämättömien taitojen suhteen 
eläinten älykkyys ei tyydy vain yhteen taidon lajiin ja pitäydy vain 
siihen tai hanki taitoja muilta ja maksa niiden oppimisesta, vaan 
taidot opitaan itse ilman ulkopuolista apua, synnynnäisinä ja 
olennaisina kykyinä. 

Olen kuullut, että Egyptissä jokainen ihminen on lääkäri. 
Mutta jokainen eläinkin on itsensä lääkäri, eikä pelkästään lää- 


käri, vaan se myös hankkii itse ruokansa, taistelee itse — joko 

metsästää tai puolustaa itseään — ja harjoittaa muusisia taitoja sen 
mukaan, mitä luonto on sille suonut. 

Keneltä me siat esimerkiksi olemme oppineet, että kun 
olemme sairaita, pulahdamme jokeen saalistamaan rapuja? Kuka 
on opettanut kilpikonnia nauttimaan oreganoa, sen jälkeen kun 
ne ovat syöneet käärmeen? Kuka neuvoi kreetalaisia vuohia, jos 
nuoli niihin osui, etsimään kreetanoreganoa, jolloin nuoli irtoaa 
itsestään?” 

Jos myönnät totuuden, nimittäin, että Luonto on eläinten 
opettaja, nostat viisauden korkeimmalle asteelle eläinten älykkyy- 
den. Ja jos olet sitä mieltä, ettei eläinten älykkyyttä pidä kutsua 
älykkyydeksi eikä järjeksi, sinun olisi korkea aika keksiä jokin hie- 
nompi ja vielä kunnioittavampi nimitys sitä kuvataksesi, koska 
tuon kyvyn aikaansaama toiminta on parempaa ja ihmeellisem- 
pää kuin ihmisälyn. Se ei ole harjoittamaton tai koulutusta vaille 
jäänyt kyky, vaan itse opittu ja itselleen riittävä. Eläimen äly jättää 
— ei heikkoutensa vaan voimansa ja erinomaisuutensa vuoksi — 
suosiolla käyttämättä sellaisia älyn tuotoksia, joihin tarvitaan täy- 
dennykseksi toisilta opittuja asioita. 

Joka tapauksessa eläimet sinänsä kykenevät ottamaan vastaan 
sellaistakin opetusta ja harjoitusta, jota ihmiset omaa elämäänsä 
helpottaakseen tai saadakseen huvia niille antavat; näillä eläimillä 
on siis ymmärrystä käsittää opetus, vaikka se olisi vastoin niiden 
luontaisia taipumuksia — niin suuret ovat niiden henkiset voi- 
mat. 

Minun ei tarvinne mainita koiranpentuja, joita koulutetaan 
jäljittäjiksi, tai varsoja, joita opetetaan kulkemaan tahdissa, tai 


korppeja, joita opetetaan puhumaan, tai koiria, joita opetetaan 

hyppäämään pyörivien renkaiden läpi. Teattereissa hevosia ja 
nautoja on opetettu esittämään ohjelmia, joissa ne asettuvat 
makaamaan, tanssimaan ja pysymään hankalassa asennossa. Ne 
tekevät liikkeitä, jotka eivät ole helppoja ihmisillekään, ja ne 
muistavat mitä niille on opetettu. Tällaiset ovat oppimisen näy- 
töksiä, joista ei kuitenkaan ole kenellekään sinänsä mitään hyö- 
tyä. 

Jos yhä epäilet, ettemmekö me eläimet muka opi taitoja, niin 
tiedä, että me voimme jopa opettaa niitä. Peltopyyt opettavat poi- 
kasensa pakotilanteessa piiloutumaan siten, että ne vierähtävät 
selälleen ja pitävät suojanaan kynsissään maakokkaretta. Voit itse 
huomata haikaroista talojen katoilla, kuinka aikuiset linnut opet- 
tavat lentotaitoa poikasilleen näiden tehdessä ensipyrähdyksiään. 
Satakielet toimivat poikasilleen esimerkkeinä: poikaset, jotka on 
vangittu pieninä ja joista ihmiset ovat huolehtineet, ovat nimit- 
täin huonompia laulajia, ikään kuin ne olisivat liian aikaisin jää- 
neet vaille laulunopettajien ohjausta. (...)°! 

Sen jälkeen, kun pujottauduin tähän ruumiiseen, olen ihme- 
tellyt kaikkia niitä perusteita, joilla sofistit aiemmin vakuuttivat 
minut uskomaan, että kaikki muut olennot paitsi ihminen ovat 


vailla järkeä ja henkisiä toimintoja.” 


10. ODYSSEUS: Niin, Gryllos, noin muotoasi muuttaneena onko 


mielestäsi myös lammas tai aasi päättelemään kykenevä olento? 
GRYLLOS: Jopa noiden eläinten tarjoaman esimerkin valossa, 


parahin Odysseus, on mahdollista päätellä, että kaikki eläimet 


ovat luonnostaan älykkäitä ja järkeviä. Kuten toinen puu ei ole 

toista puuta sieluttomampi, vaan ne kaikki ovat yhtä lailla vailla 
havaintokykyjä (koska niille ei ole suotu sielua), siten jotakin 
eläintä ei pidä pitää sinänsä hitaampana tai heikommin oppivam- 
pana kuin toista, jos ne eivät ole samassa suhteessa älykkäitä ja 
järkeviä: päättelevän älyn määrä yksinkertaisesti vain vaihtelee eri 
eläimillä. Ota myös huomioon, että monien eläinten avuttomuus 
ja tylsyys vertautuu toisten eläinten juonikkuuteen ja terävyyteen, 
kuten jos vertaat aasia tai lammasta kettuun, suteen ja mehiläi- 
seen. Se on kuin vertaisi Polyfemosta sinuun tai Koroibos-tyhmy- 
riä äidinisääsi Autolykokseen. Mielestäni eläinten välillä ei 
kuitenkaan ole niin suurta eroa koskien arviointikykyä, älykkyyttä 


ja muistia kuin ihmisten välillä.?? 


ODYSSEUS: Mutta mietipä Gryllos: eikö ole väärin ja jopa rikol- 


lista sanoa järjellisiksi olentoja, joilla ei ole tietoa jumalasta? 
GRYLLOS: Pitääkö meidän silloin väittää, että niin viisaan ja mer- 


kittävän miehen kuin sinun, Odysseus, taattosi ei ollutkaan Sisy- 


fos?>4 

1. TAPAHTUMAPAIKKANA ON... Vrt. Homeroksen Odysseian Kirke-tarina 
(X 135—574 ja XII 1-143). 


2. SAISIN MAINETTA SAMALLA (ODYSSEUS); MAINEENHIMO (KIRKE). Krei- 
kan sanan filotimia tarkoitti myönteisessä mielessä sosiaalista kunnian- 
himoa, jonka ansiosta esimerkiksi tuetaan rahallisesti yhteisiä asioita. 
Kirke tarttuu kuitenkin filotimia-sanan kielteiseen merkitykseen (”mai- 
neenhimo”) kysellen siten Odysseuksen todellisia vaikuttimia. 


3. SANOJESI JUOMA. Kirken taikajuomaan viitataan Homeroksen Odys- 
seiassa kohdissa X 213, 236, 290, 316. — ELÄIMEKSI MUUTTAMINEN. Muo- 
donmuutoksesta kerrotaan Odysseian kohdassa X 239—240: ”Sai sian 
pään he ja harjakset sekä röhkivän äänen, / myös sian muodon muun, 
vain entinen jäi taju vielä.” (Suom. Otto Manninen), ks. myös X 212, X 
338. Muuttaessaan heidät takaisin miehiksi Kirke käyttää taikavoidetta, 
ks. Odysseia X 388-396. Kirke muutti miehiä myös kesytetyiksi peto- 
nisäkkäiksi, kivipalatsinsa vartijoiksi, ks. Odysseia X 212—219, 422—424. 


4. SINÄ, JOKA KIELTÄYDYIT IKUISESTA NUORUUDESTA JA KUOLEMATTO- 
MUUDESTA MINUN RINNALLANI. Odysseiassa Kirken sijaan nymfi Kalypso 
vetoaa kauneuteensa ja siihen, että Odysseus saisi kuolemattomuuden, 
jos jäisi hänen luokseen, ks. Odysseia V 209—213. — TUHANNET KOETTELE- 
MUKSET. Odysseus oli lähtenyt kotisaareltaan Ithakasta jo parikymmentä 


vuotta sitten. 


5. KAUTTA HEKATEEN. Noitajumalatar Hekateta, tienristeyksien juma- 
luutta, pidettiin joidenkin myyttisikermien mukaan Kirken äitinä. Euri- 
pideen Medeia-tragediassa (säe 395) Medeia — taikojentekijä hänkin 


— vannoo Hekateen nimeen. 


6. GRYLLOS. Gryllos tarkoittaa röhkijää tai vinkujaa, mutta se oli 
myös esimerkiksi tunnetun, kulttuurihistoriallisia teoksia kirjoittaneen 
Ksenofonin (n. 433—355) isän nimi. 


7. ME. Grylloksen ”me” tarkoittaa tässä ehkä vain Odysseuksen miehis- 
töä mutta myöhemmin myös ”meitä eläimiä”. — KAIKKEIN ONNETTOMIN 

LUONTOKAPPALE. Myös ylijumala Zeus toteaa Homeroksen Iliaassa, ettei 
ihmisiä kurjempaa olentoa ole olemassa (Zias XVII 446-447). 


8. KEFALLEENIEN HALLITSIJA. Kefalleenit-nimitys viittaa Odysseuksen 
kotisaaren, Ithakan, ja sen hallitsemien lähisaarten asukkaisiin. Kefalé 
tarkoittaa päätä, joten puhuttelun on tarkoitus olla ironinen: ”sinä kefal- 


leenien (järkimiesten) hallitsija”. 


9. ORJUUS JA RAUKKAMAISUUS. Plutarkhos/Gryllos leikittelee kansan- 
etymologialla douleia—deilia: orjuus (douleia) on samaa juurta kuin rauk- 
kamaisuus (deilia). 


10. VIIHDYKKEET. Plutarkhos käyttää sanaa hypopetteuma, jonka merki- 
tys on epäselvä, koska se esiintyy vain tässä eikä missään muualla antiikin 
kirjallisuudessa. Sana viitannee peliin, leikkiin (verbi petteuein, ” pelata, 
leikkiä”). — NIIN SANOTTU KESYTTÄMINEN. Tässä käytetään kesyttämi- 
sestä verbiä eksémeroein, jossa on vahvistava prepositio (ek) melko taval- 
lisen kesyttämistä tarkoittavan verbin etuliitteenä (Aémeroein < hemeros, 
kesy, lempeä”). — SISUKKUUDEN HEIKENTÄMINEN. Kirjaimellisesti ottaen 
kohdassa puhutaan sisukkuuden (thymoeideés) tekemisestä naismaiseksi. 


11. ITSENÄINEN MIELI. Kreikan parrhésia, joka tarkoittaa suorapuhei- 
suutta, on tässä käännetty ilmaisulla ”itsenäinen mieli”. 


12. KROMMYONIN VILLISIKA. Theseuksen yksi urotyö oli taistelu Krom- 
myonin suurta emakkoa vastaan. — SFINKSI-ROUVA JA KADMOKSEN JÄL- 
KELÄISET. Sfinksi, naispäinen leijona, esitti arvoituksia thebalaisten eli 
Kadmoksen jälkeläisten päiden menoksi. — TEUMESSOKSEN KETTU. Kuo- 
lematonta, jättiläismäistä Teumessos-vuorella majaillutta kettua vastaan 
asetettiin jumalallinen Lailaps-koira, joka ei koskaan epäonnistunut 
— taistelu oli ratkaisematon, joten Zeus muutti kaksikon ensin kiveksi ja 
sitten tähdistöksi. — AITHE-TAMMA. Agamemnonin Aithe-tamma kun- 
nostautuu mm. Jaan hevoskilpailuissa (XXIII 295—299, 514-533). 


13. SPARTALAISET, KAARIALAISET JA MAIONIALAISET NAISET. Vähän-Aasian 
kaarialaisia ja lyydialaisia (Maionian kaupunki oli Lyydiassa) pidettiin 
löyhätapaisina, toisin kuin spartalaisia. 


14. NIINPÄ SE, JOKA HYVÄKSYY RUOSKIMISEN... Toisin sanoen, ne, jotka 

välttelivät sotapalvelusta, ruoskittiin tai teloitettiin, mutta aidosti roh- 
keita eivät Grylloksen mielestä ole nekään, jotka valitsevat sotapalvelun 
vain rangaistuksen pelosta tai mukautuakseen lakiin ja tapoihin (velvol- 


lisuus osallistua sotiin). 


15. ROHKEUS JÄRKEILYYN PERUSTUVANA RAUKKAMAISUUTENA. Vrt. Pla- 


ton, Faidon 68d, jossa todetaan ainoastaan filosofien olevan aidosti roh- 
keita. Ks. myös Lait] 644d. 


16. KIIVAUDESTA JA SEN EHKÄISEMISESTÄ. Grylloksen/Plutarkhoksen 
mukaan todellinen rohkeus vaatii kiivauden (thymos) jalostamista. Plu- 
tarkhokselta on säilynyt kirjoitus nimeltä ”Vihan hillitsemisesta”. Aihe 
oli suosittu, ja muiden muassa Seneca ja epikurolainen Philodemos 
(1. vs. eaa.) kirjoittivat vihasta. Philodemoksen kirjoitelmasta on säilynyt 
vain papyruskatkelma, jossa hän mm. erottaa viisaan ihmisen tunteman 
oikeutetun vihan (org?) tuhoavasta kiivaudesta (thymos). 


17. MENDESIALAINEN VUOHI. Monet kreikkalaiset kirjoittajat mainitse- 
vat Mendesin kultin, tosin toisin painotuksin, ks. esimerkiksi Herodo- 
tos, Historia 11 46. 


18. KOHTUUDESTA. Kohtuuden (séfrosyné) määritelmä on epikurolai- 
nen. 


19. RUOANHIMO. Tästä kohtaa puuttuu useampi sana tekstiä, mutta 
tekstiä on täydennetty ilmaisulla: ”ne intohimot, jotka liittyvät syömi- 


seen”, toisin sanoen ruokahalu ja ruoanhimo. 


20. TURHAT KUVITELMAT JA MUODONTAJUN PUUTE. Kreikan apeirokalia 
on tässä käännetty ilmaisulla ”muodontajun puute”. Apeirokalia viittaa 
mauttomuuteen ja rahvaanomaisuuteen. Kirjaimellisesti se tarkoittaa 
”rajattomuuden rakastamista”, apeiros ”rajaton”. Ilmaisu esiintyy myös 
epikurolaisella Filodemoksella. Epikurolaisuutta on myös varoittaminen 
turhista tai tyhjänpäiväisistä kuvitelmista (kenai doksai). — ASUMINEN 
KAUKANA MERESTÄ. Sisämaassa asutaan turvassa vierailta vahingollisilta 
vaikutteilta. Vrt. Platon, Lait IV 704d. 


21. FRYYGIALAISET JA KAARIALAISET. Orjia ostettiin klassisella ajalla usein 
Vähän-Aasian Fryygiasta ja Kaariasta. — DOLON JA PRIAMOS. Dolon ja 

Priamos olivat troijalaisia: edellisestä kerrotaan Maan 10. laulussa, jäl- 
kimmäinen oli Troijan kuningas, joka menetti kaiken. 


22. OIKEANLAINEN JA VÄÄRÄNLAINEN RAVINTO. Plutarkhos käyttää tässä 
terminologiaa oikeios — allotrios (oikea/sopiva/omaan piiriin kuuluva vs. 


vieras/väärä) kuten Eläinten älykkyydestä -dialogissa. 


23. KESKINÄINEN VETOVOIMA. Plutarkhos käyttää eläinten toisiaan koh- 
taan tuntemasta kiinnostuksesta, kiimasta tai keskinäisestä vetovoimasta, 
ilmaisua filofrosyné, joka tarkoittaa yleisesti myötämielisyyttä tai kiinty- 


mystä. 


24. AGAMEMNON JA ARGYNNOS. Erään myyttiversion mukaan Agamem- 
non laiminlöi Auliissa sotaretkensä Troijaan (väittäen, ettei matkaa muka 
voitu jatkaa tyvenen tai myrskyn vuoksi) rakastuessaan boiotialaiseen 
Argynnokseen. Argynnos hukuttautui järveen paetessaan Agamemno- 
nia. Tekstin osa saattaa olla kadonnut. — HERAKLES JA PARRATON NUORU- 
KAINEN. Argonauttien retkellä matkalaiset rantautuivat eräälle saarelle, 
jossa lähdenymfit houkuttelivat Herakleen poikarakastetun, Hylaksen 
luokseen lähteeseen. — AKHILLEUS ON KAUNIS. Piirtokirjoitustyyppi ”X on 
kaunis” on homoeroottinen, ”kaunis” viittaa poikarakkaaseen. 


25. AIGIPANIT. Aigipan-nimitys korostaa pukinsarvisen ja -sorkkaisen 
Pan-jumalan vuohimaisia piirteitä (kreikan aigks, ”vuohi”). 


26. SAAVAT AIKAAN ILMAVAIVOJA. Kirjaimellisesti: ”täyttävät teidät kaa- 
suilla (pneuma), joista on vaikea puhdistautua?. Kohdan voi ymmärtää 


weer vo 


joten ihminen sairastuu. 
27. SIVISTYNYT. hémeros, ”kesy”, ”lempeä”. 


28. (...) Tästä kohdasta puuttuu tekstiä. William C. Helmboldin 
(1968) mukaan kohdassa puhutaan keittotaidon syntymisestä lihan- 
syönnin myötä. Giovanni Indelli (1995), jonka editiota on käytetty tässä 
suomennoksessa, luottaa Max Pohlenzin vanhempaan tulkintaan, jonka 
mukaan kyse on ihmisen järjestä: ”Onko teille ihmisille annettu järki 


siksi, että voisitte elää ylellisyydessä meitä eläimiä tappamalla?” 

29. SIKOJEN, KILPIKONNIEN JA VUOHIEN PARANNUSKEINOISTA. Vrt. Eläin- 
ten älykkyydestä 20. luku, 974d. Aristoteleen teoskokonaisuuteen kuu- 
luvassa Mirabilia-nimellä tunnetussa kirjoitelmassa on samantyyppisiä 


tous 


tarinoita siitä, miten eläimet lääkitsevät itseään. 


30. SIRKUSELEFANTEISTA, ks. Plinius ”Luonnonhistoria” (Historia Natu- 
ralis) VIII 2. 


31. (...) Loppuosa tekstistä kadonnut. Samantyyppisiä esimerkkejä 
eläimistä Aristoteleen ”Eläinopissa” (Tön peri ta z0a historion, ks. esim. 


536b1—20). 


32. RUUMIISEEN PUJOTTAUTUMINEN. Gryllos käyttää muodonmuutos- 
prosessistaan verbiä kataduein, ”laskeutua, pujottautua”. Odysseus muu- 
tamaa riviä alempana käyttää verbiä metaballein, ” muuttua”. 


33. PUIDEN SIELUTTOMUUDESTA. Puut ovat sieluttomia (apsykhos), 
eivät osallisia sielusta (metekhein psykhés). Gryllos/Plutarkhos ei huo- 
mioi teoriaa kolmiosaisesta sielusta, jolloin kasveilla ajatellaan olevan 
kasvusielu (ks. Platon Timaios 77a-b). ”Seitsemän viisaan pidoissa” 
(159b-c) tehdään ero sielullisten (empsykha) ja ”kasvavien” (fyomena) 
eli eläinten ja kasvien välille. - KOROIBOS-TYHMYRI JA AUTOLYKOS. Auto- 
lykoksen viekkaus mainitaan Homeroksen Odysseiassa (XIX 395—396). 
Käsikirjoituksissa on Koroibos-tyhmyrin sijasta sanat ”korinttilainen 
Homeros” tai ”korinttilainen panttivanki” (Aoméros tarkoittaa panttivan- 
kia). Joka tapauksessa lauseen ideana on verrata Autolykosta johonkin 
tyhmyrin maineessa olevan raukkaan. 


34. ODYSSEUS JA SISYFOS. Grylloksen mielestä siis jumaliin uskomi- 
nen tai jumalien kunnioittaminen ei sinänsä todista viisaudesta. Viisas 
Odysseus uskoo jumaliin, mutta yhtä viisas Sisyfos ei sen sijaan uskonut. 
joskus jopa isänä (vrt. ”Kreikkalaisia kysymyksiä”, Moralia 301d). Hygi- 
noksen tallettaman myytin mukaan Odysseuksen äidinisä Autolykos 
varasti Sisyfoksen karjan, minkä Sisyfos kosti viettelemällä Autolykok- 
sen tyttären. Tästä liitosta syntyi Odysseus. Me tunnemme Sisyfoksen 
lähinnä Manalan kivenpyörittäjänä. Sisyfos oli Tantaloksen ja Iksionin 
ohella tunnetuin Manalassa rangaistu; hänen piti vierittää kiveä vuoren 


laelle, josta kivi vieri aina alas vuoren juurelle. 

Pitopuheita 


IV kirja (puheenaiheet 4-5) 


Keskustelu käydään Euboian saaren luoteisrannikolla sijaitsevassa 
Aidepsoksen (nyk. Edipsos) kylpyläkaupungissa. Äänessä ovat Kal- 
listratos, Polykrates, Symmakhos ja Lamprias. Heistä Kallistratos ja 
Polykrates olivat ilmeisesti Plutarkhoksen hyviä ystäviä, sillä heidät 
mainitaan hänen muissakin teksteissään. Symmakhos pääsee ääneen 
muutamissa muissakin Pitopuheiden kohdissa, mutta hänestä ei tie- 
detä muuta. Lamprias oli todennäköisesti Plutarkhoksen vanhin veli. 
Keskustelijat pohtivat herkkupöydän ääressä, mikä lisukeruuista 
on paras: Polykrates puhuu meren antimien puolesta, Symmakhos 
ylistää suolaa ja Lamprias nostaa esiin sen, että mereneläviä syödessä 
ihmisen ei tarvitse potea huonoa omaatuntoa, koska toisin kuin maa- 
eläimet kalat eivät jaa ihmisten kanssa yhteistä elämänpiiriä. Tästä 
keskustelijat juontuvat pohtimaan juutalaisten suhdetta sikaan: 
johtuuko sianlihan käyttökielto heillä inhosta vai kunnioituksesta 
eläintä kohtaan? Kallistratos hakee vertailukohtia eri eläimiin liit- 
tyvistä egyptiläisistä, pythagoralaisista ja persialaisista uskomuksista 
ja pohtii myös sian osuutta maanviljelytekniikoiden kehitystyössä, 


Lamprias taas korostaa sian elintapoja ja ulkoisia ominaisuuksia.! 

667c 


667d 

Tarjoaako meri maata herkullisemmat lisukkeet?? 


1. Euboian Aidepsos, joka kuumine lähteineen on luonnostaan 
monien vapaiden nautintojen tyyssija ja hyvin varusteltu huviloi- 
neen ja majoitustiloineen, on tullut tunnetuksi koko Hellaan 
yhteisenä olohuoneena. Sekä siivekkäitä että maaeläimiä saaliste- 
taan siellä paljon, eikä meri jää yhtään huonommaksi kattaessaan 
toripöydät notkumaan puhtaissa, syvissä rantavesissä kasvatta- 
maansa jaloa ja moninaista kalaa. Mutta erityisesti seutu houkut- 
telee vierailijoita kevään ollessa kukkeimmillaan: silloin paikalle 
saapuu paljon väkeä, he seurustelevat auliisti ja kaikessa ystävyy- 
dessä toistensa kanssa sekä käyttävät suurimman osan vapaa-ajas- 
taan keskusteluihin. 

Sofisti Kallistratoksen ollessa paikalla oli vaikeaa illastaa 
missään muualla. Hänen ystävällisyytensä oli nimittäin vas- 
tustamatonta, ja hän tarjosi mitä miellyttävimpiä tilaisuuksia 
seuranpitoon kokoamalla kaikki sivistyneet vieraat mukavasti 
yhteen. Usein hän näet jäljitteli entisten aikojen Kimonia toivot- 
tamalla tervetulleiksi kotiinsa kosolti kaikenlaisia vieraita. Aina 
hän oli niin sanotusti kuin Keleos, jonka ensimmäisenä kerrotaan 
varustaneen tilan jalojen ja hyvämaineisten miesten päivittäiseen 


kokoontumiseen ja nimenneen sen prytaneioniksi. 


2. Tällaisille seurustelutilaisuuksille tunnusomaisia keskusteluja 
syntyikin joka kerta. Kerran tarjosivat mitä moninaisimmin her- 
kuin katetut pöydät aiheen kysyä, kumpi tuottaa herkutteluun 
soveltuvampia eväitä, maa vai meri. Ja lähes kaikkien muiden ylis- 


täessä maan lukuisia, monipuolisia ja lajiensa erilaisuudessa laske- 

mattomia antimia puhutteli Polykrates Symmakhosta näin: ”Etkö 
sinä, mertensaartama otus kun olet ja sellaisten vesien kasvattama, 
jotka alati huuhtovat pyhää Nikopolistanne — etkö edes sinä puo- 
lustaisi Poseidonia?” ”Kautta Zeun, sen tahdon tehdä”, Symmak- 
hos sanoi, ”ja sinua, joka nautit Akhaijien meren suloisimmista 
hedelmistä, pyydän pysymään tukenani” 4 

”Käykäämme siis”, sanoi Polykrates, ”ensimmäisenä käsiksi 
kielenkäyttötapoihin. Kuten on olemassa monia runoilijoita ja 
silti kutsumme erityisellä tavalla heistä vain mahtavinta Runoili- 
jaksi, aivan samoin herkkuja on monia, mutta kala yksin tai ennen 
kaikkea on niin paljon muita parempana voittanut itselleen sel- 
laisen aseman, että sanat herkku ja kalaruoka tosiaankin käsite- 
tään toisilleen synonyymeinä. Emmehän me kutsu herkuttelijoiksi 
ja kulinaristeiksi niitä, jotka iloitsevat häränlihasta, kuten 
Herakles, joka ‘lihan kera ragan viikunan söi, emmekä Platonin 
kaltaisia viikunansyöjiä, emmekä rypäleiden ystäviä, kuten Arke- 
silaosta, vaan niitä, jotka joka kerta ilmaantuvat kalatorin vai- 
heille ja tottelevat kalakauppiaan kellon terävää ääntä.” 

”Demostheneskin sanoo Filokrateen käyttäneen petollisesti 
hankitun kultansa ’huoriin ja kaloihin”, pilkaten miestä sekä vali- 
koivasta herkuttelusta että riettaudesta. Ja hyvinpä lohkaisi Ktesi- 
fon erään herkuttelijan huutaessa neuvoston kokouksessa 
räjähtävänsä kappaleiksi: Ala suinkaan, hyvä mies, tai teet meistä 
kalanruokaa!’ Entä mitä tahtoo sanoa tämän pikku säkeen luoja: 
'kapriksilla elät, vaikka meriahvenillakin elää voisit? Ja jumalten 
nimeen, mitä tarkoittavat ne lukemattomat ihmiset, jotka 
kutsuessaan toinen toisiaan ilonpitoon sanovat: Tänään juhli- 


taan rannalla? Eikö tässä tuodakin esiin juuri rannalla aterioimi- 

nen suloisimpana? Fi aaltojen eikä rantakivien takia — ja kukapa 
nyt rannalla hernerokkaa tai kapriksia söisi! — vaan koska merelli- 
nen pöytä on runsaskätisesti katettu tuoreella kalalla.”* 

”Sitä paitsi meren herkut myydään verrattomasti kalleimpina 
kaikista. Siispä ei myöskään Cato liioitellut käsitellessään ylelli- 
syyttä ja kaupungin tuhlailua vaan puhui todenmukaisesti 
sanoessaan, että kaloja myydään Roomassa kalliimmalla kuin 
härkiä ja että ruukullista suolakalaa kaupitellaan hinnalla, jota ei 
saisi edes härän johtaman sadan uhrieläimen kulkueen teuras- 
lihoista.”” 

”Ja tokihan lääketaidon mestari on lääkeaineen tehon paras 
tuomari, ja melodioiden kauneuden tuomari se, joka musiikkia 
eniten rakastaa. Eikö siis herkuttelun ystävä parhaiten ratkaisisi 
herkkujen hyvyyden? Näitä asioita ratkaistaessa ei nimittäin 
todellakaan pidä turvautua Pythagoraaseen tai Ksenokrateeseen 
— vaan runoilija Antagoraaseen, Filoksenos Eryksiin poikaan ja 
taiteilija Androkydeeseen, jonka sanotaan Skyllaa työstäessään 
maalanneen tämän ympärille mitä tunteikkaimpia ja eläväisim- 
piä kaloja ylellisen ruokavalionsa ansiosta. Ja Antagoraan keitel- 
lessä pannullista ankeriaita keskellä sotaleiriä esiliina lanteillaan 
kuningas Antigonos seisahtui hänen viereensä ja kysyi: ”Arveletko 
Homeroksenkin ikuistaneen Agamemnonin puuhat ankeriaita 
keitellen? Eikä vallan huonosti vastannutkaan Antagoras: ’Arve- 
letko sinä puolestasi Agamenonin suorittaneen nuo puuhansa 
vaivaamalla päätään sillä, kuka leirissä keittää ankeriaita?” - 

”Nämä kokemuksen ja kielenkäyttötapojen pohjalta nousseet 
esimerkit”, päätti Polykrates, ”olen nyt omalta osaltani koonnut 


keskustelumme ja, kautta Zeun, kalakauppiaiden tueksi”. 

3. ”Minä puolestani”, totesi Symmakhos, ”käsittelen asiaa vaka- 
vasti ja analyyttisemmin. Jos lisuke näet on se, mikä sulostuttaa 
ruoan, herkullisin lisuke lienee se, joka parhaiten kykenee pitä- 
mään ruokahalua yllä. Niinpä aivan kuten Toiveikkaiksi kutsutut 
filosofit julistavat toivomisen olevan elämässä tärkeintä, jolloin 
toivon puuttuessa elämä ei ole sen enempää herkullisten nautinto- 
jen maustama kuin siedettävissäkään — niin aivan samoin on 
pidettävä tärkeimpänä ruokaan kohdistuvaa halua, jonka puut- 
tuessa kaikki ravinto muuttuu epämieluisaksi ja luotaantyöntä- 
väksi. Mitään tällaista ruokahalun herättäjää ei löydy maan 
tuotosten joukosta, kun taas merellisistä ensimmäisellä sijalla on 
suola, jota ilman mikään ei olisi niinsanotusti syömäkelpoista. 
Jopa leivän se taikinaan sekoitettuna sulostuttaa (siksi myös 
Demeter jakaa temppelinsä Poseidonin kanssa). Suola on kaikista 
muista lisukkeista suloisin!” 

”Jopa sankarit, jotka olivat niin tottuneita askeettisen niuk- 
kaan ja yksinkertaiseen elämään ja pidättäytyivät ruokaillessaan 
kaikesta ylimääräisestä ja tarpeettomasta nautinnosta niin, ettei- 
vät syöneet kalaa edes leirissään Hellespontoksen rannalla — jopa 
heille oli mahdotonta sietää lihaa ilman suolaa, mikä todistaa, 
että suola yksin kaikista lisukkeista on välttämätön. Aivan kuten 
värit tarvitsevat valoa, niin myös maut tarvitsevat suolaa aisti- 
muksen herättämiseen; ilman sitä ne putoavat kielelle raskaina ja 
kuvottavina. Niinpä Herakleitoksen mukaan 'sontaakin pois- 
heitettävämpiä ovat kuolleet ruumiit”, ja kaikki lihahan on kuol- 
leita ruumiita tai ruumiinosia, mutta suolan voima lisää siihen 
sulon ja nautinnon aivan kuin sielu.”'? 


”Tästä syystä myös ennen muita ruokia syödään kirpeitä ja 

suolaisia alkupaloja, ylipäänsä jotakin sellaista, missä suolaa on 
eniten. Kuin lemmenloitsu ne nostattavat halun muihin ruoka- 
lajeihin. Nielaistuaan näin alkupalojen virittämän syötin ruoka- 
halu suuntautuu vastasuolattuna ja terhakkaana seuraaviin 
lajeihin." Jos taas aloittaa näistä jälkimmäisistä ruokalajeista, into 
lopahtaa nopeasti. Eikä suola ole vain ruokaan sopiva lisuke, vaan 
sen nauttiminen tekee heistä herkullisempia myös juomista.” 
”Homeerinen ilmaus 'sipuli juoman kruunaa sopii kylläkin 
paremmin merenkävijöille ja soutajille kuin kuninkaille. Sopi- 
vasti suolainen ruoka sen sijaan saa suunmyötäisyytensä ansiosta 
kaikenlaiset viinit maistumaan suloisilta ja pehmeiltä, ja mistä 
tahansa vedestä se tekee mieluisaa ja vahvistavaa. Inhoa ja hanka- 
luuksia, joita sipuli aiheuttaa, siitä ei seuraa vähääkään. Päin- 
vastoin se tekee muusta ruuasta helpommin sulavaa koulimalla ja 
pehmittämällä ruoansulatusta — suola annostelee kehoon toisaalta 
herkuttelun ilon, toisaalta lääkkeen voiman. Sitä paitsi muutkin 
meren antimet ovat paitsi herkullisia myös harmittomia. Vaikka 
ne ovat lihaisia, ne eivät kuitenkaan tee oloa raskaaksi vaan sula- 
vat ja hajoavat elimistössä helposti. Juuri tästä todistavat Zenon 
ja, kautta Zeun, Kraton, jotka opastavat sairauden heikentämiä 
kaikkien muiden ruokien sijaan syömään kalaa, lisukkeista 
kevyintä. Ja onhan loogista, että meri kasvattaa kehoillemme ter- 
veellisiä ja jalostettuja herkkuja, jos se tosiaan tekee myös ilmasta 


raikkaudessaan ja puhtaudessaan meille soveltuvaa. ”!? 


4. ”Oikein puhut”, sanoi Lamprias, ”mutta pohdiskelkaamme 


aihettamme vielä hieman pidemmälle.” ”Isoisällänihän oli tapana 


sanoa joka kerta juutalaisia pilkatessaan, että nämä eivät syö 

moraalisesti kelvollisinta liharuokaa. Me taas pidämme meren 
antimia kelvollisimpina lisukkeina. Vaikka suhteessamme näihin 
maaeläimiin ei muuta oikeudenmukaisuuden ja moraalin piiriin 
kuuluvaa näet olisikaan, ne kuitenkin syövät samaa ruokaa kuin 
me ja hengittävät samaa ilmaa, ja niiden kylpypaikat ja juomat 
ovat samat kuin meilläkin.'* Niinpä ne ajavat teurastajansa häpe- 
ään tuskantäyteisillä huudoillaan, ja useimmista on sukeutunut 
elämäntavoiltaan kuin perheenjäseniämme, kanssamme asumaan 
tottuneita kotieläimiä. 

Merenelävien suku puolestaan on kauttaaltaan meille outoa ja 
vierasta heimoa, aivan kuin ne olisivat syntyneet ja eläisivät jossa- 
kin toisessa maailmassa — ei katse, ei mikään ääni eikä meidän 
hyväksemme suoritettu työpalvelus pyydä meitä säästämään niitä 
teurastukselta (eihän näet millään eläimellä, joka ei elä täysin 
meidän rinnallamme, ole näitä keinoja käytössään), eikä ole 
mitään tarvetta tuntea kiintymystä niitä kohtaan. Päinvastoin, 
aivan kuin Haades on niille tämä meidän seutumme, sillä tänne 


jouduttuaan ne kuolevat heti.” 


Pidättäytyvätkö juutalaiset sianlihasta 


kunnioituksen vai inhon takia? 


1. Kun nämä asiat oli sanottu ja jotkut halusivat kehitellä vasta- 

väitteitä, Kallistratos vihelsi pelin poikki kysymällä: ”Miltä teistä 

vaikuttaa se, mitä sanottiin juutalaisista, että he eivät syö moraali- 

sesti kelvollisinta liharuokaa?” ”Erikoista tosiaan”, sanoi Polykra- 
pp] x oe ” ee . ee * as . ee es ee eo 

tes, “mutta minä esitän vielä lisäkysymyksen: pidättäytyvätkö nuo 


ihmiset sikojen syömisestä jonkinlaisen palvonnan takia vai koska 

inhoavat eläintä? Nimittäin se, mitä he itse sanovat, muistuttaa 
taruja ja huhupuheita, paitsi siis jos heillä on joitakin vakavasti 
otettavia selityksiä, joita eivät vain tuo julki.” | 

2. ”Minä edelleenkin arvelen”, Kallistratos sanoi, ”että sialla 
on jonkinlainen kultti heidän keskuudessaan. Jos sika onkin 
rumanpuoleinen ja törkyinen, ei se katsannoltaan ole pillerin- 
pyörittäjää, korppikotkaa, krokotiilia tai monnia kummallisempi 
eikä olemukseltaan niitä rujompi. Näistä eläimistä joihinkin osa 
egyptiläisistä papeista asennoituu kaikkein pyhimpinä, osa taas 
joihinkin toisiin. Kerrotaan, että sikaa kunnioitetaan hyödyllisen 
palveluksen takia. Se näet kärsällään tonkimalla ensimmäisenä 
piirsi maahan kyntövaon, kuten sanonta kuuluu, ja opetti näin 
vannasauralla kyntämisen taidon. Juuri tästä syystä työvälineen 
sanotaan saaneen sialta nimensä.” 

”Mutta pehmeää ja alavaa maata viljelevät egyptiläiset eivät 
tarvitse auraa lainkaan, vaan aina kun Niili pellot tulvaan huku- 
tettuaan taas vetäytyy, he seuraavat heti perässä ja laskevat pel- 
loille sikansa, jotka sorkkiaan ja kärsiään hyödyntäen kääntävät 
maan nopeasti ja syvältä ja kätkevät siemenen maan poveen.!* Ei 
pidäkään ihmetellä, jos tämän takia jotkut eivät syö sikaa — kun- 
nioitetaanhan barbaarien keskuudessa muutamia muita eläimiä 
enemmänkin ja vähäisistä, joitakin jopa täysin naurettavista 
syistä.” 

”Egyptiläisten sanotaan jumalallistaneen päästäisen, joka on 
sokea, koska he pitävät pimeyttä valoa vanhempana. Päästäisen 
kerrotaan syntyvän hiirestä viidennessä sukupolvessa uudelia 
kuulla ja sanotaan, että vähenevän kuun aikaan sen maksa piene- 


nee. Leijonan puolestaan sanotaan asuvan yhdessä auringon 

kanssa, koska se ainoana nelijalkaisista petoeläimistä synnyttää 
näkeviä pentuja ja nukkuu vain hetken ja koska sen silmät sen 
nukkuessakin loistavat luomien alla. Suihkulähteetkin purskaut- 
tavat vesisuihkunsa leijonien ammottavien kitojen läpi, koska 
Niili työntää uutta vettä egyptiläisten pelloille auringon ohitettua 
leijonan tähdistön. Ibiksen taas väitetään heti kuoriuduttuaan 
painavan kaksi drakhmaa, saman verran kuin vastasyntyneen lap- 
sen sydän, ja muodostavan tasasivuisen kolmion nokallaan ja 
ojennetuilla jaloillaan.”!” 

”Mutta miksi syyttää egyptiläisiä tällaisesta järjettömyydestä, 
samalla kun pythagoralaisten kerrotaan palvovan valkoista kuk- 
koa ja pidättäytyvän merenelävistä, etenkin rusotäplämulloista ja 
merivuokoista, ja Zarathustran maagit kunnioittavat siiliä mitä 
suurimmassa määrin mutta vihaavat vesirottaa niin, että sitä, joka 
eniten niitä tappaa, he pitävät jumalten rakastamana ja autuaana? 
Arvelen että myös juutalaiset tappaisivat sikoja, aivan kuten maa- 
git tappavat vesirottia, mikäli tuntisivat inhoa niitä kohtaan. Nyt 
kuitenkin niiden tuhoaminen syömällä on heiltä kiellettyä. Ja 
ehkä siinä on järkeä, että aivan kuten he kunnioittavat heille vesi- 
lähteen paljastanutta aasia, he samoin palvovat sikaa kylvämisen 
ja kyntämisen opettajana. Paitsi jos, kautta Zeun, joku väittää 
noiden ihmisten pysyvän erossa jäniksistäkin, koska inhoavat 


niitä saastaisina ja epäpuhtaina eläiminä. ”'s 


3. ”Varmastikaan ei”, puuttui Lamprias puheeseen, ”vaan he 
säästävät jäniksen, koska se muistuttaa heidän eniten kunnioitta- 
maansa eläintä: jänishän näyttää vain kooltaan ja rotevuudeltaan 


vajavaiselta aasilta. Sen väri, korvat sekä silmien loiste ja himok- 

kuus ovat hämmästyttävän samanlaiset — niin samanlaiset, ettei 
yksikään toinen niin pieni muistuta suurempaansa niin paljon. 
Paitsi jos he, kautta Zeun, jäljittelevät egyptiläisiä myös suhteessa 
eläimen ominaisuuksiin ja pitävät sen nopeutta jumalaisena, 
samoin aistien tarkkuutta. Jäniksen silmä nimittäin on väsymä- 
tön, niin että jänikset nukkuvatkin luomet auki. Ja terävän kuu- 
lonsa puolesta ne tuntuvat erottuvan kaikista muista, sillä tätä 
ominaisuutta ihaillen egyptiläiset pyhissä kirjoitusmerkeissään 
viittaavat kuulemiseen piirtämällä jäniksen korvan.” 

”Mutta sianlihan nämä ihmiset tuntuvat julistaneen kielle- 
tyksi, koska sairauksista barbaarit kammoavat eniten lepraa ja 
spitaalia ja arvelevat, että ne tarttuessaan ahmivat ihmisen koko- 
naan. Näemmehän sikojen olevan vatsan alta aivan lepraisia ja 
kapisen ihottuman peitossa, minkä todellakin luulisi leviävän 
koko ruumiiseen, mikäli se olisi ilmaantunut kehoon jonkin ruu- 
miillisen vaivan tai tautiepidemian myötä. Sitä paitsi otuksen 
elintapoja luonnehtiva ja asumuksia ympäröivä törky kertoo jota- 
kin sen alhaisuudesta, sillä emmehän me kenenkään muun 
havaitse niin iloitsevan liejusta ja saastaisista, epäpuhtaista pai- 
koista, pois lukien ne, jotka syntyvät ja saavat olomuotonsa itses- 
tään. Sanotaan myös, että sian silmät ovat niin kokoonkuristuneet 
ja katsannoltaan niin alaspäin suuntautuneet, että siat eivät kos- 
kaan havaitse mitään yläpuolellaan olevaa eivätkä näe taivasta, 
paitsi silloin, kun sika joutuu selälleen ja sen pupillit osoittavat 
luonnonvastaiseen suuntaan. Tästä myös johtuu, että ennen 
muuta kiljumiseen turvautuva eläin näin kannettuna rauhoittuu, 
tottumattomana taivaisiin seikkoihin vaikenee, ja pelon vallassa 


tukahduttaa huutonsa.”2° 

”Ja jos pitää hakea apua vielä myyttienkin puolelta, niin kerro- 
taanhan villikarjun surmanneen Adoniksen — eikä Adonis heidän 
mielestään ole kukaan muu kuin Dionysos, ja tämän vahvistavat 
monet rituaaleista, joita kumpaisellekin juhlamenoissa suorite- 
taan. Toisten mukaan taas hänestä tuli Dionysoksen lemmikki. 
Eikä Fanokles, rakastunut mies, varmastikaan turhaan runoillut: 
”Tai niin kuin jumalaisen Adoniksen tempaisi mukaansa Dionysos 


/ vuoria kulkeva, pyhistä pyhimmän Kyproksen vieras. ””! 


VIII kirja (puheenaiheet 7 ja 8) 


Keskustelu käydään Roomassa, Plutarkhoksen itsensä kunniaksi jär- 
jestetyissä pidoissa. Äänessä ovat minäkertoja Plutarkhoksen lisäksi 
juhlien isäntä Sextius Sulla (”Karthagolainen”), pythagoralaisesti 
suuntautuneet Lucius ja Filinos sekä pitovieraat Empedokles, Theon 
ja Nestor. Sulla ja Filinos tunnetaan muistakin Plutarkhoksen teks- 
teistä, Theon mahdollisesti myös. Luciuksesta, Empedokleesta ja Nes- 
torista tiedetään vain se, mitä tämä teksti kertoo. 

Keskustelijat ihmettelevät aluksi muutamaa pythagoralaista tun- 
nussääntöä (symbolon). Termi viittaa pythagoralaisessa yhteydessä 
niin kirjallisesti kuin suullisena perinteenä välittyviin ohjeisiin, 
joilla säädeltiin erilaisia arkielämän toimia, kuten ruokavaliota, 
pukeutumista ja käyttäytymistä. Yksityiskohtaisten ja outojenkin 
määräysten tulkitsemiseksi niille alettiin hellenistisenä aikana etsiä 
muun muassa allegorisia selityksiä, juuri kuten keskustelijat tässä 
Sullan ja Plutarkhoksen johdolla tekevät. Lopuksi erityisesti pyt- 
hagoralaisten pidättyvä suhde kalansyöntiin herättää keskustelua, 


ja pohdinta laajenee kysymyksiin lihan- ja kalansyönnin oikeutuk- 

sesta, lihansyönnin kulttuurisesta vakiintumisesta sekä viimein jopa 


ihmislajin yhteisestä alkuperästä kalojen kanssa. 


Pythagoralaisista tunnussäännöistä, jotka 
kehottavat torjumaan pääskyset talosta ja pöyhimään 


vuodevaatteet heti nousemisen jälkeen” 


Palatessani Roomaan pitkän ajan jälkeen Sulla Karthagolainen 
järjesti minulle tervetuloillallisen, kuten roomalaiset sitä nimittä- 
vät, kutsumalla muutamia ystäviä ja erään Etruriasta kotoisin ole- 
van Luciuksen, pythagoralaisen Moderatoksen oppilaan. 
Nähdessään meidän Filinoksemme kieltäytyvän sielullisten olen- 
tojen syömisestä tämä johtui puhumaan pythagoralaisista aiheista, 
kuten sopivaa olikin, ja selitti olevansa tyrrhenialainen — ei isänsä 
puolelta kuten jotkut muut, vaan koska oli itse sekä syntynyt että 
kasvanut Etruriassa ja saanut siellä pythagoralaisen koulutuksensa. 
Erityisen vahvasti hän luotti pythagoralaisiin tunnussääntöihin, 
joita ovat esimerkiksi vuodevaatteiden pöyhiminen nousemisen 
jälkeen, liedeltä nostetun padan hiillokseen jättämän painauman 
pyyhkiminen pois tuhkia sekoittamalla sekä se, ettei vastaanota 
pääskysiä taloonsa, ei astu lakaistujen roskien yli eikä ruoki koto- 
naan koukkukyntisiä petolintuja. Näinhän pythagoralaiset sano- 
vat ja kirjoittavat, hän totesi, mutta ainoastaan etrurialaiset 
käytännössä noudattavat ja varjelevat ohjeita huolellisesti. 

Kun Lucius oli sanonut tämän, erityisen oudolta vaikutti 
pääskysiin liittyvä kehotus sulkea tuo harmiton ja ihmisrakas 
eläin ulkopuolelle aivan niin kuin petolinnut, jotka ovat raaka- 


laismaisia ja murhanhimoisia. Siihen ainoaan tulkintaan, jota jot- 

kut entisten aikojen tulkitsijat olivat tarjonneet tunnussäännön 
selitykseksi — että se olisi vihjaus selän takana herjaajia ja läheisis- 
tään juoruja visertäviä vastaan — ei Lucius itsekään uskonut, sillä 
visertämisen taidostahan pääskyset ovat saaneet vähäisimmän 
osan, eivätkä ne pälpätyksessä ja moniäänisyydessäkään päihitä 
närheä, peltopyytä tai kanoja. 

”Jospa he siis karttavat pääskysiä sen lapsenmurhaan liittyvän 
myytin takia”, Sulla ehdotti, ”sysätäkseen meidät kauas kärsimyk- 
sistä, joita Tereuksen ja hänen naistensa sanotaan yhtäältä laitto- 
masti aiheuttaneen ja joista toisaalta joutuneen julmasti 
kärsimään. Nimitetäänhän näihin päiviin asti näitä lintuja daulis- 
laisiksi? Ja kun pääskynen ruikkasi sofisti Gorgiaan päälle, tämä 
katsahti ylös lintua kohti ja sanoi: Eipä ollut kaunista tuo, oi 
Filomela’ — mutta ehkä tämäkin on tyhjää puhetta? Sillä eiväthän 
he satakieltäkään karta eivätkä muukalaisena karkota luotaan, 
vaikka se on osallisena samassa tragediassa.” 

”Kenties tuossakin, Sulla ystäväni, on jotain perää”, minä 
sanoin. ”Mutta tutkailepa ensin, josko pääskysillä on pythagora- 
laisten keskuudessa huono maine samasta syystä, miksi he eivät 
päästä petolintuja lähelleen. Pääskynenhän on lihansyöjä ja tap- 
paa ja pitää ravintonaan ennen muuta kaskaita, jotka ovat musi- 
kaalisia ja jumalten omia.” Pääskyt myös lentävät lähellä 
maanpintaa, kuten Aristoteles sanoo, saalistaen pieniä ja hentoja 
eläimiä. Edelleen, ainoana saman katon alla asuvista olennoista 
pääskynen ei tuo talouteen mitään vaan asustelee vuokraa maksa- 
matta. Jopa haikara, joka ei saa meiltä minkäänlaista apua sen 
enempää suojan, lämmön kuin turvankaan suhteen, maksaa 


vuokran kattopaikastaan. Ympäriinsä kierrellen se näet noukkii 

pois sammakot ja etanat, nuo ihmistä vastaan juonittelevat vihu- 
laiset. Pääskynen puolestaan saa osansa niin suojasta, lämmöstä 
kuin turvastakin, mutta kun se on saanut kasvatettua poikasensa, 
se lähtee tiehensä kiittämättömäksi ja epäluotettavaksi muuttu- 
neena.” 

”Ja mikä pahinta, kanssa-asujistamme ainoastaan kärpänen ja 
pääskynen eivät totu ihmiseen, eivät tarjoudu kosketettaviksi, 
eivät seuranpitoon eivätkä mihinkään yhteiseen työhön tai leik- 
kiin. Kärpänen on peloissaan, koska joutuu kokemaan kovia ja 
tulee usein hätistellyksi pois, pääskynen taas on luonnostaan 
ihmisvihaaja ja epäluuloisuutensa vuoksi aina kesytön ja arka. Jos 
siis näitä määräyksiä pitääkin tarkastella heijastuksina eikä sellai- 
senaan, ikään kuin erilaisiin asioihin sisältyvinä toisina merkityk- 
sinä, niin asettamalla pääskysen epävakaiden ja kiittämättömien 
ihmisten symboliksi Pythagoras kieltää tekemästä läheisempää 
tuttavuutta ja jakamasta liettä, kotiamme ja pyhimpiä asioitamme 
niiden kanssa, jotka lähestyvät meitä ja tekevät itsensä tykö vain. 
sopivan hetken vuoksi.” 

Näin sanomalla uskon vapauttaneeni keskustelua, sillä reip- 
paasti he pian siirtyivät muiden tunnussääntöjen pariin ja ryhtyi- 
vät asiaankuuluvasti tekemään niistä moraalisia tulkintoja. Astian 
painauman sanoi Filinos pythagoralaisten pyyhkivän pois opet- 
taakseen, ettei raivosta saa jäädä mitään näkyvää jälkeä, vaan kun 
se kiehahdettuaan asettuu ja laskeutuu, vääryyden muisto on 
kaikkinensa tullut pois pyyhityksi. Vuodevaatteiden pöyhiminen 
taas ei joidenkin mielestä sisältänyt mitään piiloviestiä vaan pal- 
jastaa itsessään, ettei miehen kanssa nukkuneen puolison vuotee- 


seen jättämän jäljen, kuin muotin ikään, ole sopivaa tulla 

nähdyksi. Sulla kuitenkin tulkitsi tunnussäännön pikemminkin 
vastustavan päivänokosia, kun heti aamunkoitteessa univarus- 
tukset nostetaan pois. Siinä missä yöllä pitää levätä, on päivällä 
sängystä nousemisen jälkeen hoidettava asioita eikä vahdittava, 
millainen ruumiin jättämä jälki on. Miehestä ei näet ole nukku- 
vana mitään hyötyä, aivan kuten ei kuolleenakaan. Näiden tul- 
kintojen puolesta näyttäisi todistavan myös pythagoralaisten 
kehotus tovereilleen olla nostamatta kenenkään taakkaa pois, 
vaan päinvastoin auttaa lastaamaan sitä lisää, sillä he eivät hyväksy 


yhtään vapaa-aikaa eivätkä laiskottelua.” 


Miksi pythagoralaiset välttävät sielullisista 


olennoista etenkin kalan syömistä? 


1. Kun tämä oli sanottu eikä Lucius sen enempää vastustanut kuin 
kannattanutkaan puhujia vaan kuunteli rauhassa, vaiti ja itseensä 
vaipuneena, puhutteli Empedokles Sullaa nimeltä ja sanoi: ”Jos 
keskustelumme ahdistaa ystäväämme Luciusta, on meidänkin nyt 
tullut aika lopettaa — mutta vaikka näitä asioita koskisikin hiljai- 
suuden vaatimus, niin sitä, että pythagoralaiset pidättäytyvät 
ennen kaikkea kalojen syömisestä, en kyllä pidä muilta salattavana 
enkä vaikenemiseen velvoittavana. Kerrotaanhan tätä jo muinai- 
sista pythagoralaisista, ja olen törmännyt aikalaisemme Aleksikra- 
teen oppilaisiin, jotka hyödyntävät  sielullisia olentoja 
kohtuullisissa määrin ja, kautta Zeun, uhraavat niitä, mutta kalaa 
he eivät maista vaan pidättäytyvät siitä ehdottomasti. Heitän teille 


Tyndares Spartalaisen kertoman syyn. Hän sanoi tämän olevan 


palkinto hiljaisuudesta ja kaloja kutsuttavan mykiksi, koska niillä 

on niin sulkeutuneet kasvot ja tukahtunut ääni, ja edelleen, että 
myös kaimani oli pyytänyt Pausaniasta pythagoralaiseen tapaan 
peittämään dogmit 'mykän mielensä sisään, ja että pythagoralai- 
set kaiken kaikkiaan pitävät vaikenemista jumalaisena, koska 
tosiaan myös jumalat osoittavat mitään lausumatta, teoin ja toi- 


min, heitä ymmärtäville sen, mitä tahtovat.”? 


2. Lucius totesi tähän lempeästi ja yksinkertaisesti, että vaikka 
todellinen syy ehkä edelleen oli piilossa ja sanomaton, ei uskotta- 
van oloisten ja todennäköisten selitysten pohtiminen ollut pahek- 
suttavaa. Sitten grammaatikko Theon aloitti sanomalla, että 
Pythagoraan osoittaminen etruskiksi olisi suuri työ, eikä laisin- 
kaan helppoa. ”Yhtä mieltähän ollaan siitä, että entisaikojen vii- 
saat seurustelivat pitkän aikaa egyptiläisten kanssa, kunnioittivat 
näitä kovasti ja omaksuivat erityisesti papillisiin rituaaleihin liitty- 
viä asioita, sellaisia kuin härkäpapuihinkin liittyvä kielto — sillä 
Herodotoshan kertoo, etteivät egyptiläiset sen enempää viljele 
kuin syökään härkäpapuja, vaan päinvastoin he eivät kestä edes 
niiden näkemistä, ja me tiedämme sikäläisten pappien edelleen 
pidättäytyvän kalojen syömisestä. Rituaalisen puhtauden vuoksi 
he karttavat myös suolaa siinä määrin, etteivät nauti lisukkeita tai 
leipää, jotka on maustettu merisuolalla.” 

”Jotkut kannattavat yhdenlaisia ja toiset toisenlaisia selityksiä 
tälle, mutta totuus on yksi. Egyptiläiset papit pitävät merta viha- 
mielisenä meitä ihmisiä kohtaan, ikään kuin vieraana ja toisen- 
lajisena, tai pikemminkin täysin ihmisen luontoa vastaan sotivana 
elementtinä. Hehän eivät arvele jumalten ravitsevan itseään 


meren antimilla, niin kuin stoalaiset olettavat tähtien tekevän, 

vaan päinvastoin ajattelevat jumalisänsä ja maansa pelastajan 
tuhoutuvan mereen, mitä kutsutaan Osiriksen suistumaksi. Ja 
laulaessaan valituksiaan siitä, miten vasemmanpuoleisten osien 
kasvaessa oikeanpuoleiset jo kuihtuvat, he uumoilevat synkästi 
Niilin löytävän loppunsa ja turmionsa merestä. Tästä syystä papit 
eivät pidä sen vettä juotavana eivätkä mitään merestä siinnyttä ja 
ravintonsa saavaa puhtaana ja ihmiselle sopivana — siis niitä, jotka 
eivät hengitä yhteistä ilmaa eivätkä jaa kanssamme samoja laitu- 
mia, vaan joille ilma, joka pitää elossa ja ravitsee kaiken muun, on 
tuhoisaa, niin kuin se vastoin luontoa ja tarkoitusta syntyneille ja 
eläville on.”” 

”Ei pidäkään ihmetellä, jos papit pitävät mereneläviä outoina 
ja sopimattomina sekoittumaan heidän vereensä ja henkeensä, 
he kun eivät pidä edes laivojen kapteeneja puhuttelun arvoisina 


näitä kohdatessaan, koska nämä saavat elantonsa merestä.” 


3. Sulla oli samaa mieltä ja lisäsi pythagoralaisiin liittyen, että 
nämä lähinnä maistelivat uhrattujen eläinten lihaa tarjotessaan 
sitä jumalille, mutta kaloista yksikään ei ole uhraamiseen sopiva 
eikä otollinen pyhiin toimituksiin * 

Muiden vaiettua minä puolestani totesin, että mitä mereen 
tulee, monet niin filosofit kuin maallikotkin asettuvat poikki- 
teloin egyptiläisiä vastaan laskeskellessaan, miten monin hyvin 
asioin meri on tehnyt elämästämme helpompaa ja nautinnolli- 
sempaa. ”Mutta se, että pythagoralaisten solmima rauha kalojen 
kanssa johtuisi siitä, etteivät kalat ole kanssamme samaa heimoa, 
on absurdia ja naurettavaa. Pikemminkin olisi täysin raakalais- 


maista, jos he kyklooppimaiseen tapaan soisivat kaloille väliaikai- 

sen rauhan lahjan kuluttamalla loppuun ja valmistamalla ruoan 
lisukkeiksi ensin ne, jotka ovat samaa syntyä meidän kanssamme 
ja jakavat taloutemme.”! Sitä paitsi Pythagoraan kerrotaan kerran 
ostaneen verkollisen kaloja ja käskeneen sitten päästää kalat ver- 
kosta takaisin mereen — ei siksi, että hän olisi hyljeksinyt kaloja 
niiden toisheimoisuuden ja vihamielisyyden takia vaan aivan 
kuin olisi maksanut vangiksi joutuneiden ystävien tai perheen- 
jäsenten lunnaat.” 

Tämän takia”, jatkoin, ”päinvastoin kuin herrat edellä arveli- 
vat, pythagoralaisten lempeys ja kohtuullisuus antavat olettaa, 
että kenties he siis säästivätkin erityisesti merenelävät huolehtiak- 
seen oikeudesta ja totuttautuakseen siihen. Koska siinä missä 
kaikki muut eläimet tavalla tai toisella tarjoavat ihmiselle syyn 
kohdella niitä kaltoin, kalat eivät tee meille lainkaan vääryyttä, ei 
edes siinä tapauksessa, että luonnostaan siihen kykenisivät. Niin 
sanoista kuin pyhistä riiteistäkin on pääteltävissä, että entisajan 
viisaat pitivät harmia aiheuttamattoman eläimen syömistä ja 
myös sen tappamista kirottuna ja laittomana tekona. Uhraamisen 
he aloittivat vasta jouduttuaan ylitsevuotavan suurten väki- 
määrien puristamiksi ja, kuten kerrotaan, jonkun Delfoin ennus- 
lauseen käskettyä heitä suojelemaan satoja tuhoutumiselta.? Yhä 
kuitenkin kuohuksissaan ja peloissaan he alkoivat kutsua uhraa- 
mista toimitukseksi ja teon suorittamiseksi”, sillä niin vakavana 
asiana he näkivät sielullisen olennon tappamisen. Ja edelleen 
nykyään he pitävät tarkasti huolta, etteivät teurasta uhria, ennen 
kuin sen päälle on vuodatettu juomauhri ja se on nyökännyt suos- 
tumuksensa. Näin varovaisia he olivat suhteessa kaikkiin oikeu- 


dettomiin tekoihin.” 

”Toisaalta myönnettäköön se, että jos kaikki pidättäytyisivät 
vain kanojen ja pitkäkoipisten jänisten syömisestä, pian niiden 
paljouden valtaan joutuva kaupunki ei olisi enää asuttavissa 
eivätkä sadot nautittavissa. Siispä lihansyönti sai alkunsa välttä- 
mättömyydestä, mutta nykyään sen lopettaminen on myös nau- 
tiskelun takia työn ja vaivan takana. Merenelävien suku sen sijaan 
ei kuluta samaa ilmaa eikä samaa vettä kuin me, eikä se käy 
satomme kimppuun — vaan kuin toisen maailman ympäröiminä, 
pysytellen omissa rajoissaan, joiden ylittämisestä tuomiona on 
kuolema, merenelävät eivät anna ruokaa halajaville vatsoillemme 
sen enempää suurta kuin pientäkään tekosyytä käydä niiden 
kimppuun. Niinpä kaikkien kalojen pyydystäminen ja verkkojen 
heittäminen, jolla ilman minkäänlaista oikeutta järkytetään ulap- 
pain rauhaa ja kajotaan syvyyksiin, on ilmiselvästi tulosta mässäi- 
lystä ja herkuttelunhalusta. Eihän tietenkään rusotäplämulloa 
nimitetä ”pellontuhoksi” tai papukaijakalaa ”sadonahmijaksi” tai 
joitain kelttikaloja ja meribasseja ”siemenrosvoiksi”, kuten maa- 
eläimistä niitä syytettäessä puhutaan — eikä sellaisista vähäpätöi- 
sistäkään murheista, joista soimaamme kotoisia frettejämme ja 
kärpäsiämme, kukaan syyttäisi kaloista edes mahtavinta.” 

”Tämän takia pythagoralaiset, jotka pidättäytyvät paitsi ihmi- 
siä vastaan rikkomisesta, niin kuin laki määrää, myös luontonsa 
mukaan kaiken muun vahingoittamisesta, käyttävät lisukkeista 
vähiten kalaa tai eivät käytä sitä ollenkaan. Ja ilman epäoikeuden- 
mukaisuuttakin kalansyöntiin liittyvä puuha näyttää ilmentävän 
jonkinlaista hillittömyyttä ja mässäilynhalua, sillä ylenpalttisen 
kallistakin se on ja vaivalloista. Tästä syystä Homeros pani Helle- 


spontoksen rannalle leiriytyneet kreikkalaiset pidättäytymään 

kalansyönnistä ja lisäksi jätti jopa yltäkylläisyydessä elävät faiaakit 
ja tuhoontuomitut kosijat, kaikki saarten väkeä, ilman merellisiä 
lisukkeita. Ja vaikka Odysseuksen toverit purjehtivat niin pitkän 
matkan merta, he eivät missään pudottaneet ongenkoukkua, 
eivät rysää eivätkä verkkoa, niin kauan kuin heillä riitti ohraa.” 

” Mutta kun laivan muona jo tyhjeni kaikki? he vähän ennen käy- 
mistään käsiksi Helioksen karjaan pyydystivät kalaa, eivät lisuke- 
herkuksi vaan valmistaakseen välttämättömän aterian ’kaarevin 
koukuin; nälkä kun raateli vatsaa. Saman välttämättömyyden 
pakottamina he sekä turvautuivat kalaan että söivät Helioksen 
karjan. Tämän takia paitsi egyptiläisten ja syyrialaisten myös 
kreikkalaisten keskuudessa pidättäytyminen kalasta on osa uskon- 
nollista puhtautta, ja arvelen pythagoralaisten luopuneen kalan- 


syömisestä paitsi oikeudenmukaisuuden takia myös vältelläkseen 


ruokaan liittyvää tarpeetonta ylellisyyttä.” 


4. Nestor puuttui puheeseen kysyen: ”Mutta eikö sanaakaan 
minun kaupungistani — aivan kuin se olisi joku Megara? Olet kui- 
tenkin usein kuullut minun kertovan, että Leptiissä Poseidonin 
papit, joita kutsumme hieromnemoneiksi, eivät syö kalaa. Jumalaa 
nimittäin kutsutaan Kasvattajaksi.”*° 

”Muinaisen Hellenin jälkeläiset uhrasivat myös Poseidon 
Kantaisälle, koska syyrialaisten tapaan kuvittelivat ihmisen saa- 
neen alkunsa vedestä. Siksi he myös kunnioittavat kaloja, joiden 
he päättelevät olevan samaa syntyä ja yhdessä meidän kanssamme 
kasvaneita, mikä tuntuukin järkevämmältä kuin Anaksimand- 
roksen ajatus. Hän näet väittää, etteivät kalat ja ihmiset ole synty- 


neet samassa paikassa vaan että ihmiset olisivat ensin syntyneet 

kalojen sisällä ja kasvaneet kuin koirahait, ja kehityttyään riittä- 
västi kyetäkseen auttamaan itse itseään he sitten olisivat astuneet 
ulos kalankehoista ja ottaneet kuivan maan omakseen. Siis juuri 
niin kuin tuli syö puun, josta se on syttynyt, puun joka on sen isä 
ja äiti (kuten sanoo se, joka on liittänyt ”Keyksin häät” Hesiodok- 
sen runojen joukkoon), niin juuri siten Anaksimandros väitti 
ihmisillä olevan kaloissa yhteinen isä ja äiti ja asettui vastusta- 


maan niiden käyttöä ihmisravintona.” 

]. Pitopuheet on jakautunut ”puheenaiheisiin”, jotka usein ovat kysy- 


myksen muodossa. Tekstin otsikot ovat siis aitoja. 


2. LISUKKEET. Keskustelu rakentuu jo otsikossa esiintyvän opson-käsit- 
teen monimerkityksisyyden varaan. Opson voi tarkoittaa mitä tahansa 
keitettyä ruokaa, jota syödään leivän rinnalla, mutta sillä voidaan viitata 
myös viinin kanssa nautittaviin hiukopaloihin, ruoan maustamiseen ja 
ylellisiin erityisherkkuihin. Ateenassa sanan merkitykseksi kuitenkin 
vakiintui vähitellen nimenomaan kala, joka ateenalaisille oli kallista 
luksusta. Keskustelijoista Polykrateen puheenvuorossa opson samaste- 
taan kalaan, Symmakhoksen käsittelyssä puolestaan on sanan laajempi 
merkitys lisukkeena, herkkuna ja maustajana. Sanaleikillinen suomen- 
nos otsikolle olisikin ateenalaisittain jotain tämäntyyppistä: Onko meri 


maata kalaisampi? 


3. SOFISTI KALLISTRATOS ja hänen isänsä Leon tunnetaan nimeltä 
sekä Plutarkhoksen muista kirjoituksista että piirtokirjoituksista Del- 
foista. Määre sofisti viitannee tässä yhteydessä siihen, että Kallistratos 
oli tiettyyn yhteiskuntaluokkaan kuuluva, kulturelli älykkö. - KIMON 
(510—450) oli ateenalainen poliitikko, Salamiin taistelun sotasankari ja 
strategi. Hän nautti suurta kansansuosiota mm. anteliaisuutensa täh- 
den. — KELEOS oli Eleusiksen myyttinen kuningas, joka vieraanvaraisesti 
vastaanotti surevan, tytärtään etsivän ja kuolevaiseksi vanhaksi naiseksi 
naamioituneen Demeter-jumalattaren. Demeterin kerrotaan opettaneen 
Keleokselle mysteerimenot, joita Eleusiksessa noudatettiin katkeamat- 
tomana perinteenä mahdollisesti jopa mykeneläiseltä ajalta 300-luvun 
jaa. loppupuolelle asti eli tuhannen tai jopa kahden tuhannen vuoden 
ajan. — PRYTANEION oli eräänlainen ”kaupungintalo”, joka löytyi lähes 
jokaisesta kreikkalaisesta poliksesta. Instituutio liittyy kiinteästi Hestian, 
kotilieden, kulttiin. Prytaneion oli rakentunut poliksen yhteisen ”koti- 
lieden? ympärille, ja esimerkiksi siirtokuntia perustettaessa oli tapana 


napata emopoliksen tuli mukaan prytaneionin liedestä. 


4. MERTENSAARTAMA OTUS. Polykrates käyttää ilmausta amftalon zoon, 

sananmukaisesti merten ympäröimä eläin tai elävä olento. — NIKOPOLIS 
sijaitsi Kreikan länsirannikolla Ambrakian lahden suulla, niemimaalla, 
jota vesi ympäröi kolmelta puolelta ja jonka länsirannalla aukeaa laaja 
Joonianmeri. Paikalla sijaitsee nykyään Prevezan kaupunki. — AKHAIJIEN 
MERI. Polykrateen kotikaupunki Sikyon sijaitsi Korintinlahden tuntu- 


massa, Akhaian maakunnan itäosassa. 


5. RUNOILIJA. Homerokseen viitattiin kreikkalaisessa kielenkäytössä 
usein yksinkertaisesti termillä 4o pozétés, ”Runoilija”. — HERKUTTELIJA JA 
KULINARISTI. Opsofagos (”herkuttelija”) ja fi/opsos (”kulinaristi”) pelaavat 
tässä kaksoismerkityksellä, ja ne voitaisiin kääntää myös ”kalansyöjä” 
ja ”kalaruoan ystävä”. — LIHAN KERA RAA’AN VIIKUNAN SOI. Euripides, 
fr. 907, Nauck, Tragicorum Graecorum Fragmenta. — PLATON VIIKU- 
NANSYÖJÄNÄ. Noin sata vuotta Plutarkhosta myöhemmin, 200-luvulla 
elänyt Athenaios Naukratislainen toistaa saman tiedon Platonista teok- 
sessaan Deipnosofistai (”Oppineiden pidot”). Hänen lähteenään on 
filosofi Eudoksos Knidoslaisesta, Platonin ystävästä, elämäkerran kir- 
joittanut Fanokritos, josta ei tiedetä juuri mitään. Platonin Laeissa (VIII 
844d—845d) huolehditaan viikunoiden ja muiden hedelmien asianmu- 
kaisesta korjuusta. Toisaalta viittaus voi kertoa myös laajemmin Platonin 
jälkimaineesta Plutarkhoksen aikalaisten keskuudessa: joistakin Platonin 
teksteistä on luettavissa, että hän piti kasvissyöntiä ihanteellisena filosofi- 
sesti suuntautuneelle ihmiselle (ks. esim. Va/tio II 372b—373e; Valtiomies 
271a—272d; Lait VI 782a—d). — ARKESILAOS. Arkesilaos (316—241) johti 
Platonin Akatemiaa noin vuodesta 264 eaa. ja aloitti niin sanotun Kes- 
kimmäisen Akatemian kauden, jota luonnehti filosofinen skeptisismi. 
200-luvulla jaa. filosofien elämäkertoja kirjoittaneen Diogenes Laer- 
tioksen lainaama lähde, Hermippos Smyrnalainen, väittää Arkesilaoksen 


kuolleen runsaaseen juopotteluun (Diog. Laert. IV 44). 


6. DEMOSTHENES JA FILOKRATES. Filokrateen johtama lähetystö solmi 
rauhan Ateenan ja Filippoksen Makedonian välille vuonna 346 eaa. 
Ateenan itsenäisyyden heltymätön puolustaja ja makedonialaisvastainen 
Demosthenes (383—322) oli lähetystössä mukana mutta syytti myö- 
hemmin poliittista vastustajaansa Filokratesta petoksesta neuvotteluissa. 


— KTESIFON oli ateenalainen puhuja ja valtiomies sekä Demostheneen 

aikalainen ja aatetoveri. — ÄLÄ SUINKAAN, HYVÄ MIES, TAI TEET MEISTÄ 
KALANRUOKAA! Ktesifonin lausahdus neuvostossa jollekulle ilmeisesti raj- 
vostuneelle, herkuttelijan maineessa olevalle miehelle antaa ymmärtää, 
että herkuttelija oli ahminut kalat suuhunsa niiden vielä eläessä. Kalojen 
purskahtaessa ulos raivoajan suusta, edelleen elävinä, ympärillä olevat 
olivat ikään kuin vaarassa joutua niiden hampaisiin. Kalanruuaksi joutu- 
minen vaikuttaa olleen kreikkalaisille kauhistuttava ajatus. — KAPRIKSILLA 
ELÄT, VAIKKA MERIAHVENILLAKIN ELÄÄ VOISIT. Säettä tai sananlaskua ei 
tunneta muualta. Kapris oli antiikin aikaan Välimerellä lääkekasvin 
maineessa ja auttoi mm. ilmavaivoihin. Etenkin Kreikassa kasvista hyö- 
dynnettiin ravintona myös lehtiä ja juuria, ja lausahdus viitanneekin sii- 
hen, että kapris oli tavallista köyhien ihmisten ruokaa. Säkeessä mainittu 
kala, anthias, viittaa eri teksteissä ilmeisesti eri meriahvenlajeihin, joten 
tarkka lajinmääritys on vaikeaa. Selvästi tässä tarkoitetaan jotakin tärkeää 
ruokakalaa, joita meriahventen heimoon (Serranidae) kuuluu useita. 
— HERNEROKKA JA KAPRIS. Mainittu ruokalaji, lekithos, on halkaistuista 
keltaisista herneistä keitetty tahnamainen sose, jota Kreikassa syödään 
laajalti edelleen ja joka nykyään tunnetaan nimellä fava. Se on ollut tär- 
keä ravinnonlähde esimerkiksi sotien aiheuttamien pulakausien aikana. 
Yhdessä kapriksen kanssa syntyy mielikuva jokapäiväisestä, arkisesta, 
myös köyhien ulottuvilla olevasta ruuasta, jota rantajuhlien hyväosaiset 
eivät pahemmin arvosta. 


7. Caro. Marcus Porcius Cato vanhempi (234—149), roomalainen 
valtiomies, joka muistetaan ankarana konservatiivina ja kreikkalaisen 
kulttuurin vastustajana. — SADAN UHRIELÄIMEN KULKUE. Alkutekstin 
hekatombe tarkoittaa sananmukaisesti sadan naudan uhria. Termillä voi- 
tiin kuitenkin myös yleisesti viitata suuren luokan julkiseen uhritoimi- 
tukseen, jossa tapettiin suuri määrä eläimiä, muitakin kuin härkiä. 


8. HERKUTTELUN YSTÄVÄ MAKUTUOMARINA. Jälleen sanaleikki opson- 
termin monimerkityksisyydellä: lisukkeita/herkkuja/kalaa rakastava on 
herkkujen/kalaruokien paras tuomari. — KSENOKRATES (n. 395—314/313) 
johti Platonin Akatemiaa vuodesta 339 eaa. kuolemaansa asti. Muuta- 
mien muiden platonistien tavoin myös Ksenokrates oli ilmeisesti kasvis- 
syöjä ja vaikuttaa runsaiden viittausten ja lainausten perusteella olleen 

yksi Plutarkhoksen suosikkikirjailijoista. Pythagoraaseen yhdistetään 
paitsi kasvisruokavalio yleensä myös erityisesti kalansyönnistä pidättäyty- 
minen. — ANTAGORAS RHODOSLAINEN oli 200-luvun eaa. alkupuoliskolla 
elänyt runoilija, joka oleskeli muun muassa Kreikkaa Aleksanteri Suu- 
ren jälkeen hallinneen Makedonian kuninkaan Antigonos II Gonatak- 
sen (n. 319—239) hovissa, missä hänen tehtävänään lienee ollut ikuistaa 
kuninkaan maineteot ylistysrunoin. Antagoraalta on säilynyt muutama 
epigrammi. — FILOKSENOS ERYKSIIN POIKA. 400-luvun eaa. lopussa elänyt 
legendaarinen elostelija, jota pilkkaavat niin komediarunoilijat (esim. 
Aristofanes, Ampiaiset 81—84 ja Pilvet 686; Eupolis, fragmentti 249, Kas- 
sel & Austin, Poetae Comici Graeci) ja Aristoteles (Eudemoksen etiikka Il 
1231a15) kuin Plutarkhos muissakin teksteissään. Tosin on mahdollista, 
että tässä Polykrates (tai Plutarkhos) sekoittaa hänet toiseen Filoksenok- 
seen, kytheralaiseen dityrambirunoilijaan, joka eli samoihin aikoihin 
(n. 435—380) ja jolta on säilynyt fragmentteja mm. satiirissävytteisestä 
”Ilallinen”-nimisestä runosta. - ANDROKYDES Kyzikoslainen. 300-luvun 
alkupuolella eaa. elänyt taidemaalari. 


9. TOIVEIKKAAT (elpistikoi) lienee pilkallinen nimitys epikurolaisille, 
lause nimittäin jatkuu alkutekstissä epikurolaisuutta mahdollisesti paro- 
dioivin sanankääntein. Plutarkhos argumentoi muutamia naiiveina 
pitämiään epikurolaisia käsityksiä vastaan myös esimerkiksi teksteis- 
sään ”Onko ?elä huomaamatta hyvä ohje?” (Moralia 1128a3—1130e), 
”Epikuroksen mukaan on mahdotonta elää edes mukavasti” (Moralia 
1086c-1107c)sekä ”Kolotesta vastaan? (Moralia 1107d—1127e). Antii- 
kin perinteessä ”toivo” ei ollut samalla tavoin yksiselitteisen myönteisesti 
latautunut käsite kuin nykyään. ”Herkullisten nautintojen maustama” 
(hédynousa) on esimerkki moninkertaisesta, epikurolaista terminolo- 
giaa hyödyntävästä sanaleikistä opson-herkku-lisuke-aiheen ympärillä. 
Sanan juurena on maustamista (ja metaforisesti sulostuttamista) mer- 
kitsevä verbi h&dyno, joka taas on läheistä sukua epikurolaisittain keskei- 
selle termille Hadone, ”mielihyvä, nautinto”. — DEMETER JA POSEIDON. 
Demeterin ja Poseidonin palvonta kietoutuu yhteen monin säikein. 
Omaleimaisista ja vanhakantaisista perinteistään tunnetussa Arkadian 
maakunnassa molempia muistettiin hevosenhahmoisina jumalina vielä 


kauan sen jälkeen, kun muualla Kreikassa tapa kuvata jumalia ihmis- 

hahmossa oli vakiintunut. Demeteriä palvottiin yleisesti kuitenkin juuri 
viljankasvun jumalattarena, ja Poseidon saattoi esiintyä hänen rinnal- 


laan kasvullisuuden edistäjänä epiteetillä Fyralmios tai Fykios. Yhteisestä 
temppelistä ei kuitenkaan ole tiettävästi säilynyt aineellisia todisteita. 


10. SANKAREIDEN KALANSYÖNNISTÄ. Jo antiikin aikaan kiinnitettiin huo- 
miota siihen, että Homeros ei koskaan kuvaa meren rantaan Troijan 
edustalle leiriytyneitä sotureita kala-aterian parissa (ks. esim. Platonin 
Valtio III 404b-c). Myöhemmin asiaa on yritetty selittää monin tavoin, 
kalansyöntiä koskevasta uskonnollisesta tabusta yhteiskuntaluokan mää- 
räämään ruokavalioon. On esimerkiksi mahdollista, että vaikka kala 
klassisen ajan Ateenassa oli kallis ja ylellinen herkku, se aiemmin ja/tai 
muualla oli pikemminkin köyhän kansanosan arkiruokaa, mikä tuntuu 
todennäköiseltä, kun ottaa huomioon, että kreikankielisen väestön asut- 
tama alue oli (ja on) käytännössä joka puolelta meren ympäröimä mutta 
maaperältään ja pinnanmuodoiltaan karu maa. Homeroksen kuvaama 
vauras soturiyläluokka saattoi erottautua vähemmistä veljistään muun 
muassa siten, että sillä oli varaa syödä enemmän esimerkiksi viljatuotteita 
ja kasvattaa ruuaksi myös eläimiä. — SONTAAKIN POISHEITETTÄVÄMPIÄ 
OVAT KUOLLEET RUUMIIT. Herakleitos B 96, Diels & Kranz, Die Fragmente 
der Vorsokratiker. — LIHA JA SUOLA. Symmakhos kääntää tässä stoalai- 
sen lausahduksen ”sika on lihaa, jonka säilömisestä sielu huolehtii” (vrt. 
Moralia 685c) toisinpäin: suola tuo kuolleeseen lihaan takaisin sitä, mitä 
siitä on sielun poistuessa kadonnut. Porfyrios (Peri apokhas empsykhön, 
”Pidättäytyminen sielullisten olentojen syömisestä”, III 20, 1) yhdistää 
lausahduksen Khrysippokseen (279-207), Klemens Aleksandrialainen 
(Stromata, ”Tilkkuja” VII 33, 3) puolestaan Kleanthekseen (330-n. 230), 
joka oli Khrysippoksen edeltäjä stoalaisen koulukunnan johtajana. 


11. VASTASUOLATTU. Tässä käytetty adjektiivi (zealés) tarkoittaa vasta- 
pyydettyä ja siten tuoretta. Plutarkhos kuitenkin leikittelee kansan- 
etymologialla, jonka mukaan sanan juurina ovat uusi, tuore (neos) ja 
suola (hals). Sananmukaisesti vastasuolattu siis. 


12. SIPULI JUOMAN KRUUNAA. Ilias XI 630. Sipuli ja valkosipuli olivat 
korkean ravintoarvonsa ja halpuutensa takia tyypillistä merillä liikkuvien 
ruokaa. — ZENON: JA KRATON. Zenonia ja Kratonia ei ole voitu varmasti 

yhdistää keihinkään muualta tunnettuihin henkilöihin. Kraton-niminen 
sukulaismies osallistuu Pitopuheisiin I kirjan puheenaiheissa 1 ja 4 sekä 


II kirjan puheenaiheessa 6, mutta jää epäselväksi, onko kyseessä sama 
Kraton. 


13. LAMPRIAS JA ISOISÄ. Lamprias oli Plutarkhoksen vanhin veli. Myös 
heti perään mainittavan isoisän nimi oli Lamprias (vrt. Plutarkhos, 
Moralia 622e). Kreikkalaisen tavan mukaan lapsille annettiin yleensä 
isovanhempien nimet tietyssä järjestyksessä, ja niinpä myös yksi Plutark- 
hoksen omista pojista sai nimekseen Lamprias. — MORAALISESTI KELVOL- 
LISIN. Dikaioteros on tässä suomennettu ”moraalisesti kelvollisimmaksi”. 
Dikaios-sanan merkityksistä ks. Eläinten älykkyydestä -selitys 43 sekä 
s. 210-212. 


14. NÄIHIN MAAELAIMIIN. Alkutekstin sanamuodosta voi päätellä, että 
Lamprias puhuu nimenomaan käsien ulottuvilla olevista ”eläimistä”, siis 


pitopöytään tarjolle asetetusta lihasta. 


15. Monni. Tekstissä on neljännen eläimen kohdalla osittainen aukko, 
mutta se on rekonstruoitu sanaksi silouros. Muista mainituista eläimistä 
päätellen kyseessä täytyy olla jokin egyptiläisten pyhänä pitämä mutta 
kreikkalaisesta näkökulmasta ”ruma” eläin. Monniheimon (Siluridae) 
lajeista ainakin muutamia tiedetään pidetyn Niilin alueella erityisen 
pyhinä. Kissaa, egyptiläisille tunnetusti hyvin tärkeää eläintä merkitsevä 
ailouros on sanana hyvin lähellä, mutta kissan ulkonäköön on vaikea 
yhdistää niitä kielteisiä määreitä, joilla Kallistratos tässä puheena olevaa 
eläinjoukkoa kuvaa. Puhe eksyy tässä juutalaisista egyptiläisten pyhinä 
pitämiin eläimiin, mikä on kuitenkin loogista sikäli, että Plutarkhos 
egyptiläistä uskontoa hyvin tuntevana tiesi myös egyptiläisten pidät- 
täytyvän sianlihan syömisestä (vrt. Plutarkhos, Moralia, ”Isiksestä ja 
Osiriksesta”, Moralia 353f). On myös mahdollista, että kreikkalaiset 
keskustelijat pitivät juutalaisten ja egyptiläisten uskonnollisia käytän- 
töjä läheisesti toistensa kaltaisina. — SIKA JA KYNTÖVAKO. Auran maa- 
han työntyvä, metallilla vahvistettu kärki, vannas, on kreikaksi hynis, 
sika puolestaan Ays (akkusatiivissa Ayn). Kallistratoksen tässä esittämää 
kansanetymologiaa ei ole nykytutkimuksessa täysin tyrmätty. 


PITOPUHEITA « 147 


16. EGYPTILÄISTEN MAANVILJELYSTÄ. Herodotos (II 14) kertoo saman. 
laisen havainnon Niilin suiston viljelytavoista. Myös arkeologista kuva- 
materiaalia sekä sioista että vuohista ja lampaista kylvöpuuhissa on 
löydetty. Todennäköisesti sikoja käytettiin nimenomaan maan ”kyntä- 
miseen” eli kääntämiseen sekä juurien ja rikkakasvien tonkimiseen, kun 
taas kylvettyjen siementen upottamisesta maan poveen lienevät huoleh- 
tineet pikemminkin vuohet. 


17. LEIJONA JA AURINKO. Tässä tarkoitettaneen metaforista yhteis- 
asumista tai liittoa, leijonan läheistä yhteyttä aurinkoon, jota egyptiläiset 
palvoivat jumalana. — KAKSI DRAKHMAA. Kahden drakhman paino oli 
Plutarkhoksen aikana 3,37 grammaa. 


18. VESIROTTA. Jää epäselväksi, mitä Kallistratos tarkoittaa tässä vesi- 
rotalla (enhydros mys, ”vesihiiri? tai ”vesirotta”). Joidenkin kommentaat- 
toreiden mukaan eläin on saukko, ja Kallistratos (tai Plutarkhos) olisi 
siten käsittänyt persialaisen perinteen väärin. Zarathustralaisille saukko 
oli nimenomaan demoneja vastaan taisteleva eläin, jonka tappaminen oli 
ankarasti kielletty. Toisten kommentaattoreiden mukaan kyseessä olisi 
jonkinlainen kilpikonna (kr. emys), eläin, jonka zarathustralaiset tekstit 
luokittelevat pahaksi. — VESILÄHTEEN PALJASTANUT AASI. Uskomus juu- 
alaisten aasinpalvonnasta toistuu monilla kreikkalaisilla ja roomalaisilla 
kirjoittajilla. Esimerkiksi Tacitus, Plutarkhoksen aikalainen, kertoo villi- 
aasien näyttäneen juutalaisille vesilähteen Egyptin erämaassa ja yhdistää 
aasin kunnioituksen tähän tapahtumaan (Historiae V 3—4; ks. Tacitus, 
Taistelu Rooman keisarivallasta). 


19. JÄNIKSEN KORVA KUULEMISEN MERKKINÄ. Lamprias erehtyy: kuu- 
lemista ilmaiseva merkki oli lehmän korva. Jänishieroglyfi puolestaan 
tarkoitti verbiä olla, epäilemättä egyptin sanojen ”jänis” (unut) ja ”olla 
(un) äänteellisen samankaltaisuuden takia. 


20. LEPRA JA SPITAALI. Kappaleen alkupuoli on jouduttu rekonstruoi- 
maan käsikirjoitusten aukollisuuden vuoksi. Eniten kannatusta saanut 
versio sisältää epileukia- ja lepra -nimiset taudit, jotka sanoina viittaavat 
ilmeisesti pohjimmiltaan saman taudin, lepran, eri ilmenemismuotoi- 
hin. Mahdollisesti epileukialla on kuitenkin voitu tarkoittaa myös muita 
ihoa runtelevia sairauksia, kuten psoriasista tai elefantiaasia. — ITSESTÄÄN 

SYNTYMINEN. Luonnontieteen vallitseva käsitys 1700-luvulle asti oli se, 
että monet hyönteiset, madot ja simpukat saavat alkunsa spontaanisti ja 


syntyvät ikään kuin itsestään käsin. 


21. VILLIKARJU. Plutarkhoksen henkilöhahmo siirtyy tässä kohtaa myyt- 
tirekisteriin myös sanastollisesti ja käyttää siasta arkaaisempaa homeerista 
muotoa sys. — ADONIS. Adoniksen tyyppistä jumalaa (4407) palvottiin 
laajalti Syyriassa, Kyproksella, Foinikiassa ja Palestiinassa. Juutalaisten 
adonai on kielellisesti samaa juurta mutta kultin tasolla varsin erilainen 
hahmo. Eräs Dionysoksen maanalaiseen olomuotoon liittyvä lisänimi, 
Aidöneus, saattaa äänteellisellä samankaltaisuudellaan selittää puhujan 
tässä esittämän kytköksen Dionysoksen ja Adonain tai Adoniksen välillä. 
— FANOKLES. Luultavasti 200-luvulla eaa. elänyt elegiarunoilija, jolta on 
säilynyt yksi rakkausaiheinen fragmentti (Stobaios IV 64, 47). — TAI NIIN 
KUIN JUMALAISEN ADONIKSEN... Säkeet kuuluvat melko varmasti edellä 


mainittuun Fanokleen runoon. 


22. TUNNUSSÄÄNNÖT. Merkityksillä ladatun pythagoralaisen symbolon- 
termin oivaltavasta suomennoksesta ”tunnussääntö” kunnian ansaitsee 
Marke Ahonen, jonka Diogenes Laertioksen teoksen Merkittävien filo- 
sofien elämät ja opitsuomennoksesta (2002) termi on omaksuttu tähän. 


23. SULLA. Plutarkhos mainitsee ystävänsä Sextius Sullan myös muissa 
teksteissään. — MODERATOS. Moderatos Gadeslainen oli merkittävä 
uuspythagoralainen filosofi, jolta on säilynyt vain muutama fragmentti 
Porfyrioksen (234-305), Stobaioksen (400-I. jaa.), ja Simplikioksen 
(490—560) teoksissa. Moderatos lienee ollut Plutarkhoksen hieman 
vanhempi aikalainen, ei ainakaan tämän henkilökohtainen tuttava. — 
FiLInOs. Filinoksen kasvissyönti tulee esiin Pitopuheiden kohdassa 660e. 
Filinos osallistuu Pitopuheisiin siellä täällä muutenkin, ja hän on toinen 
kahdesta puhujasta Plutarkhoksen dialogissa *Delfoin Pythian oraakkeli 
ei enää ennusta runomuodossa” (Moralia 394d—409d). Pythagoralai- 
sesti suuntautunut Filinos oli mitä ilmeisimmin Plutarkhoksen hyvä 
ystävä. — TYRRHENIALAISET. Tyrrhenia oli antiikin aikana käytetty nimi 
Etrurialle. Kreikkalaiset pitivät etruskeja itäisen Egeanmeren alueella 
asuneen esikreikkalaisen väestön, tyrrhenialaisten, jälkeläisinä. Monista 
lähteistä käy ilmi, että Pythagoraan isän arveltiin olleen tyrrhenialaista 

alkuperää. Tässäkin tekstissä siis käsite on kaksimerkityksinen: puhutaan 
sekä Etrurian maakunnasta, josta Lucius kertoo olevansa kotoisin, että 
Egeanmeren alueen tyrrhenialaisesta perinteestä, johon pythagoralaisuus 


vahvasti yhdistyy. 


24. TEREUS JA NAISET. Tereuksen, Proknen ja Filomelan myyttinen kol- 
miodraama sijoittuu Daulis-nimiseen kaupunkiin Parnassos-vuoren 
itäpuolella. Ateenan kuninkaantytär, Prokne, oli traakialaissyntyisen 
Tereuksen vaimo. Tereuksen raiskattua vaimonsa sisaren Filomelan ja 
katkaistua tältä kielen Prokne tappoi lapsensa, jonka isä Tereus oli. Veri- 
töiden jälkeen kaikki kolme muutettiin linnuiksi: Tereus pörhistelee 
nykyään harjalintuna, Prokne valittaa kuollutta poikaansa satakielenä ja 
kielensä menettänyt Filomela sirittää pääskysenä. 


25. KASKAAT. Kreikkalaisessa perinteessä kaskas nähtiin hyvin myön- 
teisessä valossa. Se oli muusien ja jumalten rakastama, itsekin lähes 
jumalten kaltainen (Anakreon), runoilijan sielunveli tai -sisko (Anyte; 
Kreikkalaisen antologian kaskas-epigrammit), ”muusain tulkki” (Platon, 
Faidros 262d) ja vertautui jopa kaupunginvanhimpiin (Homeros, Ilias 


IH 146—154). 


26. JÄLJET VUOTEESSA. Luonnonmateriaaleista (villasta, oljesta, hei- 
nästä) valmistettuihin patjoihin ja vuodevaatteisiin jäi luultavasti paljon 
selkeämpi painauma vaikkapa alastomasta ihmiskehosta kuin nyky- 
aikaisiin vuodemateriaaleihin. Alkutekstin ”miehen kanssa nukkuneen” 
voi tulkita sekä neutraalin konkreettisena yhdessä nukkumisena että 
viittauksena seksuaaliseen kanssakäymiseen. Oli tulkinta kumpi tahansa, 
keskustelijoiden mukaan nimenomaan puolison (eli käytännössä vai- 
mon) jättämä painauma (miehen) vuoteessa on sopimatonta jättää näky- 
viin. — RUUMIS. Puhuja käyttää tässä sanaa ptöma, joka on äänteellisesti 
lähellä tavallisempaa kehoon viittaavaa sanaa s6ma mutta tarkoittaa 
nimenomaan (sodassa) kaatunutta, kuollutta ruumista. Metaforisesti 
sanaa voidaan käyttää myös puhuttaessa jumalten langettamista onnet- 
tomuuksista ja kohtalon kovista kolhuista. 


27. HILJAISUUDEN VAATIMUS. Empedokles sivuaa puheenvuorossaan 
pythagoralaisuuteenkin ilmeisesti kuulunutta kieltoa paljastaa esoteerisia 
opetuksia ulkopuolisille henkilöille, ehkä jopa eräänlaista hiljaisuuden 

”kulttia”. Useissa kreikkalaisissa mysteerikulteissa (mysterion, ”salaisuus”) 
oli vastaava puhumattomuuden vaatimus (arrhétos, ”sanomaton”, sellai- 
nen, josta ei voi tai ei ole sallittua tai sopivaa puhua). Empedokleen tässä 
käyttämä termi ekhemythia on leimallisesti juuri pythagoralaista puhu- 
mattomuutta kuvaileva sana. — ALEKSIKRATES. Aleksikrates lienee ollut 
joku uuspythagoralainen opettaja, jota ei tunneta muista yhteyksistä. 
— TYNDARES SPARTALAINEN KALANSYÖNNISTÄ KIELTÄYTYMISESTÄ. Filoso- 
fisesti orientoitunut Tyndares kuului Plutarkhoksen pitoseurueeseen ja 
pääsee itsekin ääneen VIII kirjan kahdessa ensimmäisessä keskustelussa. 
Koko virke on vajavaisesti säilynyt, ja sitä on jouduttu rekonstruoimaan. 
Mitä ilmeisimmin pelataan sanaleikillä ja kansanetymologialla sanojen 
ellops (mykkä, mykkä kuin kala, kala), ops (kasvot, ääni) ja illomenos 
(suljettu, estetty jne.) välillä. - KAIMA. Mainittu kaima on sisilialainen 
esisokraatikko Empedokles (n. 492—432), jonka filosofiaa pythagoralai- 
suuteen yhdistävät ainakin sielunvaellusoppi ja kehotus kasvissyöntiin. 
— PAUSANIAS. Pausanias oli esisokraatikko Empedokleen ystävä ja mah- 
dollisesti rakastettu, niin ikään sisilialainen lääkäri, jota ei tule sekoittaa 
kuuluisampaan kaimaansa, 500 vuotta myöhemmin eläneeseen matka- 
kirjailijaan. — MYKÄN MIELENSÄ SISÄÄN. Empedokles-sitaatti: Diels & 
Kranz, Die Fragmente der Vorsokratiker 31 B 5. 


28. HERODOTOS HÄRKÄPAVUISTA. Vrt. Herodotos, Historia 11 37, 5. 


29. NILI JA OSIRIKSEN SUISTUMA. Plutarkhos kertoo myös toisessa 
yhteydessä (”Isiksestä ja Osiriksesta”, Moralia, 365b ja 366a), että Niiliä 
kutsutaan Egyptissä Osiriksen virraksi tai ”suistumaksi”; termi aporrhoé 
tarkoittaa virtaa, putousta, uloshengitystä (sananmukaisesti siis hengi- 
tyksen ”poisvirtaamista”) ja metaforisesti pois putoamista, suistumista. 
Theon käyttää termiä tässä ilmiselvästi kaksoismerkityksessä: sekä neut- 
raalina virtana (”Niiliä kutsutaan Osiriksen virraksi”) että viittauksena 
Osiriksen myyttiin, jossa surmatun jumalan ruumis heitetään Niiliin, 
jota pitkin se on vaarassa kulkeutua (ja kadota) mereen. Niin ikään egyp- 
tiläisten valituslaulujen aiheena on yhtä aikaa sekä maaperä, joka kuih- 
tuu mutta herää Niilin tulvan ansiosta joka vuosi uudestaan henkiin, että 
Osiris-myytti, jonka mukaan tämä manalan, viljelyn ja hedelmällisyyden 
jumala tapetaan ja hän syntyy aina uudestaan. ”Vasemmanpuoleisissa 

osissa” on maantieteen rinnalla mielleyhtymä myös Osiriksen ruumiin. 
osiin (meros). ”Kasvaminen” ja ”kuihtuminen” ilmaistaan sanoin, jotka 
tarkoittavat myös tuottamista/luomista/siittämistä (gennad) ja tuhoutu. 
mista/turmeltumista (ffeiromai). — IHMISELLE SOPIVA. Alkutekstin adjek- 
tiiviin o7keios liittyviä merkityksiä ovat mm. perheeseen, sukuun tai 
samaan talouteen ja kodin piiriin kuuluva, (kullekin) sopiva ja oikean- 
lainen, jonkun asian luontoon kuuluva, ominainen, oma, läheinen ja 
yksityinen. Sanan merkitystä eläinkeskustelussa puidaan s. 209—210 ja 
214-215. 


30. SULLA UHRIELÄINTEN JA KALOJEN SYÖMISESTÄ. Sulla puhuu vastoin 
parempaa tietoa. Kaloja uhrattiin kreikkalaisessa maailmassa jumalille 
toki harvemmin kuin maaeläimiä, mutta ei se täysin tavatonta ollut. 
Uhrirituaalissa tapettavan eläimen eri osia käytettiin eri tavoin, esimer- 
kiksi tietyt sisäelimet saatettiin jättää jumalille, toiset taas uhrin antajalle 
tai papeille. Suurissa julkisissa uhritilaisuuksissa lihat voitiin jakaa kan- 
salle. Kenties Sullan arvio on tulkittavissa niin, että (jotkut) pythagora- 
laiset söivät uhrieläimen ”jumalisempia” osia mutta eivät osallistuneet 
yleisesti jaettavien osien (käytännössä lihasten) syömiseen. 


31. KYKLOOPPIMAINEN TAPA. Plutarkhos viittaa Odysseian kohtaan TX 
369, jossa kyklooppi Polyfemos lupaa ”lahjanaan” Odysseukselle, että 
syö tämän viimeiseksi koko seurueesta. Plutarkhoksen hienovarainen 
argumentti siis kuuluu, että olisi mieletöntä syödä ensisijaisesti meille 
tuttuja, enemmän kaltaisiamme ja kotitaloutemme piiriin kuuluvia 
eläimiä kuin meille vieraamman oloisia kaloja (koska jos samankaltai- 
suus tekee syömisestä houkuttelevampaa, silloinhan söisimme mieluiten 
ihmisiä!) — joten syy pythagoralaisten kalansyöntikieltoon ei voi olla 
niiden koettu vierasheimoisuus. 


32. SUURET VÄKIMÄÄRÄT. Alkutekstin sanamuodoista ei voi varmasti 
päätellä, onko kyse ihmisväestön vai joidenkin muiden viljelysmaita 
kuluttavien eläinmäärien kasvusta. 


33. PELLONTUHO. Kr. /eiboter, vrt Homeros, Odysseia XVIII 29, jossa 


eläin oli kreikkalaisissa talouksissa yleinen hyötyeläin, joka suojeli muun 
muassa viljavarastoja ei-toivotuilta vierailta. 

34. MUTTA KUN LAIVAN MUONA JO TYHJENI KAIKKI. Homeros, Odysseia 
XII 329. — KAAREVIN KOUKUIN; NÄLKÄ KUN RAATELI VATSAA. Homeros, 
Odysseia XII 332. 


35. MEGARA. Viittaus Megaran kaupunkiin liittyy usein toisteltuun, 
Delfoin oraakkelin alkuunpanemaksi väitettyyn sanontaan, jonka 
mukaan Megara (tai vaihtoehtoisesti Aigion) on Hellaan kaupungeista 
viimeinen ja vähäpätöisin, mitä urhoollisuuteen tulee. — LEPTIS Magna 
oli berberien tai foinikialaisten perustama, roomalaisaikana suurkaupun- 
giksi kasvanut ikivanha kaupunki. Sen raunioita ympäröi nykyinen 
Khomsin kaupunki Libyassa. - HIEROMNEMON. (pyhät asiat muistava”) 
oli eräs pappisvirkanimike. — KASVATTAJA. Fytalmios (”kasvattaja”, ”ravit- 
sija”, luoja”, myös merkityksessä ”siittäjä”) oli yleinen Poseidoniin, 


mutta myös muihin miespuolisiin jumaliin liitetty epiteetti. 


36. KANTAISÄ. Epiteettiä patrogeneios ei tunneta muualta, mutta 
samankaltaisia syntyyn, syntyperään ja isyyteen liittyviä epiteettejä 
yhdistetään Poseidoniin siellä täällä. — ANAKSIMANDROS (n. 610- 
n. 546) oli Jooniassa, Miletoksessa syntynyt luonnonfilosofi ja kos- 
mologi, joka muistetaan esimerkiksi äärettömyyden käsitteestään 
(apeiron) mutta jonka ajattelua tunnetaan vain fragmentaarisesti, 
myöhempien kirjoittajien tulkintojen suodattamana. — ANAKSIMAND- 
ROKSEN AJATTELUSTA. Nestor viittaa tässä nykyaikaisen evoluutiobio- 
logian näkökulmasta mielenkiintoiseen ajatukseen, jonka mukaan 
maaeläimet ovat alun perin kehittyneet vedessä. Ilmeisesti Plutark- 
hos itsekin tunsi Anaksimandroksen ajattelua vajavaisesti tai vaihto- 
ehtoisesti ei arvostanut sitä, sillä muita viittauksia Anaksimandrokseen 
hänen kirjoituksistaan ei löydy. Ihmisten syntyminen kalojen sisuk- 
sista vaikuttaa melko luovalta tulkinnalta Anaksimandroksen alku- 
peräisestä teoriasta — muiden Anaksimandrosta referoivien lähteiden 
perusteella hänen alkuperäinen ideansa on hahmotettu siten, että eri 
eläimet kehittyivät vedessä jonkinlaisten kalvojen suojaamina ja että 
osa niistä nousi kuivalle maalle, puhkoi kalvot tieltään ja alkoi hen- 
gittää ilmaa. Keskustelun loppukaneetti on joka tapauksessa se, että 
niin Anaksimandros kuin ”muinaisen Hellenin jälkeläiset? (eli kaikki 
helleenien heimot) suhtautuivat torjuvasti kalansyöntiin. — KEYKSIN 

x 


HÄISTÄ. ”Keyksin häät” oli Hesiodoksen (700-luku eaa.) nimissä kulke- 
nut runo, jonka yhteys Hesiodokseen kyseenalaistettiin jo varhain, aivan 
kuten Nestorkin tässä tekee. Runon sisällöstä ei ole säilynyt juuri muuta 
kuin ”äidinsyöntiin” viittaava, pidoissa esitetyksi arvoitukseksi tulkittu 
fragmentti. Siinä mahdollisesti tammenterho synnyttää puun, joka syn- 
nyttää tulen, joka (terhoja paahdettaessa) käristää tammenterhon — tuli 
siis ahmii äitinsä ja käristää isoäitinsä (Merkelbach & West, Fragmenta 
Hesiodea). Tässä puhuva Nestor antaa ymmärtää, että runon kirjoit- 
tanut henkilö on vastuussa myös runon yhdistämisestä Hesiodoksen 
tuotantoon. Puhuja (tai sanat hänen suuhunsa kirjoittanut Plutarkhos) 
tuleekin tässä kuin sivumennen ottaneeksi kantaa aikalaiskeskustelussa 
kiistanalaiseen kirjallisuushistorialliseen kysymykseen. Keyks-nimeen 
liittyy kreikkalaisessa mytologiassa toisistaan erillisiä perinteitä. Yhtäältä 
Keyks tunnetaan avioliitostaan Aioloksen tyttären Halkyonen kanssa ja 
toisaalta Thessalian Trakhiksen kuninkaana sekä Herakleen ystävänä ja 
liittolaisena. Liittoon Halkyonen kanssa liittyy muodonmuutostarina: 
molemmat muutettiin kuningaskalastajiksi traagisesti päättyneen ihmis- 
elon jälkeen. 

PLUTARKHOS JA 
ANTIIKIN IHMISEN 
ELÄINSUHDE 





Plutarkhos ja antiikin ihmisen 


eläinsuhde 


Jumala on tehnyt elävän olennon hengissä säilymisen mah- 
dottomaksi ilman, että se tekee vahinkoa jollekulle toi- 
selle elävälle olennolle. — PLUTARKHOs: ”Seitsemän viisaan 


pidot”! 


Modernissa eläinoikeuskeskustelussa Plutarkhoksen nimi otetaan 
usein esille keskustelun varhaisena edeltäjänä. Mikä Plutarkhok- 
sen mielestä sitten oli ihmisen moraalinen velvollisuus toisenlaji- 
sia eläimiä kohtaan, ja minkälaisia oikeuksia toisenlajisilla hänen 
mielestään oli ihmisen maailmassa?? Vastaus ei ole yksiselitteinen. 
Kirjoitelmat eläimistä ovat varsin pieni osa Plutarkhoksen 
mittavaa tuotantoa, mikä viittaisi siihen, ettei ”eläinasia” sit- 
tenkään ollut hänelle kovin keskeinen. Dialogien Eläinten älyk- 
kyydestä ja Gryllos lisäksi hän käsittelee ihmisen eläinsuhdetta 
kaksiosaisessa lyhyessä esseessään Lihansyönnistä sekä siellä täällä 
muuallakin, kuten tähän teokseen suomennetuissa Pitopuheiden 
jaksoissa. Plutarkhoksen kanta voi jäädä epäselväksi, koska hän 
näyttää esittävän myös keskenään ristiriitaisia mielipiteitä. 
Toinen syy Plutarkhoksen kannan moniselitteisyyteen on se, 


että hän jatkoi Platonin (437—347 eaa.) luomaa filosofista dialo- 

giperinnettä. Esimerkiksi edellä oleva lausuma, katkelma dialo- 
gista ”Seitsemän viisaan pidot”, on dialogin henkilön, Solonin, 
mielipide. Kohdassa Solon myös toteaa, että elävä olento syö aina 
kuollutta ruumista ja jumalat ovat kuolemattomia juuri siksi, että 
heidän elämänsä jatkuminen ei ole riippuvainen raatojen syö- 
misestä. ”Seitsemän viisaan pidoissa” kerrotaan kuvitteellisista 
juomapidoista, joihin Kreikan osin myyttiset, osin historialliset 
”seitsemän viisasta” kokoontuvat, joukossa myös Solon (638- 
558 eaa.). Missään muualla tämän ateenalaisen valtiomiehen ja 
runoilijan tuotannossa ei ole tällaista gnostilaissävyistä eli pes- 
simististä ja aineellisen maailman perimmäistä pahuutta koros- 
tavaa pohdintaa, eikä se vastaa Plutarkhoksenkaan tietynlaista 
perusmyönteistä käsitystä ihmisen paikasta maailmassa. Toisaalta 
Plutarkhos pohtii esimerkiksi Eläinten älykkyydestä -dialogissa 
kysymystä paitsi toisenlajisten tappamisen myös yleisen hyväksi- 
käytön oikeutuksesta isänsä Autobuloksen suulla, jonka kanta on 
se, että ihmisellä olisi oltava perustellut syyt, jotta toisen elävän 


olennon surmaaminen olisi oikeutettua. 


Plutarkhoksen elämä 


Plutarkhoksen tarkkaa elinaikaa ei tiedetä. Tästä elämäkertojen 
kirjoittajasta ei ole säilynyt elämäkertaa, mutta hän viittaa usein 
itseensä tai tuntemiinsa henkilöihin kirjoitelmissaan: hän toteaa. 
käyneensä paikalla tai viittaa vaikkapa isoisänsä kertomukseen 
asiasta. Dialogeissaan hän itse saattaa olla minäpuhujana tai hänen 
veljensä, isoisänsä tai poikansa saattavat esiintyä niissä henkilöinä, 


samoin kuin hänen opettajansa Ammonios. Plutarkhos ottaa siis 

usein itsensä, elinpiirinsä ja arkielämän kokemuksensa mukaan 
kirjoituksiinsa. Näin ollen Plutarkhoksen tyyliä voi kutsua esseis- 
tiseksi, koska hän itse on kirjoituksissaan niin vahvasti läsnä. 

Plutarkhos syntyi keisari Claudiuksen aikana ja kuoli keisari 
Hadrianuksen hallituskauden alkupuolella, joten hän eli noin 
vuosien 40-125 välillä. Suurimman osan elämästään Plutarkhos 
puuhaili syrjäisessä Khaironeian pikkukaupungissa, joka sijaitsi 
Boiotian maakunnassa noin satakunta kilometriä Ateenasta 
luoteeseen. Khaironeia oli maineikas lähinnä kahdesta taiste- 
lusta, joista toisessa kreikkalaiset hävisivät makedonialaisille. 
Khaironeia ei sinänsä ollut strategisesti tärkeä paikka, mutta se 
sijaitsi sotimiseen sopivalla tasankoalueella. Boiotian tunnetuin 
kaupunki oli ikivanha ja legendaarinen Theba, Oidipus-tarun 
tapahtumapaikka, jonka jo Aleksanteri Suuri oli hävittänyt maan 
tasalle — säästäen tarinan mukaan kuitenkin runoilija Pinda- 
roksen kotitalon. Toinen Boiotian suuruus oli Hesiodos, maan- 
viljelyseepos Töiden ja päivien sekä Jumalten synnyn kirjoittaja. 
Hesiodos eli 700-luvulla, Pindaros puolestaan 500-luvulla ennen 
ajanlaskumme alkua. Plutarkhos, joka kirjoituksissaan tiheään 
lainasi molempia Boiotian suurrunoilijoita, eli 600-800 vuotta 
myöhemmin. Platonin ja Plutarkhoksen syntymävuosien väli on 
sekin lähes viisisataa vuotta. 

Plutarkhoksen kotimaakunta ja -kaupunki olivat perife- 
riaa, jossa elettiin pitkälti kunniakkaan, kaukaisen menneisyy- 
den muistoista. Kreikkaa hallittiin imperiumin pääkaupungista 
Roomasta käsin, vaikka hallintoalueilla, provinsseissa, oli myös 
itsehallinnolliset elimensä. Roomalaisen eliitin valtataistelut saat- 


toivat tuntua konkreettisesti kaukanakin. Antoniuksen elämä- 

kerrassa (68, 4) Plutarkhos mainitsee isoisänsä isän tarinat, kuinka 
viljaa oli pakkoluovutettava Antoniuksen sotilaille, kunnes tuli 
tieto Antoniuksen häviöstä. Muistelu on sinänsä merkittävä, 
koska se koskee Aktionin (latinaksi Actium) taistelua (v. 30 eaa.), 
jolloin kreikkalaiset kaupunkivaltiot joutuivat lopullisesti Roo- 
man vallan alle. 

Boiotian naapurissa Fokis-maakunnassa sijaitsi Delfoin 
pyhäkköalue, joka oli edelleen toimiva uskonnollinen keskus, 
vaikka sen poliittinen merkitys oli vähentynyt. Dialogissa ”Del- 
foin Pythian oraakkeli ei enää ennusta runomuodossa” Plutark- 
hoksen henkilöt päätyvät siihen, että koska oraakkelille esitetyt 
kysymykset ovat nykyisin niin vaatimattomia, yksityisiä (tyyliin 
”ostanko talon vai en”) eivätkä valtiollisia (”aloitetaanko sota vai 
ei”), ei oraakkelivastaustenkaan tarvitse olla enää runomuotoi- 
sia. Noin vuoden 67 eaa. paikkeilla keisari Nero tosin kävi Del- 
foissa kysymässä tulevia ja kisaamassa Pythian urheilukilpailuissa. 
Plutarkhos oli opettajansa Ammonioksen ja veljensä Lampriaan 
kanssa tuolloin paikalla? Muutama vuosikymmen myöhemmin 
Plutarkhos oleskeli siellä pitkiä aikoja papillisen toimensa vuoksi. 

Khaironeiasta oli Korintin lahden läheisyyden vuoksi helppo 
lähteä muualle. Plutarkhos matkusteli melko paljon Kreikassa, 
Egyptissä (Aleksandriassa), mahdollisesti Lähi-idässä ja tietysti 
Italian niemimaalla. Syntymäkodin varakkuudesta kertoo jo se, 
että hän saattoi opiskella Ateenassa. Nuori mies perehtyi filoso- 
fiaan mutta myös esimerkiksi luonnontieteisiin. Ateenassa eri 
filosofikoulukunnat rekrytoivat opiskelijoita piireihinsä. Eniten 
Plutarkhosta miellytti platonismi ja hän opiskeli Ammonios- 


nimisen filosofin johdolla. Ammonios toimi myös valtiollisissa 

luottamustehtävissä ja saattoi siten olla esimerkkinä filosofian 
ja yhteiskunnallisten toimien yhdistämisestä.“ Toisaalta Plutark- 
hoksen suku oli Boiotian vaikutusvaltaisimpia ja osallistuminen 
valtiollisiin tehtäviin oli hänelle varmasti itsestään selvä velvoite 
— vaatihan se usein omaa rahallista panostusta. Esseessä nimeltä 
”Onko elä huomaamatta (lathe bidsas)’ hyvä ohje?” Plutarkhos 
vastustaa epikurolaista ohjetta kieltäytyä julkisista viroista ja 
kunnianosoituksista. Plutarkhos vastaanotti itse huomattavia 
tunnustuksia elinaikanaan: Rooman, Ateenan ja Delfoin kan- 
salaisuudet, Akhaian maaherran nimellisen tehtävän kunnia- 
konsulin arvonimin, lähettilästehtäviä ja Apollonin pappeuden 
Delfoissa. Plutarkhoksen yhteiskunnallisesta toiminnasta kerto- 
vat paitsi hänen omat mainintansa myös muutamat Delfoista ja 
Eleusiista löytyneet piirtokirjoitukset, kiveen hakatut viralliset 
ilmoitukset ja julkiset kunnianosoitukset. 

Jo Ateenassa Plutarkhos lienee solminut tulevaisuutensa kan- 
nalta hyödyllisiä suhteita Rooman ylhäisön jälkeläisiin, jotka 
myös opiskelivat tässä ”yliopistokaupungissa”. Plutarkhoksen 
ensimmäisiä luottamustehtäviä oli toimiminen kotikaupunkinsa 
lähettiläänä Roomassa.’ Käynneillään Roomassa Plutarkhos piti 
esitelmiä tai luentoja kreikaksi roomalaiselle oppineelle eliittiylei- 
sölle. Hän itse opiskeli latinaa kunnolla vasta keski-ikäisenä, jol- 
loin alkoi toden teolla perehtyä Rooman kirjallisuuteen.* 

Plutarkhoksen puolisolla Timoksenalla saattoi myös olla kir- 
jallisia harrastuksia. Lapsia oli ainakin neljä poikaa ja kuopustytär, 
jonka kuoltua kaksivuotiaana Plutarkhos kirjoitti *Lohdutuskir- 
jeen vaimolleni”.’ Tiedetään, että myös kaksi vanhempaa poikaa 


kuolivat nuorina. Plutarkhoksen kodissa vastaanotettiin vieraan- 

varaisesti niin oppineiston edustajia kuin valtiollisia arvovieraita 
sekä kokoonnuttiin säännöllisesti keskustelemaan eri aiheista. 
Tässä keskustelupiirissä, Plutarkhoksen ”filosofikoulussa”, nuo- 
remmat jäsenet opettelivat väittelyn ja argumenttien rakentelun 
taitoa piirin vanhempien jäsenten opastuksella, kuten Eläinten 
älykkyydestä -dialogin alussa kuvataan. Muun muassa tätä piiriä 
varten Plutarkhos laati kirjoitelmiaan, joita sitten mahdollisesti 


syvensi ja laajensi pyrkiessään saamaan niille laajemman yleisön. 


Teokset 


Plutarkhos omisti kirjoituksiaan niin julkisuuden henkilöille kuin 
läheisilleen. Hän kirjoitti esimerkiksi pojilleen koosteen Plato- 
nin 7imaios-dialogin teemasta, sielun syntymisestä.? Vaikka tie- 
dämme Plutarkhoksen lähipiiristä ja verkostoista melko paljon, 
kirjailijana hän on jotenkin irrallaan ajastaan — hänhän alkoi, 
kuten sanottu, tutustua Rooman kirjallisuuteen varsin myöhään. 
Plutarkhos lainaa kreikkalaisia historioitsijoita mutta ennen kaik- 
kea menneiden aikakausien kreikkalaisia suuruuksia — eniten tie- 
tysti Platonia. Plutarkhos ei tunnu myöskään kommunikoivan 
kirjoituksillaan oman aikansa kreikkalaisten kirjailijoiden kanssa. 
Poikkeuksena on Dion (Khrysostomos) Prusalaisen Olympiassa 
pitämälle puheelle kirjoitettu vastine, joka on kuitenkin kadon- 
nut. Dion oli kotoisin Vähästä-Aasiasta, vietti kiertelevää elämää 
puheita pitäen ja opettaen lähinnä kyynikkofilosofiaa. Hänet las- 
ketaan niin sanottuun toiseen sofistiikkaan kuuluvaksi, mikä kir- 
jallisena liikkeenä todisti kreikkalaisen kulttuurin arvonnoususta. 


Filhellenismi eli kreikkalaismyönteisyys huipentui keisari Hadria- 

nuksen (76—138) toimintaan kirjailijoiden mesenaattina ja suosi- 
jana. Khaironeian suuren pojan kirjallista toimintaa ei kuitenkaan 
ole tulkittu toisen sofistiikan puitteissa. Platonistina Plutarkhos 
halusi tietysti olla leimallisesti filosofi eikä sofisti, vaikka sofisti- 
sanalla ei hänen aikanaan ollutkaan enää klassisen ajan kirjailijoi- 
den kuten Platonin sille antamaa kielteistä leimaa. 

Plutarkhos oli filosofi roomalaisen Ciceron (106—43 eaa.) 
tapaan: ei itsenäinen ajattelija, luova filosofi, vaan yhdistelijä, 
eklektikko, sekä aatehistorioitsija. Plutarkhos toki pohtii ja esit- 
telee kirjoituksissaan itselleen ja piirilleen tuona aikakautena 
keskeisinä pidettyjä teemoja käyttäen rakennuspuinaan Kreikan 
klassisen ja hellenistisen kauden filosofiaa. Hän oli samalla filoso- 
fian popularisoija, mitä antiikin aikana ei pidetty pahana, kuten 
ei renessanssin ja uuden ajan alun Euroopassakaan, jolloin Plu- 
tarkhoksen teoksia luettiin ja lainattiin ahkeraan. Plutarkhoksen 
arvostus kuitenkin notkahti alaspäin 1800-luvulla, antiikintut- 
kimuksen täsmentymisen ja kanonisoitumisen vuosisadalla, jol- 
loin häntä alettiin pitää keskinkertaisuutena, kunnes 1900-luvun 
loppupuolella huomattiin Plutarkhoksen ansiot kulttuurihisto- 
rioitsijana.? Tämä uudelleenlöytyminen on tarkoittanut käytän- 
nössä myös sitä, että Plutarkhoksen teoksista on julkaistu viime 
vuosikymmeninä uusia, ansiokkaita kriittisiä editioita, joissa 
Moralia-sarjan eläinaiheisten kirjoitelmien osalta ovat kunnos- 
tautuneet etenkin italialaiset ja ranskalaiset tutkijat. Uusien edi- 
tioiden myötä Plutarkhoksen kantaa ihmisen eläinsuhteeseen on 
myös arvioitu uusista näkökulmista. 

Plutarkhoksen kirjoitelmat jaetaan kahteen osaan: toisaalta on 


tuotannon tunnetuin osa eli elämäkerrat, toisaalta niin sanotut 

Moralia-sarjan kirjoitelmat. Elämäkertoja on säilynyt kaikkiaan 
48, joista 44 kappaletta muodostavat rinnakkaiset parit, ”parallee- 
lit”, jossa toinen osapuoli on kreikkalainen, toinen roomalainen. 
Plutarkhos omisti paralleelielämäkerrat roomalaiselle kenraa- 
lille, joka toimi senaattorina kahteen otteeseen. Omistuskirjoi- 
tus vaikutusvaltaiselle henkilölle saattoi vaikuttaa myönteisesti 
teoksen vastaanottoon, mutta elämäkertojen eloisa, paikoitellen 
draamallinen tyyli on varmasti yksi tärkeimpiä tekijöitä niiden jo 
antiikin aikana saavuttamaan suosioon. Niiden kerrotaan olleen 
esimerkiksi keisari Marcus Aureliuksen (n. 120—180) lempiluke- 
mistoa. Roomalaisen Suetoniuksen (n. 69—122) Rooman keisa- 
rien elämäkerrat on kirjoitettu samoihin aikoihin, mutta ne ovat 
tyyliltään kaavamaisempia. Elämäkertojen jälkivaikutus on ollut 
voimakas renessanssin ja uuden ajan alussa — hyvin tunnetaan nii- 
den vaikutus Shakespearen draamaan. Yhdysvaltain presidentti 
Henry Truman (1884—1972) piti elämäkertoja yöpöydällään ja 
ylisti niiden olevan mitä parhain innoituksen lähde valtiollisen 
johtamisen alalla. 

Valtaosa elämäkerroista on syntynyt Plutarkhoksen kypsem- 
mällä iällä. Pitkin elämäänsä Plutarkhos kirjoitti kuitenkin myös 
esseitä ja dialogeja monenlaisista aiheista, kuten niin monet muut 
aikalaisensa. Plutarkhoksen kirjoituksia voi verrata aihevalinnoil- 
taan Ciceron ja Senecan (4 eaa.— 65 jaa.) teksteihin. Sinänsä eri- 
koista on kuitenkin se, että Plutarkhokselta on säilynyt eriaiheisia 
kirjoitelmia niin kattavasti. Antiikin filosofin tekstien säilymisen 
jälkipolville takasi yleensä hänen filosofikoulunsa, joka saattoi 
toimia myös tekstien suodattimena, valikoijana. Plutarkhok- 


sen tapauksessa tekstit säilyivät varmastikin aluksi varsin katta- 

vasti ennen kaikkea hänen vaikutusvaltaisen perheensä piirissä. 
Muutama vuosisata myöhemmin niitä siteerattiin tai käytettiin 
lähteenä, kuten ilmenee esimerkiksi 400-luvulla eläneen tieto- 
kirjailijan Stobaioksen kirjoituksista tai seuraavalla vuosisadalla 
eläneen Eunapioksen kirjoittamasta filosofeja ja sofisteja esittele- 
västä koosteesta. Vaikka Eunapios ei kelpuuttanut Plutarkhosta 
elämäkerran aiheeksi, hän viittaa Plutarkhokseen arvostavasti ja 

Niin sanottu Lamprias-katalogi (Plutarkhoksen veljen nimissä 
kulkeva luettelo Plutarkhoksen kirjoitelmista) sisältää elämäker- 
rat pois lukien 187 otsikkoa, joista meille on säilynyt 77. Näiden 
lisäksi on muutamia, jotka eivät sisälly Lamprias-katalogiin — esi- 
merkiksi Lihansyönnistä on sellainen. Säilyneitä kirjoitelmia on 
arvioitu olevan ehkä vain noin kolmannes siitä, mitä Plutarkhos 
tosiasiallisesti kirjoitti ja ”julkaisi”. Plutarkhosta voi siten pitää 
tuotteliaana kirjoittajana antiikinkin mittapuulla arvioituna. 
Muutamat kirjoitelmat ovat kuitenkin epäperäisiä eli ne eivät ole 
Plutarkhoksen laatimia. 

Vasta Bysantin ajalla tekstit koottiin yhteen ja yhteisnimeksi 
vakiintui ”Eettisiä kirjoitelmia? — latinaksi Moralia. Moralia- 
sarjassa on runsaasti kirjoitelmia muiltakin tiedonalueilta kuin 
moraalifilosofiasta, kuten yleistajuisia luonnontieteellisiä teoksia 
(”Kuun pinnalla näkyvistä kasvoista”), vertailevaa uskontotiedettä 
(”Oraakkeleiden häviämisestä”), antropologiaa ja sukupuolen- 
tutkimusta (”Spartalaisten naisten lausumia”), kirjallisuuden- 
tutkimusta (”Aristofaneen ja Menandroksen vertailu”), arkipäivän 
moraalifilosofiaa (”Miten hyötyä vihamiehistään?”) sekä aidosti 


filosofisia pohdintoja. 

Moralian kirjoitelmista osa on esseemuotoisia tekstejä ja osa 
oppikirjamaista esittelyä jostakin aiheesta; muutama on kysymys- 
ja vastausmuodossa ja loput filosofisia dialogeja Platonin dialo- 
gien tyyliin. Platonin dialogien tapaan Plutarkhoskin kehystää 
vuorokeskustelunsa yleensä jollakin tilanteella — dialogi tapah- 
tuu tietyssä paikassa ja tiettynä ajankohtana. Plutarkhos on var- 
sin taitava miljöön kuvaaja. Edellä mainittu keskustelu Delfoin 
oraakkeleista alkaa mainiolla kuvauksella Delfoista matkailu- 
nähtävyytenä, jossa oppaat esittelevät patsaita ja piirtokirjoituk- 
sia kauempaakin tulleille matkailijoille.'° Dialogien keskustelijat 
ovat yleensä historiallisia henkilöitä, kuten usein Platonillakin, 
ja keskustelujen aiheet heijastelevat niitä teemoja, joista Plutark- 
hoksen piirissä oltiin kiinnostuneita. Väliin keskustelu pelkistyy 
yhden henkilön pidemmäksi monologiksi. 

Antiikin teksteille on tyypillistä polveilevuus, jolloin asiat tun- 
tuvat välillä hukkaavan punaisen lankansa erilaisiin välihuomau- 
tuksiin ja poikkeamiin. Nykylukijalle vaikeuksia tuottavat tietysti 
myös oudot nimet ja ylipäänsä samalla kertaa outo ja tuttu kult- 
tuuripiiri. Plutarkhos viittaa sekä klassisen että hellenistisen ajan 
kreikkalaisiin kuuluisuuksiin (kirjailijat, kuvataiteilijat, tunnetut 
poliitikot) kuten myös oman aikansa roomalaisiin, esimerkiksi 
keisareihin. Pitopuheissa keskustelijoina on tunnettuja nimiä, 
kuten Empedokles ja Sulla, jotka ovat kuitenkin vain kuuluisien 
edeltäjiensä kaimoja. 

Plutarkhoksen kirjoitelmien yleisönä oli kreikkalaisen sivis- 
tyneistön lisäksi Rooman imperiumin roomalainen lukeneisto. 
Roomalaisille kreikkalaisuus oli yhtäältä ihailtavaa ja esikuvallista, 


mutta toisaalta oman ajan kreikkalaisia pidettiin rappeutuneina — 

ei sen veroisina kuin nämä olivat Kreikan klassisella ”kulta-ajalla” 
olleet. Näillä kirjoituksillaan Plutarkhos kumarsi Rooman impe- 
riumin suuntaan mutta osoitti, ettei Hellaan hengenelämä edes 
sen syrjäisemmissäkään kolkissa ollut suinkaan kuollut. Toisaalta 
kirjoittaessaan esimerkiksi eläinaiheesta hänen täytyi kirjoittaa 
siitä niin, että se oli ymmärrettävää hänen roomalaiselle yleisöl- 
leen. Pohtiessaan ihmisen ja eläimen suhdetta Plutarkhos osallis- 
tui laajempaan keskusteluun, jonka teemat olivat muotoutuneet 


jo klassisen kauden lopulla ja hellenistisen kauden alussa. 


Ihmiset ja eläimet Plutarkhoksella sekä antiikin keskustelussa 


Plutarkhos pohdiskeli tai sivusi ihmisen ja toisenlajisten eläinten 
suhdetta useissa kirjoitelmissaan, kuten vain osittain säilyneessä 
esseessä Lihansyönnistä sekä dialogeissa Eläinten älykkyydestä ja 
Gryllossekä Pitopuheiden otteissa. Näitä Plutarkhoksen kirjoituk- 
sia lainaava uusplatonikko Porfyrios saattaa teoksessaan ”Pidät- 
täytyminen sielullisten olentojen syömisestä? käyttää jotakin 
vielä neljättä, Plutarkhoksen kadonnutta eläinaiheista kirjoitel- 
maa.'! 

Plutarkhos käsitteli aihetta myös muutamissa muissa kirjoitel- 
missaan.'* Pitopuheiden neljännen kirjan (tässä suomennetussa) 
viidennessä luvussa pohditaan esimerkiksi sitä, miksi egyptiläiset 
palvovat eläimiä. Samaa kysymystä Plutarkhos tarkasteli egyp- 
tiläistä uskonnollisuutta laajemmin esittelevässä ”Isiksestä ja 
Osiriksesta”, jossa esitellään muun muassa ajatus eläinten symbo- 
lisesta arvosta (symbolikon). Eläimiä luonnontieteellisestä näkö- 


kulmasta Plutarkhos käsittelee kysymysten ja vastausten muotoon 

rakennetussa kirjoitelmassa ”Luonnonilmiöiden syistä”, jossa osa 
kysymyksistä on ilmeisesti kuitenkin epäperäisiä.'? 

Kirjoitelmissaan Plutarkhos käyttää eläimistä yleensä Aris- 
toteleen myötä mahdollisesti yleistynyttä termiä zöon, ”elävä 
olento, eläin”, villieläintä tai luonnonvaraista eläintä tarkoittavaa 
sanaa ther (tai diminutiivia 1h2rion) sekä tietysti lajinimiä. Toi- 
saalta kirjoitelmissaan Kiintymys jälkeläisiin ja ”Sattumasta” hän 
käyttää eläimistä termiä 4/0ga, jota stoalaiset suosivat ja joka yleis- 
tyikin roomalaisajalla tarkoittamaan eldimia.'* Alogos tarkoittaa 
”järjetöntä” tai/ja ”puhetta vailla olevaa”, ja aloga on lyhentymä 
sanoista aloga zoa, ”järjettömät eläimet”. 

Kirjoituksissa Kiintymys jälkeläisiin ja ”Sattumasta” ilmenevä 
eläinkäsitys tuntuu poikkeavan Plutarkhoksen muualla esittä- 
mästä — ennen kaikkea korostaessaan ihmisen ja toisenlajisten 
välistä eroa muutenkin kuin terminologialtaan. Toisaalta esimer- 
kiksi Plutarkhosta ja antiikin eläinpsykologiaa tutkinut Fran- 
cesco Becchi on sitä mieltä, ettei ristiriitaa ole: näissä kohdissa 
Plutarkhos vain jättää sanomatta, että aloga zõa, ”järjettömät eläi- 
met”, ovat nimestään huolimatta osallisia jonkinlaisesta järjelli- 
syydesta.'° Sitä paitsi ihmisen ylivertainen älykkyys asettuu näissä 
kirjoitelmissa moitittavaan valoon: juuri se tekee ihmisen alttiiksi 
haluamaan turhanpäiväisiä asioita. Esimerkiksi eläinten kiinty- 
mys jälkeläisiin on ikään kuin puhtaampaa. Tällaisia ajatuksia 
Plutarkhos esittää selkeästi myös Grylloksessa. 

Jos Kiintymys jälkeläisiin on sovitettavissa Plutarkhoksen 
jossain määrin eläinmyönteiseen kokonaisnäkemykseen, on 
”Sattumasta”-essee jo vaikeampi pala.” Tässä kirjoituksessa Plu- 


tarkhos päätyy näet melko karkeaan ihmiskeskeisyyteen. Siteera- 

ten ensin Platonia Plutarkhos mainitsee eläinten (a/oga) syntyvän 
maailmaan valmiina, kun taas ihminen syntyy alastomana ja 
vailla puolustuskeinoja.'* Koska ihminen on kuitenkin järjellinen 
sekä keskittymis- ja harkintakykyinen, hän pystyy puolustautu- 
maan ja alistamaan eläimet valtaansa. Eläimillä on monia avuja, 
jotka ovat hyödyksi ihmisille. Hevonen on nopea jaloistaan, ja 
se juoksee ihmisen takia. Koira on hyvä taistelija, ja siksi se saa 
vartioida ihmistä. Kala on mitä makein ja sika ”paljonlihainen” 
(polysarkos), ja ihmisille se on ravintoa ja ruoan lisuketta (opson).”? 
Norsu on suurin eläin ja ihmeteltävä katsella, mutta kesytettynä 
se on ihmisen leikkikalu (paignion) sekä juhlien vetonaula opit- 
tuaan tanssimaan ja polvistumaan. Tällaiset näytökset osoittavat, 
miten pitkälle ihmisen äly ulottuu, kuinka ihminen on kaikkien 
muiden olentojen ”yläpuolella” (Ayperano).”” Viimeksi mainittu 
kohta poikkeaa sävyltään tyystin siitä, mitä Grylloksessa ja Eläinten 
älykkyydestä -kirjoitelmassa sanotaan opetetuista eläimistä. Edel- 
lisessä eläinten opettamista ihmisiä viihdyttäväksi sirkuseläimeksi 
pidetään turhanpäiväisenä eläimen oman elämän kannalta mutta 
jälkimmäisessä osoituksena eläinten oppimiskyvystä. Eläinten 
älykkyydestä -kirjoitelmassa esitellään kotieläinten käyttöä myös 
työtovereina (synerga), eli eläinsuhteen kuvaus ei korosta vain 
herruutta vaan myös yhteistyötä?! 

Kreikkalais-roomalaiseen keskusteluun ihmisen eläinsuhteesta 
eittämättä kuului edellä kuvatun kaltainen korostettu ihmiskes- 
keisyys. Kreikkalaisen Ksenofonin (n.430—355 eaa.) Muistelmia 
Sokrateesta dialogissa ja roomalaisen Ciceron ”Jumalten olemuk- 
sesta” -dialogissa se esitetään puhtaimmin. Jälkimmäisessä dialo- 


gissa Balbus-niminen stoalainen toteaa, että kuu ja aurinko on 

luotu ihmisten takia; lampaat sen takia, että tarjoavat ihmisille 
villaa, koirat ihaillakseen isäntäänsä ja ollakseen vihaisia vieraille 
ja niin edelleen. 

Plutarkhoksen ”Sattumasta”-esseen tarkoituksena on kuiten- 
kin tähdentää sattuman, tykhen, jota tuohon aikaan palvottiin 
kansan piirissä jumaluutena, sittenkin melko vähäistä osuutta 
ihmiselämässä. Lisäksi ihminen pystyy suurempaan elämänhal- 
lintaan hallitessaan toisenlajisia: ”me otamme niiden hunajan, 
me lypsämme niitä, me viemme ja kuljetamme niitä minne tah- 
domme eli hallitsemme niitä täysin”. Ihminen toimii siis ikään 
kuin toisenlajisten kohtalona, mutta eikö tällaisesta pohdinnasta 
ole vain kukonaskel sen kyseenlaistamiseen, millä perusteella 
ihmisellä on oikeus vallita eläimiä siten kuin vallitsee? Missä kul- 
kevat hallitsemisemme rajat? 

Plutarkhos viittaa eläimiin ja ihmisen eläinsuhteeseen tietysti 
siellä täällä myös elämäkerroissaan. Esimerkiksi Aleksanteri Suuren 
elämäkerrassa hän kertoo Aleksanterin kiintymyksestä hevoseensa 
Bukefalokseen sekä omistajistaan huolehtivista taistelunorsuista.”* 
Tunnettu katkelma Cato vanhemman elämäkerrasta ansaitsee 
tulla tässä suomennetuksi. Roomalainen valtiomies Marcus Por- 
cius Cato (234—149) muistetaan hokemastaan ”Muuten olen sitä 
mieltä, että Karthago on hävitettävä”, jonka hän aina liitti senaa- 
tissa pitämänsä puheen lopuksi, liittyipä se aiheeseen tai ei. Cato 
oli tasavaltaisen roomalaisuuden henkilöitymä, joka tunnettiin 
paitsi askeettisesta elämäntavastaan myös kielteisinä pitämiensä 
kreikkalaisten kulttuurivaikutteiden vastustajana. Plutarkhos 
ihaili Caton lujaa luonnetta ja kohtuullisuutta mutta arvosteli 


Caton liiallista kitsautta tästä kirjoittamassaan elämäkerrassa: 

Itse en kyllä hyväksy hänen tapaansa kohdella orjiaan kuin 
kuormajuhtia: hän käytti orjansa loppuun, ja kun heistä 
tuli vanhoja, hän osoitti suurta kitsautta myymällä heidät. 
Lempeys (khréstotés) on kuitenkin laajempi käsite kuin 
oikeudenmukaisuus: luonnostaanhan me sovellamme lakia 
ja oikeutta vain kaikkeen inhimilliseen, mutta kun on kyse 
hyvistä töistä ja armollisuudesta (kAaritas), ne virtaavat 
ikään kuin ehtymättömästä lähteestä — aina eläimiin asti. 
Niinpä kunnollisen ihmisen sopii huolehtia hevosistaan 
silloinkin, kun ne ovat vanhoja, ja koiristaan muulloinkin 
kuin vain kun ne ovat vielä pentuja (...) 

Me emme saa kohdella sellaisia, joilla on sielu, ikään 
kuin ne olisivat jalkineita tai taloustavaroita heittäen ne 
roskiin heti kun niistä tulee hyödyttömiä eivätkä ne kel- 
paa enää palvelukseen. Meidän pitäisi totuttautua olemaan 
aina lempeitä ja hyviä, kun olemme tekemisissä sielullisten 
kanssa, jollei muusta syystä kuin siitä että se toimii harjoi- 
tuksena lempeyteen kanssaihmisiämme kohtaan. 

Itse en todellakaan myy edes härkää, joka on tehnyt 
minulle töitä, vain sen takia, että se on tullut vanhaksi, saati 
sitten vanhaa orjaa irrottaen hänet tutusta ympäristöstään 
ja elämäntavastaan, kuin kotimaastaan, jonkin mitättömän 
summan vuoksi — ja onhan hän toki hyödytön niille, jotka 
hänet myyvät, kuin myös niille, jotka hänet ostavat. 

Cato sen sijaan kerskaili kuten tavallista sillä, että oli 
jättänyt Espanjaan hevosen, joka oli hänet sinne kantanut, 
tavoitellessaan konsulinvirkaansa. Hän väitti, ettei muka 


halua maksattaa kaupunkilaisilla hevosen takaisin tuontia.” 

Sekä kotieläimet että orjat kuuluivat kreikkalaisen talouden, 
oikoksen, piiriin mutta arvojärjestyksessä tietysti sen äärialueelle. 
Niinpä ajatus kotieläimen saamasta arvokkaasta tai edes säälli- 
sestä vanhuudesta on samaa luokkaa kuin kysymys vanhan orjan 
kohtalosta: myydäkö, pitääkö elättinä vai vapauttaako orja? Van- 
han orjan vapauttamisen voi ajatella vertautuvan vanhan hevosen 
heitteillejättöön: ei ajateltu, miten orja tai vanha kotieläin selviää 
”vapaana”. Katkelma, niin omaelämäkerrallinen kuin se varmasti 
onkin, ei kuitenkaan paljasta, antoiko Plutarkhos vanhojen hevos- 
tensa ja kyntöhärkiensä kohdata luonnollisen kuoleman vapaasti 
laiduntaen vai antoiko hän yksinkertaisesti surmata työntekoon 
kelpaamattomat kotieläimet (ajatuksena siis, että työnteon kulut- 
taman eläimen on parempi antaa kuolla). Tässä katkelmassa hän 
kuitenkin selkeästi vastustaa eläimen pitämistä esineenä — seikka, 
joka monien mielestä on otettava eläinoikeuskeskustelun lähtö- 
kohdaksi. 

Katkelmassa kiinnittää huomiota lempeyden (tässä khröstote;, 
yleensä praotés) korostaminen kaikkia sielullisia — toisin sanoen 
ihmisiä ja toisenlajisia eläimiä — kohtaan. Se kalskahtaa kristilli- 
seltä ja tuntuu olevan vieras ajatus platonistille. Kuitenkin myös 
Platon puhui lempeydestä tai kesyydestä (Aémerotés), jotka olivat 
harmonisen sielun edellytyksiä, ja esitti, että vahingonteko vahin- 
goittaa eniten vahingontekijää itseään.” Monet muutkin ajatte- 
lijat — myöhemmin esimerkiksi Immanuel Kant — perustelivat 
eläinten hyvää kohtelua tällaisista välineellisistä, ihmistä itseään 
hyödyttävistä syistä. Eläinten älykkyydestä -kirjoitelmassaan Plu- 
tarkhos kuitenkin puhui myös ihmisen ja toisenlajisten ”saman- 


heimoisuudesta” (Aomofylia). 

Plutarkhoksen eläinsuhteessa ongelmalliseksi on koettu hänen 
toimimisensa Delfoissa Apollonin pappina ilmeisesti noin vuo- 
den 100 paikkeilta kuolemaansa saakka, mahdollisesti jo aiem- 
min. Siitä kertovat paitsi viittaukset pappeuteen hänen omissa 
kirjoitelmissaan myös Delfoista löydetyt kaksi piirtokirjoitusta, 
joissa toisessa Plutarkhosta kutsutaan filosofiksi ja toisessa papiksi 
(Aiereus). Filosofin tai älymystön edustajan toimiminen eri kult- 
tien pappeina ei ollut epätavallista roomalaisaikana sen enempää 
kuin Kreikan klassisena aikanakaan. Esimerkiksi tragediarunoi- 
lija Sofokles toimi Apollon-kultin pappina klassisessa Ateenassa.” 
Mutta mitä tällainen kunniapappeus sitten merkitsi? Delfoin 
temppelialue ei todellakaan ollut se henkevä, hiljainen (tosin 
turistien suosima) raunioalue Parnassos-runovuoren rinteellä, 
mitä se on nykyisin. Delfoi oli antiikin aikana myös teurastamo, 
jossa kaikuivat teurastettavien uhrieläinten huudot ja alttarilla 
virtasi alituinen uhrieläinten veri. 

Kreikassa pappeus (myös papittarena toimiminen) saattoi 
olla periytyvä toimi, mutta pappeuden pystyi myös ostamaan. 
Papiksi oli mahdollista tulla myös arvalla valittuna tai viran saat- 
toi saada kunnianosoituksena. Papin tärkeimmät tehtävät olivat 
uhrirituaalin valvonta ja temppelin taloudenhoito. Delfoin kal- 
taisella tärkeällä temppelialueella eläinuhrit olivat jokapäiväinen 
näky — jollei Apollonille niin jollekulle muulle jumaluudelle. 
Eläinten sisälmyksistä myös ennustettiin. Papeilla saattoi olla 
apulaisia, tai pappi hoiti itse sellaisia tehtäviä kuin hierothyts eli 
uhrin toimeenpanija, mageiros eli lihan leikkaaja (sana tarkoittaa 
myös kokkia) ja kreonomos, joka jakoi eläimen lihat esimerkiksi 


sen suvun jäsenille, jotka olivat suorittaneet uhrin. 

Kirjoitelmassaan ”Pitääkö vanhan miehen osallistua val- 
tiollisiin tehtäviin? Plutarkhos viittaa suoraan pappeuteensa 
todetessaan, ettei aio luopua ”Pythian Apollonin palvelemisesta 
(leitourgein)”. Sitten hän luonnehtii palvelusta uhritoimitusten 
suorittamisena (thyezn), kulkueissa kulkemisena (pompein) ja 
osallistumisena kuoroesityksiin (£/orein).? Vaikka tässä kohdassa 
käytetyt kreikankieliset verbit selkeästi viittaavat rituaaliseen 
toimintaan, keisariajalla ne ovat merkitykseltään jo varsin kulu- 
neita. 

Lihansyönnistä-esseensä alussa Plutarkhos kirjoitti ihmette- 
levänsä sitä, joka alkoi syödä lihaa: ”Kuinka hän kykeni katso- 
maan teurastamista — kurkun leikkaamista, nahan nylkemistä ja 
jäsenten irrottamista? Kuinka hänen nenänsä sieti teurastuksesta 
lähtevän löyhkän?” Samassa kirjoitelmassa hän puhuu myös siitä, 
miten eläimen kauneus ja ääntely, joka on itse asiassa pyyntö 
säästää sen henki, ei yleensä estä ihmisiä sitä tappamasta.” Miten 
Plutarkhos itse sitten saattoi toimia uhrieläinten teurastajana eli 
pappina? 

Plutarkhoksen eläinsensitiivisiä kirjoitelmia on pidetty nuo- 
ruudentöinä tai/ja retorisina harjoituksina. Viimeksi mainittu 
tarkoittaa sitä, että harjoitellakseen retorisia taitojaan opiskelija 
puolustaa esimerkiksi kasvissyöntiä, vaikkei sitä aidosti kan- 
natakaan. Selkeimmän käsityksen Plutarkhoksen kannasta saa 
Eläinten älykkyydestä -dialogin alkupuolen kohdasta, jossa mai- 
nitaan ensin esisokraatikko Empedokleen (495—435 eaa.) kanta, 
ettei sielullisia olentoja saanut surmata lainkaan. Autobulos eli 
Plutarkhoksen isä mainitsee kuitenkin poikansa Plutarkhoksen 


johdattavan Platonin johdolla ihmisiä Empedoklesta maltilli- 

semmalle linjalle.” Tämän lievemmän kannan mukaan eläinten 
surmaamista ja vahingoittamista on vältettävä, mutta eläimen saa 
surmata paitsi itsepuolustukseksi myös välttämättömäksi ravin- 
noksi. 

Tuolloin — dialogin fiktiivisessä ajassa — Plutarkhos edusti 
siis kantaa, että eläimiä voi syödä ja siten myös uhrata juma- 
lille. Sellaisella vakaumuksella uhripapin toimia saattoi hyvin- 
kin hoitaa. Plutarkhos saattoi myös olla esimerkiksi sitä mieltä, 
että uhrirituaali oli välttämätön siksi, että jo eläessään uhrieläin 
ikään kuin kuului jumalalle. Se saattoi saada usein toisenlaisen, 
paremman kohtelun kuin muut kotieläimet ja laiduntaa erillisillä 
laitumilla; se oli ”valittu”. Pappina hän ei varmastikaan pystynyt 
vaikuttamaan eläinten teurastustapaan, jonka rituaali määritti. 
Jos oletetaan, että kunniapappeus oli eräänlainen seurusteluvirka, 
hän saattoi ehkä vältellä itse uhritoimitusta tai osallistumista sen 
veriseen osaan etääntyen tällöin eläimen kokemuksesta. Toisaalta, 
miksei Plutarkhoksen herkistyminen eläinten kärsimyksille olisi 
voinut tapahtua juuri silloin, kun hän toimi Delfoissa pappina 
joukkoteurastusten keskellä? 

Fläinuhrit olivat merkittävä osa antiikin ihmisen elämää, ja 
kirjallisuudessa niihin viitataan usein, mutta yleensä varsin viit- 
teellisesti. Harvinaista sinänsä kuitenkin on eläytyminen uhrielai- 
men rooliin, kuten Plutarkhos tekee Lihansyönnistä-esseessään. 
Niin tekee myös roomalainen Ovidius (n. 43 eaa.— 17 jaa.), joka 
runomuotoisessa suurteoksessaan Metamorfoosit antaa Pythago- 
raan puhua laajalti maailmankuvastaan ja kysyä muun muassa: 
”Kuka viiltää vasikan kaulan veitsellä ja kuuntelee liikuttumatta 


sen säälittävää ääntelyä? Kuka voi teurastaa karitsan, joka määkyy 

pienen lapsen äänellä? Tai syödä lintua, jota vähän aikaa sitten on 
itse ruokkinut? Miten se muka eroaa murhasta? (...) Kyntäköön 
härkä ja kuolkoon luonnollisen kuoleman, antakoon lammas vil- 
laa talven viimaa vastaan ja kuttu maitoa. Annetaan ansojen ja 
verkkojen olla (...).”?' 

Kreikkalais-roomalaisessa maailmassa näyttää olevan kaksi 
ajanjaksoa, jolloin ihmisen suhdetta toisenlajisiin — ja etenkin 
eläinuhrien historiaa ja välttämättömyyttä — pohdittiin niin, että 
se näkyy kirjallisissa lähteissä. Toinen oli Kreikassa klassisen ja 
hellenistisen kauden taite ja toinen Rooman vallan kauden ensim- 
mäiset vuosisadat. Molemmissa keskustelun on todennäköisesti 
herättänyt pythagoralaisuus, joka ajanlaskumme taitteessa nousi 
vahvasti esiin uuspythagoralaisuutena. Samalla oli virinnyt kes- 
kustelu siitä, saako ihminen ylipäänsä käyttää eläimiä hyväkseen. 

300-luvulla ennen ajanlaskumme alkua Aristoteles antoi eläin- 
tieteellisissä teoksissaan runsaasti esimerkkejä siitä, miten nokke- 
lasti eläimet sopeutuvat ympäristöönsä, käsitellen ihmistäkin vain 
biologisesta näkökulmasta, lajina lajien joukossa. Toisaalta etiik- 
kaa ja politiikkaa käsittelevissä teoksissaan Aristoteles todisteli 
ihmisen ylivertaisuutta ja eläinten havaintomaailman kapeutta. 
Leijona kuulee härän mylvivän mutta ei miellä sitä härkänä vaan 
ainoastaan ruokana.” Aristoteles painotti, ettei ihmisellä ja eläi- 
mellä ole todellisten olemusten tasolla mitään yhteistä (koinon), 
joten aito ystävyys (filia) tai oikeudellinen suhde (dikaion) ei ole 
mahdollinen.” Aristoteleen kollega ja seuraaja koulun johtajana, 
Theofrastos (371—287 eaa.), esitti sen sijaan teoksessaan ”Hurs- 
kaudesta” Empedokleelle palautuvan ajatuksen elävien olentojen 


samanlaisuudesta tai samaan ”kotiin” tai sukuun kuulumisesta 

(oikeios> oikos, ”koti”). Vaikka esisokraatikot saattoivat jakaa aja- 
tuksen elävien olentojen perimmäisestä samanlaisuudesta (sama 
alkuperä), Empedokles veti ajatuksesta äärimmäisen johtopää- 
töksen: minkä tahansa sielullisen tappaminen on sen elämän 
varastamista ja perimmiltään väärin. Stoalaisen koulukunnan 
kolmas johtaja Khrysippos (n. 279—207 eaa.) osallistui keskuste- 
luun tunnetuin ylilyönnein: eläimet olivat olemassa vain ihmisten 
hyödynnettäviksi — sikakin on tietysti sielullinen, mutta sen sielu 
on olemassa sitä varten, että se pitää sianlihan tuoreena ihmisen 
syötäväksi. 

Theofrastoksen ja Plutarkhoksen väliseen ajanjaksoon mah- 
tuu useita eläinaiheesta kirjoittaneita ajattelijoita. Ateenan kol- 
men filosofikoulun johtajat lähetettiin vuonna 155 eaa. Roomaan 
neuvottelemaan lievennystä Ateenalle langetetusta sotarikos- 
sakosta. Roomassa johtajat pitivät yhteisesitelmän, jossa pyrkivät 
kumoamaan toistensa väitteitä. Platonin koulun eli Akatemian 
johtajan Karneadeen esityksestä on säilynyt lyhyt kuvaus Ciceron 
”Valtiosta”-dialogissa (De re publica). Karneades muun muassa 
kysyi, voisivatko eläimet kuulua inhimillisen oikeuden piiriin, 
jolloin eläinten vahingoittaminen olisi rikoksenalaista (scelus est 
igitur nocere bestiae). Vaikka skeptisen suuntauksen edustajan 
Karneadeen kysymys saattoi olla retorinen ja pyrkiä vain osoit- 
tamaan luonnollisen, kaikkia eläviä olentoja koskevan oikeuden 
mahdottomuutta, se silti kyseenalaisti stoalaista ihmiskeskeistä 
ajattelua. Karneades nimesi ajatuksen eläinten oikeudesta Pyt- 
hagoraan ja Empedokleen käsitykseksi. Valitettavasti emme tiedä 
Karneadeen pitämän puheen tästä osasta enempää. 


Stoalainen Poseidonios (n.135—51) vastusti kuitenkin 

koulukuntansa ajatusta siitä, että haluava sielunosa olisi täysin 
irrationaalinen, mikä johtaa siihen, että eläimet eivät Poseido- 
nioksen mielestä olleet täysin vailla järkeä eivätkä siis vain seuraa 
impulssejaan. Roomalaisessa stoalaisuudessa esimerkiksi Seneca 
(n. 4 eaa. — 65 jaa.) ruoski ihmisten ahneutta rinnastamalla sen 
eläinten vaatimattomaan elämäntapaan. Eräässä kirjeessään 
Seneca esittelee ystävälleen eläinten synnynnäistä tietoa ja ”itse- 
rakkautta”, toisin sanoen itsesuojeluvaistoa, hyvin samaan tapaan 
kuin myöhemmin Plutarkhos Grylloksessa. Seneca myös ylistää 
mehiläisten taitavuutta pesien rakentajina ja hämähäkkiä ver- 
kon kutojana. Toisessa kirjeessään Seneca kertoo päätymisestään 
nuorena miehenä kasvissyöjäksi, mistä myöhemmin isänsä pyyn- 
nöstä luopui.” Stoalainen koulukunta ei siis ollut lausunnoissaan 
yksiselitteisesti eläinkielteinen, kuten esimerkiksi Plutarkhoksen 
eläinaiheiset teokset antavat ymmärtää. Toisaalta Plutarkhos viit- 
taa nimenomaan varhaisstoalaisiin. 

Juutalaisen Filon Aleksandrialaisen (20 eaa. — 40 jaa.) dialogi 
”Aleksandros eli ovatko järjettömät eläimet järjellisiä? tuntuu 
jo otsikollaan ennakoivan Plutarkhoksen eläinaiheisia dialogeja. 
Filonin teksti on tosin säilynyt vain armeniankielisenä käännök- 
senä, ja sen aitous on toisinaan kyseenalaistettu. Siinä referoidaan 
Filonin sisarenpojan Aleksandroksen pitämää luentoa, jossa tämä 
puolusti eläinten rationaalisuutta, mitä Filon itse uskonnollisista 
syistä vastusti. Myös ensimmäisellä vuosisadalla eläneen rooma- 
laisen Plinius vanhemman ”Luonnonhistoriassa” (Naturalis histo- 
ria) on lukuisia esimerkkejä eläinten neuvokkuudesta. 

Eläinaiheista keskustelua siis käytiin klassisen kauden lopusta 


lähtien — ehkä satunnaisesti ja marginaalisesti mutta aina aihee- 

seen palaten. Eläimet toimivat antiikin moraalifilosofisessa kes- 
kustelussa eräänä lähtökohtana tai vertailuesimerkkinä. Kuten 
sanottu, ilmeisesti muun muassa uuspythagoralaisuuden herät- 
teestä eläintematiikka nousi ensimmäisellä vuosisadalla ylei- 
semmin keskustelunaiheeksi.? Plutarkhoksenkin piiriin kuului 
pythagoralaisia tai pythagoralaisuudesta kiinnostuneita henki- 
löitä, kuten Filinos.** Pythagoraasta ja pythagoralaisista liikkui 
monenlaisia tarinoita. Kirjoitelmassaan ”Miten hyötyä vihamie- 
histään? Plutarkhos mainitsee Pythagoraan ostaneen linnustajilta 
lintuja ja kalastajilta kaloja päästääkseen ne sitten vapaiksi. Hänen 
tulkintansa mukaan Pythagoras pyrki totuttamaan ihmiset pois 
raakuudesta ja ahneudesta.” 

Uuspythagoralaisuuden lisäksi toinen syy mahdolliseen 
herkkyyteen eläinten kohtelun suhteen Rooman keisariajalla 
saattoi olla yhteiskunnan raju muutos: laajeneva Rooman impe- 
riumi on verrattavissa globaalistuvaan maailmaamme. Lyhyessä 
ajassa valtava uusien kulttuurivaikutteiden hyöky ja samalla 
taloudellinen nousukausi (provinssien rikkauksien virratessa 
Italian niemimaalle) kohtasi agraariin yksinkertaisuuteen tot- 
tuneen roomalaisen, mikä jännite purkautui keskittymisessä 
vatsanpalvontaan ja pakonomaiseen huvitusten etsimiseen. 
Fläintaistelunäytökset, jotka laajemmin olivat alkaneet toisella 
vuosisadalla ennen ajanlaskumme alkua, päätyivät pöyristyttä- 
viin ylilyönteihin, kun keisarit näyttivät mahtiaan teurastaen 
areenoilla muutamassa päivässä jopa kymmeniätuhansia eläimiä. 
Luonnonvaraisten eläinten massatuonti Afrikasta ja Lähi-idästä 
eläintaisteluareenoille oli organisoitua toimintaa. 


Plinius mainitsee Rooman ensimmäisen pysyvän amfi- 

teatterin avajaiset (v. 29 eaa.), jolloin surmattiin 500 leijonaa ja 
kaksikymmentä elefanttia. Cicero puolestaan kertoo tunnetun 
tapauksen kenraali Pompeiuksen järjestämästä eläintaistelunäy- 
töksestä, jossa yleisö äkkiä suuntasikin suopeutensa norsuihin 
ihmisten sijaan. Jopa Cicero pohti, voisiko yleisön myötätunto 
norsuja kohtaan kertoa eräänlaisesta sukulaisuudesta niiden 
kanssa (cum genere humano societatem).*’ On kuitenkin muistet- 
tava, että petonisäkkäisiin saatettiin suhtautua pitkälti vihollisina, 
jotka ansaitsivat kuoleman — tunnettiin siis puhdasta petovihaa. 
Jo Aristoteles oli puhunut oikeutetusta sodasta villipetoja vas- 
taan.*? Myyttiset urotöiden tekijät, kuten Herakles, nimen- 
omaan ”puhdistivat” maankamaran kamaliksi koetuista pedoista. 
Silti roomalaisen sivistyneistön keskuudessa ajatus eräänlaisesta 
perustavasta kohtuudesta eläinten kohtelussa ei välttämättä ollut 
lainkaan harvinainen, mutta siitä keskusteltiin vain vähän eikä se 
johtanut toimenpiteisiin tai vaikuttanut esimerkiksi lainsäädän- 
töön — gladiaattoritaisteluja (ihminen ihmistä vastaan) sen sijaan 
kontrolloitiin asetuksilla. 

Toisaalta eläintaistelunäytöksissä moni roomalainen ensim- 
mäistä kertaa näki luonnonvaraisia eksoottisia eläimiä ja totesi, 
etteivät ne olleet vain tarinoiden kummajaisia. Valloitettujen 
maiden harvinaisia eläimiä nähtiin myös keisarien triumfeissa 
eli voitonjuhlissa. Julius Caesar esimerkiksi toi roomalaisten 
nähtäväksi kirahvin. Monet keisarit pitivät petoeläimiä myös 
”lemmikkeinään”. Eläinten väkivaltaisen kohtelun vastapainona 
olikin kumppanieläinten hemmottelu, joka muistuttaa moder- 
nia suhdettamme lemmikkieläimiin. Plutarkhos ei mainitse 


omia mahdollisia lemmikkieläimiään, mutta hänen aikalaisensa, 

Arrianos (n. 86—160) kertoo Hormé-nimisesta narttukoirastaan 
teoksessaan ”Metsästystaito”, jossa antaa ohjeita ajometsästykseen 
koirien avulla. ”Metsästystaidon” nimeltä mainittuna esikuvana 
toimii kreikkalaisen Ksenofonin (430—355 eaa.) samanniminen 
teos. Ksenofonkin esittelee jahtikoirien koulutusta, mutta Arria- 
nokselle Horm&-koira ei ole ainoastaan ajokoira vaan myös seura- 
lainen. Teoksensaalkupuolella Arrianos kuvailee elävästi Hormeen 
tapoja ja millaista on elää sen kanssa kaupunkioloissa.“4 
Plutarkhoksen jälkeen useat muutkin kirjoittajat pohtivat 
ihmisen eläinsuhdetta, kuten pyrrhonistista skeptismiä edustava 
Sekstos Empeirikos (160—210), Ailianos (170-235) sekä kaksi 
Oppianos-nimistä kirjailijaa 100- ja 200-luvuilta. ”Pyrrhonis- 
min pääpiirteitä” -kirjoitelmassa Sekstos ottaa esimerkiksi koiran 
todistellessaan eläinten olevan järjellisiä olentoja. On kuiten- 
kin arveltu hänen halunneen pikemminkin kumota stoalaisia 
uskomuksia kuin esittää loppuun mietittyjä huomioita koirien 
älykkyydestä. Ailianoksen teos ”Eläinten erikoispiirteistä” (Peri 
z00n idiotetos) on kooste eläinanekdootteja, joiden lähteenä on 
Aristoteleen eläintieteelliset teokset sekä jokin kadonnut teos 
tai teokset, joita myös Plutarkhos käytti Eläinten älykkyydestä 
-kirjoitelmassaan. Ailianos kuitenkin kuvailee eläimiä huomat- 
tavasti ihmiskeskeisemmin kuin Plutarkhoa ja pitäytyy usein 
”usko-tai-älä”-tyyppisiin huomioihin. Jonkin verran Ailianos 
kertoo eläintarinoita myös ”Kirjavassa historiassaan” (Poikiliai 
historiai). Ailianosta hieman vanhempi Oppianos kirjoitti 100- 
luvun loppupuolella laajan heksametrirunoelman mereneläi- 
mistä ja kalastuksesta ("Merikalastustaidot”, Halieutika), joka 


sisältää myös omakohtaista havainnointia. Toisen Oppianok- 

sen runoelma ajometsästyksestä (”Metsästystaidot”, Kynégetika) 
ja siten myös maaeläimistä on ajoitettavissa 200-luvun alkuun. 
”Metsästystaidoissa” Oppianos esittelee eläytyen riistaeläimiä ja 
kuvaa myös saalistetun eläimen pelkoa — tosin vahvasti inhimil- 
listäen.** Fi ole mitään varsinaisia todisteita siitä, että keisarinna 
Julia Domna (170-217), kuten on joskus esitetty, olisi ehdotta- 
nut näille kolmelle viimeksi mainitulle kirjailijalle — Ailianokselle 
ja molemmille Oppianoksille — eläinaihetta. Pikemminkin aihe 
saattoi olla ikään kuin ilmassa, ja se kiinnosti, kuten suhteemme 
toisenlajisiin kiinnostaa nykypäivän ihmisiä. 

Eräänlainen coda, päätösjakso, antiikin eläinkeskustelulle 
on uusplatonikko Porfyrioksen (n. 234-305) lähes kokonaan 
säilynyt laaja tutkielma ”Pidättäytyminen sielullisten olentojen 
syömisestä” (Peri apokhes empsykhön). Porfyrioksen mielestä on 
väärin aiheuttaa vahinkoa sellaisille, jotka eivät ole aiheuttaneet 
vahinkoa meille. Sen vuoksi Porfyrios pidättäytyi sielullisten syö- 
misestä ja yrittää tällä pamflettityyppisellä teoksellaan vakuuttaa 
ystävänsäkin palaamaan kasvissyöjäksi. Porfyrios lainaa huomat- 
tavia osia Eläinten älykkyydestä- ja Lihansyönnistä-kirjoitelmista 
sekä mahdollisesti jotakin Plutarkhoksen kadonnutta kirjoitel- 
maa, jossa käsitellään eläinten syömistä ja hyötykäyttöä. Eläinten 
älykkyydestä -dialogin tapaan tässä mahdollisesti Plutarkhoksen 
kirjoittamassa katkelmassa vastustetaan eläinten kevytmielistä 
tappamista. Eläimen tappaminen itsepuolustukseksi on kirjoit- 
tajan mielestä perusteltua mutta kulinaaristen nautintojen takia 
sen sijaan ei. Katkelmassa asetutaan myös ikään kuin eläimen 
näkökulmaan: stoalaisten väite siitä, että eläimet ovat muka ole- 


massa vain meitä ihmisiä varten — koska niistä on meille hyötyä — 

ovat yhtä perusteltuja kuin väittää meidän syntyneen krokotiileja 
varten. 

Miten kiteyttää Plutarkhoksen käsitys velvollisuuksistamme 
toisenlajisia kohtaan? Plutarkhoksen mielestä eläinten huono 
kohtelu oli väärin, koska se vaikutti yksityiseen ja yleiseen moraa- 
liin, mutta tämän lisäksi hänen kirjoituksissaan näkyy myös kir- 
jailijan kyky samaistua tunteenomaisesti ja eläytyen toisenlajisen 


eläimen tilanteeseen ja pohtia myös kysymystä elävän eli sielulli- 


sen olennon riippumattomasta arvosta. 


Gryllos 


Gryllos-dialogi tapahtuu Kirke-jumalattaren saarella, jonka eläi- 
mistöstä osa on Kirken eläimiksi muuttamia ihmisiä. Homerok- 
sen Odysseiassa kuvaillaan Kirken palatsia, jota pantterit ja leijonat 
vartioivat. Kirke on siis ”villieläinten valtiatar” vertautuen Arte- 
mis-jumalattareen, josta käytettiin tällaista lisämäärettä. Kirke ei 
muuttanut Odysseuksen miehiä kuitenkaan petonisäkkäiksi vaan 
sioiksi. Hänen taikansa ei vaikuttanut Odysseukseen, koska Odys- 
seus oli saanut Hermeeltä vastataian, yrtin nimeltä moly.* 
Grylloksen alussa Kirke on vihdoin antanut Odysseukselle 
luvan lähteä kotiin Ithakaan Penelope-vaimon luo. Odysseus 
haluaa tietysti mukaansa koko miehistönsä, mutta hän pyytää, 
että Kirke muuttaisi takaisin ihmisiksi paitsi Odysseuksen omat 
miehet myös kaikki muut kreikkalaiset. Kirke epäilee, haluavatko 
nämä sitä, ja kehottaa kysymään yhdeltä heistä. Odysseus ja Gryl- 
lokseksi nimetty sika, entinen ihminen, keskustelevat siitä, miksi 


Gryllos ei halua muuttua takaisin ihmiseksi. Gryllos todistelee 

eläinten moraalisesta paremmuudesta ja siitä, kuinka eläinten 
elämäntapa tukee hyveellisyyttä. 

Grylloksessa Plutarkhos on eläytynyt muodonmuutokseen, 
joka muuttaa paitsi ulkonäön myös koko elämäntavan. Muo- 
donmuutosmyytit ovat eräs kreikkalais-roomalaisen mytologian 
tunnusmerkillisin laji. Kirjallisuudessa harvemmin kuitenkaan 
käsiteltiin sitä, mitä tapahtui muodonmuutoksen jälkeen.” Vai- 
kuttavin meille säilynyt tämäntyyppinen muodonmuutostarina 
on roomalaisen Apuleiuksen (125—185 jaa.) Kultainen aasi, joka 
kertoo aasinhahmoon muutetusta Luciuksesta ja hänen aasin- 
elämästään. Apuleiuksen satiiri antaa aasinelämästä lohduttoman 
kuvan ihmisten hyväksikäytön kohteena. Gryllos sen sijaan ei 
käsittele juuri lainkaan ihmisen sian elämään kohdistamia uhkia 
— Gryllos mainitsee lähinnä seksuaalisen hyväksikäytön. Toi- 
saalta Grylloksen sianelämä on poikkeuksellinen. Kirken saari on 
asumaton, ja Kirke pitää eläimistä hyvää huolta. Onko Kirken 
eläintarha eräänlainen reservaatti — jumalattarenahan Kirke ei syö 
lihaa? Joka tapauksessa Grylloksen näkökulma muodonmuutok- 
seen on pikemminkin koominen kuin traaginen. 

Gryllos on Plutarkhoksen dialogien joukossa sinänsä ainut- 
laatuinen siksi, että sen kehys on mytologinen. Tämä on aiheut- 
tanut ongelmia kirjoitelmaa tulkittaessa. Tätä erikoista dialogia 
on pidetty nuoruudentyönä, pelkkänä retorisena harjoitelmana 
tai menippolaisen satiirilajin (josta lisää tuonnempana) kokei- 
luna. Siitä on etsitty jälkiä kritiikistä epikurolaisia kohtaan, myös 
kyynikkofilosofian kaavussa (tästäkin tuonnempana) tai sitä on 
pidetty vastauksena stoalaisten ajatuskokeeseen Kirken taika- 


juomista.” Lyhyesti: puhuvan sian sanaan ei ole osattu luottaa. 

Nykyisin ajatellaan Grylloksen esittävän pitkälti Plutarkhoksen 
omia näkemyksiä. 

Teoksen nimi kreikaksi (Peri tou ta aloga logo khrésthai) sisäl- 
tää sanaleikin, joka liittyy siihen edellä jo mainittuun seikkaan, 
että eläimistä käytettiin yleisesti — ja stoalaiset erityisesti — sanaa 
aloga, ”ilman logosta (järkeä tai puhetta) olevat”. Kirjaimellisesti 
teoksen nimi kuuluu: ”Kuinka järjettömät (a/oga) käyttävät järke- 
ään (/0g0s)” tai ”Kuinka eläimet käyttävät järkeään”. Jos logoksen 
kääntää puheeksi, otsikko kuuluu ”Kuinka puhetta vailla olevat 
puhuvat”, joka olisi osuva sikäli, että karju Gryllos on tämän dia- 
login pääpuhuja.?? 

Antiikin filosofisessa kirjallisuudessa oli tyypillistä kirjoit- 
taa jotakuta vastaan. Plutarkhoksen säilyneissä kirjoituksissa on 
etenkin stoalaisia mutta myös kolme epikurolaisia vastustavaa 
kirjoitelmaa. Lisäksi tiedämme Plutarkhokselta viisi muuta epi- 
kurolaisvastaista kirjoitelmaa, jotka ovat kadonneet. Pitkään aja- 
teltiin, että Gryllos olisi osaltaan Plutarkhoksen epikurolaisuuden 
kritiikkiä: kirjoitelman olisi tarkoitus osoittaa, miten naurettaviin 
johtopäätöksiin tämä ”epikurolainen sika”, Gryllos, päätyy. Sika 
tai pikkupossu olikin roomalaisajan epikurolaisten eräänlainen 
maskotti, ja roomalaisista asunnoista löytyneiden viehkojen 
pikkupossuveistosten on arveltu viittaavan omistajan epikuro- 
laisuuteen. Roomalainen runoilija Horatius (n. 65 eaa. — 8 jaa.) 
puhui itsestään Epikuroksen lauman sikana (”Neljäs kirje Albius 
Tibullukselle”). Epikurolaisten ajateltiin elävän nautinnon täyt- 
tämää, vatsanpalvontaan keskittyvää elämää. Alkuperäisessä 
kreikkalaisessa epikurolaisuudessa (Epikuros eli 341-270 eaa.) 


nautinto käsitettiin kuitenkin pikemminkin tuskan poissaoloksi 

ja enemmän mielihyväksi kuin aistilliseksi nautinnoksi. Tällaista 
pieniin iloihin keskittyvää kreikkalaista epikurolaisuutta Gryl- 
loksen kyllä voi nähdä edustavan. Tällöin painotus ei ole kuiten- 
kaan satiirinen, vaan kohtuulliset nautinnot ja yksinkertainen 
elämäntapa vastasivat Plutarkhoksen omaakin elämännäkemystä. 
Selkeästi epikurolaista väritystä Grylloksessa on niin sanottujen 
luonnollisten nautintojen luokittelu olennaisiin ja epäolennai- 
siin. Eklektikkofilosofina Plutarkhos paitsi arvosteli muita koulu- 
kuntia myös omaksui niiltä itselleen sopivia käsitteitä esimerkiksi 
epikurolaisuudesta. | 

Sika päähenkilönä viitannee kuitenkin myös Plutarkhoksen 
boiotialaisuuteen. Attikalaisten mielestä Boiotia oli sivistymätön 
periferia urbaaniin Ateenaan verrattuna. Vanha hokema ”boio- 
tialainen sika”, jota jo Pindaros käyttää, vastasi siis suurin piir- 
tein ilmaisuja ”turvenuija” tai ”juntti”. Lihansyönnistä-esseessään 
Plutarkhos ymmärtää sen viittaavan boiotialaisten ahneuteen. 
Toisessa tunnetussa sanonnassa ”sika verrattuna Athene-juma- 
lattareen” sika edustaa rumuutta ja tylsyyttä kauniin ja viisaan 
jumalattaren rinnalla.** Toisaalta on muistettava, ettei sika ollut 
yksiselitteisesti kielteisesti värittynyt eläin kreikkalais-rooma- 
laisessa maailmassa. Metsästäjät pitivät villisikaa oikeutetusti 
arvokkaana vastustajana. Plutarkhos esittelee sikaan liittyviä usko- 
muksia käsillä olevassa suomennetussa Pitopuheiden osassa.” 


Sika oli roomalaisaikana tavallisin liharuokien lähde, mutta 


sikojen kasvatukseen — sianlihan tuottamiseen — liittyi makaa- 


bereja ja äärimmäisen julmia piirteitä. Tulehtuneita emakkojen 
kohtuja näet pidettiin erikoisherkkuna, ja juuri Plutarkhos ker- 


too siitä julmasta tavasta, millä tulehdus saatiin aikaan. Tuot- 

telias lääkäri-kirjailija Galenos (130-200) puolestaan totesi 
kirjoitelmassaan ”Ravinnon vaikutuksista”, että sian liha maistuu 
samanlaiselta kuin ihmisen liha ja mainitsee sitten ohimennen 
epämääräiset majatalot, joissa ihmislihaa olisi tarjottu sian- 
lihana.”” 

Toinen oletettu filosofinen tausta Gryllos-dialogille on 
kyynikkofilosofia, joka kukoisti jo klassisen kauden lopussa ja 
josta etenkin stoalaiset saivat vaikutteita. Monien klassisen kau- 
den lopun ja hellenistisen ajan filosofien ihanteena oli pyrkimys 
autarkeiaan, itseriittoisuuteen, riippumattomaan elämään, sekä 
ataraksiaan, häiriintymättömään sielunrauhaan. Skeptikko Pyrr- 
hon (n. 360—270 eaa.) otti ataraksian esikuvaksi sian, joka rauhal- 
lisesti jatkoi syöntiään laivassa, joka heilui myrskyssä. Lisäksi 
puhuttiin elämisestä ”luonnon mukaan”, minkä ilmaisun mer- 
kitys riippui siitä, miten sana fysis, ”luonto”, ymmärrettiin. Kyy- 
nikot, jotka tunnetusti haastoivat aikalaisiaan jo epätavallisella 
käytöksellään, tulkitsivat luonnonmukaisen elämän tarkoittavan 
sellaista elämää, jota esimerkiksi kulkukoirat viettävät. Kuten 
Pyrrhon ajatteli ataraksiasta ja siasta, kyynikot ajattelivat jumal- 
ten ohella vain eläinten pystyvän todelliseen itseriittoisuuteen, 
autarkeiaan.” Eräässä runossaan kyynikko Krates lausui arvosta- 
vansa pillerinpyörittäjän ja muurahaisen omaisuutta todellisina 
rikkauksina.* Grylloksessakin korostuu eläinten elämän itseriit- 
toisuus, koruttomuus ja tarkoituksenmukaisuus, joten tässä mie- 
lessä siinä on kyynikkofilosofian ajatuksia. 

Plutarkhoksen on kuitenkin arveltu Grylloksessa arvostelevan 
epikurolaisuutta kyynikkofilosofian kautta. Epikurolaisuudessa 


tunnettiin ilmeisesti huomattavaa antipatiaa kyynikkoja kohtaan 

— kirjoitettiin kirjoitelmia kyynikoiden ajatuksia vastaan, mikä 
toimi samalla rajanvetona sille, miten epikurolaisuus erosi kyy- 
nikkoliikkeesta.°' Gryllos-dialogin arvellaan siis olevan Plutark- 
hoksen panos tähän keskusteluun — kyynikkofilosofien puolesta 
tai käyttämällä kyynikkofilosofien argumentteja epikurolaisuutta 
vastaan. 

Gryllos-dialogin lopussa mainitaankin kyynikkofilosofien 
korostama seikka, että eläimet eivät usko jumaliin tai kunnioita 
jumalia jumalina ja ovat siten vapaita jumalia tai jumalien ran- 
gaistuksia kohtaan tunnetusta pelosta. Gryllos-sian mielestä 
ateismi ei estä ketään olemasta hyveellinen. Tämä tuskin oli Plu- 
tarkhoksen mielipide. Hänelle hyveellisyyteen liittyi myös juma- 
lien kunnioitus ja jumaliin ”uskominen” eli sen uskominen, että 
jumalat ovat jumalia, ylivertaisia. Eläinten älykkyydestä -dialogissa 
nuoret miehet mainitsevat ennuseläimiä ja jumalille pyhitettyjä 
eläimiä.** Ennuseläimet todistivat osaltaan eläinten suhteesta tai 
sidoksesta uskontoon, kun eläinten, etenkin lintujen, käytöstä 
tarkkailtiin ennemerkkeinä ja jumaluuden tahdon ilmaisijoina. 
”Isiksessä ja Osiriksessa”, jossa Plutarkhos ei hyväksy eläinten pal- 
vontaa jumalina, hän todistelee kuitenkin kaikessa sielullisessa 
olevasta jumalallisesta kipinästä.*? 

Gryllos-karju siis on ja ei ole Plutarkhoksen puhetorvi. 
Lukuisten muiden Moralia-sarjan kirjoitelmien perusteella Plu- 
tarkhos todellakin kannatti ajatusta yksinkertaisesta elämän- 
tavasta, joskin kyynikoita huomattavasti lievemmässä muodossa. 
Lähtökohtana hänellä oli ihmisen perustarpeiden vähäisyys. 
Ihmiset itse olivat päätyneet luomaan ylimääräisiä, ”luonnot- 


tomia”, yleensä terveydelle ja moraalille vahingollisia tarpeita. 

Tämänsuuntaisia ajatuksia esittää myös Sokrates Platonin Val- 
tion toisen kirjan vegetaristisessa utopiassa, jota Glaukos nimittää 
sikojen valtioksi.“ Plutarkhoksen Gryllos-sika ei ole välttämättä 
siis epikurolainen sika tai edes kyynikko, vaan hän on Sokrateen 
vegetaristisen utopian kansalainen. Grylloksen ajatukset voidaan 
nähdä siis ”kyynistyneenä” platonismina, joissa on mausteena 
hieman alkuperäistä epikurolaisuutta.* Toisaalta ajatukset yksin- 
kertaisesta, vähään tyytyvästä elämästä ovat osa myös Senecan ja 
Epiktetoksen (55—135) eli keisariajan stoalaisuuden elämänfilo- 
sofiaa. 

Mutta entä jos Gryllos onkin niin sanottu menippolainen 
satiiri? Menippolainen satiiri on hankala kirjallisuuslaji sikäli, 
ettei siitä ole säilynyt varsinaisia edustajia. Satiirikko Lukianosta 
(125—180) pidetään perinteen jatkajana. Tiedämme silti, että 
menippolaisessa satiirissa on usein epäluotettava kertoja tai ker- 
tojia. Lisäksi siinä ei ole varsinaista temaattista yhtenäisyyttä eikä 
keskeistä näkökulmaa, jonka perusteella voisi olla varma satiirin 
kohteesta.** Tällainen lukutapa on tietysti Grylloksen kohdalla 
mahdollinen: Gryllos on epäluotettava kertoja, perimmältään 
naurettava vakuuttaessaan elämänsä muka kohenneen, kun hän 
muuttui siaksi. Silti satiiri ei juurikaan kärjisty, joitakin poikkeuk- 
sia lukuun ottamatta (esimerkiksi kun Gryllos kertoo ihmisenä 
ollessaan kadehtineensa Odysseuksen upeaa, pehmeävillaista 
pukua mutta nyt sikana olevansa tyytyväinen mutavuoteen peh- 
meyteen). Gryllosta tutkineen Christophe Bréchet’n mielestä 
Plutarkhos leikittelee kyllä satiirin genrellä mutta kuitenkin jakaa 
Grylloksen esittämät ajatukset eläimistä tuntevina, älykkäinä ja 


oman elämänsä puitteissa moraalisina olentoina." 

Grylloksen jälkivaikutus näkyy aihelmassa, jota alkaa esiintyä 
renessanssista lähtien niin kirjallisuudessa kuin kuvataiteessa. 
Odysseus kysyy Kirken eläimiltä, haluavatko nämä muuttua 
takaisin ihmisiksi. Italialaisen Giovanni Battista di Gellin Circe- 
teoksessa (1549) kaikki eläimet yhtä lukuun ottamatta vastaavat 
Odysseuksen tiedusteluun kieltävästi. Vain eläin, joka oli ollut 
ihmishahmossaan filosofi, haluaa palata takaisin ihmisen hah- 
moon. Ranskalaisen runoilijan Jean La Fontainen eläinsadussa 
”Odysseuksen toverit” (1690) leijona, karhu ja susi kieltäytyvät 
tarjouksesta palautua takaisin ihmiseksi. Sadun lopun opetus- 
osassa eläinten tekemä valinta nähdään moraalisesti arveluttavana: 
toisin kuin ihmisinä, eläiminä heidän on mahdollista toteuttaa 
estoitta halujaan, mikä nähdään eräänlaisena vankeutena, toimi- 
misena omien impulssiensa mukaan ja niiden pakottamana. EFläi- 
meksi tuleminen ja eläimeksi jääminen ymmärretään siis näissä 


Gryllos-aiheen uudelleentulkinnoissa erittäin kielteisesti. 


Eläinten älykkyydestä 


Eläinten älykkyydestä -dialogin nimi Potera tön zöön fronimötera ta 
khersaia & ta enydra kuuluu sanatarkasti käännettynä ”Kummatko 
ovat älykkäämpiä, maa- vai vesieläimet?” Otsikossa käytetty äly- 
kästä tarkoittava sana, fronimos, viittaa usein käytännölliseen jär- 
keen (fronésis). Teos tunnetaan latinankielisellä nimellä De sollertia 
animalium eli ”Eläinten järkevyydestä”. Dialogissa keskustellaan 
eläinten henkisistä kyvyistä käyttäen kuitenkin myös sellaisia ter- 
mejä kuin synesis, ”terävä-älyisyys”, dianoia, ”ajatus”, ja logismos, 


”päättely”."$ 

Dialogi alkaa Plutarkhoksen isän Autobuloksen ja Plutark- 
hoksen ystävän Soklaroksen keskustelulla, jossa he muistele- 
vat edellisenä päivänä kuulemaansa esitelmää metsästyksestä. 
Esitelmä toimii keskustelun virittäjänä. Keskustelu on käyty 
symposionin, juomapitojen hengessä, kuppia nostellen, jolloin 
Soklaroksen mielestä tiettyjä teemoja ei ollut sopinut käsitellä 
tai jos olisi käsitelty, niin niistä olisi puhuttu turhan kevytmieli- 
sesti. Ilmeisesti on keskusteltu paitsi metsästyksestä myös saalis- 
eläinten oveluudesta ja nokkeluudesta. Tällöin on noussut esiin 
kysymys, kummatko ovat älykkäämpiä eli kumpien pyydystämi- 
nen vaatii enemmän taitoa, maa- vai vesieläinten. Plutarkhoksen 
isässä, Autobuloksessa, keskustelu on kuitenkin herättänyt aivan 
toisenlaisia ajatuksia. Hän haluaa kyseenalaistaa eläinten ragan 
hyväksikäytön, mitä urheilumetsästys — metsästys viihteenä — 
hänen mielestään on. Eläimille ei saa aiheuttaa tarpeetonta kärsi- 
mystä. Vaikka Autobuloksen keskustelukumppani Soklaros ei ole 
stoalainen, hän esittää stoalaisten kannanottoja, joiden mukaan 
eläimet ovat täysin vailla älyä ja mieltä ja sen takia vailla kaikkia 
oikeuksia. Ihminen saa tehdä eläimille, miten hyväksi näkee. 

Tämä keskustelu, dialogin johdanto-osa (luvut 1.-8.), on 
Eläinten älykkyydestä -dialogin filosofisin anti ja kaiken kaikkiaan 
Plutarkhoksen johdonmukaisin esitys sen puolesta, että eläimet 
ovat tuntevia ja tietynlaiseen päättelyyn pystyviä olentoja. Tämän 
asian tunnustaminen vaikuttaa Plutarkhoksen mielestä myös sii- 
hen, miten toisenlajisia saa kohdella. Noin sata vuotta myöhem- 
min uusplatonikko Porfyrios (232-304) lainasi laajahkossa 
teoksessaan ”Pidättäytyminen sielullisten olentojen syömisestä” 


huomattavia osia tästä Johdanto-osasta. 

Varsinainen kilpaväittely kahden nuoremman miehen 
välillä koostuu kahdesta pitkästä puheenvuorosta: ensin Aris- 
totimos todistelee maaeläinten (luvut 9.—22.), sitten Faidimos 
vesieläinten ja rannoilla elävien eläinten älykkyyden puolesta 
(luvut 23.-37.). Molempien lähtökohtana on se, että eläimillä on 
älyä, vaikka se ei jakaudu tasaisesti lajien välillä. Vaikka Aristi- 
mos on ilmeisen innokas metsästäjä, hän ei kerro metsästysjuttuja 
vaan todistelee eläinten älykkyyttä tarinaperinteen avulla, joka 
palautuu osittain Aristoteleen eläintutkimuksiin mutta on pääa- 
siassa peräisin jostakin meille tuntemattomasta eläintieteellisestä 
kirjoitelmasta.? Osa materiaalista on anekdoottimaisia hauskoja 
tarinoita. Aristotimos antaa esimerkkejä maaeläinten kyvystä 
suuntautua sekä tulevaan että menneeseen. Eläinten toiminta voi 
olla suunnitelmallista, mutta ne saattavat myös muistaa, miten 
niitä on kohdeltu — ne pystyvät kostoon mutta myös kiitollisuu- 
teen (ks. 13. ja 14. luku). Aristotimos ottaa esille maaeläinten ja 
ihmisten ”samansukuisuuden” (/omofylia) mutta ei varsinaisesti 
käsittele sitä mahdollisuutta, että tällöin eläimet viime kädessä 
tai jossain määrin kuuluvat ihmisten oikeudelliseen piiriin (14. 
luku).”! 

Faidimoskaan ei kerro kalajuttuja mutta mainitsee jonkin ver- 
ran vesieläinten pyydystämistapoja (23. luku). Hänen näkökul- 
mansa voi silti väliin suuntautua myös saaliseläimen tilanteeseen. 
Faidimos kertoo, miten esimerkiksi bassikala pystyy välttämään 
ylitsensä pyyhkäisevän nuotan kaivamalla merenpohjaan kuopan. 
Kuvaillessaan eläinten välisiä saalis-saalistaja-suhteita hän puhuu 
siitä ”kiertokulkuna” (kyklos) ja kilpailuna siitä, kumpi on nokke- 


lampi, saalis vai saalistaja (27. luku). Erityistä huomiota Faidimos 

(tai Plutarkhos Faidimoksen suulla) kiinnittää kalojen yhteisöl- 
lisyyteen sekä erilajisten vesieläinten yhteistyön ja yhdessäolon 
muotoihin. Hän päättää esityksensä delfiineihin, mikä puheen 
rakenteen kannalta on tietysti oikea ratkaisu: delfiini on vakuut- 
tavin todistus merieläinten älykkyydestä. Myös ”Seitsemän vii- 
saan pitojen” loppupuolella Plutarkhos kertoo tarinoita näistä 
nisäkkäistä — mukaan luettuna tunnetun tarinan delfiinistä, joka 
pelasti Arion-nimisen pojan.?? 

Kilpaväittelyn aluksi Autobulos toteaa, että nuoret väittelijät 
ovat asiantuntijoita, joten heidän ei tarvitse turvautua Aristoteleen 
(eläintieteellisiin) teoksiin (8. luku). Faidimos kuitenkin viittaa 
kolmesti suoraan Aristoteleeseen ja kertoo puheensa alussa, ettei 
esittele egyptiläisiä, intialaisia tai libyalaisia tarinoita eläimistä 
vaan perustaa esityksensä lähinnä omiin havaintoihinsa. Tämä on 
kritiikkiä tarinoita kertonutta Aristotimosta kohtaan. Plutark- 
hos on siis harkitusti luonut retoris-tyylillisen eron Aristotimok- 
sen tarinoinnin ja Filotimoksen kuivemman esityksen välille. 

Sekä Aristotimos että Faidimos esittelevät puheidensa lop- 
pupuolella pyhiä tai jumalallisia eläimiä eli jumalten nimikko- 
eläimiä ja eläimiä, joiden liikkeistä ja ääntelystä luettiin enteitä 
ja ennustettiin. Kilpaväittely päättyy sinänsä ratkaisematto- 
mana — johtopäätöksenään kuitenkin se, että eläinten älykkyys 
tai eläinten rationaalisen sielunosan olemassaolo on nyt kiistatta 
todistettu. 

Autobulos oli sekä Plutarkhoksen isän että pojan nimi. Krei- 
kassa oli tapana antaa pojalle isoisän nimi. Eläinten älykkyydestä 
-dialogin Autobulos on siis Plutarkhoksen isä (ks. 7. luku), kun 


taas Pitopuheiden kahden (suomentamattoman) keskustelun 

sekä Rakkaudesta-kirjoitelman Autobulos-niminen osanottaja 
on Plutarkhoksen poika.” Rakkaudesta-kirjoitelman henkilönä 
-esiintyy myös Soklaros. Tämä Plutarkhoksen piirin jäsen sai Roo- 
man kansalaisuuden ottaen nimekseen Lucius Mestrius Soclarus. 
Eläinten älykkyydestä -dialogissa hänet mainitaan Plutarkhoksen 
ystäväksi (7. luku), mutta sitten annetaan kuitenkin ymmärtää, 
että Soklaros, Autobulos (Plutarkhoksen isä) ja Optatos ovat 
samaa ikäluokkaa (8. luku). Optatos, joka toimi ikään kuin kilpa- 
väittelyn tuomarina, oli nimensä perusteella (latinaksi Optatus) 
roomalainen. 

Dialogissa mainitaan keskustelun kuuntelijoita. Ariston oli 
Autobuloksen serkku, mutta Dionysos, Aiakides ja Filostratos 
ovat tuntemattomia samoin kuin vesieläimiä puolustava Fai- 
dimos. Herakleon oli eräs keskustelijoista myös ”Oraakkelei- 
den vaikenemisesta” -dialogissa. Samoin ohimennen mainittu 
Euthydemos toimi samassa Apollonin pappiskollegiossa Delfoissa 
kuin Plutarkhos. Sinänsä näillä vain kahdeksannessa luvussa lue- 
telluilla henkilöillä ei ole juurikaan merkitystä dialogin aiheen 
kannalta. He ovat paikallisia kulttuuripersoonia, jotka Plutark- 
hos ystävällisesti sisällytti kirjoituksiinsa ikään kuin suodakseen 
heille ”viidentoista minuutin kuuluisuuden” antiikin tapaan. 
Maaeläinten älykkyyden puolestapuhuja Aristotimos tunnetaan 
sen sijaan myös piirtokirjoitusmateriaalista: hän toimi Apollonin 
pappina ja keisari Hadrianuksen lähipiirissä. 

Dialogia on yritetty ajoittaa siinä mainitun yksityiskohdan 
perusteella. Aristotimos mainitsee nähneensä äskettäin koiran 
näyttelijänä Marcelluksen teatterissa Roomassa ja iäkkään keisari 


Vespasianuksen olleen myös katsomossa. Vespasianus hallitsi kei- 

sarina vain kymmenen vuotta kuollen vallassa ollen vuonna 79. 
Tällöin dialogin tapahtuma-aika on ajoitettavissa 70-luvun lop- 
puun, jolloin Plutarkhos itse olisi ollut kolmen-neljänkymmenen 
ikäinen. Dialogin kehys on tietysti ainakin osittain fiktiivinen. 
Plutarkhos on laittanut nämä tuntemansa henkilöt, isänsä sekä 
joitakin ystäviään ja tuttaviaan keskustelemaan keskenään ja on 
voinut aivan hyvin keksiä myös ajankohdan. Tai tämäntyyppi- 
nen keskustelu on voitu käydä tuolloin 70-luvun lopulla, mutta 
Plutarkhos on kirjoittanut sen paljon myöhemmin. Kuten tämän 
käyttämämme kriittisen edition laatija Jean Bouffartigue on 
todennut, teoksen tasapaino filosofian, retoriikan ja eläintema- 
tiikan välillä viittaa kypsän kauden teokseen.” Asiat ovat hyvin 
hallinnassa. 

Dialogi alkaa viittauksella edellisen päivän keskusteluun, 
mikä jäljittelee Platonin joidenkin dialogien tapaa viitata aiem- 
piin keskusteluihin tai lainata niitä.?* Autobulos ja Soklaros tun- 
tuvat aluksi olevan samaa mieltä metsästyksen hyödyllisyydestä. 
Autobulos kertoo innostuneensa metsästystä ylistävästä puheesta 
niin, että hänelle itselleen tuli halu lähteä jahtiin. Soklares puo- 
lestaan viittaa siihen kreikkalaisten keskuudessa laajalti esiinty- 
neeseen käsitykseen, että metsästys on ”sotaa” viekkaita ja siten 
arvollisia vastustajia, petonisäkkäitä vastaan ja samalla hyödyllistä 
harjoitusta varsinaista sotaa varten.” Soklaros näkee metsästyk- 
sen puhtaampana ”näytöksenä” kuin aseellisen gladiaattoritais- 
telun. Tällä hän tarkoittaa sitä, että metsästys on ”aito” tilanne, 
jossa mies osoittaa rohkeutensa, fyysisen taituruutensa ja neu- 
vokkuutensa kohdatessaan voimakkaan petoeläimen. Taistelu- 


näytös kahden gladiaattorin välillä on puolestaan keinotekoinen 

tilanne — gladiaattorithan olivat orjia tai entisiä orjia, jotka oli 
pakotettu taistelemaan keskenään areenalla. Rooman keisariajalla 
gladiaattoritaisteluissa saattoi yllätyselementtinä olla mukana 
petoeläimiä, mutta varsinaiset eläintaistelunäytökset olivat oma 
väkivaltaviihteen lajinsa. Niissä taistelevista ihmisistä käytettiin 
nimityksiä bestiarii (lat. bestia, ”petoeläin”) tai venatores, ” metsäs- 
täjät”, joten eläintaistelunäytöksillä koettiin olevan yhteys met- 
sästykseen. 

Autobulos vastustaa metsästystä pelkän huvin vuoksi, koska 
se totuttaa ihmisen tappamaan. Se paaduttaa ihmisen sietä- 
mään väkivaltaa ja lopulta myös jopa nauttimaan siitä. Hänen 
mukaansa väkivalta lisää väkivaltaa. Poliittisten kumousten kuten 
”kolmenkymmenen tyrannin” kauden aikana yksi teloitus johti 
toiseen eikä säädyllisyys ollut enää arvossaan. Sama koskee myös 
eläinten syömistä. Ihmiset olivat aluksi pääosin kasvissyöjiä, 
mutta tulvien tai muiden luonnonmullistusten vuoksi jouduttiin 
syömään kotieläimiä. Autobulos esittää täsmälleen samoja perus- 
teita kuin Lihansyönnistä-esseessä esitetään: ihminen ei ole peto- 
nisäkäs, kuten näätä, joka kuolee nälkään, jollei saa lihaa; liha on 
ihmiselle vain lisäruoka, ruoan lisuke (opson). Tässä yhteydessä 
Autobulos puhuu myös eläimiä kohtaan tunnetusta säälintun- 
teesta (07ktos) ja lempeydestä (praotés), ihmisten alkuperäisestä tai 
perimmäisestä myötätunnosta eläinten kärsimystä kohtaan, mikä 
sittemmin on rappeutunut. Ensimmäinen elävän tappo johti toi- 
seen, ja sitten tappamisesta tuli arkipäivää. Pythagoralaiset yritti- 
vät pysäyttää tämän rappeutumisen. He kohtelivat eläimiä hyvin, 
koska sen avulla totuttiin tuntemaan rakkautta ja myötätuntoa 


(to filanthropon, to filoiktirmon) myös toisia ihmisiä kohtaan.” 

Kolmannen luvun lopussa on retorisesti tehokas vetoomus 
eläinten mentaalisten kykyjen puolesta (”ikään kuin” -fraasin 
toisto). Autobuloksen mukaan toisenlajiset eläimet eivät tosiaan- 
kaan vain ”ikään kuin” (hösperei) tunne (ole vihaisia, peloissaan) 
vaan todella tuntevat. Samoin ne Autobuloksen mielestä myös 
suunnittelevat (miten pääsky muuten rakentaisi pesänsä?) ja 
muistavat (mehiläinen osaa palata pesäänsä). Ne eivät vain ”ikään 
kuin” suunnittele tai muista. Jos eläinten henkisiä kykyjä vähä- 
tellään eikä niiden ruumiinkieltä oteta todesta, voisi saman tien 
todeta, että elävät olennot (204) eivät elä, vaan ainoastaan ”ikään 
kuin” elävät. 

Kolmannen luvun alussa Autobulos kumoaa nopeasti väitteet, 
että kokonaisuuden kannalta kaikella, myös rationaalisuudella, 
pitäisi olla vastakohta. Jos ihmisen rationaalisuus, järjellisyys, 
tarvitsee vastakohtaa, sen vastakohta on sieluton olio, kuten kivi, 
eikä sielullinen olento, kuten eläin. Autobulos arvostelee myös 
ominaisuuksien pitämistä toisensa poissulkevina. Hän kysyy, 
miksi ”todellisuus pitäisi jakaa osiin”, toisin sanoen, miksi omi- 
naisuudet olisivat toisensa poissulkevia — miksei yhtä hyvin voi 
olla asteita, niin että myös järjellisissä on järjettömyyttä. Varhais- 
stoalaisten mielestä kuitenkin viisas (sofos) on täydellinen järjelli- 
syydessään. Ihminen on joko sofos tai sitten ei ole. 

Autobuloksen (tai Plutarkhoksen) menetelmänä on osoittaa, 
miten naurettaviin johtopäätöksiin stoalaisten lausumat johtavat. 
Hänen on sinänsä helppo ajaa alas varhaisstoalaisten lausuntoja, 
jotka olivat usein myös tarkoituksellisen kärjistettyjä jo senkin 
vuoksi, että stoalaisuus oli 300-luvun eaa. Ateenassa uusi filo- 


sofinen koulukunta, jonka piti tehdä itseään näkyväksi ja kuu- 

luvaksi. Kuten antiikin mielenfilosofian tutkija Richard Sorabji 
on osoittanut, hellenistisen kauden ja roomalaisajan filosofinen 
keskustelu ihmismielestä — miten ihminen aistii, ajattelee, tuntee 
— käytiin aina peilaamalla näitä kykyjä eläinten (lähinnä nisäkkäi- 
den ja lintujen) vastaaviin. Samalla kehiteltiin mielenfilosofian 
terminologiaa. Autobulos viittaa Khrysippoksen ”Johdantoja”- 
nimiseen teokseen, jossa esitellään stoalaisia termejä: aikomus, 
suuntautuminen, valmistautuminen ja muisti. 

Autobulokselle on tärkeää, että eläimet ymmärretään paitsi 
tunteviksi myös ennakoiviksi, muistaviksi ja mielikuvia (fanta- 
sia) muodostaviksi olennoiksi. Jokainen sielullinen olento sekä 
aistii että kykenee muodostamaan mielikuvia; jokainen sielulli- 
nen on sekä rationaalinen että irrationaalinen (koska sielussa ovat 
nämä molemmat osat). Sielullinen elävä olento tekee aistiensa 
avulla arvioita ja sitten päätöksiä; sillä on erilaisia haluja. Se sel- 
viää hengissä, kun sen aistit ovat valppaita ja kun sen arviointi- 
kyky pystyy seulomaan hengissä selviämisen kannalta olennaiset 
ja epäolennaiset aistimukset toisistaan. Halujen osalta sillä on 
kokemukseen perustuvaa tietoa siitä, mikä tuottaa tuskaa ja mikä 
mielihyvää — eli se myös muistaa. Eläin pystyy ennakoiden pel- 
käämään kärsimystä tuottavia asioita sekä muistamaan ja siten 
haluamaan itselleen hyödyllisiä asioita. Autobulos päätyy siis sii- 
hen, että eläinten käyttäytyminen viittaa älyn käyttöön. Lisäksi 
eläinten eleet ovat ilmaisevia. 

Eläinten kouluttaminen on Autobuloksen mukaan sekin 
todiste eläinten rationaalisuudesta, sillä vain järjellinen voi oppia. 
Jos stoalainen todella uskoisi, että hevonen on absoluuttisesti jär- 


jetön eläin (a/ogos), hän ei yrittäisi kouluttaa ratsuaan. Eikä eläi- 

miä tarvitse kouluttaa väkivalloin, vaan niitä voidaan kouluttaa 
myös ”lumoamalla kuulo” (kelēsis) tai ”taianomaisella elekielellä” 
(goeteia); stoalaisetkin käyttävät näitä molempia keinoja. 

Neljännessä luvussa nostetaan jo esille eläinten moraalisuus. 
Soklaros väittää, etteivät eläimet edisty moraalisessa mielessä, 
eivätkä ne kilvoittele tullakseen paremmiksi eläimiksi. Eläinten 
älykkyydestä -dialogissa ei juurikaan käsitellä eläinten hyveitä, 
joista keskustellaan Grylloksessa ja hieman myös Lihansyön- 
nistä-esseessä. Sen sijaan pohditaan moraalisuuden asteita. Var- 
haisstoalaisten mielestä vain sofos, täydellisen viisas, saattoi olla 
täydellisen hyveellinen. Varhaisstoalaisille hyve, kuten täysi vii- 
saus, oli siis joko/tai: joko olet täydellisen hyveellinen tai sitten 
et ole lainkaan hyveellinen. Autobulos tarttuu juuri tähän mus- 
tavalkoisuuteen. Viisaudessa on ihmistenkin keskuudessa asteita, 
sillä olihan Platon nyt paljon viisaampi kuin joku orja. Toisaalta 
kilpikonna on hidas, mutta sitä ei ole tarkoitettukaan nopeaksi 
eläimeksi (sillä on muut keinot säilyä hengissä). Samoin orjan- 
kaan ei tarvitse olla yhtä viisas kuin Platon. 

Voi sanoa, että Autobulos (tai Plutarkhos) siis kannattaa 
eräänlaista moniarvoisuutta — erilaisuutta tarvitaan monipuolisen 
kokonaisuuden syntymiseksi. Erilaisuus ei koske vain älykkyyttä 
tai fyysisiä ominaisuuksia vaan myös hyveitä ja paheita. Eläimis- 
säkin on pahoja ja hyviä (ihmisten moraalisilla mittapuilla mita- 
ten). Virtahepo on eläinkunnan Oidipus, joka surmaa isänsä ja 
nai äitinsä, kun koiraskyyhkyt taas ovat hyveellisiä. Jotkut eläi- 
met ovat sottaisia (aasit ja lampaat), kun taas pääskyt ja ilvekset 
pitävät pesänsä puhtaina. Autobulos ei ota huomioon sitä, että 


edelliset ovat ihmisistä riippuvaisia kotieläimiä, kun jälkimmäiset 

taas ovat luonnonvaraisia eläimiä, jotka ovat vapaampia määritte- 
lemään tilansa. 

Viidennessä luvussa Soklaros puolustautuu puhumalla ihmi- 
sen ihailtavasta ja ihmeellisestä oppimiskyvystä ja terävä-älyisyy- 
destä. Ihminen myös poikkeaa eläimistä oikeudenmukaisuuden 
(dikaiosyné) ja sosiaalisuutensa (koinonia) suhteen. Autobulos 
jatkaa kuitenkin vielä eläinten järjellisyyden käsittelyä. Vaikka 
eläimillä olisi vähemmän älyä kuin ihmisillä, tämä ei tarkoita sitä, 
että ne olisivat kokonaan älyttömiä. Autobulos marssittaa esiin 
opetetut sirkuseläimet, joista Aristotimos antaa myöhemmin esi- 
merkin. Eläinten älykkyyden puolesta puhuu myös se, että saman 
lajin sisällä on olemassa älyltään puutteellisia eläimiä. Tällaisesta 
esimerkkinä toimii raivohulluuteen sairastunut koira, jonka käy- 
tös poikkeaa täysin normaalin koiran käytöksestä. Jos raivohul- 
lun — mielipuolen — koiran sanotaan olevan älyä vailla, niin silloin 
sen verrokilla, terveellä koiralla, on pakko olla älyä. Koira on siis 

Kuudennessa luvussa Autobulos tarttuu Soklaroksen väittee- 
seen, että oikeudenmukaisuus on se piirre, joka erottaa ihmisen 
muista elävistä olennoista. Jos näin ei ole, voiko eläimiä, jos ne 
vielä tunnustetaan älyllisiksi olennoiksi, käyttää hyödykseen ja 
myös syödä niitä? Soklaros mainitsee näet stoalaisten ja peripatee- 
tikkojen (Aristoteleen koulukunnan) kannan, että jos oikeuden- 
mukaisuus ulotetaan koskemaan eläimiä, koko käsite menettää 
sisältönsä. Soklaros järkeilee, että jos eläinten ajatellaan olevan 
järjellisiä (/0g7kos) ja samanheimoisia (Aomofylés) kuin ihmiset ja 
jos sitten sen seurauksena meidän täytyy olla vahingoittamatta 


niitä ja kohdella niitä kunnioittavasti (mer eulabeias), ei voitaisi 

enää harjoittaa metsästystä, kalastusta eikä linnustamista. 

Samalla Soklaros pelkää, että jos eläinten täydestä hyödyn- 
tämisestä luovuttaisiin, ihmiskunta päätyisi elämään ”eläinten 
elämää”, toisin sanoen ilman ihmiskulttuurin tuotteita ja insti- 
tuutioita. Ilmaisua ”eläinten elämä” tai ”eläintenkaltainen elämä” 
(theriödes zen) käytti jo Platonin aikalainen, puhuja Isokrates, 
jonka mukaan ihmiset ovat ”päässeet pakoon” tai ”vapautu- 
neet” eläimenkaltaisesta elämästä. Sitä, mitä tosiaan tapahtuisi, 
jos eläimille taattaisiin jonkinlainen koskemattomuus ja oikeus 
omaan elämään, saatettiin siis pohtia jo 300-luvulla ennen ajan- 
laskumme alkua — lähtökohtana ehkä pythagoralainen eläinuh- 
rien kritiikki. Plutarkhoksen teemat ja termit saattoivat siten olla 
perin yleisiä pohdittaessa tätä mahdollisuutta. 

Plutarkhos itse käsittelee ihmiskunnan alkuaikoja ohimennen 
esseessään ”Miten hyötyä vihamiehistään”.*' Hän mainitsee, että 
ihmiset olivat aluksi ”toisenlajisten” eläinten (4//0fyloi) ja villien 
eläinten armoilla. Sitten ihminen oppi käyttämään hyväksi ja 
hyödyntämään (khröstai, ofeleisthai) eläimiä. Plutarkhos mai- 
nitsee lihansyönnin, eläinten turkin käytön vaatteina, eläinten 
elimistä uutetut lääkeaineet ja eläinten nahan käytön sotavarus- 
teissa. Plutarkhos tunnistaa ihmiskulttuurin riippuvan eläinten 
hyödyntämisestä todetessaan, että jollei eläimiä olisi riittävästi, 
ihmisestä tulisi köyhä (aporos) ja sivistymätön (anhémeros). Aporos 
tarkoittaa sellaista, jolla ei ole resursseja, keinoja, ja an-hémeros 
sellaista, jota ei ole kesytetty; sana on myös lempeän, hemeros, 
vastakohta. 

”Miten hyötyä vihamiehistään? -kirjoitelmassa Plutarkhos 


nostaa siis esiin sen, että ihmiskulttuurit ovat riippuvaisia eläin- 

ten työpanoksesta ja elämästä. Samaa mieltä on Soklaros Eläin- 
ten älykkyydestä -kirjoitelmassa. Hänen mukaansa luopuminen 
eläinten täydestä hyödyntämisestä johtaisi paitsi koko inhimil- 
lisen sivistyksen luhistumiseen myös laittomuuteen. Ihmisten 
yhteiselämä olisi köyhää ja kävisi mahdottomaksi. Soklaros lai- 
naa Hesiodoksen tunnettuja runosäkeitä, joissa oikeudenmu- 
kaisuuden (dike) todetaan olevan ylijumala Zeun yksinomainen 
lahja ihmisille. Näin ollen oikeuksien myöntäminen eläimille 
olisi ainakin Zeuksen lahjan vastaista. Lisäksi Soklaros tulkitsee 
Hesiodoksen väittävän, että ainoastaan ihminen, Zeuksen lahjan 
ansiosta, kykeni vastavuoroiseen oikeudenmukaisuuteen: ”Ne, 
jotka eivät osaa toimia oikeudenmukaisesti suhteessa meihin, 
eivät voi myöskään kärsiä mitään epäoikeudenmukaisuutta puo- 
leltamme.” 

Autobulos lähtee vastauksessaan siitä, että Hesiodoksen väittä- 
mää ei ole todistettu. Hän ihmettelee, kuinka stoalaiset saattavat 
olla niin tarkkoja hakiessaan epikurolaisesta oppijärjestelmästä 
pieniäkin virheellisyyksiä mutta tässä isossa asiassa, oikeuden- 
mukaisuuden käsitteessä, turvautuvat Hesiodoksen muutamaan 
säkeeseen. Autobulos sen sijaan esittää kaksi vaihtoehtoa, miten 
suhteemme eläimiin on järjestettävä. 

Ensiksi, hän mainitsee ne, (1) joiden mukaan eläinten hyö- 
dyntäminen on aina jollakin tavalla väärin. Kohdassa käytetään 
hyödyntämisestä epämääräistä ilmaisua houtös metakheirizomai, 
”kohdella tällä tavalla”, mutta kyse on siis ihmisten keskimääräi- 
sestä eläinten työpanoksen ja kehon hyödyntämisestä. Äärim- 
mäinen johtopäätös tämän perusteella olisi eläinten hyötykäytön 


lopettaminen — se, mistä nykyisin puhutaan abolitionismina.? 

Autobulos ei kuitenkaan käsittele abolitionismia varsinaisena 
vaihtoehtona vaan viittaa Empedokleeseen ja, yllättävää kyllä, 
myös Herakleitokseen. Autobulos moittii näitä esisokraatikkoja 
liiasta ”luonnon” (fysis) syyttelystä. Heidän mukaansa ”luonto” 
eli eläminen on pelkkää taistelua ja alistumista välttämättömyy- 
teen. Herakleitos todellakin vertasi todellisuutta tai olemassaoloa 
alituiseen sotaan ja totesi, että ”meidän elämämme on niiden 
kuolema; niiden kuolema on meidän elämämme”. Mutta 
Herakleitos tiettävästi hyväksyi alituisen sodan ("olemassaolon 
taistelun”), kun taas Empedokles päätyi kieltämään sielullisten 
elävien olentojen syömisen. Autobulos pitää siis tällaista asen- 
netta elämänkielteisenä. 

Autobuloksen toinen vaihtoehto (2) sovittaa yhteen eläinten 
maltillisen hyödyntämisen (£/rösthai), kunhan samalla tunnus- 
tetaan eläinten järjellisyys eli tunnustetaan, että myös eläimillä on 
logos. Tällöin ihmiset eivät tee vääryyttä, eivät lankea rikokseen, 
vaikka kesyttävätkin kesyttämiseen sopivia eläimiä ja surmaavat 
vahinkoeläimiä. Kun eläinten /ogos tunnustetaan, ne tunnuste- 
taan paitsi päätteleviksi ja muistaviksi myös tunteviksi olennoiksi, 
mikä vaikuttaa siihen, miten niitä pitää kohdella. 

Autobuloksen mielestä kotieläimiä voi siis käyttää ihmisten 
palvelijoina (antidoula). Sellaiset käytännöt kuitenkin pitäisi 
kieltää, jotka tuottavat eläimille kohtuutonta kipua — kuten 
hanhien pakkosyöttö hanhenmaksan tuottamiseksi, eläintais- 
telunäytökset, joissa eläimet pakotetaan areenalle taistelemaan 
keskenään, sekä metsästys, jossa surmataan puolustuskyvyttömiä 
riistaeläimiä. Autobulos siteeraa Bion Borystheneläistä (335— 


245 eaa.), joka huomioi eläimen näkökulman: kun pojat kivittä- 

vät leikeissään huvikseen sammakkoa, ei sammakko kuitenkaan 
kuole leikisti vaan taatusti ihan oikeasti. Autobulos selvästikin 
kiihtyy puheenvuoronsa loppua kohti (ja Soklaros toppuuttelee) 
ajatellessaan emoja, jotka erotetaan poikasistaan. Tällöin hänellä 
on mielessään esimerkiksi emolehmät, jotka erotetaan vasikois- 
taan, tai sitten villieläinten pentujen pyydystäminen ja myymi- 
nen lemmikeiksi. 

Eläinten älykkyydestä -kirjoitelman muusta sisällöstä on syytä 
ottaa vielä esille antiikin kirjailijoiden usein käyttämä esimerkki 
koirasta tienhaarassa tai ”Khrysippoksen koirasta? (13. luku), 
jossa pohditaan sitä, miten koira päättelee vai päätteleekö lain- 
kaan. Plutarkhos esittää ongelman suppeasti: ”Niinpä loogikot 
väittävät, että koira monen polun risteyksessä turvautuu useiden 
toisistaan erillisten päätelmien ketjuun: Varmastikin saalis ryn- 
täsi tätä tietä, tai tuota, tai tuota. Mutta ei tätä tietä, eikä tuota. 
Jäljellä olevaa siis.” Koiran tarvitsee siis vain haistaa kolmen 
tien risteyksessä kahta tietä, joissa se ei havaitse jälkeä, jolloin 
se päättelee, että saaliin on täytynyt kääntyä kolmannelle tielle. 
Esimerkki on alun perin Khrysippoksen, ja sitä lainasivat ennen 
Plutarkhosta Filon Aleksandrialainen ja Plutarkhoksen jälkeen 
Ailianos, Sekstos Empeirikos, Porfyrios ja kirkkoisä Basileios 
Suuri.%* Khrysippoksen tarkoituksena oli esimerkillään ilmeisesti 
valaista, miten koira vain näyttää päättelevän, vaikka ei tosiasiassa 
päättele — koska siltä puuttuu järjellinen sielunosa. Plutarkhok- 
sen (Aristotimoksen suulla) mielestä koira ei itse asiassa tarvitse 
tässä mitään päättelyä, vaan se vain seuraa jälkeä, luottaa havain- 


toonsa. 

Pitopuheita 


Pitopuheita kuuluu antiikin kirjalliseen lajiin, jossa kuvaillaan juo- 
majuhlia (symposia) ja niissä käytäviä keskusteluja. Lajityypin kuu- 
luisin teos on Platonin Pidot. Platonin aikalaiselta, Ksenofonilta 
(n. 430-350), on säilynyt samanniminen teos. Toiselta puolelta 
kreikkalais-roomalaista maailmaa voidaan mainita sävyltään, sisäl- 
löltään, tyyliltään ja tarkoitukseltaan hyvin toisenlainen mutta 
yhtä kaikki saman kirjallisen lajityypin perinteitä hyödyntävä 
Trimalkion pidot, jonka kirjoittaja Petronius oli suurin piirtein 
Plutarkhoksen aikalainen. Plutarkhoksella oli luultavasti käytettä- 
vissään myös useita jo kadonneita lajityyppiin kuuluvia tekstejä, ja 
häneltä itseltään on säilynyt toinenkin pitokirjallisuutta edustava 
kirjoitelma, ”Seitsemän viisaan pidot” (Hepta sofon symposion). 
Yhdessä suhteessa Pitopuheita vaikuttaa kuitenkin ainutlaatui- 
selta teokselta pitokirjallisuuden joukossa. Fiktiivinen tai puoli- 
fiktiivinen kehys on riisuttu siitä kokonaan pois, ja lukija viedään 
keskelle hyvin autenttisen tuntuista puheensorinaa, moninaisin 
antimin katetun pitopöydän ääreen. 

Pitopuheita on Plutarkhoksen laajin yksittäinen teos ja 
samalla kuin läpileikkaus hänen monipuolisesta tuotannostaan. 
Keskustelunaiheet eli probleemat ulottuvat juhlaetiketistä vanho- 
jen miesten ikänäköön, ”kana vai muna” -kysymyksestä siihen, 
miksi juoma lievittää nälkää mutta jano kasvaa syödessä, pitoihin 
sopivan musiikin (ja muusikoiden) laadusta siihen, miksi kiinni- 
tämme syksyisin uniimme vähemmän huomiota, ja niin edelleen. 
Aihevalikoima on rikas, dialogimuoto mahdollistaa erilaisten 


näkökulmien kirjon ja lukuisat sitaatit ja anekdootit tuovat kes- 

kusteluun mukaan historiallista, väliin eksoottistakin väriä. 

Suurin osa Pitopuheisiin osallistuvista tiedetään todellisiksi 
henkilöiksi muiden lähteiden tai joissakin tapauksissa vähintään 
Plutarkhoksen muiden tekstien perusteella. Tällä kertaa Kreikan 
Aidepsoksessa juhlittavissa pidoissa ovat äänessä Plutarkhoksen 
ilmeisen läheiset ystävät Kallistratos ja Polykrates sekä Symmak- 
hos, josta tiedetään hieman vähemmän. Roomassa Sextius Sul- 
lan kotona järjestetyissä juhlissa pääsevät isännän lisäksi ääneen 
itse Plutarkhos, joka toimii myös minäkertojana, hänen veljensä 
Lamprias, pythagoralaiset Lucius ja Filinos sekä pitovieraat Empe- 
dokles, Theon ja Nestor. Jälkimmäinen keskusteluista käydään 
Plutarkhoksen itsensä kunniaksi Roomassa järjestetyissä juh- 
lissa, mikä on tyypillistä Pitopuheille. Keskustelut käydään usein 
aidonoloisissa tilanteissa, kuten huvilayhdyskunnan kesäjuhlissa, 
sukulaisen häissä tai kertojan omassa tervetuliaisjuhlassa. 

Gryllokseen ja Eläinten älykkyydestä -dialogiin verrattuna 
Pitopuheissa onkin selvästi aidomman tuntuinen keskustelun 
tunnelma. On luultavaa, ehkä jopa todennäköistä, että ainakin 
osa Pitopuheista perustuu todellisiin keskusteluihin ja todellisiin 
juhliin. Teosta perinpohjaisesti tutkinut Sven-Tage Teodorsson 
nostaa esiin myös sen meille kenties hankalasti hahmottuvan tosi- 
asian, että Plutarkhoksen kaltainen, vauras ja hyvän kreikkalaisen 
koulutuksen saanut keisariajan ihminen todella erottui muistinsa 
puolesta modernista lajitoveristaan. Kyky muistaa esimerkiksi 
vuosien takaisia pitkiäkin keskusteluja oli huomattavasti harjaan- 
tuneempi kuin meillä. 

Pääsemmekö siis Pitopuheiden äärellä kuulostelemaan suoraan 


Plutarkhoksen ja hänen ystäviensä käymiä todellisia keskusteluja, 

näiden miesten aitoja omia mielipiteitä, jopa sanoja, joilla ne on 
lausuttu? Houkutus uskoa niin on suuri, mutta todellisuus lie- 
nee paljon monimutkaisempi. Vaikka Pitopuheita erottuu muista 
kirjallisen lajityyppinsä edustajista ”realismillaan”, on joka 
tapauksessa todennäköistä, että Plutarkhos käytti teoksensa som- 
mittelussa kirjallisia lähteitä, muististaan poimimiensa sitaattien 
ja repliikkien sekä yleissivistyksensä ja mielikuvituksensa ohella. 
Yksi mahdollinen esimerkki fiktiivisyydestä löytyy toisesta 
nyt suomennetusta otteesta. Jälkimmäiseen keskusteluun osallis- 
tuneista Luciuksesta, Empedokleesta ja Nestorista tiedetään vain 
se, mitä juuri tämä tekstipätkä heistä kertoo. Ja mitä teksti sitten 
kertoo? Etrurialainen Lucius osallistuu keskusteluun vakaumuk- 
sellisena pythagoralaisuuden asiantuntijana. Keskustelussa tulee 
esiin pythagoralaisuuden erityinen suhde etruskeihin: Pythago- 
raan nimittäin kerrottiin olevan isänsä puolelta tyrrhenialainen, 
siis itäisen Egeanmeren alueella asuneen esikreikkalaisen kan- 
san perillinen, ja kreikkalaisen perinteen mukaan etruskit olivat 
edelleen tyrrhenialaisten sukua — perinne oli niin vahva, että 
antiikin lähteissä Etruriaa kutsutaan yleensä Tyrrheniaksi. Kuin 
sattumalta Lucius jakaa etunimensä Lucius Targuinius Priscuk- 
sen (616—578), Rooman puolimyyttisen viidennen kuninkaan 
kanssa, jonka oman etruskinkielisen nimen kerrotaan olleen 
Lucumo, ”kuningas”. Plutarkhoksen Lucius (tai kreikaksi Leu- 
kios) voidaan siis tulkita jonkinlaisena lihaksitulleena Etruskina. 
Riippumatta siitä, oliko hän todella joskus elänyt ja roomalaisissa 
pidoissa lempeästi vaiennut henkilö, Pitopuheiden sivistynyt vas- 
taanottajakunta saattoi saman tien jo nimestä lukea hänessä tyrr- 


henialaisen, siis etruskin, perikuvan. 

Samanlaisia mietteitä nousee Empedokleen ja Nestorin koh- 
dalla. Onko Empedokles-niminen hahmo mukana vain siksi, 
että teoksen kirjoittaja saa luontevan syyn siteerata henkilöhah- 
monsa kuuluisampaa kaimaa, kenties yhtä lempikirjailijaansa? 
Empedokles Akragaslainen (492—432), filosofi, lääkäri, runoilija 
ja maagi, oli Plutarkhoksen ja hänen keskustelukumppaneidensa 
ja henkilöhahmojensa käsittelemien aiheiden kannalta keskeinen 
kreikkalainen (sisilialainen) ajattelija, joka luultavasti vaikutti 
Plutarkhokseen syvällisemmin kuin välillä satunnaisilta tuntu- 
vista sitaateista voisi ehkä päätellä. Entä kuka sitten on Nestor? 
Nestoria ei tunneta muualta edes Plutarkhoksen omista teks- 
teistä, mutta tässä hän saa kunnian kertoa ainutlaatuisen kiin- 
nostavia tietoja kreikkalaisten yhteisestä esi-isästä Hellenistä ja 
tämän kunnioittavasta suhteesta Poseidonin lapsiin. Nestorin 
sanoihin keskustelu myös päättyy. Hänen myötään sukelletaan 
syvälle ihmislajin alkuhistoriaan, ja mielleyhtymää Homeroksen 
viisaaseen vanhaan sankariin on vaikea välttää. 

Nyt suomennetuissa teksteissä ehdottomasti kiinnostavinta on 
kuitenkin niiden aihesisältö. Isoja teemoja, jotka kaikuvat myös 
muissa tämän kirjan teksteissä, ovat ihmisen suhdetta toisenlaji- 
siin eläimiin olennaisesti määrittävä ruokakulttuuri, merellisten 
kreikkalaisten erityinen, väliin omituinenkin suhde kalaan, sian 
asema yhtäältä kreikkalaisessa ja toisaalta naapurikansojen kult- 
tuurissa, pythagoralainen väkivallasta pidättäytymisen perinne 
sekä eläinten moraali (tai sen puute) ja kyky toimia myös ihmi- 
sen opettajina. Lisäksi aivan kielen tasolla keskusteluissa sivutaan 
ihmisiä ja muita eläimiä toisiinsa mahdollisesti sitovaa läheisyy- 


den, kaltaisuuden, vastavuoroisuuden ja oikeudenmukaisuuden 

piiriä. Tätä peruskysymystä lähestytään vaikeasti suomennetta- 
villa termeillä oikeios (oikos, oikeiotes) ja dikaios (diké), joista lisää 
jäljempänä. 

Aluksi keskustelijat puivat kreikkalaisen ruokakulttuurin 
perusrakenteen paljastavaa käsitettä opson. Sanalla voidaan tar- 
koittaa mitä tahansa kypsennettyä ruokaa, jota syödään peruselin- 
tarvikkeen eli leivän lisukkeena, mutta sillä voidaan viitata myös 
viinin kanssa nautittaviin huikopaloihin, ruoan maustamiseen 
ja ylellisiin erityisherkkuihin, ”leikkeleisiin? — itäisen Välimeren 
alueella puhutaan nykyään mezeistä. Klassisessa Ateenassa sanan 
merkitykseksi kuitenkin vakiintui nimenomaan kala, joka atee- 
nalaisille oli kallista luksusta. Attikalaisen kielimuodon ja atee- 
nalaisen kulttuurin vaikutus koko kreikkalaiseen kielialueeseen 
oli niin tuntuva, että nykykreikan kalaa merkitsevä sana (psari) 
juontaa juurensa tähän käsitteeseen vanhan kreikan varsinaisen 
kalaa merkitsevän sanan (ikhthys) sijaan. 

Keskustelussa Polykrates puhuu kalan ylivertaisuudesta herk- 
kujen joukossa. Symmakhos jatkaa merenantimien ylistämistä 
mutta toteaa, että kalan sijaan suola on lisukkeista tärkein. Ilman 
sitä esimerkiksi liha on vain kuolleita ruumiinosia ja sellaisena 
sen, että toisin kuin (oletettavasti pitopöydällä kuolleina makaa- 
vat) maaeläimet, merenelävät eivät kuulu läheisyytemme piiriin. 
Ne eivät ole kanssamme kuin perheenjäseninä kasvaneita, meihin 
tottuneita olentoja (syntrofos, synéthés), joten niiden tappaminen ei 
aja ihmistä häpeään. Vaikka Lamprias ei tässä kohtaa käytä sanaa 
oikeios, ajatus (joidenkin) toisenlajisten eläinten kanssa muodos- 


tetusta oikoksesta (kodista, sukulaisuudesta, yhteisestä taloudesta) 


PLUTARKHOS JA ANTIIKIN IHMISEN ELÄINSUHDE « 209 


meitä sitovan moraalin perustana on jo hahmollaan. Moraali ei 
ulotu kaloihin, koska ne Lampriaksen näkemyksen mukaan jää- 
vät maaeläinten (tai vähintäänkin kotieläinten) yhdessä muodos- 
taman ofkoksen ulkopuolelle (apoikos). 

Toisenlainen näkökulma kaloihin ja kalansyöntiin avautuu 
myöhemmin, kun päästään pohdiskelemaan pythagoralaisten 
ehdotonta pidättäytymistä kalojen syömisestä. Kun Theon ja 
Sulla ovat esittäneet arveluja siitä, että syöntikielto johtuisi meren 
ja siinä elävien olentojen vierasheimoisuudesta (asymfylos), ”toi- 
seudesta” (allotrios), vihamielisyydestä ja uskonnollisesta epä- 
puhtaudesta, niin Plutarkhos omassa pitkässä ja vaikuttavassa 
puheenvuorossaan osoittaa asian olevan monimutkaisempi ja 
moraalisesti syvempi. Kalojen tappaminen ruokapöytään on jär- 
jenvastaista, koska ne vierasheimoisina elävät kokonaan toisessa 
elämänpiirissä kuin ihmiset eivätkä siten voi millään tavoin uhata 
meitä tai esimerkiksi satojamme. Tässä toistuu Plutarkhoksen 
Lihansyönnistä-kirjoitelmassaan esittämä näkemys, jonka mukaan 
sielullisen olennon tappaminen voi olla ihmiselle oikeutettua vain 
välttämättömyyden pakosta, siis esimerkiksi silloin, jos kyseinen 
olento uhkaa ihmisen omaa eloonjäämistä. 

Toisaalta kohta paljastaa antiikin ihmiselle luultavasti melko 
tavanomaisen näkemyksen toisenlajisista eläimistä jossain mää- 
rin moraalisina olentoina. Etenkin elämänpiiriämme (oikosta) 
lähimpänä olevat ja/tai siihen kuuluvat maaeläimet voivat omilla 
teoillaan ikään kuin ansaita sen, miten niitä kohtelemme. Ne voi- 
vat rikkoa meitä vastaan tai auttaa ja opastaa meitä, työskennellä 
kanssamme tai osoittaa suurta solidaarisuutta ja jopa rakkautta 


meitä kohtaan, mistä Eläinten älykkyydestä -dialogissa on kosolti 

esimerkkejä. Lähestymme nykyisenkin eläinkeskustelun kannalta 
keskeistä ja kreikkalaisessa kulttuurissa hyvin monitulkintaista 
ihmisen maailmassa olemista ja suhteitamme toisiin maailmassa 
olijoihin raamittavaa käsitettä dikë, oikeudenmukaisuus. 

Plutarkhos päätyy puheenvuorossaan siihen, että pythagora- 
laiset pidättäytyvät kalojen syömisestä paitsi oikeudenmukaisuu- 
den vuoksi myös kalansyönnin turhuuden takia. Jo Pitopuheiden 
aloitusosiossa kreikkalaista ruokakulttuuria valaiseva käsite opson 
paljastaakin myös nykykeskustelun valossa mielenkiintoisen sei- 
kan. Kreikkalaisessa mielessä liha ja kala ovat lisuke varsinaisen 
ruoan kyljessä — siis pohjimmiltaan turhuutta, ainakin mikäli Plu- 
tarkhosta ja pythagoralaisia on uskominen. Onko ihminen siis 
dikaios, oikeudenmukainen ja oikeamielinen, noudattaako hän 
hyvään elämään ohjaavia perinnäistapoja, mikäli tappaa toisen 
sielullisen olennon vain ohimenevän ja pohjimmiltaan turhan 
makunautinnon takia? Sääteleekö diké ihmisen suhdetta myös 
toisenlajisiin eläimiin? 

Kysymystä lähestytään tämän kirjan teksteissä monesta suun- 
nasta. Grylloksessa, jossa teemana on eläinten hyveellisyys, käsi- 
tellään kuitenkin varsinaisesti vain kolmea kardinaalihyvettä, 
rohkeutta, kohtuullisuutta ja järkevyyttä, ei varsinaisesti oikeu- 
denmukaisuutta. Gryllos sivuaa eläimen asemaa ihmisen maa- 
ilmassa puhuessaan esimerkiksi opetetuista sirkuseläimistä ja 
ihmisten kaikkiruokaisuudesta. Muut eläimet tyytyvät ”luonnol- 
liseen ravintoonsa”, mutta ihminen on tarpeettomasti pamfagos, 
kaikkeasyéva.*° 

Aristotimos, joka Eläinten älykkyydestä -dialogissa puolus- 


taa näkemystä erinäisistä maaeläimistä rationaalisina, taitavina 

ja monissa tapauksissa moraalisesti hyveellisinä olentoina, jät- 
tää vesieläimet diken piirin ulkopuolelle. Hän kuitenkin toteaa, 
että maaeläinten kohdalla vastaava olisi raakalaismaista, hänen 
esimerkkiensä valossa jopa täysin mieletöntä. Aristotimoksen 
kuvatessa ihmisen ja koiran välistä suhdetta (Eläinten älykkyydestä 
970c) dikaios on käännetty ”oikeamielisenä ja vastavuoroisena” — 
myös tämä kaksisuuntainen aspekti käsitteellä nimittäin on. 
Pitopuheissa Lamprias toteaa ilmeisesti pöydälle asetettui- 
hin lihanpaloihin viitaten: ”Isoisällänihän oli tapana sanoa 
joka kerta juutalaisia pilkatessaan, että nämä eivät syö moraa- 
lisesti kelvollisinta (dikaiotatos) liharuokaa. Me taas pidämme 
meren antimia kelvollisimpina lisukkeina (dikaiotaton opson). 
Vaikka suhteessamme näihin maaeläimiin ei muuta oikeuden- 
mukaisuuden ja moraalin piiriin kuuluvaa (dikaios) näet olisi- 
kaan, ne kuitenkin syövät samaa ruokaa kuin me ja hengittävät 
samaa ilmaa, ja niiden kylpypaikat ja juomat ovat samat kuin 
meilläkin. Niinpä ne ajavat teurastajansa häpeään tuskantäytei- 
sillä huudoillaan, ja useimmista on sukeutunut elämäntavoil- 
taan kuin perheenjäseniämme, kanssamme asumaan tottuneita 
kotieläimiä.* Kohta on monitulkintainen. On vaikea sanoa 
varmasti, tarkoittaako Lamprias sitä, että dikén velvoite ei ulotu 
ihmisen ja toisenlajisen eläimen suhteeseen, vai sitä, että oikeu- 
denmukaisuus on jo rikottu (koska eläimet makaavat kuolleina 
ruokapöydällä). Samassa kohdassa dikaios-sanan käännökseen 
on pyritty tuomaan dikön kenties varhaisin merkitys, johon 
ulotumme: perinnäistapa, sosiaalinen järjestys, sivilisaatiota 
yhteen sitova moraali. Ihminen on dikaios, mikäli hän noudat- 


taa ja vaalii oman yhteisönsä perinnäistapoja, moraalista sivis- 

tystä. Pitopuheiden keskustelijat joutuvatkin sen hämmentävän 
seikan äärelle, että naapurikansoja edustavien ihmisten käsitys 
diken piiristä, sisällöstä ja ilmenemismuodoista voi suurestikin 
poiketa heidän omastaan. Juutalaisten sikaan kohdistama tabu 
herättää keskustelijoissa kiinnostavia, paljastaviakin mietteitä. 
Perin kreikkalaiselta vaikuttaa esimerkiksi Lampriaan pohdinta 
sian rajoittuneesta näkökentästä. Mikä olisikaan kauempana 
kreikkalaisesta ihanteesta, valoa kohti kurkottavasta filosofi- 
ihmisestä, kuin mutaisella pellolla juuria tonkiva olento, jota 
Zeuksen avara taivas ei voisi vähempää kiinnostaa? 

Varsinaista lopputulosta keskustelussa juutalaisten siansyön- 
tikiellon syistä ei saavuteta, mutta pohdinta siasta eräänlaisena 
kulttuuriheeroksena on sitäkin mielenkiintoisempaa. Kallistratos 
esittelee tuntemaansa perimätietoa (”kerrotaan, että...”), jonka 
mukaan sikaa itse asiassa kunnioitetaan, koska se on opettanut 
ihmisille kyntämisen taidon. Vaikka edellä ja tuonnempana 
puhutaan egyptiläisistä uskomuksista (joita keskustelijat ilmei- 
sesti pitivät samankaltaisina kuin juutalaisia uskomuksia), tässä 
kohtaa liikutaan ilmeisesti kuitenkin kreikkalaisten asuttamalla 
maaperällä. Kallistratos nimittäin vetoaa kreikankielisten sanojen 
”sika” (Ays, akkusatiivissa hyn) ja ”auranvannas” (/ynis) läheiseen 
sukulaisuuteen. Tätä kansanetymologiaa ei ole nykytutkimuk- 
sessa täydellisesti tyrmätty. On myös syytä muistaa, että maanvil- 
jelyn jumalattaren Demeterin kultissa nimenomaan porsailla on 
keskeinen rooli (uhrieläiminä). 

Eläinten älykkyydestä -dialogissa käsitellään monia muitakin 
esimerkkejä siitä, miten toisenlajinen eläin on opettanut ihmi- 


selle tärkeitä taitoja, esimerkiksi kutomisen, musiikin sekä raken- 

nus- ja lääkintätaitoon liittyviä asioita. Halkyonin, jäälinnun, 
pesästä kerrotaan uskonnollista tunnetta lähenevin sanoin, kun 
sitä verrataan Deloksen saaren kuuluisaan sarvialttariin. Kaiken 
kaikkiaan eläimet toimivat monien hyveiden ja toimintatapojen 
kuten uskollisuuden, jälkeläisistä huolehtimisen ja yhteistoimin- 
nan esikuvina. 

Tämän kirjan tekstejä yhdistää avarakatseisuus sen suhteen, 
missä rooleissa eläimet, ihminen mukaan lukien, voivat esiin- 
tyä — tai mistä rooleista he voivat vapautua. Lihapalan sijaan sika 
voi olla ihmisen opettaja, ja sika voi olla myös entinen ihminen, 
joka ei tahdokaan takaisin ihmiseksi. Kalaa syövä ihminen voi itse 
joutua kalanruuaksi. Toisenlajiset eläimet voivat olla oikeamie- 
lisiä, suunnitelmallisia ja loogisia, kuten ihmisetkin, ja toisaalta 
ihmiset voivat olla mielettömiä ja kaoottisia. Ihmisen kodin pii- 
rissä asuva ei välttämättä muutu kesyksi ja hallittavaksi (pääsky- 
nen). Ihmiset puolestaan voivat pidättäytyä sielullisten olentojen 
vahingoittamisesta. 

Kirjan tekstien maailmassa ihmiset elävät vuorovaikutus- 
suhteessa toisenlajisten eläinten kanssa. Jotkut näistä eläimistä 
ovat kaltaisiamme enemmän kuin toiset, ja jotkut jopa elävät 
kanssamme samassa taloudessa kuin perheenjäsenet (syntrofos). 
Pitopuheissa Lamprias perustelee kalojen jättämistä dikén hallit- 
seman piirin ulkopuolelle sillä, että kalat eivät ole kaltaisiamme 
vaan vierasheimoisia (ekfylos), ne elävät meidän elämänpiirimme 
ulkopuolella (apozkos). Käsitteet oikos ja dikë näyttävätkin liitty- 
vän toisiinsa. Se, että joku on o7kios, meidän kaltaisemme ja lähei- 
semme, ”meidän huonettamme ja sukua”, tuo tämän olennon 


myös diken, eli oikeudenmukaisuuteen ja vastavuoroisuuteen 

velvoittavan sosiaalisen järjestyksen piiriin. Peripateetikko Theo- 
frastos (371—287), joka lienee vaikuttanut myös Plutarkhoksen 
eläinajatteluun, perusteli kasvissyöntiä ja eläinten tappamisen 
kieltoa nimenomaan sanoista oikos ja oikeios johdetulla yhteen- 
kuuluvuuden käsitteellä, oikeiotes.* 

Pitopuheiden perusteella kerran Plutarkhoksen tervetulo- 
juhlissa Roomassa käyty keskustelu, tämän suomennosvalikoi- 
man viimeinen teksti, päättyy viisaan Nestorin puheenvuoroon. 
Siinä hän toteaa, että Hellenin jälkeläiset, siis muinaiset kreikka- 
laiset, ”syyrialaisten tapaan kuvittelivat ihmisen saaneen alkunsa 
vedestä. Siksi he myös kunnioittavat kaloja, joiden he päättelevät 
olevan samaa syntyä (homogenés) ja yhdessä meidän kanssamme 
kasvaneita (syntrofos).”** Moraalisesti velvoittava yhteenkuulu- 
vuus, ihmiset ja toisenlajiset eläimet yhteen sitova ja dikén hallit- 
sema moraalinen elämänpiiri, näyttää siis lopulta ulottuvan myös 
kauempana ozkoksen keskipisteestä eläviin sielullisiin olentoihin. 
Elämänpiirin sisällä me kaikki olemme oikeioi kai syntrofoi, tois- 


temme kaltaisia, yhdessä kasvaneita, kuin perheenjäseniä. 

Jälkisanat 


Fläineettistä pohdintaa pidetään usein modernina ilmiönä. 
Yleensä se yhdistetään teollistumiseen ja sitä seuranneen kaupun- 
gistumisen aikakauteen. Etääntyessään kotieläimistä sekä eläin- 
tuotannosta ihmiset ovat luoneet inhimillistettyjä eläinkuvia, 
jotka ovat johtaneet huoleen eläimistä. Olemmeko siis vieraantu- 
neiden, disneymäisten eläinkäsitysten uhreja? 

Tähän kyyniseen näkemykseen liittyy monia ongelmia. 
Ensinnäkin kaupungistuminen toi eläintuotannon aluksi 
hyvin lähelle suuria ihmismassoja, kuuluivathan kotieläimet 
sekä teurasmarkkinat, työhevosista puhumattakaan, kaupun- 
gistumisen alkukehitykseen — juuri siihen aikakauteen, jolloin 
eläinkysymys nousi Euroopassa uudella tavalla esille. Ensim- 
mäiset eläinsuojelulait kohdistuivatkin usein niihin koti- ja 
työeläimiin, joiden kurja kohtelu oli suurelle yleisölle tuttua. 
Toiseksi, moraalipsykologian näkökulmasta on usein välttämä- 
töntä, että ihmisellä ei ole omaan etuun liittyviä siteitä siihen 
käytänteeseen, jota hän pyrkii arvioimaan. Eläintuotannosta lei- 
pänsä saava ei kenties olekaan se, jolla on parhaat edellytykset 
pohtia eläintuotannon oikeutusta; etäisyys mahdollistaa uuden- 
laista, kriittistä arviointia. Kolmanneksi, eläinten paljon parjattu 


inhimillistäminen näyttäytyy eläintutkimuksen näkökulmasta 

uudessa valossa. Uuden aikakauden alussa, 1600-luvulta lähtien, 
eläimiä määritettiin väärin perustein mekaanisiksi, kognitiivi- 
sesti kyvyttömiksi olennoiksi — pitkälti filosofi Rene Descartesin 
ajatusten pohjalta. Nykytutkimus on kuitenkin paljastanut, että 
eläimillä on huikea määrä sellaisia kykyjä, joita aiemmin pidet- 
tiin ihmisen erityisominaisuutena. 

Näihin seikkoihin — pyyteettömään moraaliharkintaan 
sekä eläinten mielen kykyjen huomioonottamiseen — rakentui 
1970-luvulla eläinetiikaksi kutsuttu käytännöllisen filosofian 
haara. Se on pyrkinyt kyseenalaistamaan eläinten arvoon ja ase- 
maan liittyviä oletuksia sekä hahmottamaan uudelleen ihmisen 
suhdetta muihin eläimiin. Monet eläinetiikan tunnetuimmista 
teorioista vaativat radikaalia muutosta tapaamme kohdella eläi- 
miä. Eläimet eivät ole silkkaa materiaa, joka voidaan asettaa 
tuotantokoneen asemaan, vaan itsessään arvokkaita, oman ole- 
massaolonsa jonakin kokevia, tuntevia, järkeileviä olentoja, joita 
tulee kohdella kunnioittaen. Fläinetiikan väitteistä löytyy paljon 
tukea tehomaatalouden kritiikille ja vegaaniselle elämäntavalle. 

Kyynisyyden kritiikille on kuitenkin vieläkin painokkaampi 
syy. Eläinten arvon pohdinta ei suinkaan ole uusi ilmiö. Jo antii- 
kin ajalla — ja monissa kulttuureissa paljon tätä aiemmin — eläin- 
ten asemasta on keskusteltu. Plutarkhos on tästä yksi esimerkki. 

Plutarkhos käsitteli monia eläinetiikan teemoja hyvin samalla 
tapaa nykykeskusteluun verrattuna jo pari tuhatta vuotta sitten. 
Sen sijaan, että huolta eläinten asemasta pidettäisiin modernina 
ilmiönä, voikin kysyä, miksi keskustelu ei ole edennyt 2000 
vuodessa. Yksi vastaus lienee se, että kriittiset äänet, Plutark- 


hos mukaan lukien, on usein sivuutettu. Eläinkysymystä ei ole 

käsitelty kunnolla, sillä eläimiä ei olla pidetty kyllin tärkeänä 
aiheena. 

Kuten Plutarkhos tekee ilmeiseksi, tärkeästä aiheesta kuiten- 
kin on kysymys. Nykypohdinnan tavoin hän kahlaa läpi suuren 
määrän aineistoa — tosin tieteellisen sijaan anekdoottista — joka 
koskee eläinten mentaalisia kykyjä. Jo 1500 vuotta ennen Des- 
cartesia hän asetti Descartesin väitteet eläinten konemaisuudesta 
naurunalaisiksi. Plutarkhoksen peruslähtökohtana on se, että 
aistimellisuus ja järjen käyttö eivät suinkaan ole toistensa vasta- 
kohtia. Se, että eläin luottaa sille synnynnäisiin aisteihin tai vais- 
toihin, ei tarkoita, etteikö eläin samalla myös järkeilisi ohjatessaan 
elämäänsä eteenpäin. Plutarkhos myös esittää tärkeän, nykyistä 
evoluutiotuntemusta mukailevan väitteen, jonka mukaan olisi 
kerrassaan omituista, mikäli luonto olisi asettanut eläimiin kyvyn 
tuntea mutta ei kykyä järjellisesti ohjata omaa toimintaa tuon 
tuntokyvyn mukaisesti — mitä hyötyä olisi kärsimyksestä, jos se ei 
saisi eläintä valitsemaan pakoreittejä tai välttämään kärsimyksen 
aiheuttajaa? Eläinten mentaalista maailmaa kartoittaessaan Plu- 
tarkhos mainitsee monia nykytutkimuksessa esille tuotuja kykyjä 
aina muistista ja oppimisesta tunteisiin ja intentionaalisuuteen. 
Hän myös esittää napakan huomautuksen, jonka voisi kohdistaa 
moneen skeptikkoon tai nykytutkijaan, joka suhtautuu eläimiin 
behavioristisesti. On absurdia väittää, että eläimet ainoastaan 
”ikään kuin” järkeilevät tai ”ikään kuin” tuntevat, sillä ilmeinen 
aineisto edessämme tukee oletusta, että ne todella ovat tuntevia, 
ajattelevia olentoja. 

Plutarkhos käsittelee myös etiikkaa. Hän pohtii sitä nykykes- 


kustelussa usein vilahtavaa väitettä, jonka mukaan vain ihminen 

on moraalinen olento, eikä hänellä siten ole velvollisuuksia muita 
eläimiä kohtaan. Plutarkhoksen vastaus on kolminainen. Ensin- 
näkin ihmiset ovat usein sangen moraalittomia, toiseksi metsäs- 
tyksen ja lihansyönnin nautinnonhakuisuus ei ole moraalinen 
peruste, ja kolmanneksi myös eläimistä voidaan löytää moraali- 
suutta (sekä jopa platonilaisia kardinaalihyveitä aina rohkeudesta 
kohtuullisuuteen). Plutarkhoksen sanat osoittavatkin ilmeiseen 
suuntaan: jos ihminen todella on moraalinen, hänen täytyy käyt- 
täytyä moraalisesti myös suhteessa muihin eläimiin. 

Plutarkhos pohtii erityisesti välttämättömyyden merkitystä. 
Jos muiden eläinten käyttö ruoaksi ei ole välttämätöntä (onhan 
vierellämme suuri määrä kasvikunnan tarjoamaa ravintoa), jos se 
sen sijaan perustuu hekumalliseen nautinnonhakuun ja kulina- 
rismiin ja jos se samalla tuottaa julmalla tavalla tuskaa näille eläi- 
mille, miten voimme perustella sen moraalisesti? Tehtävä näyttää 


mahdottomalta. 


Elisa Aaltola 


Ympäristö- ja eläinetiikan dosentti, Turun yliopisto 

